
Fratelui meu Aurel, 


mort în împrejurări neeluci- 
date la 30 oct. 1980, pe teritoriul 
Iordaniei, în drum spre ruinele 
de la Marea Moartă. 


Maria Genescu 


Studiu introductiv 


„Egiptenii sint cei mai credincioși dintre toți oame- 
nii“ — spunea Herodot. Dintre toate popoarele antice, 
egiptenii au dovedit cea mai constantă preocupare față 
de problema morţii și a enigmelor ei, aceasta punîndu-și 
amprenta pe întreaga lor viaţă socială şi spirituală. Din 
perspectiva gîndirii lor, cu ajutorul unor procedee ma- 
gice, de înaltă tehnicitate, moartea poate fi controlată în 
amănunt. Strădaniile de descifrare a misterului morții 
s-au concretizat în rețeaua de centre inițiatice organizate 
şi structurate pe întreg cuprinsul Egiptului. „Ghidul“ 
pentru descifrarea acestui „secret“ este „Cartea Egip- 
teană a Morților“ care se constituie, astfel, într-un mo- 
nument cultural singular și insolit prin. tulburătoarea re- 
velație a unei gîndiri ezoterice avînd o vechime de mai 
bine de cinci milenii. 

„Cartea Morților Egipteni“ a fost publicată pentru 
prima oară sub titlul acesta de către Richard Lepsius în 
anul 1842, iar titlul, deşi considerat impropriu, a fost adop- 
tat de către egiptologia oficială. „Cartea“ se alcătuiește 
din 192 de texte, numite capitole, majoritatea lor avind 
și un titlu, mai mult sau mai puţin legat de conținut. 

Aceste „cărţi ale morţilor“ însoțeau pe răposat în lu- 
mea de Dincolo. Similare unor „cărţi de rugăciuni“, erau 
așezate fie în interiorul unei statui de lemn a lui Osiris, 
fie într-o cutie ce servea ca soclu pentru statuia lui So- 
kari, în cutele bandajelor mumiei, pe pieptul mumiei sau 
sub braț. Alteori, textul era scris pe o fişie de pînză care 
întășura mortul; mai putea fi scris şi pe partea interioară 


7 


a capacului sicriului sau pe pereţii interiori. Textele au 
numeroase ilustraţii colorate. La fel cum au procedat îna- 
intaşii noștri, am numit fiecare text „capitol“. Unele din- 
tre ele au anexată o „rubrică“, numită astfel deoarece 
era scrisă cu cemeală roșie. Aceste adausuri conţin fie 
indicaţii de magie rituală, fie date istorice asupra locului 
și împrejurărilor în care a fost descoperit textul respec- 
tiv şi care au ca scop creşterea eficienței magice. 

Constantin Daniel (,,Gîndirea egipteană antică în 
texte“, Notă introductivă, pg. 10—12) face remarca ade- 
vărată că, de fapt, „Cartea Morților“ este o selecţie de 
texte din alte „cărţi“: „Textele sarcofagelor“, provenită 
și ea din „Textele piramidelor“. Textele reprezintă for- 
mule magice cunoscute și rezervate, în prima perioadă, nu- 
mai faraonilor pentru a-i face nemuritori. După mai multe 
secole, ele au putut fi folosite şi pentru influențarea des- 
tinului post-mortem al marilor demnitari de la curtea. 
faraonilor, al oamenilor bogaţi şi chiar al celor mai pu- 
țin bogaţi. Același Constantin Daniel (op. cit.) susține că 
multe dintre textele de genul celor cuprinse în „Cartea 
Morților“ se vindeau de către scribi. Pentru operativi- 
tate, locurile unde trebuiau trecute numele şi titlurile 
răposatului erau lăsate albe pentru a. putea fi completate 
după cumpărare. 

În cele ce urmează, respectînd datele pe care ni le 
pun la dispoziţie textele „Cărţii“, vom încerca o preci- 
zare a traseului pe care, potrivit savanților preoţi ai 
Egiptului antic, îl străbate sufletul omenesc după ieșirea 
lui din trup. Această plecare și trecere a „pragului“ spre 
viaţa veșnică este prezentată în strînsă legătură cu Osi- 
ris, domn și stăpîn pe Tărîmul morţilor. 

„Cartea Morților“, ale cărei texte au fost reunite prin 
secolul al XVI-lea î.e.n., este nu numai un „ghid“, ci şi 
un „manual“ cuprinzînd indicaţii precise asupra călăto- 
riei pe lumea cealaltă și a modului în care se poate scăpa 
de primejdiile ce îl ameninţă pe răposat în lumea de 
Dincolo. În gîndirea egipteană, viaţa veșnică se poate 
cîştiga prin cunoașterea unor formule magice. Multe texte 
sînt rugăciuni care devin eficiente într-o anumită împre-: 
jurare în drumul spre „adevărata lumină“. Constantin 

Daniel (op. cit.) încearcă o clasificare a problematicii ca- 
pitolelor „Cărţii“ după următoarele criterii: 

— Formule magice — porunci adresate zeilor 

— Descîntece, vrăji care forțează destinul 

—- Identificarea răposatului cu zeii (Osiris, Horus, Râ 
ete.) i 

— Autobiografia morală și etică 

Condiţia intrării în lumea de Dincolo, printre „fiin- 
tele de lumină“, rămîne o viaţă conformă cu Maat — 
Adevăr şi Dreptate. 

Nici o scriere egipteană nu ne-a transmis legenda lui 
Osiris în întregime şi o cunoaştem numai prin interme- 
diul lui Plutarch. Potrivit lui, Osiris a fost un rege pă- 
mîntean care a adus civilizaţia în. Egipt. Invidios pentru 
dragostea şi stima de care se bucura, fratele lui Seth, 
ajutat de încă 72 de complotiști, îi pune la cale pieirea. 
Acestora li se mai alătură o regină libiană, Aso, care reu- 
șeşte să măsoare dimensiunile exacte ale trupului lui Osi- 
ris (se spune că avea peste cinci metri înălțime). Intrînd 
în posesia acestor măsuri, Seth comandă o ladă foarte 
frumoasă și bogat împodobită pe care o prezintă cu pri- 
lejul unui banchet, la care participa şi Osiris, ca pe un 
lucru scump și de foarte mare preţ. Toată lumea îi ad- 
miră lucrătura nemaivăzută, iar Seth spune că o va dă- 
rui aceluia dintre ei care va încăpea. în ea perfect. Fi- 
reşte, singurul care putea intra în ea, așa cum se pre- 
văzuse, era Osiris. Odată culcat acesta înăuntru, Seth cu 
ai lui îi trîntesc capacul și toarnă deasupra plumb topit 
pentru a-i zădărnici orice șansă de scăpare. La ceas de 
noapte, lada este dusă pe un braţ al Nilului care o poartă 
spre mare. Vestea acestei cumplite mîrşăvii ajunge la 
Isis, soţia şi sora lui Osiris, care îi recuperează trupul și 
îl ascunde în Egipt. Seth, însă, îl redescoperă și îl taie în 
14 bucăţi pe care le răspîndește pe tot cuprinsul lumii 
(a se înțelege Egipt). Din nou intervine Isis care îi adună 
fragmentele refăcîndu-l cu ajutorul lui Anubis și al su- 
rorii ei Nephtys sub forma de mumie, după care îl re- 
învie. Mare magiciană, Isis îl va concepe pe Horus cu 
Osiris după moartea acestuia din urmă. 

Totuşi, pentru că a fost omorît, Osiris devine domn şi 
stăpîn în lumea de Dincolo, judecător suprem pe Tărî- 

mul Morților. Peste Egiptul de Sus şi de Jos va domni 
Horus, fiul şi moștenitorul lui de drept. Tot lui Horus 
îi revine obligația sacră de a-şi răzbuna tatăl pedepsin- 
du-l pe Seth. Lupta dintre ei este ca un fundal în fața 
căruia se derulează imaginile lumii de Dincolo, În „Cur- 
tea Morților Egipteni“ deslușim un Osiris fantomatic, în 
postura hieratică a mumiei, înfășat, ţeapăn şi inert. Ca- 
racterul singular și derutant al „Cărţii“ rezidă tocmai din 
această asociere în persoana lui Osiris a două elemente 
incompatibile dintre care unul este viaţa, iar celălalt — 
moartea. 

Pentru egiptenii antici, Universul se compunea din 
Cer, Pămînt şi Tărîmul morților sau Lumea Inferioară, 
cum i se mai spunea. Această lume de dincolo de moarte 
se compunea din două părţi. Prima, numită Duat (sau 
Amduat), este o zonă de tenebre şi de pericole care pîn- 
desc peste tot. Ar putea fi comparată cu Iadul creștin. 
A doua porţiune era „frumosul Amenti“ în care își avea 
reședința Osiris. Tot în Amenti se găseau Cîmpiile Jon- 
cilor sau ale Preafericiţilor (Sekht-lanru sau Sekhi-Iaru), 
precum şi Cîmpiile Păcii (Sekht-Hotep). Unii cercetători 
le considerau insule. Chiar şi grecii. Protagonist al tra- 
gediei cosmice inițiale, Osiris se sacrifică pe sine şi, prin 
aceasta, devine mîntuitorul omenirii. Care este scopul şi 
în ce constă acest sacrificiu? — sînt întrebări la care vom 
încerca să răspundem în paginile acestei Introduceri. 

În ciuda titlului acestei „Cărţi“, precum şi a tentei 
macabre, inerentă la un asemenea subiect, încă de la pri- 
mele căpitole simțim un optimism nedisimulat în faţa 
morții. Voltaire spunea că specia umană este singura care 
știe să moară şi o știe numai datorită experienţei. Aceas- 
tă experiență determină o certitudine: aceea că vom muri. . 
Limitînd cunoaşterea numai la experiența posibilă, ex- 
'cludem divinitatea. Dacă prin științele naturii putem în- 
țelege legătura dintre naștere și moarte, înțelegere pe 
care nu o are decît omul, nu înseamnă că am înfăptuit 
un act de cunoaştere. Cunoaşterea se face prin revelarea 
Adevărului, transcendent în esenţă şi aceasta se întîmplă 
numai prin revelarea divinității. Intrăm, astfel, într-un 
domeniu al religiei situat departe de lumea întrebărilor 
prezentă în filozofie, artă, ştiinţă etc. 

Într-un anume fel, religia egipteană a intuit: și a.pre- 
figurat creștinismul. Ea a dominat un spaţiu geografic 
imens pe o perioadă de timp, record între. religii, de mai 
bine de 3 000 de ani. În „Note“ la „Gîndirea egipteană 
antică în texte“, Constantin Daniel remarcă monoteismul 
gîndirii egiptene în care zeii devin. fațete ale unei sin- 
sure divinităţi, „monoteism cu fațete“. Urmărind textele 
„Cărţii“, putem constata că, atunci cînd răposatul ajunge 
in anturajul lui Râ nu se consideră ajuns la capătul „,că- 
lătoriei“,. aceasta continuîndu-se spre „adevărata lumină 
de zi“. În spatele acestei exprimări, însă, simţim o reali- 
tate pregnantă, despre care trebuie să tăcem; nenumit și 
totuşi foarte prezent, Creatorul. Dumnezeul creștinilor aş- 
teaptă răbdător trecerea mileniilor pentru a se împlini 
clipa în care Fiul va fi sacrificat şi Marea Iubire va zgu- 
dui temeliile acestei lumi. 

Adevărurile religiei egiptene, cum ar spune Petre Tu- 
tea, sînt Adevăruri revelate și primite spre învăţare. Cu 
un pronunțat caracter didactic, preceptele religiei egip- 
tene obligă la învăţare şi la o continuă exersare a me- 
moriei. Învăţarea, pentru marea masă a credincioșilor, se 
făcea prin intermediul ritualului, uneori foarte compli- 
cat, dar avînd menirea precizată de Mircea Eliade: ,,... 
sensul ritualului este să solidarizeze.un individ cu viaţa 
organizată, cu colectivitatea...“ (Mircea Eliade, ,„Alchi- 
mia asiatică“, Humanitas, Buc., 1991). Neîmplinirea aces- 
tor obligaţii în timpul vieţii îl punea pe egipteanul din 
antichitate în imposibilitatea de'a se mântui după moarte. 
Ajungem să credem într-o altă civilizaţie, mult mai ve- 
che, ai cărei supraviețuitori încearcă, folosind argumente 
accesibile unor minţi primitive, să fixeze în mintea aces- 
tei populaţii Adevărul Absolutului Real numit Dumnezeu. 
Acesta este şi motivul pentru care religia egipteană pare 
nefirească. Asociind iraționalul cu utilul, fără a-i conferi 
o limită terestră, o putem numi o religie. pentru nemuri- 
tori! Dacă religiile ulterioare aduc în atenție o. neliniște 
nouă în legătură cu moartea, egiptenii vin. cu :o certitu- 
dine veche: toţi sîntem: muritori. Însă pentru ei moartea 
nu este o ameninţare, ci numai o „trecere“- spre o altă 
viață. Cu cît memoria este mai fidelă în-legătură cu cele 
învățate în timpul. vieţii, cu atit șansa răposatului de a 

ajunge în „adevărata lumină“ este mai reală. În planul 
de existenţă post-mortem, imaginat de egipteni, omul este 
liber să-şi pună în evidenţă întreaga istețime și elevaţie 
spirituală. Triumful asupra morţii exprimat prin liberta- 
tea individului de a dobîndi nemurirea situează religia 
egipteană în rîndul „credințelor superioare“ (vezi Paul — 
Ludwig Landsberg, „Eseu despre experienţa morții“, Hu- 
manitas, Buc. 1992. 

Citind textele „Cărţii“ sîntem propulsaţi într-un uni- 
vers populat cu suflete-păsări care săgetează spaţiile al- 
bastre sau adastă în ramurile sicomorilor de pe malurile 
Nilului și zei-stele care își supraveghează „„,rotirile“ după 
„ritmurile timpului“. Una dintre noţiunile foarte repetate 
este aceasta, referitoare la „ritmurile timpului“, egipte- 
nii antici dovedindu-se consecvenţi în strădania de a-l 
defini ca pe un element al armoniei cosmice, „Cartea 
Morților“, așa cum am mai spus, se situează într-un cli- 
mat de ezoterism desăvîrşit în care adevărurile nu sînt 
descoperite, și revelate. De aceea, încercăm o analogie, 
subiectivă, cu un alt text de aceeași factură: Geneza sau 
Cartea Facerii. 

Prima creaţie a Dumnezeului creştin a fost LUMINA: 
„Să fie LUMINA‘ și a fost LUMINĂ. Deci Lumina prim- 
ordială a fost creată prin efectul vibraţiilor unui com- 
plex sonor: cuvîntul. (Egiptenii antici aveau şi ei un zeu 
care orea prin cuvînt: Ptah). Nu putem şti care a fost 
configuraţia sonoră creatoare a acestui cuvint. Totuși, 
dacă prin verbul divin s-a creat LUMINA rezultă că și 
verbul cu o anumită structură sonoră, la rîndul său, este 
expresia sonoră a Luminii. 

Despărţind Dumnezeu lumina de întuneric „a numit 
lumina zi, iar întunericul l-a numit noapte“. Urmează o 
frază de maximă şi tulburătoare importanţă, deoarece 
ne face să fim martorii Clipei în care, iată, parcă auzim 
cetele de îngeri trîmbiţind în Univers începerea numă- 
rătorii inverse. Întregul Univers se. pregătește să ia star- 
tul pentru Marea Secundă solemnă în care Timpul își în- 
cepe rostogolirea inexorabilă: zi după zi, an după an, mi- 
leniu după mileniu. „Astfel, a fost o seară, şi apoi a fost 
o dimineaţă; aceasta a fost Ziua Întîi“. Fiecare zi a „Fa- 
cerii“ este marcată cu fraza care ne atrage atenţia că 

impul și-a început lucrarea lui neobosită. Simultan, tot 
prin virtuțile Luminii, apare vizibilă „întinderea“ — Spa- 
iul pe care Dumnezeu l-a modelat și l-a mobilat în zi- 
lele urmtăoare. 


Detractorii Bibliei se folosesc ca de un argument forte, 
de faptul că Dumnezeu a făcut Lumina, despărțind-o de 
intuneric, în prima zi, pe cîtă vreme, abia în cea de a 
patra zi a așezat „luminătorii“ pe cer. S-a făcut litera- 
tură şi multe speculații pe această temă. Problema era 
că din punct de vedere „științific“ lumina nu poate exista 
în absenţa astrului solar și al lunii. Esenţa enunţului bi- 
blic constă în aceea că LUMINA, cea creată în prima 
zi, este Lumina divină din primordii, alta decît cea care 
ne vine de la „luminători“. Chiar dacă lampa electrică ne 
oferă suficientă lumină pentru a desluși obiectele nu vom 
putea niciodată susţine că este la fel cu cea venită de la 
Soare. Cam aceasta este şi diferenţa între Lumina dintru 
început şi cea pe care ne-o oferă astrul zilei. LUMINA 
din prima zi este cea care prin voia Tatălui, a creat cele 
două noţiuni care definesc însăși ritmurile fundamentale 
ale vieţii pe Pămînt: Timpul şi Spaţiul. „Refrenul“ de 
atenţionare, „a fost o seară şi, apoi, o dimineaţă“ semni- 
fică timpul care curge, este ritmul primordiei. Pulsul pla- 
netei este jalonat de o zonă de trecere aflată în pen- 
umbră: seara, dimineaţa. În această stare, de semiobscu- 
ritate, se situează mereu, pentru eternitate, presimţirea 
sfîrşitului, care este seara, urmată după pauza de întu- 
neric, de un nou început: dimineața. Aici credem că este 
locul în care îl putem defini, cel mai bine, pe Râ, „lumi- 
nătorul“ Egiptului antic. În afara faptului că este zeul 
suprem care împrăștie lumina solară benefică, Râ pare 
a fi însuşi Timpul, construindu-şi propria „formă“, fiind 
copil dimineaţa și, negîndu-se pe sine, ajunge seara la 
desăvirşire. Ideea aceasta, a uniunii dintre Lumină şi 
Timp ne-a făcut să ne gîndim la Geneză care pare a o 
explica. 

Revenind la textul biblic, în care LUMINA primor- 
dială este anterioară „luminătorilor“, întrebarea este: 
dacă Dumnezeu n-ar mai fi creat acest ritm, lumină-în- 
tuneric, ar mai exista noţiunea de Timp? Oare nu aceasta 
este Clipa în care Dumnezeu instituie pe Pămînt noţiunea 

de „pieritor“, potrivit .căreia totul âre un început şi: un 
sfirşit? Dacă oamenii ar fi beneficiat numai de acea Lu- 
mină primordială continuă, aşa cum credem că este în 
Spaţiul numit Paradis, nu cumva ei ar fi nemuritori? 
Urmare a păcatului adamic, Dumnezeu ne-a dat acest 
Ritm tocmai pentru a-i împiedica pe cei „mulți chemaţi“ 
să distrugă armoniile cereşti. lată cum, putem conclu- 
ziona că întunericul numit „noapte“ întrerupe brutal tră- 
irea noastră psihică prin letargia numită „somn“; fără 
Lumină devenim inerţi și creierul uman nemaiprimind 
harul Luminii nu mai poate judeca. Această continuă 
trecere, din somn în trezie, acest ritm pe care îl numim 
iimp pare a fi adevărata cauză a naturii noastre muri- 
toare. 

În cea de a patra zi, Dumnezeu a creat „luminăto- 
rii“ tocmai pentru a statornici pulsul numit TIMP: „să 
fie nişte semne care să arate vremile, zilele şi anii“ iar 
mai departe, „să stăpinească ziua şi noaptea și să des- 
partă lumina de întuneric“. În zilele Creaţiei, Dumnezeu 
a operat mai multe „separări“. Astfel, după ce „separă 
lumina de întuneric, va despărţi cerul de pămînt, apele 
de uscat. Prin aceste „separări“, Dumnezeu delimitează 
Pămîntul de restul Universului creind un ritm, anume 
pentru acest spațiu determinat şi ale cărui determinante 
sînt Lumina și Timpul. 

Pentru egiptenii antici, viaţa păminteană era o expe- 
riență și un preambul al vieții veşnice care începea odată 
cu trecerea „pragului“ şi renașterea prin moarte. Pro- 
misiunea cea mai pregnantă și dorită, cu cea mai mare 
impetuozitate, este libertatea; egiptenii sînt primii oa- 
meni care au descoperit acest concept. Se spune că exisiii 
trei concepte care n-au putut fi definite nici pînă în zi- 
lele noastre: Dumnezeu, lumina și libertatea. În ciuda 
acestei afirmaţii, o privire sumară asupra condiţiilor so- 
cial-istorice este în măsură să ne ofere o justificare. Im- 
periul imens al Egiptului antic a supravieţuit milenii da- 
torită unei organizări interne foarte. judicioase dar şi 
extrem de dure. Scrierile evreieşti din antichitate o 
demonstrează cu prisosință. La aceasta a contribuit în 
mare măsură şi faptul că egiptenii foloseau scrierea: nu 
numai în temple ci și: în administraţie, sistemul fiscal 

cunoscînd o aplicabilitate foarte eficientă în detrimentul 
claselor sociale crunt exploatate; la acestea se adăugau 
şi abuzurile de tot felul săvîrşite atît de funcţionarii pu- 
blici cît și de reprezentanţii clerului (vezi textele sapien- 
tiale, „Povestea ţăranului bun de gură“, Constantin Da- 
niel „Gindirea egipteană antică în texte“, Ed. Științifică, 
Buc. 1974). În acest context era normal să se concreti- 
zeze, individualizindu-se, această necesitate firească a 
omenirii care este libertatea. La fel ca aerul pe care-l 
respirăm, devenim conștienți de ea atunci cind ne lip- 
seşte. În schimbul acestei libertăţi, în viața de Dincolo, 
egiptenilor antici li se cerea respectarea „ordinii“ teres- 
tre, în care faraonul era întruparea lui Râ, Amon, 
Horus, etc. 

Prin libertate, egiptenii antici înțelegeau posibilitatea 
de a călători, de a putea „intra şi ieși“ ori de cîte ori ar 
dori-o, de a-şi putea permite să stea la umbra sicomori- 
lor de pe malurile Nilului savurînd mîncăruri alese că- 
rora. li se asortau vinul şi berea, să se poată plimba cu 
barca, să stea printre zei ca egal al lor și, în sfîrșit, să 
poată accede la „adevărata lumină“ a spiritului, Ci, căile 
prin care se poate ajunge la acest nivel de „strălumi- 
nare“ nu vor fi desluşite niciodată; ele vor fi perfor- 
manţe meritorii ale fiecărui individ. Putem deduce cu 
ușurință că toate aceste dorințe nu se puteau realiza în 
viaţa de zi cu zi și împlinirea lor era aminată pentru 
viaţa de Dincolo. Dar, aşa cum spune Bergson („Cele 
două izvoare ale moralei și religiei“ citat după Marc Augé, 
„Genie du paganisme“, Ed. Gallimard, Paris, 1982) „Lu- 
mea religiilor politeiste este o lume în care durata vie- 
ţii.nu- are sens, de vreme ce moartea este fundamentul 
lumii şi al lucrurilor.“ 

“Singura scriere care ne oferă o imagine generală asu- 
pra ceea ce ar fi putut să fie religia și filosofia Egiptu- 
lui antic, este cea care reuneşte textele hermetice întitu- 
late „„Tăbliţele de smarald“ sau „Hermes. Trismegistul“. 
Faptul că Thot, zeul egiptean, este asimilat lui Hermes, 
zeul grec, denotă însă că textele au fost redactate într-o 
perioadă tîrzie, sec. II—IV e.n. Totuşi, unele dintre ele 
sînt relevante. Încă din viaţă, răposatul trebuia să cu- 
noască,. în amănunt, geografia ținuturilor pe care trebuia 

să le străbată, cu denumirile exacte ale munţilor, lacu- 
rilor etc. Iată însă, ce citim în legătură cu acest subiect, 
în „textele sacre“, de mai sus: pornind de la ideea că 
Egiptul este „templul lumii“ se precizează „... că Egip- 
tul este însăşi imaginea cerului sau, chiar mai mult, este 
reprezentarea proiecției cerului, aici jos, a întregii ordini 
a lucrurilor cereşti“. Bineînţeles, „copiile“ proiectate pe 
pămînt sînt deformate de impuritatea omenească, („„Her- 
mes Trismegiste“, traducere de Louis Ménard, Paris, Per- 
rin, 1925). 

Esenţial este că, toate cunoştinţele, din toate dome- 
niile, erau subordonate cunoaşterii magice; este punctul 
de sprijin al convingerii, niciodată pusă la îndoială, că 
moartea individului determină ca Dincolo să triumfe 
Viaţa. 

Prima acţiune care se exercita asupra mortului, în 
Egiptul antic, era operația de îmbălsămare. Păstrarea in- 
tactă a cadavrului era hotărîtoare pentru conservarea su- 
fletului după moarte. În „Carte“ se menţionează că, una 
dintre satisfacţiile sufletului nemuritor este aceea de a-și 
contempla mumia intactă, Tehnica îmbălsămării era bine 
cunoscută în antichitatea egipteană şi atinsese perfor- 
manţe, neegalate nici pînă azi. După moartea individu- 
lui, se proceda la extragerea organelor interne și conser- 
varea lor, separată, în patru vase numite canope, care 
erau depuse tot în mormînt. Îmbălsămarea dura 72 de 
zile. În textele „Cărţii“, mai ales în „rubrici“, ni se dau 
detalii tehnice în legătură cu îmbălsămarea. După ce mor- 
tul a fost înfășat în mumie, i se umplu ochii cu antimo- 
niu (cap. 127). În altă parte, se spune că, partea din faţă 
a trupului a fost spălată cu apă de izvor, spatele cu sal- 
petru și cu tămiie; trupul întreg a fost îmbăiat în laptele 
vacii Hap amestecat cu spirt și cu salpetru. În felul acesta, 
se spune în „Carte“, trupul este dăruit Pămîntului iar 
sufletul Cerului. 

Îmbălsămarea era necesară, în special, pentru păstra- 
rea Ka-ului, cea mai stabilă componentă a sufletului pos- 
tum și care, după moarte, înlocuiește corpul terestru. Sta- 
tuia defunctului, aflată în mormînt, era menită să conserve 
acest Ka. Sedentar, Ka-ul asigură coeziunea membranelor 
după moarte.  Descompunerea şi putrezirea corpului 

ducea la pierderea Ka-ului. Teama de descompunerea 
care ar putea surveni după moarte este obsedantă pen- 
tru egipteanul din antichitate; uneori, aceasta este de- 
scrisă foarte plastic, terifiantă prin naturalismul ei. (cap. 
154). Pentru a preveni descompunerea, răposatul îl in- 
vocă pe Tum, zeu considerat de natură incoruptibilă și 
pe Khepra-Viitorul. Interesantă este notația că putrezi- 
rea se produce „sub ochiul lui Shu; deci, este întreținută 
de prezenţa aerului. 

îmbălsămarea era prezidată de Anubis, zeul cu cap 
de șacal. Poate cel mai enigmatic personaj din panteonul 
zeilor egipteni, Anubis pare, mai mult decît oricare din- 
tre zeii egipteni, că poartă o mască sau, mai curînd, o 
persona. Anubis este zeul care l-a reconstituit pe Osiris 
din bucăţile adunate de Isis cu ajutorul feşelor mumiei. 
Izolat, în postură de damnat perpetuu, Anubis, zeul ca- 
re-i conducea pe morţi la judecata osiriana, domn peste 
pământul sfânt al cimitirelor, rămîne mereu ,;singuraticul 
de pe coline“, cunoscător al secretului reconstruirii spi- 
rituale pornind de la reconstituirea anatomică, 

După ce răposatul era depus în camera mortuară, se 
proceda la „deschiderea gurii“ mortului cu ajutorul unui 
instrument de fier, special consacrat; uneori este numit 
„toporișcă“. Fierul, la egiptenii antici, era prohibit fiind 
asociat cu Seth (Constantin Daniel, op. cit.). Pentru con- 
fecţionarea obiectelor de ritual era folosit fierul „pur“ —— 
meteoritic. Operația de „deschiderea a gurii“ era de o în- 
semnătate excepţională favorizînd, pe de o parte, pleca- 
rea sufletului din trup iar, pe de altă parte, facilita uti- 
lizarea gurii ca organ al vorbirii, după moarte. Odată 
„pragul“ trecut, singurele arme de care dispunea răpo- 
satul, în fața pericolelor care îl pîndesc de pretutindeni, 
sînt „cuvintele de putere“ şi, firește, memoria: „gura şi 
limba, iată cine mă conduce“. Ca unul care cunoaște 
aceste cuvinte, răposatul va fi urmărit de demonii înfo- 
metaţi căci, iată, ele „sînt hrana lor preferată“, dar și de 
spiritele și divinitățile din Cer care, simțind superiorita- 
tea în cunoaştere a noului venit, de invidie, „turbează 
mai rău decît hienele“, Maestru în a căuta și a găsi, aceste 
cuvinte, răposatul se va dovedi mai sprinten decît oga- 
rul care-şi adulmecă prada și, atenţie, „mai iute decît 


2 — Cartea egipteană a morților 17 


se vede lumina de zif. Însuşi destinul post-mortem al ră- 
posatului depinde de felul în care va şti să-și desăvâr- 
şească folosirea verbului în faţa tribunalului osirian. 

Stăpînirea „cuvintelor de putere“ depindea de păstra- 
rea memoriei după moarţe; aceasta se obținea prin for- 
mule magice. În drumul său, prin lumea de Dincolo, de- 
monii încercau să i-o răpească prin retezarea capului și 
crestarea frunţii (cap. 90). La fel de importantă, era cu- 
noaşterea numelor ascunse ale divinităţilor, demonilor și 
chiar a unor obiecte cu investitură magică. Potrivit con- 
cepţiei egiptene, a cunoaște numele ascuns al cuiva în- 
semna a-l domina pînă în straturile cele mai profunde 
ale conștiinței sale. 

În mod evident, egiptenii antichităţii sufereau de ceea 
ce Constantin Noica numește „neliniște semantică“ pusă 
în legătură cu „dreapta potrivire a numelor“. Conștienți 
de faptul că numele sînt o convenţie socială necesară, în 
acelaşi timp, îşi dau seama și că sînt arbitrare, în sensul 
că nu reprezintă personalitatea individului decit scriptic. 
La egipteni nu există acea instanță numită de Platon , le- 
giuitorul de nume“ decât poate, în ceea ce privește nu- 
mele ascuns. Faptul acesta ne demonstrează că bunul lor 
simţ, și o judecată sănătoasă îi împiedica să creadă că în- 
velişul sonor al unui cuvînt ar trebui să se suprapună 
perfect peste obiectul pe care îl denumește. Liberi în 
gindire, ei mai au un nume, ascuns, pe care şi-l cunoaște 
fiecare. Era în interesul lor să-l ţină ascuns deoarece era 
numele pe care se puteau opera vrăji, farmece etc. În 
mod sigur, Platon şi-a însușit această preocupare pentru 
nume și etimologizări de la egipteni. În „Cratylos* întîl- 
nim următoarea remarcă a lui Socrate: „Și este Pan 
acesta, fie rostirea (logos) chiar, fie fratele bun al rosti- 
rii, ca fiu al lui Hermes“. Or, este lucru cunoscut că gre- 
cii antici l-au asimilat lui Hermes pe zeul egiptean Thot. 
Filosoful Constantin Noica, în comentariul său „Inter- 
pretare la Cratylos“, referindu-se la această problemă a 
numelor este de părere că ,„... unele lucruri au şi trebuie 
să aibă două nume. Nu este întreaga cultură un fel de a 
da al doilea nume lucrurilor, respectiv numele lor potri- 
vit?“ Mai mult decît atît, „Viaţa spiritului sfîrșeşte — 
s-ar putea spune — atunci cînd lucrurile nu mai au de- 

cît un singur nume.“ (Constantin Noica, Platon, „Interpre- 
tare la Cratylos“, vol. 3, Ed. Științifică și Enciclopedică, 
București, 1978). Realizăm nivelul intelectual şi datorită 
acestei preocupări a lor de a scormoni în măruntaiele lim- 
bii şi în alcătuirile ei căci spune, tot Constantin Noica, 
veferindu-se la Platon: „Platon, cu problemele sale privi- 
toare la cuvînt, ne. așează, dintr-o dată, în inima cultu- 
rii“. (C. Noica, op. cit.). De altfel, egipteni antici consi- 
derau că, adevăratul nume era cel ascuns; acesta era 
atît de sacru încît era de nerostit. Spre exemplu, într-un 
acces de furie, potrivit unei legende, Râ vrea să nimi- 
cească întreg Pămîntul. Intervine Isis care, cunoscîndu-i 
numele ascuns, îl împiedică să-și pună în faptă această 
intenţie. 

Desprinzîndu-se de trup, sufletul se îndreaptă în zbor 
spre lumea de Dincolo; celmaiades cu înfăţişare de șoim 
dar și a altor păsări. Acum, Keb — Pămintul „trage ză- 
voarelor“ porților Pămîntului, iar Rå deschide larg porţile 
Cerului. Astfel, sufletul își începe fascinanta lui căiăto- 
rie spre lumea de Dincolo. 

La fel ca în multe alte domenii, egiptenii antici par 
a fi inventatorii porților și a zăvoarelor. Totul este în- 
chis şi încuiat: în spatele fiecărei uşi ghicim existenţa 
unui mister. Ca loc prin care „se intră şi se iese“, poarta, 
ușa, ‘portarul, zăvorul primesc virtuţi magice de închi- 
dere și de deschidere. Fiecare element constructiv, din 
alcătuirea lor, participă, separat și în totalitate, la elabo- 
rarea' şi fundamentarea unei concluzii. Oricit ar părea de 
paradoxal, porţile și ușile sînt mai degrabă, mijloace de 
protejare a unor spaţii de libertate spirituală și a căror 
armonie ar putea fi tulburată de prezența unor neave- 
niți, neinițiați în misterele existenţei spirituale. 

Pentru a ajunge la porțile lui Shu, care dau în Du- 
bla Sală de Judecată a lui Maat — zeița Adevăr-Drep- 
tate, va trebui să treacă, mai întîi prin Duat, judecata 
făcîndu-se undeva între Duat și Amenti. Cu tot optimis- 
mul manifestat de răposatul „triumfător“, trecerea pra- 
gului îi putea rezerva şi unele surprize neplăcute. Ast- 
fel, imediat după plecarea din trup, un timp, sufletul își 
pierde conştiinţa de sine, creindu-i o stare de incertitu- 
dine și de inconfort: „Ajutaţi-mă să ridic această ceaţă 

deasă / Ce mă împresoară din toate părţile şi mă apasă“ 
iar mai încolo ,,După ce mai întîi sînt ameţit și simt că 
mi-e greață / Inima mea se trezește la viață“, Este ade- 
vărat că, în paginile „Cărţii“ asemenea remarci sînt pu- 
ține la număr dar senzaţia lăsată de ele este persistentă. 

Voiajul sufletului răposatului, de dinainte de a ajunge 
la judecată pare a fiorepetare a drumului făcut de Râ 
în timpul nopții prin Lumea Inferioară. Duatul şi, în spe- 
cial, zona numită Re-Stau în care se află și reședința 
zeului Sokari este etapa cea mai dificilă a călătoriei ră- 
posatului în lumea de Dincolo. Locurile abundă de pri- 
mejdii cauzate de demonii care Îi ațin calea sau îi pun 
capcane în care ar putea fi prins și dus, apoi, în „gropile 
lor de tortură“; în aceste gropi, nefericiții erau tăiați în 
bucăţi şi masacrați îngrozitor. De aceea, răposatul tre- 
buia să se înarmeze cu „cuvinte de putere“ și cu bariere 
magice căci, „acesta este un ţinut al tenebrelor“. 

Multe dintre paginile „Cărţii“ abundă în descrierea 
luptelor cu demonii. Demonii pot fi masculi sau femele; 
pot locui în Cer, pe Pămînt sau chiar „pot ajunge pînă 
la stele“. Locul lor de acţiune preferat este Pămîntul. 
Cei mai periculoși dintre toți demonii sînt însă „demo- 
nii roșii“. Locurile lor de baștină se află în „ţările de la 
Răsărit“ ţări pentru care răposatul, iată, simte o adevă- 
rată aversiune. „Demonii roşii“ erau slujitori fideli ai lui 
Seth, roșu fiind și culoarea lui Seth, culoarea sîngelui și 
a violenței. Dintre pământeni, indivizii cu părul roșu sau 
blond erau consideraţi şi ei supuși ai lui Seth. (vezi C. 
Daniel, „Orientalia mirabilia“, ed. Științifică şi Enciclo- 
pedică, Buc. 1976). 

Observăm că există două categorii de demoni: demoni 
care atacă la întîmplare, pe oricine, numai din plăcerea 
de a chinui și o altă categorie, oarecum judiciară, în sen- 
sul că atacă selectiv, obiectul agresiunii lor fiind cei cu 
carențe morale. Demonii își fac de cap și bîntuie în tot 
spaţiul de Dincolo, nesfiindu-se să-l atace pe însuşi Râ. 
Răposatul îl întîlneşte „încolţit“ de nu mai puţin, opt de- 
moni cu cap de crocodil. Unii dintre demoni au nume care 
ne devin cunoscute, repetîndu-se în mai multe dintre 
textele „Cărţii“: Sui, Hai, Rerek, Nendja, Nebt, Am-Aau, 
Ha-as. Cel mai important pentru menţinerea unui echi- 

libru dialectic în spaţiul de Dincolo, este demonul Apopi, 
cel care, zilnic, îl atacă în Barca sa pe Râ — Soarele. 
Balaur al tenebrelor din adîncurile haotice, Apopi este 
o încarnare a Răului absolut. Apopi reprezintă haosul 
anarhic în opoziţie cu Ra, stăpînul „ordinii“ cosmice. În 
fiecare zi, Apopi atacă Barca lui Râ şi tot în fiecare zi 
este respins. Uneori, lui Apopi i se substituie Seth, re- 
prezentînd aceleași forțe malefice ale dezordinii. Atât lup- 
tele dintre Apopi şi Râ, cit şi luptele cu ceilalţi demoni, 
se înseriu, ca o necesitate, în strădania de a crea certi- 
tudinea în izbînda a ceea ce egiptenii numeau Maat — 
Adevăr şi Dreptate. 

Se putea întîmpla ca, în urma judecății osiriene, ră- 
posatul să fie reţinut, pentru o perioadă nedeterminată, 
în Lacul de Foc pentru o purificare prealabilă, trebuind 
„să plătească“ pentru păcatele săvirșite pe Pămînt, Alt- 
minteri, acesta este un exemplu izolat; de obicei, într-un 
elan de teribilism antologic, răposatul nu se sfiește să 
afirme că virtuțile și pertecțiunile sale sînt chiar mai 
numeroase decît ale zeilor. (cap. 172, 174). ` 

Judecata avea loc în marea Sală Dublă a lui Maat — 
Adevăr — Dreptate. Simbolic, Maat era reprezentată sub 
înfățișarea unei femei micuţe, plină de delicateţe și gin- 
gășie, în poziţie ghemuită, avînd părul împodobit cu două 
pene. Soţie a zeului Thot, numită în texte și fiică a lui 
Râ, Maat este acea care asigură raportul armonios — 
ordinea — între elementele universului, precum și in- 
teracțiunea dintre aceste elemente constituționale esen- 
tiale (mișcări cerești, succesiunea anotimpurilor, a lumi- 
nii şi întunericului etc.). Ea este însă și Forța ordinii în 
etica socială. Absența lui Maat determină răsturnarea or- 
dinii cosmice. 

Noţiune centrală în gîndirea prefilosofică egipteană, 
natura lui Maat este greu de definit. Unele texte afirmă 
că Maat este replica divină la lăcomie și patima cupidi- 
tăţii. Pe plan terestru, Maat se defineşte prin voinţa di- 
vină, a faraonului. Constantin Daniel o consideră „un con- 
cept personificat într-o zeiţă (Constantin Daniel, ,„Gîndirea 
egipteană antică în texte“, Ed. Științifică și Enciclopedică, 
Buc. 1974). Analizînd dubla semnificaţie a lui Maat, 
aceea de adevăr şi dreptate Constantin Daniel (op. 

cit.) separă. cele două noțiuni, admiţind că Adevărul rve- 
prezintă faptele iar: Dreptatea ` — răsplata pentru susţi- 
' nerea adevărului, Altfel spus, Maat reprezintă sancţiunea 
impusă faptelor rele și recompensa pentru faptele bune. 
Noţiunea de Maat este însă cu mult mai complexă; ea 
poate fi învățată, devenind obiectul unei științe. De aici, 
deducem că poaie fi determinată de gradul de cultură 
și educaţie. Platon însuși, care a preluat multe elemente 
din gândirea filosofică egipteană, crede că o societate fe- 
ricită poate fi realizată numai de oamenii cultivați. Pe 
de altă parte, Maat este considerată și ca o „hrană spi- 
rituală“, o delicatesă dăruită şi chiar dorită de divinitate. 
În plus, întîlnim și termenul „maaty“ însemnînd un stil 
de viață și de gîndire conform cu Maat — Adevăr-Drep- 
tate. Important se revelează faptul că Adevărul și Drep- 
tatea s-au situat întotdeauna în conștiința omenirii de 
pretutindeni. 

Maat nu este prezentă la judecata propriu-zisă. Pro- 
tocolul acestei judecăţi nu diferă prea mult de cel întil-: 
nit în zilele noastre. Sufletul răposatului era introdus în 
sală de către Anubis. „Cîntărirea“ inimii, ca centru al 
gîndirii, se făcea în fața a 42 de judecători de către 
Thot; în același timp, el nota pe o tăbliță păcatele mor- 
tului. Pe unul dintre talere era așezată inima defunctu- 
lui iar pe celălalt, ca o contragreutate una dintre penele 
din părul lui Maat; alteori pe talerul cîntarului, în locul 
penei, era aşezat ochiul lui Maat. Alături, demonul Ba- 
bai stă la pîndă, pregătit să înhaţe și să devore inima 
care s-ar dovedi prea plină de păcate. În unele texte, se 
spunea că cel care devora sufletele murdare de păcate 
era Anubis. 

Toate părţile componente ale organismului uman au 
o însemnătate deosebită în metafizica gîndirii egiptene. 
Inima însă, ca centru vital, se bucură de o atenţie aparte, 
fiind organul în care se localizează gîndirea și conștiința. 
În „Carte“ se vorbește de inima ,ib“ şi inima „hati“, ca 
alte două aspecte complementare, avind funcţii şi origini 
distincte. Inima „ib“ vine de la Nut — Cerul, pe cînd 
inima „hati“ provine de la Keb — Pămiîntul. În termeni 
actuali, ca sediu al destinului individual, cele două no- 
iuni ar putea defini conştientul şi subconștientul. Astfel, 

inima „ib“ ne apare ca depozitară a dorințelor și aspi- 
raţiilor, a voinţei, a lucidităţii şi a conștiinței morale. In- 
tr-un cuvînt, „ib“ reprezintă conştientul. După moarte 
răposatul era foarte preocupat de grija ca această inimă 
să nu-i fie furată, devorată, înlocuită etc., pentru că inima 
„ib“ este aceea care conţine premizele viitorului din Ţara 
Veșnicia, fiind suma posibilităţilor nerealizate. Tot în 
această inimă, localizau intuiţia şi harul profeţiei, „acea 
înțelegere prezicătoare“. 

În opoziţie cu „ib“, inima „hati“ reprezintă suma ex- 
perienţelor consumate, moarte, din timpul vieții pămîn- 
tene. Această inimă va fi „cîntărită“ determinînd sorții 
judecății. Așezată pe talgerul „cintarului“ ea este mărtu- 
ria felului în care răposatul şi-a trăit viața. De aceea, nu 
întîmplător, răposatul se teme că, pe drumul pînă la fu- 
decată, această inimă i-ar putea fi schimbată cu alta, mai 
plină de păcate, ceea ce i-ar prejudicia obținerea locului 
rîvnit, printre zei și acele „fiinţe de lumină“, Ca martor 
la judecată, inima „hati“ va trebui să fie ascultătoare și 
supusă răposatului pentru a nu-și face depoziţia în defa- 
voarea acestuia. 

Importantă, pentru viața de Dincolo, rămîne inima 
„„ib“. După moarte, ea pare a se localiza în sufletul Ba 
cu care are multe asemănări. Ba, ca parte eternă a fiin- 
tei umane, reprezintă gîndirea superioară, de fapt partea 
cea mai spiritualizată a gîndirii, capabilă de decizii, ra- 
țiune, etc. Foarte mobil, Ba este sufletul răposatului în- 
fățișat ca o pasăre sau ca o pasăre cu chip de om. Din- 
colo, Ba era cel ameninţat cu cea de a „doua moarte“ 
și depindea de bogăţia ofrandelor în natură (pîine, pă- 
sări fripte, dulciuri, bere etc.); cînd acestea încetau și el 
înceta să mai existe. 

Pentru ca descîntecele pentru reconfortarea sufletu- 
lui Ba şi a inimii „ib“ să fie eficiente, ele se recitau dea- 
supra unei amulete reprezentînd un scarabeu, simbolul 
lui Khepra — Viitorului și care, deci conţinea în sine 
„Posibilităţile lumilor ce vor veni“. 

Ușa de la Dubla Sală a lui Maat — Adevăr-Dreptate, 
ca- toate uşile din „Carte“, este o uşă simbolică. Orice 
„intrare“ într-un spațiu magic presupune o pregătire an- 
terioară. Sufletul răposatului trebuia să cunoască numele 

ascunse ale tuturor părților componente. În sfîrşit, după 
ce îl mai „verifică“ odată, Anubis îl introduce în Sală și 
îi invită pe cei 42 de judecători să-l miroase (!) pe răpo- 
sat, pentru a se convinge că este asemeni lor, Urmează 
celebra pledoarie de autoapărare a răposatului, „Confe- 
siunea negativă“ prin care se adresează fiecăruia dintre 
cei 42 de judecători. Sufletul răposatului își declină to- 
tala nevinovăție în faţa unor „păcate“ care se pot consti- 
tui într-un adevărat cod de morală şi etică socială, în cea 
mai mare parte, valabil pînă în zilele noastre. 

După judecata la care, firește, va fi găsit „pur și cu- 
rat“, răposatul se îndreaptă spre Amenti unde, identifi- 
cîndu-se cu Horus, îşi ia în primire „moştenirea“. Amenti 
pare a fi situat pe un plan mai înalt; pentru a străbate 
distanța pînă acolo, răposatul va zbura: sau va folosi o 
scară. Într-unul din capitole, răposatul aruncă o funie 
cu un cârlig pe care-l ancorează cît mai aproape de tro- 
nul lui Râ şi se caţără cu ajutorul ei. În continuare, su- 
fletul răposatului va locui în „frumosul Amenti“. Mun- 
cile pămîntului vor fi făcute de statuetele „ushebti“ care-l 
însoțesc şi. el va putea face dragoste cu femeile aflate 
acolo, va putea să stea la umbra sau în ramurile sicomo- 
rilor de pe malul Nilului ceresc, ospătîndu-se cu mires- 
“mele ofrandelor care i se aduc pe pămînt; va putea fi, 
în fiecare zi, în preajma lui Râ şi a lui Osiris; va putea 
călători foarte mult pe întinderile vaste ale Cerului; va 
putea naviga pe Oceanul ceresc, în bărcile sacre, ori de 
cîte ori va dori. 

Îndeletnicirile plăcute răposatului și Dincolo, sînt lupta 
(cu demonii) şi navigația. Putem deduce că egiptenii an- 
tici aveau o adevărată pasiune pentru mersul cu barca. 
Din „carte“ rezultă că, fiecare om trebuie să aibă un ase- 
menea mijloc de transport și de existenţă. În „Confesiu- 
nea negativă“ răposatul se laudă că a dat o barcă celui 
naufragiat, ca o notă bună pentru el. Există foarte multe 
„bărci“ în planul egiptean de Dincolo: în afara celor două 
bărci sacre ale lui Râ, Sektet şi Mandijit, mai sînt cele 
ale lui Maat, Sokari, Ptah etc. Într-un singur caz, întîl- 
nim şi o barcă a dușmanilor răposatului pe care 'acesta 
o va răsturna, fără probleme. 

Fiecare obiect din lumea de Dincolo are conţinutul său 

magic, precum şi simbolistica sa ezoterică. Spre exem- 
plu, „Barca cerească nu este o barcă oarecare, ci una 
prin care pot fi forțate porţile sanctuarelor pentru a avea 
acces la mistere. Plutirea se aseamănă cu zborul Fenixu- 
lui divin, iar Barca lui Râ se întrece cu vînturile: „Ri- 
die pînzele, / Stau drept în Barca ce fără oprire, alunecă 
pe valuri“ (Cap. 109) și, la fel ca în navigația pămînteană, 
înaintează „înfășurînd funiile și manevrind, ca orice ma- 
rinar adevărat. 

Zeu suprem şi Judecător al Universului, Râ simboliza 
soarele, atît ca realitate vizibilă, cît și ca forţă creatoare 
de viaţă. Toţi zeii mari care, la un moment dat, și-au cîș- 
tigat o popularitate deosebită, invariabil, i-au fost aso- 
ciați lui Râ. Astfel, întîlnim: Amon-RÂ, Sebek-Râ, etc. 
Această asociere culminează prin realizarea sufletului du- 
blu Djafi, prin contopirea cu Osiris, dînd un întreg com- 
plementar. Parcurgînd un spaţiu vast, Barca lui Râ stră- 
bate zilnic Oceanul ceresc, de la răsărit la apus. În zori, 
Râ este Khepra-Viitorul, un nou născut. La apariţia lui, 
văsărind dintre petalele unei flori de lotus, Râ era întîm- 
pinat de cîntecele și dansurile spiritelor „iaani, cu măști 
de cîine sau de maimuţă, slujitori ai lui Thot, „adoratori 
ai soarelui în zori“. Urcat în Barca Mandjit, Râ îşi începe 
„călătoria“. În afara sensului de deplasare în spaţiul geo- 
grafic, „călătoria mai are o semnificaţie ezoterică, aceea 
de cunoaștere prin acumulare. În drumul său, diurn, Râ 
devine trecînd prin cele trei etape principale ale vieţii, 
„călătoria marcîndu-l în sinele său. Navigînd în Barca sa, 
avînd funcţia de vehicol magic al cunoașterii, la prînz 
„Râ devine el însuşi, definindu-se pe sine. După amiază 
işi continuă „călătoria“ acumulînd pe parcurs, renunţind 
la sine în opţiunea pentru desăvîrşirea spirituală, pînă 
seara el devine Tum — Desăvirșitul. Iată că, egiptenii an- 
tici întuiau că „saltul calitative spre desăvirşire a indi- 
vidului implică negarea propriei personalități. Pe temeiul 
acesta „barca“ s-a perpetuat în gindirea ezoterică din 
toate timpurile, ca „,simbol-instrument“ al cunoaşterii. 

La apus, Râ se urcă în Barca nocturnă, făcînd invers 
drumul de peste zi, în douăsprezece etape, prin Lumea 
Inferioară. Din perspectiva celor de mai sus, atacurile 
lui Apopi sînt piedici, inerente și obligatorii, țișnind din 

adîncurile conștiinței prin îndoielile care survin în ascen- 
siunea spre perfecțiunea spirituală, 

Fiecare dintre „călătoriile“ răposatului sînt reiterări 
ale „călătoriilor“ unor zei, cărora li se substituie. Pentru 
a-şi pune în evidenţă calitatea de scrib, mortul Osiris Ani, 
spre exemplu, îl va avea ca mentor spiritual pe Thot. Re- 
prezentat ca un om cu cap de ibis, Thot are un statut 
aparte, de inteligență divină de tip superior. Thot era 
considerat inventatorul scrierii hieroglifice, al gramaticii, 
dar şi al matematicii, astronomiei etc. În unele „rubrici“ 
se face specificația că textul capitolului respectiv ar fi 
fost scris de- însuşi Thot, pentru a spori credibilitatea în 
eficiența lui magică. Thot, „hierogramatul perfecti, se- 
cretarul zeilor, soțul zeiței Maat — Adevăr şi Dreptale 
impune respectind înalta ţinută etică şi morală pe care 
trebuie s-o aibă scriitorul din toate timpurile. Echilibrat 
şi cerebral, Thot este acela care mediază luptele neînce- 
tate dintre Horus şi Seth. Posesor al unei înalte ştiinţe 
magice, Thot va îndruma și Barca răposatului spre să- 
laşul construit pentru acesta Dincolo, de către zeița Ses- 
heta — Înţelepciunea. 

Egiptenii antici sint consideraţi, pînă în zilele noastre, 
stăpîni necontestaţi ai magiei. În „Carte“ -ni se relevă 
mai mult magia care operează prin verb. De aceea, a avea 
memorie depozitară a „cuvintelor de putere“ era un fapt 
esenţial. Răposatul, devenit Horus, se luptă cu Seth pen- 
tru a-şi răzbuna tatăl. Nu-l va putea învinge decît după 
ce a rostit anumite cuvinte, „cuvinte de putere“, din- 
tr-un anumit descîntec (cap. 108). La un moment dat, se 
declară „mare maestru în vrăjitorie“, protejat de zeiţa 
Hathor (Vaca sacră), căreia îi admiră forța magică nu- 
mind-o „doamna serilor“. Însă pe primul loc, în probleme 
de magie, se află Isis, marea magiciană care a reuşit să-l 
reînvie pe Osiris şi să-l şi conceapă pe Horus după moar- 
tea acestuia. 

Capitolele „Cărţii“ care se referă la mistere sînt înţe-- 
sate de „formule“ magice şi răposatul însuși cunoaşte 
„acele lucruri ascunse şi obscure“ care se săvirşesc în 
temple. Să nu uităm însă că în templele egiptene aveau 
acces numai clerul și iniţiaţii. Ca metodă de cunoaştere, 
magia este altceva decit cunoaştere ştiinţifică, ceea ce 

nu presupune și o eficiență mai redusă. Deosebirea constă 
n modul de gindire bazat pe revelaţia unor adevăruri. 
Ca dovadă, printre hierofanţii unui templu consacrat lui 
Tum exista un grad de iniţiere numit „Marele Văzător“; 
ințelepciunea divină se putea obţine prin clarviziune,. 

Abordînd subiectul acestei „Cărţi“, trebuie să pornim 
le la ideea că totul se înscrie într-o magie ermetică. În- 
treaga „călătorie“ a răposatului se desfăşoară într-un plan 
diferit de cel pămîntean. Admiţind că acest plan este cel 
de Dincolo, şi că, așa cum credeau egiptenii antici, este 
paralel cu cel terestru, acesta din urmă fiind o imagine 
„in oglindă“ a celuilalt, vom reţine că în planul ceresc 
totul este idealizat. Localităţi, temple etc., primesc aici 
o valoare simbolică, din domeniul spiritual. Din această 
cauză, fiecare obiect care-l] însoţeşte pe răposat are o sem- 
nificație proprie. În Egiptul antic, obiectele magice, cele 
mai la îndemiîna oricui și de aceea cele mai răspîndite, 
erau amuletele. În principal, ele erau menite să-l apere 
pe răposat de atacurile şi noxele demonilor, dar și pen- 
tru a-i garanta accesul în Barca lui Râ, în Amenti sau 
chiar pentru a prelua, în calitate de Horus, „moștenirea“ 
lui Osiris. Investitură magică aveau şi unele obiecte de 
uz curent, ca masa sau cuțitul. Însuşi Osiris era ferit 
de atacurile demonilor prin bariere magice. Un anume 
răposat, probabil un faraon, străbate Duatul înarmat cu 
două obiecte: centură de zeu şi coroană de zeu. Pe de 
altă parte, amuletele riscau să fie ineficace, dacă nu se 
cunoştea ritualul după care trebuiau așezate, descîntecele 
şi gradul de purificare al aceluia care proceda la aceasta. 
Cea mai răspîndită amuletă a Egiptului antic, a fost Dje- 
dul (vezi Note), dar şi scarabeul care îl reprezenta pe 
Khepra sau alte talismane-podoabe ca inelul, brăţara, co- 
lierul etc. În multe dintre „rubricile“, care însoțesc ca- 
pitolele, se fac recomandări speciale în legătură cu fo- 
losirea lor. În contextul magic al „Cărţii“, obiecte ma- 
gice devin şi perna răposatului, veștmintul de puritate, 
sandalele, feșele mumiei etc. Veştmintele, aşa se credea, 
conţineau în ele puterea magică a aceluia care le-a pur- 
tat mai înainte. De aceea, cînd după moarte, răposatul 
isi caută „calea“, va încerca mai întîi veştmintele lui Osi- 
ris impregnate de personalitatea acestuia. 

Lumea de Dincolo, a egipteanului antic, era o lume 
fascinantă, populată cu zei, demoni, spirite de lumină și 
spirite de foc. La umbra „arborelui sacru“ se petreceau 
lucruri imprevizibile: zeii se contopeau între ei, se sub- 
stituiau unul altuia, neexistind o demarcaţie precisă nici 
între ei şi răpostat. Cel mai individualizat dintre toţi, în 
mod paradoxal, era Osiris, cel mort și viu, în acelaşi timp. 
Vom observa că, răposatul nu i se suprapune niciodată 
în mod direct ci, numai prin aluzii discrete. 

Osiris reprezintă modelul unei existențe spirituale 
care, în ciuda morţii sale crîncene, revine, mereu, la po- 
ziţia verticală prin forţa revitalizatoare a sacrificiului 
de sine. Ca zeu model, Osiris este o recompunere la care 
au colaborat Thot, prin înțelepciune şi intelect, Anubis, 
prin cunoştinţele sale anatomice şi Isis, prin puterea ma- 
giei dar şi prin constanţa şi fervoarea iubirii. Conside- 
rînd această recompunere din punct de vedere spiritual, 
credem că, în spatele ei, desluşim misterul morţii egip- 
tene. După modelul osirian, savanții preoţi ai Egiptului 
antic au imaginat o alcătuire spirituală capabilă să asi- 
gure conservarea sufletului nemuritor. Isis, Anubis şi 
Thot l-au recompus pe Osiris din 14 bucăţi. Încercînd o 
despărţire, simetrică, a unui corp omenesc, anatomic vor- 
bind, în 14, vom vedea că este imposibil de realizat. Spu- 
nem simetric, deoarece în gindirea egipteană, simetria 
era un element important al armoniei cosmice. 

În „textele sacre“, ca singur document scris de gin- 
dire filosofică egipteană, „Hermes Trismegistul“ (op. cit.) 
se spune că viaţa. individului este un număr: „Atunci 
cînd numărul care menţine unitatea este complet, căci 
ceea ce ţine trupul legat și adunat este un număr, trupul 
moare“. Originea magiei numerelor trebuie căutată tot 
în ştiinţa egiptenilor antici. Cel care a făcut cunoscute 
semnificaţiile magice ale numerelor, în afara spaţiului 
egiptean a fost Pythagora prin discipolii săi, numiți py- 
thagorei. Conform doctrinei pythagorice, pe primul 
loc în ierarhia importanţelor se afla numărul iar pe lo- 
cul următor „dătătorul de nume“. Potrivit aceleiaşi doc- 
trine, cifra perfectă este 10, rezultată din suma primelor 
4 cifre care o compun — tetractys-ul, grafic, tetractys-ul 
era reprezentat ca o formaţiune dispusă într-un triunghi 

cchilateral, cu vîrful în sus; este şi forma feţei piramidei. 
Rezultă că Osiris este cel de două ori perfect; odată prin 
numărul 10 și a doua oară prin tetractys: 14+2+34+4—10. 
In sprijinul acestei idei vine și faptul că cele două vîrfuri 
ale triunghiului echilateral al tetractys-ului, aflate pe ori- 
zontală, reprezentau relaţia dintre om şi natură iar un- 
shiul de sus, divinitatea. Egiptenii antici n-au fost nu- 
mai inventatorii ușilor şi a zăvoarelor ci, au dus cu ei, 
în mormintele lor fastuoase, taina cheilor care ar putea 
deschide imensele lor spaţii de gîndire hermetică. Aceasta 
propusă de noi ar putea fi un punct de plecare pentru gă- 
sirea uneia dintre aceste chei. Oricum, e greu de primit 
un răspuns în „templul tăcerii“ din mistica egipteană. 

Principala îndeletnicire a preotului egiptean, iniţiat în 
mistere, era aceea de a scoate la lumină adevărurile incon- 
testabile, îngropate în profunzimile conștiinței umane. 
Din timpuri imemoriale, spiritul era supus unui proces 
de recompunere spirituală printr-o disciplină riguroasă, 
intelectuală şi fizică. Numai prin instruirea în centrele 
inițiatice, atît de numeroase în Egiptul antic, sufletul 
post-mortem se putea înscrie pe o orbită eternă. Spiritul 
era cultivat prin exersarea şi perfecţionarea memoriei, 
acumularea de cunoştinţe din domenii ca matematica, 
astronomia etc., clarvederea — prin detaşarea spirituală, 
ca instrumente ale cunoaşterii ezoterice în care adevărul 
revelat era împărtășit numai unui grup de elitiști, ini- 
tiaţi în mistere. Aceeași grijă se arăta şi curăţeniei cor- 
porale; preoții din Egiptul antic se spălau de două ori pe 
zi şi de două ori pe noapte, pentru a evita acumularea 
murdăriei îşi epilau părul de pe tot corpul. Pe de altă 
parte, existau preocupări şi pentru igiena alimentară, anu- 
mite alimente, în unele perioade, fiind interzise. În sfîr- 
şit, materialul din care se confecţionau veştmintele se 
pretindea a fi inul alb. Multe dintre aceste interdicții şi 
recomandări au fost preluate de către pythagoreici. Din 
textele „Cărţii“ rezultă că, răposatul nu se putea înfă- 
lişa în faţa zeilor decît „pur și curat“, atît psihic cît și 
lizic. Un zeu ca Thot, de o integritate unanim recunos- 
cută, are „mîinile curate“, Concluzionăm că, recompune- 
rea gîndită de preoţii egipteni prin modelul osirian pri- 
vea omul în totalitatea lui; atentei şi minuţioasei conser- 

vări a trupului, pe pămînt, trebuia să-i corespundă aceeași 
perfecţiune în conservarea postumă a sufletului. 

Egiptenii antici erau convinşi că deţin „secretul“ prin 
care moartea poate fi învinsă. Cu atit mai halucinantă 
este prezenţa la tot pasul a legilor cunoaşterii „dialectice“: 
saltul calitativ, lupta dintre contrarii şi legea negării ne- 
gației. Astfel „călătoria“ lui Râ îi determină acestuia sal- 
turi calitative: Khepra, Râ, Tum. „Luptele“ dintre Horus 
şi Seth, dintre Râ şi Apopi, dintre răposat şi demoni de- 
vin elemente necesare în menținerea ordinii cosmice. 
Aceeaşi „dialectică“ determină ca întreaga naraţiune a 
„Cărţii“ să se înscrie în ritualul de repetare a dramei osi- 
riene pentru a-şi demonstra dreptul şi libertatea de re- 
compunere spirituală după modelul propus. Avem im- 
presia că asistăm la un spectacol în care interpretul, me- 
reu acelaşi, se identifică, pe rînd, cu personajele propriu- 
zise. În această transpunere, performantă, răposatul avînd 
preferinţe şi antipatii, este cu atît mai convingător cu 
cît, prin acest procedeu, el triumfă asupra morţii. Unul 
dintre personajele cele mai îndrăgite de sufletul mortului 
este Horus. 

Faraonul egiptean era considerat de esenţă divină şi 
deci singurul în măsură să regleze raporturile cu divini- 
tatea. S-a emis părerea că, prin aceasta, tot egiptenii an- 
tici au inventat şi cultul personalității. Conform tradiţiei, 
faraonul era, de fapt, acela care, la un moment dat, de- 
ținea pe pămînt „moştenirea“ lui Osiris, a Celor Două 
Pămînturi: Egiptul de Sus şi Egiptul de Jos. A se iden- 
tifica cu Horus însemna, deci, a se situa şi postum în pos- 
tură faraonică. Dreptul la moștenire, Dincolo, era condi- 
ționat de o viaţă terestră dusă în spiritul lui Maat — 
Adevăr şi Dreptate. „Calea“ nu era uşoară deoarece, „de- 
monii roșii“ pîndeau, atît pe Pămint cit şi Dincolo. În sen- 
sul acesta, ca luptător pentru o cauză dreaptă şi adevă- 
rată, Horus pare a fi un precursor al „eroilor“ întîlniţi 
în mitologiile de mai tîrziu. Deducem că în spatele „moș- 
tenirii“ de pe Pămînt, stă o altă „moştenire“ constînd din 
verticalitatea spirituală a Tatălui. În luptele cu Seth, Ho- 
rus nu iese Întotdeauna învingător şi acest lucru îi con- 
feră textului o anumită veridicitate. Într-una din lupte, 
Seth, transformat în mistreţ negru, feroce, îl atacă pe 

Horus în timp ce supraveghea construcţia zidurilor care 
iconjurau Cîmpiile Secht-lanru și îi scoate un ochi; în 
replică, Horus îl castrează (cap. 112). 

Considerînd zeii egiptenii ca „fațete“ ale unei singure 
divinităţi, labilitatea şi uşurinţa cu care trec dintr-un 
personaj într-altul este firească. Din acest punct de ve- 
dere, Horus este cel mai „diversificat“, dintre toţi zeii 
egipteni. Personalitate bipolară, ca Horus al celor Două 
Orizonturi, îl întiinim şi ca Horus cu ochi albaştri, Ho- 
rus cu ochii roșii, Horus cu trei ochi, Horus copil etc. 
La fel ca şi Râ, Horus are un apendice în „emanația“ sa 
numită Ochiul lui Horus, acţionînd ca o divinitate sepa- 
rată, rea şi răzbunătoare. 

În opoziţie cu Horus, Seth este un personaj liniar, con- 
secvent în a răspunde provocărilor lui Horus. Tipul său 
psihologic întruneşte raţiunea lucidă dublată de un ci- 
nism cerebral. „Om de acţiune“, ocupat tot timpul să-și 
dirijeze acţiunile aliaţilor săi, demonii, Seth este un fac- 
tor necesar în economia „Cărţii“ şi un element de bază 
în menţinerea „echilibrului lumilor“: cînd „Horus este 
tulburat / Seth este purificat / Seth este tulburat / Ho- 
rus este purificat“ (Cap. 17). Reiese că, de fapt, cei doi 
adversari au un statut de egalitate. De altminteri, ana- 
tomic, Seth este localizat în coloana vertebrală contri- 
buind, prin aceasta, la menţinerea verticalității. De multe 
ori, în textele „Cărţii“, Seth apare în postura de duşman 
convenţional, în virtutea unei anume distribuiri în acest 
rol. Astfel, la un moment dat, răposat îl întilneşte şi are 
cu el o discuţie, pe care am putea-o numi amicală, în care 
Seth vorbeşte, desigur, „îe felul lui“ (cap. 125). 

Ajuns în Cîmpiile Secht-lanru sau Secht-Hotep, ră- 
posatul este, deja, un „spirit sfințit“. Denumirea se acorda 
Inițiatului, Prefectului, Alesului. În această ipostază, de 
„Spirit sfinţit“, răposatul poate să stea în preajma zeilor, 
fiind purificat și absolvit, poate intra și ieși din Tărimul 
morţilor, după dorinţă; este scutit de cea de a doua. 
moarte. 

Supravieţuirea, Dincolo, a suifletului-pasăre Ba era 
condiționată de ofrandele în natură. Ele nu sînt oferite 
numai pentru sufletul răposatului ci şi pentru zeii care, 
periodic, trebuie revitalizați. Uneori, bogăţia ofrandelor 

care se recomandă depăşeşte orice imaginaţie. Spre exem- 
plu, iată ce ofrande se cereau: pulpă, inimă,- cap şi picior 
de taur roșu, patru vase cu singe, care să nu provină din 
inimă, amulete, zece piini albe, opt pîini PSEN, opt piini 
SHENS, opt pîini KHENFU, opt vase cu bere, opt duble 
cu grîu, patru vase cu lapte de vacă albă, iarbă verde, 
măsline verzi, pomadă pentru ochi, pomadă HATET și 
tămiie. La acestea se mai adăugau ofrande de veștminte, 
dulciuri şi păsări, „mii de giște fripte şi cincizeci de pa- 
nere / Cu ofrande... (cap. 144). Ne dăm seama că nu 
oricui îi dădea mîna să aducă asemenea ofrande după cum, 
nu oricine putea fi înmormîntat în „Valea Mormintelor“ 
de la Abydos. Numai cei bogaţi puteau să-şi permită mor- 
minte „faraonice“ care să le garânteze perfecta conser- 
vare a trupului legată direct de păstrarea sufletului ne- 
muritor. Or, la început „secretul“ conservării sufletului 
după moarte era un apanaj al elitei. Abia mai tirziu, spre 
sfîrşitul Vechiului Imperiu, urmare. a unor răsturnări de 
ordin social, politic și religios, doctrina nemuririi a fost 
„trădată“ devenind un bun la îndemîna tuturor. 

De nenumărate ori, în capitolele „Cărţii“, se spune 
că zeii sînt bătrîni. Ei trebuie revitalizaţi cu substanța 
proaspătă a fiinţei postume a răposatului. lată, se con- 
sideră că zeii au decăzut, îmbătrînind, uneori par chiar 
decrepiţi (cap. 32). Cu altă ocazie, răposatul, în calitate 
de „luntraş“ al lui Râ, îl ajută pe acesta să salveze „di- 
vinitățile pătrîne« căzute în apă, pe punctul de a se îneca. 
Căci, zeii au şi ei viaţa lor, de la „naşterea din Adînc“ 
pînă la coboriîrea în neant și „nimicirea prin Foc“ (cap. 
24). Prin urmare, există un ritm chiar și pentru ceea ce 
ei numesc veșnicie. Întîlnim exprimată, în paginile „Căr- 
ţii“, dorinţa ca, după moarte, să trăiască în Țara Veşni- 
cia. Totuşi, nici această „ţară“ nu se încadrează într-un 
etern absolut. Putem chiar să determinăm un început al 
acestei „veșnicii“, ca urmare a unor catastrofe cosmice 
soldate cu „dezastrul lumilor“. În continuare, deducem 
că, şi eternitatea se supune unui ciclu propriu, în virtu- 
tea „ritmurilor timpului“. Rezultă că, la egiptenii antici, 
totul devine, ca efect al legilor de dezvoltare „dialectică, 
or, devenirea este opusă eternității care este imuabilă. 
Râ, însuşi, este trecător în această lume, zilnic fiind su- 

pus devenirii: Khepra — Râ — Tum; este şi perisabil 
ca tot ceea ce devine. Un argument în plus îl constituie 
ciclul de vieţi al Sufletului lui Râ personificat în Fe- 
nixul divin, Bennu. La un interval de 500 de ani, după 
alţii 1 000 de ani, Fenixul îşi dă foc singur ca, apoi, să 
renască din propria cenuşă. Pentru creştini, ieșirea din 
ritmuri este o moarte în avantpremieră; pentru egiptenii 
antici, iată, moartea însemna tocmai conservarea acestor 
ritmuri Dincolo. Pentru contemporani, patria noastră 
este viaţa. Pentru egipteni, ţara, portul, oraşul, casa, să- 
laşul — cele cu adevărat reale — se află Dincolo. 

Există multe întrebări pe care le suscită lectura „Căr- 
ţii“ şi cărora nu le putem da un răspuns documentat. 
Astfel, în ce priveşte sufletul postum întîlnim mai multe 
noţiuni pe care nu le putem defini, în întregime. În texte, 
Ka-ul este localizat în mumie, într-o statuie a răposatu- 
lui, etc. Ca energie şi forță vitală, acesta rămînea pe pă- 
mint urmind ca, la o reînviere, să reintre în corpul mu- 
mificat. Altă manifestare a sufletului, Dincolo, este Ba — 
pasărea cu cap de om. Se vorbește, însă, ca de o enti- 
tate separată, şi de Umbra mortului. După Constantin 
Daniel (op. cit), Umbra ar fi acelaşi lucru ca şi Ka. To- 
tusi, spre deosebire de Ka, Umbra, aşa cum rezultă din 
„Carte“, îl însoţeşte pe răposat Dincolo. Ca o altă ma- 
nifestare a sufletului răposatului este „spiritul sfințit“ 
sau acele „ființe de lumină“, „spirite de foc“ etc. Dintre 
zei, Râ este posesorul unui „corp glorios“, SAHU. Acesta 
pare a fi sublimarea materiei corpului pe cea mai înaltă 
treaptă de spiritualizare. Obţinerea stării de SAHU adu- 
cea cu sine prelungirea vieţii Dincolo, pe o perioadă cît 
mai îndelungată. Nu avem indicii dacă aceste componente 
ale sufletului postum sînt învelişuri sau dacă trebuie să 
le considerăm trepte pe calea devenirii spirituale. 

Un aspect deosebit, în cadrul prefilosofiei egiptene, 
primeşte teoria reîncarnării urmare a unui lung şir de 
metamorfoze. Intervalul dintre două reîncarnări era esti- 
mat la 3 000 de ani. Metamorfozele nu trebuie confundate 
cu rmetempsihoza. Potrivit concepţiei egiptene, după moar- 
te, sufletul se materializează nu numai în regnul vege- 
tal şi animal ci, chiar şi în cel mineral. Întilnim, în pa- 
ginile „Cărţii“, descîntece care îl vor ajuta pe răposat să 

se metamortfozeze în uliu, rîndunică, Şoim .de aur etc. 
Alteori, devine „lotus inefabil, splendoare de puritate‘ 
(cap. 80) sau, mai poetic, „...o plantă crescută în de- 
şert, / O floare a orizontului misterios şi incert“ (cap. 
71). Aşa cum arătam însă, sufletul se materializează și 
în elementele universului pămîntean. În Capitolul 61, ră- 
osatul devine însuşi sufletul apelor ţîșnind din adîncuri 
făcind să se reverse şi apele din cer. Într-o altă meta- 
morfoză, de proporţii colosale, se afirmă: „Mă răspîndesc 
în pămînt şi-l umplu de mine“ (cap. 38). S-ar părea că, 
spiritual vorbind, fiinţa eternă din om se totalizează toc- 
mai prin contemplarea „formelor“ în care se metamor- 
lozează: „Mă uit la formele mele ce se succed“. 

Pentru a preîntimpina spaima în fața morţii, Seneca 
recomanda: „Giîndeşte-te mereu la ea, ca să n-ai nici- 
odată a te teme de ea“ („Scrisori către Luciliu, Gh. Guţu, 
Ed. Științifică, Buc. 1974) sau, tot el, „Trebuie să dobin- 
deşti moartea ca să poţi scăpa de ea“. După acest filosof 
latin, omul înțelept se cunoaște după felul în care îşi 
„moare ;.. moartea“. Dacă îl credem pe Seneca, egiptenii 
antici ştiau, cu adevărat, să moară. La ei nu există nici- 
odată acea nedumerire existențială concretizată în între- 
barea: De ce? Ei primiseră, de multă vreme, revelația că 
viața trecătoare nu poate fi viața însăși. S-ar părea că, 
prin mistere, experimentau moartea creindu-se cadrul 
prin care omul era transpus în trăirile premergătoare 
morţii. În urma acestui experiment, dobîndeau o altă în- 
țelegere asupra morţii. Totuşi, acest bombardament cu 
senzaţii „tari“ se petrecea numai în străfundurile tem- 
plelor, pe durata desfăşurării misterelor. Or, la mistere 
participau numai clerul şi iniţiaţii. Sentimentul plenar, 
de un optimism debordant cu care egipteanul antic: în- 
timpină moartea se referă la convingerea că, în final, va 
triumfa asupra morţii cucerind veșnicia. Desigur, nu chiar 
toți egiptenii antichităţii gîndeau în felul acesta. Astfel, 
autorul „Cîntecului harpistului“ — text laic — ca uh 
adevărat precursor al lui Epicur, este de părere că'nu 
trebuie să renunţi la niciuna dintre bucuriile pe care ți 
le poate oferi un trai îmbelşugat. 

În ciuda nerăbdării şi a impetuozităţii pe care le arată 
egipteanul antic în atingerea planului de Dincolo, pe ici, 


34 


pe colo, deslușim un sentiment de melancolie. Acesta de- 
vine copleşitor cînd se referă la singurătatea cosmică ce 
domneşte în acea împărăție a „liniştii singulare“ care 
este lumea de Dincolo. Cu altă ocazie, monologul răposa- 
tului devine de-a dreptul dureros: „Sint o fiinţă împrej- 
muită de ziduri / În mijlocul unui Univers înconjurat de 
ziduri. Iar, / În singurătatea mea, rămîn un solitar“ (cap. 
42), mai departe, în acelaşi capitol: „Toţi trec! Şi trec! 
Şi trec, prin faţa mea!“. În final, în afara infatuării, pre- 
zente pe tot parcursul „Cărţii“, ' răposatul se lamentează 
convingător, de data aceasta, din cauza superiorității pe 
care i-o conferă singularitatea sa: „Nu mă cunoaşte ni- 
meni, / Eu pe toți vă pot cunoaşte, vă pot şti, / Pe mine 
nimeni nu mă poate simţi“. Emoția autorului este evi- 
dentă căci, iată, parcă auzim sfîșiind întunericul noptii, 
chemările „Singuraticului de pe Coline“ — Anubis care 
ne îmbie la odihna din „pămîntul sfint“ al cimitirelor. 

Destinația „Cărţii Morților Egipteni“, sau a textelor 
reunite sub acest titlu, este una inițiatică. Din această 
cauză, nu putem spune că ar exista o preocupare pentru 
aspectul literar. Cu toate acestea, efectul artistic există, 
chiar dacă este întîmplător. Credem că, pînă la un moment 
dat, textele s-au transmis pe cale orală, fiind, deci, opera 
unei colectivităţi. Tocmai perioada de dinaintea genera- 
lizării scrisului şi-a pus amprenta asupra textelor, prin 
acele imagini poetice care ne atrag atenţia. Constantin 
Daniel (op. cit.) crede că textele „Cărţii“ sint în între- 
gime opera unora ce făceau parte din elita intelectuală 
a acelor timpuri. Ca prim-argument, se invocă lipsa pro- 
verbelor. Opinăm, totuşi, că această absenţă este firească 
într-un text solemn şi serios care însoţeşte un ritual. În 
unele zone ale ţării noastre, mai există obiceiul ca, la 
moartea cuiva, să i se cînte „verșul“. Bocetul (sau ver- 
șul) conține relatări asupra morţii celui în cauză, aspecte 
din viaţa pe care tocmai a încheiat-o, supoziţii în legă- 
tură cu viaţa de dincolo etc. Deşi creaţia noastră popu- 
lară abundă de proverbe și zicători, acestea nu apar nici- 
odată în textele consacrate morţilor, tocmai din cauza ca- 
racterului solemn al împrejurării. 

Textul „Cărţii“, de obicei monoton, cu multe repetiţii, 
la un moment dat, devine antrenant, chiar frenetic, prin 

succesiunea rapidă a emoţiilor şi a unor trăiri intense. 
De cele mai multe ori, aceste performanțe se anulează 
prin lipsa de trăire, de la cealaltă extremă. Ca o trăsă- 
tură generală care şochează, poate, este lipsa de decenţă 
și un anume fel, jalnic şi umilitor, în care se cere ajutor 
zeilor. Alăturate, apar, cu nonşalanţă, imagini de o mare 
puritate și inefabilă frumuseţe. 

Primele apariţii ale „Cărţii Morților Egipteni“, în pei- 
sajul cultural european al secolului trecut, au avut un 
efect dezastruos. Reacţia de nedumerire şi stupoare era 
un efect al acelei pretenţii de a se fi descoperit, de către 
egiptenii antici, puntea care leagă lumea pămînteană de 
planul existenţei de Dincolo. S-a vorbit, chiar de o schi- 
zofrenie la scară naţională. Așa se şi explică faptul că, 
pînă la sfîrşitul secolului trecut, au apărut abia trei edi- 
ţii ale „Cărţii“. După anul 1900, intensa şi pasionanta ac- 
tivitate de reevaluare a textelor, întreprinsă de Wallis 
Budge, a condus la redescoperirea lor; lui Wallis Budge 
îi revine meritul de a fi îmbogăţit cultura universală cu 
un imens tezaur de gîndire ezoterică, datînd de milenii. 

Există puţine dovezi, structurate, asupra conţinutu- 
lui filosofic şi religios al gîndirii egiptenilor antici. Mos- 
tre ale acestui tip de gîndire ni s-au transmis, îndeosebi, 
prin scrierile filosofice din antichitatea greacă şi prin 
textele gnostice de la începutul mileniului unu. Dintre 
greci, cei mai activi colportori ai gindirii egiptene, au. 
fost Pythagora, prin discipolii săi numiţi „pythagorei“ şi 
Platon. Conform tradiției, amîndoi şi-au petrecut ani în- 
delungaţi de „iniţiere“ în „umbra templelor egiptene“. 
Avind prea puţine date, nu putem opera un discernămînt 
eficace între ceea ce au preluat de la egipteni şi ceea ce 
au gîndit ei înșiși. Nedumerirea rezultă din aceea că, gre- 
cii care au făcut din filosofie o știință a raţionalului, prin- 
tr-o încercare de explicare coherentă a realului, omit im- 
portanța revelaţiei din ezoterismul gîndirii egiptene. În 
felul acesta, conștient sau nu, grecii antici au impus dez- 
voltării, ulterioare, a filosofiei o bază științifică, decapi- 
tînd-o, o lipsind-o de lumina pe care i-ar fi dat-o consi- 
derarea conceputului de Divinitate. 

Supravieţuind milenii în cadrul bine delimitat, isto- 
ric şi geografic, al, despotismului faraonic, asistăm la un 

fenomen bizar, petrecut în urmă cu 2000 de ani, cînd, 
inexplicabil, un întreg popor dispare, topindu-se în masa 
hoardelor barbare, sau mai puţin barbare, care dau nă- 
vală de pretutindeni. Astfel că, egiptenii. de astăzi nu 
“int descendenţii celor care au conceput textele „Cărţii“, 
ar cei din antichitate nu sînt înaintaşii locuitorilor de 
azi. De altminteri, harul lor de a profeţi, i-a făcut să pre- 
vadă, cu o clarviziune uimitoare fabuloasă prin exacti- 
latea ei, devenirea Egiptului pînă în viitorul pe care noi 
ıl considerăm prezent. În sensul acesta, reproducem un 
'ragment din „Hermes Trismegistul“ (op. cit., cp. IX, pg. 
137): „În acelaşi timp, fiindcă înţelepţii trebuie să pre- 
vadă totul, există un lucru pe care e bine să-l știți: va 
veni un timp cînd, s-ar părea că egiptenii în zadar au 
tinut cont, cu pietate, de cultul zeilor şi că toate sfintele 
rugăciuni au fost zadarnic. Divinitatea va părăsi pămin- 
lul, se va urca din nou la cer, abandonînd Egiptul, vechiul 
vi sălaș, lăsîndu-l fără religie şi fără prezenţa zeilor. Străi- 
nii ne vor invada ţara și pămînturile; nu numai că lucru- 
rile sfinte vor fi neglijate dar, ceea ce este încă şi mai 
rău, religia, pioşenia, cultul zeilor vor fi proscrise și chiar 
pedepsite prin legi. Atunci, acest pămînt sfinţit, prin ati- 
lea capele și temple, va fi îngropat în morminte şi în 
moarte. O, Egipt, Egipt! Din credinţele tale nu vor mai 
rămîne decît poveștile, pe care, în viitor, nu le va mai 
crede nimeni; cuvinte rămase scrijelite în piatră, poves- 
lind despre pietate. Scitul, indianul, sau alte popoare bar- 
bare vor locui Egiptul.“ 

Ca o replică semnificativă și tulburătoare, în acelaşi 
timp, este faptul că, data dispariţiei din istorie a egip- 
tenilor antici se suprapune peste aceea a naşterii lui Isus 
Christos. Stranie este această coincidenţă prin care sa- 
crificiul Tatălui (Osiris) este continuat prin sacrificarea 
Fiului (Isus), tot în scopul mintuirii neamului omenesc; 
prin dobîndirea verticalității spirituale pe care o conferă 
credința. Isus, însuşi, a fost crucificat în poziţie verticală. 
In conştiinţa omenirii ideea de drept se alătură aceleia 
de dreptate. 

Siguranţa şi optimismul manifestat, de egipteanul din 
antichitate, în convingerea că are libertatea de a dobîndi 
nemurirea, ne dă o senzaţie de confort spiritual, la care, 

vai, reuşim să ajungem tot mai rar. Viaţa modernă pe 
care o trăim ne obligă, uneori, să ne întrebăm precum 
Socrate: „S-ar putea ca viața pe care o trăim să fie moar- 
tea, iar moartea să fie începutul adevăratei vieți?“ Ca 
prim apostol al libertăţii individuale și sociale, despre 
Socrate se spune că, a pregătit conştiinţa anticilor pen- 
tru noua religie creștină. Despre egiptenii antici putem 
afirma că l-au făcut să apară pe Socrate și, în plus, au 
dat posibilitatea, tuturor muritorilor, de a pătrunde sen- 
sul profund al misterului Divinităţii. 


MARIA GENESCU 


CAPITOLUL. 1! 


Aici încep descîntecele 
Care povestesc cum Pleacă Sufletul 
Spre Ziua Prealuminată; 
Cîntece de laudă și slavă încep aici 
Despre Intrarea şi Pătrunderea 
Sufletului în gloriosul Neter-Kert 
Şi în frumosul tărîm Amenti, 
Renaşterea sa întru Spirit, 
Călătoria minunată 
Pe Tărîmul de Dincolo?. 
Iată cuvintele pe care eu, Osiris Ani,’ 
Scribul Osiris Ani le: spun 
În ziua Înmormîntării. | 
Cînd Sufletul de Trup se va despărţi, 
Atunci, scribul Osiris Ani astfel va vorbi: 
Salut, o, Osiris, tu, Taur din Amenti!! 
Iată cum Thot5, Domnul Veșniciei, 
Grăiește prin gura mea! 
Într-adevăr, eu sînt un mare zeu 
Care însoțește, în plutirea sa, Barca Cerească,6 
Sînt zeu, cu adevărat, unul dintre acei prinți 
Care după Judecata de Apoi a Cuvintelor? 
ace ca duşmanii lui Osiris să fie învinși, 
Sînt unul dintre acei' zei născuţi de zeița Nut? 
şi care se luptau 
Cu vrăjmașii, în numele lui Horus, aducîndu-l legat 
de demonul Sebau. 
Acum, o, Osiris, iată-mă! Vin printre ai tăi 
Igal cu ceilalţi zei, născuţi de zeiţa Nut; 

Ei îți vor spulbera dușmanii şi-i vor prinde 
pe demonii răi, 
Căci însumi fac parte din ceata lui Horus; 
În numele tău, mă lupt și alerg peste tot. 
Eu sînt Thot!” 
În ziua Cîntăririi Duvinteior, de acum, 
În Marea Casă a Celui Vechi și Puternic în Iunnu 
Eu sînt Djedi, fiul lui Djedi!t, 
Mama mea Nut m-a născut şi în lume m-a trimis 
În orașul Djedu. 
Sînt unul dintre aceia care, pe drept, 
Jelesc şi-l plîng pe Osiris 
În cele Două Ţări din Rechet, 
Ajutindu-l pe Osiris să-şi înfrîngă duşmanii. 
Pentru ca Osiris să-și înfrîngă duşmanii, de tot, 
Râ l-a trimis, să-l ajute, pe Thot. 
Și iată cum Thot, cel trimis de zei, 
Pe mine însumi m-a făcut să triumf asupra duşmanilor 
mei. 
În ziua în care Mumia regală a lui Osiris, Teshtesh, 
este înfășată 
Mă aflu şi eu în a lui Horus ceată; 
Deschid pămîntul făcînd să ţişnească șuvoaie de apă 
Pentru purificări nesfîrșite 
Al „Zeului-Divin-al-Inimii-Oprite“. 
Iată, acum, trag zăvoarele Porții. Zăvoarele deferecate 
Mă lasă să pătrund în Taina Tărimului de după Moarte.!? 
Și sînt alături de Horus 
Atunci cînd, în oraşul Sekhen,t 
Smulge de la dușmani braţul stîng al lui Osiris, 
Sint cu Horus; intru şi ies fără să mă tem, 
În văpăile sacre din ziua distrugerii demonilor 
Acolo, în oraşul Sekhen. 
Păşesc mîndru și demn 
Printre divinităţile strălucitoare . .. 
În ziua în care, la Sekhen, dușmanul este nimicit 
Îl însoțesc pe Horus la serbările în cinstea lui Osiris, 
Aduc ofrande în templul de la Heliopolis! 
În cea de a şasea zi a sărbătorii Denit. 
În prezent, sînt preot la Djedu și aduc libaţii. 

În ziua cînd Pămîntul intră în culminaţii 
În faţa mea se dezvăluie, pe șleau, 
Panorama tainelor lui Re-Stau , . .15 
Sînt Sem, preotul lui Ptah.16 
La Dijedu, în templu, din Cartea sărbătorii 
Sufletului citesc 
Și. rugăciuni, pentru Osiris, rostesc 
Căci sînt preot pentru morţi şi de ei mă îngrijesc. 
Sînt mare Maestru al Operei magice 
În clipa cînd este trasă la apă, pe butuci, de pe pajiște, 
Corabia mare, Hennu, a zeului Sokari.!7 
Mai mult, chiar, în timpul ceremoniilor sacre 
Primesc o cazma pentru a face pămîntul să crape 
La Herakleopolis.!8 
O, voi, Spirite sfinte care lăsaţi să intre 
Sufletele desăvîrşite în lăcașul sacrosant al lui Osiris, 
Îngăduiţi scribului Ani, o, voi, Desăvîrșiţi, 
Să pătrund alături de voi, „în sanctuarul lui Osiris, 
Să intru și să ies, în libertate, 
În Dubla Sală a lui Maat,!* Adevăr și Dreptate. 
Fie, dar, ca el să intre fără grijă! 
Fie să poată și pleca, în pace!20 
Fie ca el să audă, ceea ce și voi auziţi! 
Fie să vadă, ceea ce și voi priviţi! 
Să pot sta, la rîndul meu, netulburat, 
În picioare sau așezat! 
Fie ca Sufletul scribului Osiris Ani 
Să nu fie îmbrîncit de la intrare 
Şi obligat să-și caute de drum, 
Daţi-i ofrande de pîine şi bere, 
Să poată intra și ieși după a lui plăcere 
Iar Cuvîntul său de Putere?! să fie victorios, acum, 
Încît poruncile lui să fie ascultate în Amenti,?? Casa lui 
- Osiris. 
O, voi, Spirite divine care deschideţi drumuri și piedici 
neteziți 
Deschideţi cărările şi lăsaţi liberă calea pentru Osiris 
Ani; 

Scribul şi aducătorul ofrandelor divine, - 
O, voi, Spirite sfinte, priviţi! 

Iată, Sufletul meu alături de voi a pășit 
Și vă vorbește; la fel ca şi voi, el este sfințit?’ 
Pentru că Talerul Cîntarului așa a hotărît. 


Rubrică 


După răposatul a învăţat acest capitol pe Pămînt, în 
timpul vieţii, şi a scris acest text pe pereţii sicriului său, 
el va putea să-și părăsească Sălașul, sau să se întoarcă în 
el, după vrerea sa, fără să i se opună nici cea mai mică 
rezistenţă. Pe de altă parte, pîinea, berea și carnea vor fi 
la dispoziţia sa, aşezate pe altarul lui Râ2; va locui în 
Ciîmpiile din Sekht-lanru%, ale căror recolte de grîu şi orz 
îi vor fi date în cea mai mare parte; va fi acolo viguros şi 
prosper, la fel ca atunci cînd era pe Pămînt... 


CAPITOLUL II 
Pentru a trăi după Moarte 


O, tu, Unicule, care străluceşti privind din lună, 

O, tu, Unicule, Zeul al Discului lunar ce noaptea 
încunună!26 

Îngăduie ca acest Osiris Ani, să fie printre cei ce te 

însoțesc 

Și în Împărăţia Cerurilor strălucesc! 

lată că eu, mortul Osiris Ani, pătrund peste tot şi sînt 

Fie pe Tărîmul Morților, 

Fie printre vii pe Pămînt, 

Iesind înspre lumină oricînd doresc, 


CAPITOLUL III 


Pentru a pleca spre Lumina Zilei 
şi pentru a trăi după Moarte 


Slavă ţie, Tum,” 
Tu, cel care te înalți deasupra Adincurilor cosmice! 
Mare este strălucirea ta, pe bună dreptate! 

Apari în fața mea cu chipul unui Leu. cu două capete... 
Lasă, dar, să se audă Cuvîntul tău de Putere, 

PDă-i forţa ta celui care, în picioare, în faţa ta, o cere! 
Iată, ajung și mă amestec în mulţimea zeilor 

Care te înconjoară, o, Râ! 

Am îndeplinit poruncile pe care le-ai dat seara 

Slugilor tale, o, Râ! ` 

Într-adevăr, la fel ca și Râ, trăiesc după moarte, zi după zi. 
Aşa cum toate zilele lui Râ renasc, în fiecare zi, 

Tot aşa eu, din moarte renăscînd, 

Toate divinitățile din Cer se bucură văzindu-mă trăind, 
Tot aşa 

Cum se bucură că trăieşte Ptah 

Cînd, în marele Templu de la Heliopolis, 

Se arată în întreagă măreția sa. 


CAPITOLUL IV 
Trecerea pe sub Calea Cerească în Re-Stau 


Iată, acum trec peste Adîncurile Apelor din ceruri 

Care se află între cei Doi Luptători de-a pururi’? 

Şi în Câmpiile lui Osiris poposesc.... 

Putea-voi, după a mea plăcere, să le folosesc! 
CAPITOLUL V 


Pentru a nu munci Dincolo 


Vin din Hermopolis?’ pentru a sprijini braţele care 

Sînt acum învinse, în neputinţă mare. 

Eu sint Sufletul zeilor, nemuritor, 

Am învăţat Înţelepciunea de la Spiritele- -slugi ale lui Thot. 
CAPITOLUL VI 


Statuetele fermecate 


O, tu, Statuetă fermecată, 
Ascultţă-mă, pe dată! 

Dacă sînt chemat la sfîrşit 

Şi să fac tot felul de munci voi fi osîndit 
O, Statuetă fermecată, să știi: 

Pentru că, acum, uneltele tu le deţii, 

Să te supui omului ești nevoită 

Şi află că tu vei fi cea osîndită, 

În locul meu, de paznicii din Duat, 

La cîmp, la însămînţat, 

Să umpli piraiele 

Şi să cari arinele 

Din zori pînă la Apus... 

(Statueta răspunde:) 

Iată-mă ... La porunca ta m-am supus... 


CAPITOLUL VII 
Trecerea pe spatele groaznicului Apopi’? 


O, tu, nenorocită de ceară, 

Trăiești osîndindu-i pe cei slabi, făcîndu-i să moară! 
Află: Eu nu sînt un slab, nu acum! 

Nu sînt un suflet: sfîrșit şi nebun! 

Peştii tăi nu vor intra în carnea mea vie! 

Căci trupul meu este însuși trupul lui Tum! 

Dacă tu însuţi nu ești în agonie, 

Agonia nu-mi va cuprinde mădularele mele! 

Căci însumi sînt Tum în mijlocul Oceanului ceresc! 
Într-adevăr, pe veci, toţi zeii mă apără de rele! 

O Taină este Numele meu; 

Sălașul meu este sfint și veşnic, mereu. 

De supărări, Judecătorii din iad mă feresc 

Căci, cu însuşi Tum mă însoțesc în vremea viitoare. 
Şi sînt tare! Sînt tare! 


CAPITOLUL VIII 


Trecerea peste Amenti 


Vorbeşte Osiris Ani, scribul, 
El pe care însuşi Thot l-a învăţat Cuvintul: 

În templul de la Hermopolis am intrat 

Căci însuşi Tum m-a însemnat pe cap 

Şi mă păzeşte, puternic, ochiul lui Horus, pe care l-am 
eliberat mai înainte, 

Şi care strălucește pe fruntea lui Râ, al zeilor Părinte. 

Într-adevăr, sînt Osiris cel cu sălașul în Amenti, mereu; 

Osiris, el, care ceasul bun îl cunoștea, 

N-ar exista deloc, dacă n-aș exista eu! 

Căci eu sînt Râ, în mijlocul celorlalte Spirite sfinte, 

Nu voi pieri niciodată, căci am Veșnicia înainte. 

Vino, deci, Horus, tu cel înaripat, 

Căci zeii înșiși, ca zeu te-au adorat! 


CAPITOLUL IX 
După trecerea prin Mormânt 


O, tu Suflet puternic și de vlagă plin, 

Iată-mă! Sosesc! Ție mă închin! 

Porțile? spre Dincolo am putut să le depășesc 

Pentru a mă închina lui Osiris, Tatăl meu ceresc! 

Acum împrăștii Tenebrele care te încătuşează, 

Căci te iubesc Osiris, şi vin să-ţi admir a ta Faţă. 

Inima lui Seth% o am străpuns 

Și am făcut riturile funebre pentru Osiris, Tatăl, 
îndeajuns. 

Drumuri în Cer şi pe Pămînt construiesc, 

Căci sînt fiul tău, Osiris, şi te iubesc... 

Iată-mă devenit Spirit sfînt și curat; 

De Cuvintele Puterii sînt apărat... 

Zei din Cerul nemărginit! Spirite divine! 

Voi, toţi, priviţi-mă bine! 

Într-adevăr! S-a sfîrșit al meu Drum 

Şi în faţa voastră mă înfăţișez acum. 

CAPITOLUL X 
Un descîntec împotriva Duşmanilor 


Spune Osiris Ani: 

Trec, cu forţa, prin poarta spre Cer, 

Apoi, prin porţile Orizontului mă adîncesc. 

Și străbat Pămîntul întreg 

Căci Spirite puternice în puterea mea se găsesc. 

Eu sînt născut în depărtări de nemuritori, 

De zei măreţi şi strălucitori . . . 

Pentru milioane de oameni spun descîntecele mele 
Căci sînt bun de gură şi tare în măsele. 

Într-adevăr, sînt stăpîn în Duat pentru veşnicia toată 
Ci căile înălţării lui Osiris Ani n-o să le ştiţi niciodată. 


CAPITOLUL XI 
Un alt Descântec împotriva Duşmanilor 


O, tu, Spirit care propriul braţ și-l mănîncă, 
Pleacă, dispari din al meu Drum! 

Thot îmi aduce duşmanii punîndu-mi-i în pumn 
De aici, nu vor mai scăpa niciodată, 

Căci braţul meu a întinerit pe dată” 

La fel ca cel al Maestrului de Coroană. 

În timp ce zeiţele-șerpi se desfășoară, 

Îmi iuțesc paşii mei... 

Într-adevăr, niciodată nu voi fi dat dușmanilor răi! 
Strînși ţinuţi, în pumnul meu, ei nu vor scăpa. 

În picioare, ca Horus voi sta; 

Ca și Ptah voi ședea; 

Ca Thot sînt de tare; 

De neînvins sînt, ca.şi Tum. 

Picioarele, singure, mă poartă în drumul lor, 

Gura mea rostește Cuvintele Puterii, pe toate... 
Și iată-mă cutreierînd Cerul în căutarea dușmanilor. 
Ei îmi vor fi dăruiţi, neputind să mai scape. 

CAPITOLUL XII 
Pentru a putea Intra și leși după dorinţă . 


Tie numele tău binecuvîntat, = 

O, Râ, al tainicelor Porți Paznic devotat, 

De unde se deschide o Cale spre Keb% și Cîntarul5? 

Care cuprinde în el Maat — Dreptatea și Adevărul! 
Priveşte! Drumul mi-l croiesc spre Pămînt! 

Putea-voi revehi la viaţă, asemeni unui copil, renăscînd? 


CAPITOLUL XIII 
Intrarea în Amenti 


Ca un Şoim în Cer am intrat 

Și, asemeni păsării Fenix40, Ceruri străbat. 

Zeii, iubindu-l pe Râ, îi aştern drum; 

În pace, intru în frumosul Amenti, acum. 
lată-mă lîngă al lui Horus Lac sfînt, cu apă lină, 
lar lesele cîinilor lui le ţin strîns în mînă. 

Calea mea deschisă să-mi fie ... 

De acum voi putea intra 

Pe Osiris să-l ador, Domnul Vieţii întru Veşnicie. 


Rubricăi! 


Acest capitol se va recita deasupra unei brățări din 
flori de Ankham, aşezată pe urechea dreaptă a mortului; 
de asemenea, peste o altă brățară, acoperită cu o țesătură 
de purpură și pe care, în ziua funeraliilor, se va scrie 
numele răposatului. 


CAPITOLUL XIV 


Pentru a stavili sentimentele de Ruşine 
din Inima Zeilor? 


Fie ca numele voastre să fie sfintite, 
O, zei, rînduitori ai Ritmurilor. sfinte, . 

Voi, care desfășurarea Misterelor o comandaţi, 
Cuvintele mele să le ascultați: 

Într-adevăr, zeii sînt surprinşi şi plini de rușine, 
Cînd văd nedreptăţile săvîrşite de mine. 

Cu grele lovituri va sfărma ale mele păcate 
Maat-Zeiţa Adevăr şi Dreptate, 

Viciile şi ticăloșiile mele le va face fărîme. 

O, zeiţă Adevăr și Dreptate, 

Distruge tot Răul care zace în mine, 
Zdrobeşte-mi Răutatea şi ale mele Crime! 
Smulge din inima mea tot Răul spurcat 

Care ar putea să mă despartă de tine, 

Alături de tine vreau să stau, împărat. 

Iar ţie, o, Domn al Ofrandelort? noastre, 
'Ți-aduc ceva, să poți trăi mai departe 

Și din aceasta să-mi rămînă și mie! 

Iar dacă, în inimă, încă ascunzi o rușine 

Din cauza mea, 

Distruge-o, pentru Veșşnicie! 


CAPITOLUL XV 
Un imn spre Slava lui Râ 


Salut, o, Râ! 

Spune scribul Osiris Ani: Slavă ţie, o, Râ! 

Ca şi Tum, te înalţi la Orizont peste zări adînci, 

Ca și Horus-Khuti, în vîrful bolţii din Cer te ridici, 
Trupul meu, pe Pămînt, razele tale îl încălzesc, 

Pe cînd tu navighezi în barca Sektet, pe Oceanul ceresc, 
Iar pacea se întinde peste vastele ceruri. 

Iată, vîntul îţi umflă pînzele, de bucurie tremuri, 
Cînd, cu mare iuţeală, pe Cer te avînţi. 

Dușmanii tăi sînt răpuși şi înfrânți, 

Iar Pacea domneşte peste toate din jur. 

Geniile planetare, urmîndu-și orbitele lor, 

Imnuri de slavă îţi cîntă în cor. 

Iar cînd cobori la Orizontul pur, 

Dincolo de munţii de la Apus, 

Geniile Stelelor fixe, supus, 

Se închină în faţa ta şi te adoră ... 

Mare este frumuseţea ta, din zori pînă în seară, 

O, tu, Domn al Vieţii și al Rînduielii în Lumi! 

Slavă ţie, o, Râ, de cînd te ridici la Orizont, întîia oară, 
Pînă cînd te duci să te culci, ca şi Tum.” 

Într-adevăr, razele tale sînt atît de frumoase, o minune 
Cînd, din înălţimea Bolţii cerești, 

Te-arăţi în toată splendoarea, cum ești! 

Acolo stă și Nut, cea care te-a adus pe lume.. 

Nut, mama ta, cea peste Oceanul ceresc Stăpînă, 

Se pleacă în faţa ta şi ţi se închină. 

Rînduiala și Cumpătul Lumilor tu le ţii în mînă 

Din zori şi pînă în noapte, la ceas de înserare, 

Străbaţi întregul Cer cu pasul tău cel Mare. 

Inima ta se bucură, căci Calea Laptelui e liniștită, 
Demonii sînt răpuşi, într-o clipită, 

Cu mădularele tăiate, cu coastele sfărîmate! 

Prielnice vinturi împing Barca ta spre limanul departe, 
Zeii celor patru 'Tinuturi din Spațiu” 

Pe tine, Substanţă divină, te-ador cu nesaţiu, 

Din tine ies toate Fiinţele și toate Formele mele . 

Ci, iată, ai spus un Cuvînt: 

Pământul, tăcut, te ascultă . 

Tu, Divinitate unică, domneai în Cer încă 

De pe vremea cînd Pămîntul, cu munții săi de stîncă, 
Nici nu exista... 

Tu, Lutele, tu, Unicul, tu, Stăpînitor, 

Tu, Creator a tot ce în lume era! 

Demult, în Zorii Timpurilor, 

Ai format Limba Ierarhiilor Sfinte, 

Ai smuls din Oceanul Primar, fiinţele obidite, 

Le-ai dus pe o insulă pe Lacul lui Horus și le-ai salvat. 
Aerul nărilor tale se va lăsa de mine respira 

Ca și vintul, dinspre Nord abătut, 

Și care-i trimis de mama ta Nut? 

O, Râ, ajută-mi Spiritul să se sfințească! 

O, Osiris, redă-i Sufletului meu natura sa dumnezeiască! 
O, domn peste zei, slăvit fii neîncetat! 

Fie numele tău binecuvîntat! 

O, Creator al lucrurilor de mirare! 

Eu, Osiris Ani, simt cea mai mare bucurie 

Cînd îmi luminezi Trupul cu razele tale, 

Trupul meu ce odihnește în Pămînt, pentru Veșnicie... 


CAPITOLUL XVI 


(nu cuprinde decît o vignetă) 


CAPITOLUL XVII 
Pentru a putea Intra şi leşi din Lumea de Dincolo 


Aici încep imnele de adoraţie care trebuiesc rostite 
în momentul în care răposatul, prin Sufletul său ieșit din 
trup, intră în glorioasa Lume Inferioară“ și în frumosul 
Amentţi sau, mai precis, în momentul în care, ieşit spre 
Lumina Zilei, el se poate manifesta, la dorinţa sa, sub 
toate formele existenței. Atunci, așezat într-o sală, va 
putea face dragoste cu femeile de acolo sau, mai curînd, 
în calitatea sa de Suflet supravieţuitor, va întreprinde 
lungi călătorii. Atunci, Osiris Ani, scribul, va spune: 

Sînt zeul Tum, 

Solitar pe întinsele Tărîmuri din Cer, 

Sînt zeul Rå 

Ridicîndu-se, în zori, din Timpurile Vechi, 
Și sînt asemeni zeului Nut’, 

Sînt însuși Marele Dumnezeu 

Care se creează pe sine, mereu, 

Mărimile cereşti, ierarhice, 

Sînt create de puterile mele magice, 

La înălțarea mea nici un zeu nu se opune, 
“Căci eu sînt Ieri 

Și îl cunosc pe Mîine50. 

Luptele dintre zei, cînd se bat şi se rănesc, 
„Au loc pentru că eu așa hotărăsc. 

“Cunosc şi Numele de mister 

Al marelui Dumnezeu, care este în Cer; 

Sint marele Fenix al Heliopolisului; 

Sînt Paznicul Cărţii Destinului, 

În care stă scris tot ce a fost 

Și tot ce va fi; 

Sînt zeul Amsu, în momentul cînd va străluci;s! 

Cu cele două pene ale zeiţei Maat, capul meu este 

încununat. 

lată, ajung în patria mea, care este doar una’? 

Și vin să-mi locuiesc sălașul meu din totdeauna; 

Răul care zăcea în mine, 

A fost smuls, cu tot cu rădăcină, 

Am fost spălat de păcate 

Și Căile de Dincolo le pot, acum, străbate 

Într-adevăr, toate îmi sînt cunoscute, toate mă aşteaptă, 

lar pașii mei se îndreaptă 

Spre Ordinea Lumilor. 

Acum sosesc în Țara de la Orizont, 

Deschid Portalul sacru și mare... 

O, zei! Voi, ce-mi veniți în întîmpinare, 

Intindeţi spre mine braţele moi, 

Căci însumi sînt zeu, ca și voi! 

Atunci, cînd Ochiul divin, 

In timpul luptei dintre Horus și Seth, 

Sta să se stingă, n-am stat să aştept, 

Si i-am redat puterea din plin. 

După marea prăbușire a Lumilor, 

Am făcut rînduială în Cercurile din Cer; 

Pe Râ l-am văzut născîndu-se Ieri, 

Chiar în clipa în care ieşea din profunzimile Cerului, 

:i a mea este puterea lui. 

Căci sînt un Spirit puternic, și este adevărat, 

Printre cele de care Horus este înconjurat. . 

Salut, o, Paznici ai Ordinii Lumilor, 

Voi, Ierarhii divine din jurul lui Osiris, 

Prin care Spiritul Răului este distrus, 

pi voi, Slujitori ai zeiţei Hotep-Sekhus!54 

Pe mine, scribul Osiris Ani, lăsaţi-mă să vin să văd 
l a voastră față, 

Distrugeți Răul ce de Sufletul meu se agaţă 

(Aşa cum, tot voi, pe cele șapte Spirite le-aţi purificat 

Şi supuse, Domnului lor Sepa le-aţi redat)”. 
Iată-l pe Anubis pregătind locurile 
În acea zi însemnată, al cărei Nume e 
„Veniţi aici“ 
Sint cel al cărui Suflet rămîne 
În de două ori Divinitatea Djafië®, 
Eu sînt acea mare Pisică divină5, 
Care a răsturnat Copacul sfînt de la Heliopolis în tină 
În Noaptea Distrugerii 
Demonilor, aceşti dușmani ai lui Neberdjer::. 
O, Râ, tu, ce în Oul Cosmic? vieţuiești 
ȘI, ca Aurul cel mai curat, pe Cer, 
În Discul solar, străluceşti; 
Tu, cel ce te înalţi din Orizontul pur 
“Și navighezi pe Cerul nemilos și dur, 
În vastitatea lui așezată pe Stilpii lui Shu, 
O, tu, fără asemănare între zei, 
O străbaţi în toată întinderea ci... 
Tu, cel al cărui Gură răsuflă Foc 
Și al cărui Spirit luminează cele două Pămînturi60, 
la un loc... 
O, Râ, scapă-mă de acest demon!6! Este cel 
Cu faţa ascunsă de un văl! 
(Sprîncenele lui sînt cele două Braţe de Balanţă 
Din acea Noapte fatală, blestemată, 
Și cînd, înainte de a fi absolvite, 
Toate păcatele vor fi socotite). 
Scapă-mă de acești Paznici-Spirite, 
Înarmaţi cu cuțite lungi,%? 
Și ale căror gheare îmi sfîşie carnea cu dureroase dungi! 
Ştiu bine: chinuirea slujitorilor lui Osiris e singura lor 
bucurie ... 
Dar nu vor putea să mi-o facă mie, 
Nu mă vor duce în cuptoarele lor! 
Căci eu cunosc Numele vostru, zeilor, 
Aşa cum cunosc şi divina fiinţă vie 
Ascunsă de Osiris, la el pe moşie, 
Al cărui Ochi nepătruns 
(Chiar dacă însuşi rămîne nevăzut şi ascuns) 
Strălucește pe Cer. Atunci, 

Aureolat de aburii de foc 

Ce de la el din gură, ţişnesc, 

Străbate tot Cerul ştiut 

Și împarte porunci 

Zeului Nilului ceresc; 

În timpul acesta rămînînd nevăzut... 


Voi putea reveni viguros și tare pe Pămînt, 

Alături de Râ; 

Să pot sosi, în pace, în Portul meu de sfîrşit, 

Alături de Osiris! 

Să pot, o, zei, pe altarele voastre să-mi găsesc, neatinse, 
Ofrandele pentru mine trimise, 

Căci sînt dintre aceia care-l urmează pe Osiris... 
Astfel spune „Cartea Metamorfozelor“; 

„Ca un șoim acum pot să zbor, 

Să ţip ca o gîscă sălbatică - 

Și, precum Neheb-KauS, nu voi pieri niciodată“. 

O, Râ-Tum, prinț al zeilor! 

Tu, ce rămiîi pe veci în singurătatea Spaţiilor, 

Eu, Osiris Ani, scribul, te rog scapă-mă pe mine 

De acest demon cu faţă de cîine 

Și ale cărui sprîncene sînt la fel cu cele de om... 

El face de pază pe canalele Lacului de Foc; 

El înghite, hulpav, cadavre de morţi, 

Le toacă inimile şi spune măscări . .. 

În acelaşi timp, rămîne ascuns, în depărtări ... 

O, tu, puternic Maestru al celor Două Pămînturi, 
Domn al Demonilor Roşii! 

Stăpin ești, ştiu, peste locurile unde viața este terminată 
Și că maţele morţilor sînt hrana ta preferată 

Deci, pleacă! 

lată, Coroana Regală este pusă pe cap 

De către această divinitate din Herakleopolis, 

Primul între zei şi cel mai venerat, 

În ziua Reunirii celor Două Păminturi, în faţa lui Osiris, 
O, zeu, cu cap de berbece, 

Mare Maestru în Herakleopolis, 

Distruge Răul ce în Sufletul meu se petrece 

Și condu-mă, pe mine Osiris Ani, pe Cărările tainice 

Ale Vieţii Veşnice. 

Scapă-mă de acest Spirit demonic 

Ce mă pîndește, din Noaptea adîncă; 

El se bagă în Suflete, el devoră Inimi, 

El hoituri și scîrnă mănîncă... 

Sufletele fără vlagă și slăbite 

Sînt îngrozite . .. 

O, Khepra,® tu care în Barca cerească plutești 

Şi, în trupul tău, Ierarhiile zeilor le reunești, 

Te arăţi în faţa privirilor mele uluite. 

O, Khepra! Scapă-mă de aceste Spirite 

Care trec peste paza celor Osîndiţi! 

Pe aceștia din urmă, Osiris, cîndva, i-a părăsit 

Și cu paza dușmanilor săi i-a osîndit, 

Să-i lege, să-i sfîșie în domeniile sale cerești. 

I-adevărat, nu-i ușor să scapi de ei şi să-i ocoleșţi! 

Putea-voi' scăpa de cuţitele lor lungi şi ascuţite tare, 

Să nu le fiu dat pradă, lipsit de apărare, 

Pentru ca în gropile lor de tortură să fiu chinuit! 

Căci este adevărat, rău — n-am făcut nimic 

Si-am fost mintuit de păcate, pe drept, 

De cînd am pătruns în Mesket56. 

Spre seară, în Tehenet, cu cina mea m-am ospătat 

În sălașul pe care Tum mi l-a durat, 

Tar zeul cu două capete de Leu 

Cu soartă mea m-a însemnat. 

Iată, mi se aduc parfumuri de zeu; 

Horus este purificat, Seth este tulburat, 

Seth este purificat, Horus este tulburat. 

Mie, scribului Osiris Ani, mi se îngăduie, pe Pămînt, 
o nouă venire 

Şi cu picioarele mele îl iau în stăpinire. 


Sint zeul Tum! Iată acuma 

Sosesc în Casa mea dintotdeauna... 
Înapoi! Înapoi Leule Rehu! 

plăcări din gura ta ţişnesc; 

De foc este înconjurat capul tău; 
Dar, prin puterea Cuvîntului meu 
Fu te nimicesc! 

Află că știu să mă păzesc! 

Eu sînt nevăzut! 
Isis însă m-a găsit 
Şi pe obrazul meu părul ei greu și l-a răspîndit... 
Acum mă simt cucerit de Isis și zămislit de Nephtys. 
Cele două zeițe îi vor prinde pe dușmanii mei să 
îi omoarej 
Puterea mă urmează, alături de Teroare, 
Braţele mele puternice împrăștie spaimă... 
Pline de speranţă şi iubire 
Milioane de Fiinţe mă-nconjur şi mă cheamă... 
Împrăştii și alung mulțimile de Spirite rele, 
Armele lor le iau, și rămîn ale mele.. 
Isis și Nephtys îmi fac viaţa fericită, 
Lucrurile decurg în ordinea poruncită 
De mine, scribul Osiris Ani, dorită. 
La Kher-Aha și la lunnu,? toţi zeii îmi ştiu de frică, 
Mare mi-e puterea; eu sînt fără sfîrşit! 
Rînduiala în lume eu o fac, 
Arunc cu săgeți în cei ce au prigonit 
Și trăiesc după bunul meu plac, 
Căci sînt zeiţa Undjit, stăpînă peste Flacără și Fum, 58 
Vai şi amar celor ce mi se opun! 


CAPITOLUL XVIII 


(Preotul spune:) 


O, voi, Mărimi Stăpînitoare 
A Cerului, a Pămîntului și a Lumii celor plecaţi 
dintre noi! 
Iată, urmîndu-l pe cel mort, vin și vă cad la picioare, 
Pentru ca el să rămînă, pe veci, alături de voi. 
(Scribul Osiris Ani, mortul, spune:) 
Salut, o, Domn peste Dincolo, 
Osiris, Stăpîn în Re-Stau, 
Zeul-Bun al sanctuarului din Abydos!6 
Iată, mă înfăţișez înaintea ta. 
Căii Binelui, credincioassă i-a fost inima mea 
i Răul niciodată n-a locuit în ea. 
n- pieptul meu păcatul nu este cu putinţă! 

N-am minţit niciodată cu bună știință, 
Şi nici nu am lucrat cu violenţă. 
Voi putea cere ofrandele ce îmi sînt aduse mie! 
Să mă înfăţișez, de se poate, 
În fața tronului Domnului și a zeiţei Adevăr și Dreptate! 
Putea-voi pe Tărîmul Morților intra 
Ca, apoi, să și plec, după plăcerea mea! 
Sufletul meu -nimic să nu-l poată abate! 
Putea-voi preamări, neîncetat, pentru totdeauna, 
Spiritele sfinte, Soarele și Luna! 
O, Stăpiîn al Tărîmului Morţilor'?, te salut cu drag! 
Pe tine, o, Prinţ în Împărăţia celor ce Tac!” 
Iată, eu, Osiris Ani, mă înfăţișez înaintea ta, o, zeu.. 
Cunosc și dorinţele și legile Regatului tău! 
Cunosc și ştiinţa Formelor şi Metamorfozelor 
Ce se înfăptuiesc pe Tărîmul Morților. 
Îngăduie-mi' să rămîn la tine, cu divinităţile celelalte, 
Alături de Maat — Adevăr şi Dreptate, 
Să pot sălășlui pe Tărîmurile Preafericite, 
Cu tine de faţă să-mi iau pomenile oferite. 
O, Thot, ce-l faci pe Osiris să triumfe 
asupra duşmanilor săi. 
Apără-mă şi pe mine, scribul Osiris Ani, 
de duşmanii cei răi; 
În această Noapte în care Horus este făcut moștenitor 
Al cerului, al Pămîntului și al Tărîmului Morților, 
În această Noapte în care Isis plinge, neîncetat, 
Lîngă coșciugul în care zace Osiris, Fratele ei, 
i stînd nemișcat, 
Fă-l pe Osiris Ani ca în fața Judecătorilor din Cer, 
Să-și învingă dușmariii în această Noapte Haker; 
O, Thot, ce-l faci pe Osiris să triumfe 
asupra dușmanilor săi 
Fă-l și pe scribul Osiris Ani, să-și înfrîngă 
dușmanii cei răi. 
Cînd demonii lui Seth vin în puhoaie nemărginite, 
Preschimbaţi în animale cu chipuri îndîrjite, 
Fă ca de sîngele lor să fie împroșşcați 
În Noaptea dezastrelor, cînd vor fi spulberaţi. 
O, Thot, ce-l faci pe Osiris să triumfe 
asupra dușmanilor săi 

Apără-mă și pe mine, scribul Osiris Ani, 

g de duşmanii cei răi; 

În această Noapte de întunecimi cumplite, 

În această Noapte de lupte îndîrjite, 

Oştile duşmanilor Stăpînului Lumii vor fi nimicite ... 

Ajută-mă în fața Judecătorilor din Heliopolis, 

— din Busiris, — din Sekhen, — din Pe şi Dep. 

— din Rekhti, — din Re-Stau, — din Djedu, din Nairertf. 
72 


Rubrică 


Dacă acest capitol va fi recitat, de către răposat — 
după sosirea sa În lumea de Dincolo — va putea pleca 
spre Lumina Zilei; la dorința sa, va putea lua înfăţişarea 
oricărei fiinţe. Oricine va recita acest capitol, va deveni 
puternic pe pămînt. Atunci cînd Dincolo, va străbate ți- 
nuturile -Focului, el nu va fi terorizat de faptele sale 
rele camise pe pămînt, în timpul vieţii, aceste locuri nu 
îl vor ţine în stăpînirea lor pe veci. 


COPITOLUL XIX 
Coroana Victoriei 


Tum a pregătit, 

Pentru a-ţi așeza pe frunte, 

O Coroană a Victoriei; 

Astfel ca tu, supus zeilor, 

Să poţi trăi în vecii vecilor! 

Căci, Osiris, Domn pentru Tărîmul Morților, 
Te-a făcut să izbîndeşti asupra duşmanilor; 
Keb te-a ales pe tine ca singur Moștenitor. 
Vino, dar și cîntă pentru a lui Horus glorie, 
Horus, fiul lui Isis şi al lui Osiris, 

Care te urcă pe tronul lui Râ, Părintele divin, 
Căci toată puterea lui Horus, fiul lui Isis și al lui Osiris, 
Este născută din Victorie.. 

La fel și eu voi fi victorios pe vecie... 

Toate Ținuturile, toţi zeii, divinitățile toate 

Se întrec în a-l slăvi pe Horus, al lui Isis și Osiris fiu, 
Eu trebuie această victorie lui Osiris să i-o descriu, 
Pentru ca, mai apoi, și eu 
Să triumf asupra duşmanilor, mereu. 
În ziua în care Horus este învingător 
Asupra lui Seth și a demonilor; 
Eu, mortul, la fel sînt și, pe drept. 
În noaptea Sărbătorii cînd zeul Djed 
Este ridicat la Djedu, în picioare, 
În fața divinităţilor ce stau în a Morţii Cale... 
Acestea se întîmplă în timpul Misterelor de la Letopolis, 
În fața Preaputernicilor din Pe și din Dep, 
Noaptea în care Horus își ia în stăpînire 
Drepturile lui la Moștenire, 
Noaptea Cuvîntului spus în faţa Marilor Judecători, 
Noaptea în care Horus devine stăpînitor 
Pe locurile de naştere ale zeilor, 
Noaptea în care 'Isis, neogoit, 
Veghează şi-şi jelește Fratele, 13 cel preaiubit,; 
Este Noaptea în care Horus triumfă asupra dușmanilor... 
lată cum: de patru ori 
Horus rostește ale Puterii Cuvinte 
Și duşmanii săi zac la pămînt, cu oasele frînte! 
Eu, mortul, rostesc aceleași Cuvinte 
De patru ori. Putea-vor, pe dată, 
Duşmanii să-mi fie doboriţi şi tăiați, 
bucată cu bucată? 
Iată că Horus, fiul lui Isis și al lui Osiris, 
În milioane de serbări este slăvit, 
În timp ce pe dușmanii săi i-a aruncat 
În marea Nimicire din Abis și Neant... 
Nicicînd ei nu vor mai putea scăpa 
De puterea lui Keb și strășnicia. sa; 


Rubrică 


Acest capitol va fi recitat deasupra unei coroane, spe- 
cial consacrate și care va fi aşezată pe faţa mortului; în 
acest timp preotul va arde rășini puternic mirositoare, 
pronunţînd numele mortului. Aceasta va asigura victoria 
răposatului asupra dușmanilor în timpul trecerii „prin 


58 


moarte“; atunci cînd va simţi că reînvie, se va afla în 
anturajul lui Osiris: acolo, în timp ce va contempla ima- 
ginea zeului, în fața lui vor apărea două miini: una va 
ține pîinea, iar, cealaltă, băutura consacrată... 

Acest capitol se va recita în zori, de două ori. Textul 
va fi de o eficacitate infailibilă. 


CAPITOLUL XX 


O, Thot, tu care- l faci pe Osiris să triumfe asupra 
duşmanilor săi, 

Prinde-i în capcanele tale şi pe duşmanii mei! 

De faţă cu toţi zeii şi toate zeițele, 

De faţă cu zeii cei mari din Heliopolis. 

Aceasta în Noaptea luptelor din Djedu 

Şi a înfrângerii demonilor; 

În noaptea ridicării în picioare a lui Djed, la Letopolis, 

În noaptea catastrofelor din mijlocul beznelor 

Ce vor avea loc la Letopolis, în Pé și în Dep; 

Noaptea în care Horus şi-a luat în stăpinire 

Drepturile lui de moştenire 

In Ținuturile Tatălui său, Osiris, la Rechti. 

Noaptea în care Isis”4 jeleşte la "Abydos, 

În fața sicriului Fratelui ei Osiris; 

În noaptea ceremoniei Haker numite, 

Cînd vor fi separate sufletele osîndite 

De aleşii ce vor străbate căile morții; 

În noaptea executării condamnaților 

La marea ceremonie a facerii pămîntului 

Care va fi în Naarerutf și în Re-Stau; 

Noaptea în care, în siirşit, Horus triumtă asupra 
duşmanilor .. 

Într-adevăr, mare este Horus! 

Cele Două Orizonturi şi Cerul simt cea mai mare bucurie; 

Inima lui Osiris este plină de mulțumire vie... 

O, Thot! Ingăduie să-mi înving duşmanii şi eu 

În fața Ierarhiilor de zei şi zeițe 

Care judecă morţii, în numele lui Osiris, 

Adunați în spatele capelei mortuare a acestui zeu ., 

Rubrică 


Dacă acest capitol va fi recitat de către un om pur, 
din punct de vedere ritual, răposatul va putea pleca — 
după sosirea sa în Portul’! de. sfîrșit — spre deplina Lu- 
mină de Zi; el îşi poate lua, după dorinţă, înfăţişarea 
tuturor ființelor şi va putea pleca, ferit de pericol, pentru 
a străbate Ţinutul de Foc.7? 


CAPITOLUL XXI 


Pentru a reda Răposatului Puterile Gurii sale”8 


Salut, o, Prinț al Luminii, 

Tu care luminezi Sălaşul Beznelor, 

Priveşte! Sosesc în fața ta, sfinţit, cu gînduri curate! 
Ce vreau eu? Să-ţi întorci cele două braţe spre spate, 
Eliberat de păcatele venite de la strămoșii tăi. 

Dă-i gurii mele puterile Cuvîntului, 

Pentru ca atunci, cînd noaptea şi ceața domneşte, 
inima mea să știe încotro porneşte! 


CAPITOLUL XXII 


Pentru a reda Răposatului Puterii Gurii sale 


Iată, mă înalț pe Cerul Universului ce ne luminează 

La fel ca Oul Cosmic, înconjurat de raze??... . 

Puterea Gurii mele să-i fie redată 

Pentru a răspunde Domnului de Dincolo cînd va fi 
întrebată, 

Cu Cuvintele Puterii! 

Braţele mele, împreunate în rugăciune, 

Să aibă ascultare la Mărimile divine! 

Căci, într-adevăr, sînt Osiris, Domnul din Re-Stau! 

Putea-voi avea aceeaşi soartă cu cei ce se găsesc 

În vârful Scării cereşti! 

Mă aflu aici, din îndemnul sufletului; 

Am trecut peste Lacul Focului, 
Și prezenţa mea a stins flăcările lui. 


CAPITOLUL XXIII 


Deschiderea Gurii Răposatului 


Eu, mortul, scribul Osiris Ani, mă întreb acuma: 
Putea-va Ptah să-mi deschidă gura? 
Putea-va zeul orașului meu, să-mi desfacă nodul feşelor% 
Care-mi acoperă faţa? 
Poate numai Thot va putea, înarmat cu Puterea 
Cuvintelor, 
Să-mi scoată acea moştenire blestemată de la Seth®t, 
a feşelor, 
Ca Tum să le arunce în obrazul dușmanilor, 
Și care, cu ajutorul feșelor, după a lor vrere, 
Ar vrea să mă facă fără putere! 
Poate Seth să-mi deschidă gura cu aceeaşi unealtă de 
fier 
Cu care deschide și gura zeilor din Cer? 
Căci zeița Sekhmets?, aşa mă numesc, 
Şi în Ţinutul Marilor Vînturi din Cer locuiesc... 
Geniul Constelaţiei Sahu% eu sînt, 
Printre Spiritele divine de la Heliopolis petrecînd, 
Fie ca toate descîntecele bune să vină asupra mea, 
Lăsîndu-i indiferenți și hotăriîţi 
Pe zeii şi Spiritele ce le vor asculta. 


CAPITOLUL XXIV 


Un Descîntec pentru Răposat 


Sînt zeul Tum, 

Sint Khepra, zeul veşnicului Viitor, 

Care, ascuns la sînul mamei sale cerești, Nut, 
[şi meştereşte propria Formă de zor. 

Cei care-şi duc viața în Oceanul ceresc 

Mai tare decît lupii se zbirlesc, 

lar Spiritele şi Măreţiile 

Turbează, mai rău decît haienele, 

Auzind Cuvintele mele de Putere. 

Căci aceste Cuvinte de Putere 

Le caut și le găsesc, oriunde ar fi. 

Pentru aceasta sînt mai iute decit lumina de zi 

Şi mai iute decit poate ogarul preda să-şi adulmece. 
O, tu, care faci ca Barca lui Râ să alunece, 
Primeşte! Pînzele şi vergile Bărcii sînt 

Umflate de o boare de vînt, 

În timp ce, pe Lacul de Foc, alunecă uşor 

Înspre Tărîmul Morților. 

Iată cum, eu toate Cuvintele Puterii le-am adunat, 
De prin ținuturile în care s-au aflat 

Astfel încît, orice inimă omenească 

Să le poată avea ca oaspeți şi să le cinstească... 
Le-am căutat, pentru a le reuni, 

Mai iute decit vine, de se vede, lumina de zi, 

Mai iute decît ogarul ce aleargă adulmeciînd. 

Eu sînt acela care a făcut zeii să iasă din Adînc 

Şi care, odată Ciclul lor săvirşit, 

Îi văd spre Neant coborînid 

Şi spre nimicirea prin Foc. 

lată cum, am strîns Cuvintele Puterii la un loc, 
Căutîndu-le mai iute decit se vede lumina de zi şi iar 
Mai sprinten decit un ogar. 


CAPITOLUL XXV 


Pentru a i se restitui Răposatului memoria 


Numele meu, Osiris Ani, să nu fie uitat! 

Numele meu în Marele Templu de Dincolo, să-mi fie 
redat, 

Căci îmi păstrez amintirea Numelui meu nepătat 

Între zidurile care înconjoară 

Întreaga Lume Inferioară. 

În această Noapte, Anii vor fi socotiți 

Şi lunile se numesc. 

Am sălașul lingă marele zeu al Cerescului Răsărit, 
Iar, în spatele meu, divinităţile se înşiruiesc; 

Pe măsură ce mai trece un zeu, 

Eu, Osiris Ani, pot să-mi rostesc Numele meu.. 


CAPITOLUL XXVI 


Pentru ai se restitui Răposatului Inima sa 


Va putea Inima mea ,„ìb“84 la locul ei să ajungă, cu bine! 

Va putea Inima mea ,,hati,% la locul ei să stea liniștită! 

Inima mea trăiește în pace cu mine! 

Căci eu comunic cu Osiris la Răsărit de stepa înflorită! 

Fie să pot urca şi cobori, în Barca mea, Nilul Ceresc, 

Fie ca Puterile gurii mele să le redobiîndesc 

Și Cuvintele Puterii să le pot rosti, 

Fie ca Puterile celor două picioare ale mele să-mi fie 
redate, într-o zi, 

Pentru ca eu să pot merge! 

La fel, şi puterile celor două braţe, duşmanii să-i pot 

învinge! 

Fie să găsesc, în Cer, deschise, pentru mine, Porţile! 

Poate, oare, Keb, Prinţul zeilor, să-mi descleşteze fălcile? 

Fie să-mi scoată fişia din pînză murdară 

Ce-mi Întunecă privirea mea clară! 

Să mă poată dezlega, desfăcîndu-mi picioarele, 

Anubis, și să-mi pătrundă, cu putere, şalele! 

Pentru ca eu să mă ridic, apoi, drept! 

Fie să mă conducă, în Cer, zeiţa Sekhmet!. 

In Memfis să fie proclamate hotărîrile mele! 

Ințelegerea prezicătoare mi-o dă Inima mea „ib“, 

Puterea mea magică o am de la Inima mea „hati“, 

Imi comand celor două mâini şi mă ascultă picioarele. 

Intr-adevăr, pot spune ceea ce Ka al meu a hotărît! 

Sufletul nu va fi în hoitul meu zăvorît 

Dincolo, cînd voi ajunge la Porți, 

(ăei. voi putea intra şi ieși, cînd voi vrea, dintre morți. 

CAPITOLUL XXVII 


Ca Inima Răposatului să nu fie luată cu Forța 


Salut, o, divinităţi teribile 

Care frîngeţi şi striviţi Inimile! 

Voi, Prinţi ai Veşniciei şi Domni peste Tării, 
Nici Inima mea, „ib“, nici Inima mea „hati“, 

Nu le veţi strivi; 

Căci cuvintele de învinuire 

Nu sînt rostite spre mine! 

O, voi, ce faceţi prin Metamorfoze să treacă, 
După faptele din trecut, Inima omenească, 

Fie ca şi comportarea mea pămînteană 

Să mă aşeze lîngă voi, fără teamă, 

Dincolo! 

Căci această Inimă unui zeu aparţine, 

Maestru al Numelor magice, divine, 

Ale cărui Cuvinte răsună, puternic, în Trup. 

El şi-a îndreptat Inima în măruntaiele de dedesupt 
Şi în faţa zeilor, o a înnoit. 

Dar nu se vorbeşte de acest Preaputernic 

Şi nici de ceea ce pe Pămînt a săvirșit! 

Inima mea, ca și mădularele mele, fac ce li s-a poruncit. 
Inima lui Osiris Ani niciodată nu îl va abandona! 
Astfel, Inimă, îţi poruncesc triumfător 

Să-mi fii supusă pe Tărîmul Inferior 

Şi în Țara Veşnicia! 


CAPITOLUL XXVIII 
Ca Inima Răposatului să nu fie răpită 


Salut, o, zeu, cu două capete de leu! 

Priveşte-mă! Planta înflorită sînt eu! 

Iată de ce masacrul mă rupe și mă îndoaie! 

Să nu mi se smulgă Inima din măruntaie 

De către zeii din Heliopolis, ce sînt în luptă dirză. 

O, tu, Spirit binefăcător ce-ai împodobit feșele de pinză 

Ale mumiei lui Osiris; 

Ll pentru mine, scribul Osiris Ani, se roagă... 

Iată în Templu e zeul cu faţă de groază. 

I-am dat tot ce şi-a dorit; | 

La Khemenus, pentru el, de pomeni m-am lipsit. 

O, Spirite! Nu mai îmi smulgeţi Inima mea, 

Căci eu vă las să pătrundețţi în ea 

Astfel încît să puteţi, mai apoi, 

Să duceţi această Inimă cu voi 

În Țarinile Preafericite ... 

Apăraţi-o, făceţi-o puternică 

Împotriva acelora care ne produc această teamă 

groaznică! 

În puterea voastră fiind, de hrană spirituală să n-o 
lipsiți, acum! 

Căci Inima mea este credincioasă poruncilor lui Tum; 

Ea a tăiat dușmanii cu însemnele lui Seth... 

Această Inimă „hati“ pe care o vedeţi, 

N-a fest înlocuită cu Inima „ib“ 

În faţa divinităţilor Lumii Inferioare! 

Dacă veţi găsi cumva 

Unul dintre cele două picioare ale mele, 

Sau fîşii de pînză din Mumia mea, 

Să le adunaţi, cu grijă, pentru a le îngropa!ă? 


CAPITOLUL XXIX 
Ca Inima Răposatului să nu fie răpită 


Plecaţi! Trimişi ai Domnului peste Dincolo, plecați! 

Aţi venit pentru ca Inima mea cu Viaţă Veșnică să 
furaţi! 

Într-adevăr, nu o veţi avea nicicînd! 

Căci sînt Stăpânul Inimilor și Ucigaşul de Inimi! 

Pe măsură ce înaintez, în curînd, 

Zeii vor observa ofrandele şi rugăciunile făcute pentru 
mine; 

Acestea sînt peste tot printre zei, 

Deasupra şi dedesuptul lor, fiecare la locul ei... 

Într-adevăr, sînt stăpîn peste Inima mea și e păzită bine! 
Ea nu va fi răpită de mîna duşmanilor, 

Fiindcă sînt, însumi, Regele Inimilor 

Şi le dau Inimilor o nouă sănătate, 

Care trăieşte în Maat — Adevăr şi Dreptate! 

Eu sînt Horus, în inimi locuiesc, 

În centrul Trupurilor, 

Și prin Cuvintele Puterii trăiesc 

Pentru ca Inima mea „ib“ să nu-mi fie furată! 
Inima mea „hati“ niciodată schimbată! 

Să nu fiu torturat și chinuit, 

Căci locuiesc în Trupul lui Keb, tatăl meu preaiubit, 
Si în acela al lui Nut, divina mea Mamă! 

N-am făcut păcate ce zeii le condamnă! 

Victoria poate să încunune această dovadă! 


CAPITOLUL XXX 
Ca Inima Răposatului să nu fie respinsă 


Aducătorul de ofrande, scribul Osiris Ani, spune: 

Inima mea „ib“ o am de la cereasca mea Mamă, 

Inima „hati“ îmi vine din Viaţa pămînteană, 

Pentru a nu mi se aduce mărturii mincinoase şi vini 

Și să mă respingă, astfel, Judecătorii divini! 

Să fie mărturii adevărate 

Despre Viaţa mea pe Pămînt, după fapte, 

În fața paznicului ce le va cântări 

Și a divinului Domn din Amenti! 

Salut, o, Inima mea „ib“! Salut, o, Inima mea „hati“! 

Salut, o, Măruntaiele mele! 

Salut, o, divinități mărețe, cu Sceptre de lumină, 

Stăpinitori cu pieptănătura divină!8 

Cuvintele voastre de Putere să mă apere în faţa lui Râ! 

Puternic să mă faceți în fața lui Neheb-Kau! 

Într-adevăr, chiar dacă Trupul meu cu Pământul s-a 
unit, 

Nu sînt mort deloc, căci în Amenti sînt sfințit... 

O, tu, Spirit care la Judecată ţii Balanța, 

Să ştii: tu eşti al meu Ka!% 

Căci tu te poţi mișca numai în Corpul meu, acum! 
Tu, emanaţie a zeului Khnums!, 

Tu dai Mădularelor mele Viaţă și Noroc! 

Vino, dar, spre fericire într-un loc 

Spre care vom porni împreună! 

Numele meu să nu fie întinat ṣi să nu pută 

În ochii Domnului zeilor, 

Cel care ţese destinele oamenilor! 

Ci, iată, la Judecată, vorbeşte Thot: 

„Inima lui Osiris Ani a fost cîntărită cinstit 
In Marea Balanţă; sufletul său a fost martor neclintit; 
Ofrandele din temple nu le-a risipit niciodată 
Si nici peszei, de rău, nu i-a vorbit vreodată“. 
Atunci şi pe loc, 

Ierarhiile divine îi răspund lui Thot: 

„„Ceea ce gura ta spune este drept şi cinstit 

Şi noi, înşine, am hotărît 

Ca Osiris Ani să nu fie dat călăilor pe nedrept; 
Să i se dea un sălaş în Sekht-Hotep,”? 

Ofrande de carne şi bere îndeajuns 

La fel ca celorlalţi zei din suita lui Horus“. 
Inima zeilor este mulțumită 

Atunci cînd Cuvintele mele sînt așezate 

Pe Talerul Balanţei, spre a fi Judecaie! 

O, nimeni să nu încerce a minți 

În faţa zeului puternic, Domn din Amenti! 
Într-adevăr voi fi mare în ziua Victoriei! - 


Rubrică 


Formulele se vor rosti deasupra unui scarabeu din 
piatră împodobit cu aramă și prevăzut cu un inel de 
argint, care se va aşeza la gîtul răposatului. 

Capitolul de mai sus a fost descoperit în oraşul Khe- 
menu (Hermopolis) sub picioarele unei statui reprezen- 
tindu-l pe acest zeu sacrosant, Thot. Inscripţia gravată 
pe un bloc de fier, cu însăși scriitura zeului (adică în 
hieroglife), a fost descoperită în epoca regelui Men- 
Kau-Ra (Menkera, 2700 î.e.n.) de către prințul Heruta- 
taf, în timpul unei inspecții a templelor. 

CAPITOLUL XXXI 
Pentru a respinge Spiritele cu Cap de Crocodil 


Pleacă! O, tu, Sui, demon cu cap de crocodil; întearce-te 
acasă! 

Într-adevăr, mie, de puterea ta nici că-mi pasă! 

Pentru că, Spirit sfinţit, eu trăiesc în lume 

Prin puterea magică ce e sădită în mine! 

lată, eu rostesc, în fața ta, Numele unui zeu 

Pentru ca el să te dea pe mîna mesagerilor săi; 

Unul dintre ei se numeşte: „Domnul celor două Coroanet, 

Celălalt se cheamă: „Fața ta este întoarsă spre Adevăr- 
Dreptate“ 

Revoltele ce se întîmplă în Ceruri, toate 

Se supun Ritmurilor Timpurilor; 

La fel și Verbul meu de Putere 

Înconjură și păzeşte întreaga mea avere. 

Magia, cea care din gura mea a ieșit, 

Este un zid ce nu poate fi depăşit; 

Dinţii mei sînt asemeni cuţitelor de cremene. 

Tu, demon la pîndă, fixînd 

Cu ochiul tău nemișcat, de șarpe, 

Cuvîntul meu de Putere, 

Să ştii: nicicînd 

N-ai să mi-l poţi răpi! 

O, tu, demon cu cap de crocodil! 

Cuvintele de Putere, smulse din mine, 

Sînt singura hrană ce în viaţă te ţine, 

Să ştii, însă: nu le vei putea răpi! 


CAPITOLUL XXXII 


Descîntec pentru respingerea Spiritelor cu Cap de 
Crocodil 


Este căzută, înfrîntă, marea divinitate bătrină . .. 

Ea zace pe-o coastă, cu faţa în tărînă; 

Deodată, Măreţiile cerești se trezesc, își revin, 

Căci, iată, soseşte Sufletul meu; vorbeşte cu Tatăl 
divin... 

Si îl scapă din ghearele a opt demoni cu cap de 
crocodil... 

Într-adevăr, cunosc Numele lor şi încă 

Stiu cu ce se hrănesc, ce mănîncă; 

IL scot din prinsoarea acestor demoni pe Tatăl ceresc! 

Fugi demone cu chip de crocodil, căci te gonesc, 

Tu, al cărui sălaș este în Apus, 

Știu că măninci Semnele Zodiacului, așa mi s-a spus! 

Află, deci, că în inima mea eu aduc 

Tot ceea ce urăști mai mult! 

Tu l-ai lovit în frunte pe Osiris! ... Aha! 

Să știi: eu sînt Râ! 


Tugi, demone, cu chip de crocodil! 

Tu ce îți ai sălaşul în Apus! 

Află că Spiritul-şarpe Naau în pieptul meu s-a ascuns! 
Am să-l arunc asupra ta 

Astfel încît focul tău nu-mi va dăuna. 


Fugi, demone, cu chip de crocodil! 

Tu, al cărui sălaş este la Răsărit, 

Tu te hrănești cu cei ce mănîncă gunoi împuţit! 
Ceea ce în inima mea eu aduc 

E tot ce tu urăști mai mult. 

Privește: Merg! Într-adevăr, sînt Osiris! 


Fugi, demone, cu chip de crocodil! 

Tu, ce îţi ai sălașul la Răsărit, 

Zeița-Șarpe Naau la pieptul meu s-a cuibărit! 
Iată, o arunc asupra ta! 

Focul tău să mă mistuie nu va putea! 

Fugi, demone, cu chip de crocodil! 

Tu, care în Miază-zi hălăduiești! 

Tu, cu gunoaie şi scirnăvii te hrănești! 

În inima mea, eu aduc tot ceea ce urăști tu! 
Ca flacăra roşie în mîna ta să n-o primeşti! 
Priveşte: sînt divinitatea solară, Septu! 
Fugi, demone, cu chip de crocodil! 

Tu, care ai sălaş în Miază-zi! 

Priveşte-mă! Sînt sănătos şi voinic! 

Păşesc în mijlocul florilor ce se deschid! 


Să ştii: nicicînd nu-ţi voi fi dăruit! 

Fugi, demone, cu chip de crocodil! 

Tu, care ai sălașul la Miază-noapte! 

Cu victime nevinovate te hrăneşti 

Pe care, mai întîi, ceasuri întregi le urmăreşti! 
Aduc în piept ceea ce tu urăști mai mult. 

Cu veninul tău nu poți să mă otrăvești, 

Căci, într-adevăr eu sînt Tum! 


Fugi, demone, cu chip de crocodil! 

Tu, care vii din Miază-noapte! 

Priveşte, zeița Serkit* în pieptul meu arde! 
Într-adevăr, sînt zeiţa cu ochi de smaralde! 

Toate lucrurile create în puterea brațului meu se găsesc! 
Ciîndva, pentru lumile ce vin, care n-au mai fost, 
Posibilităţile lor, care acum încolţesc, 

Sînt închise în pieptul meu, la adăpost! 

În Verbe magice, de mare putere, sînt înfășat! 

Ele sînt aduse din Cosmosul de deasupra 

Și din Cosmosul dedesuptul meu aflat, 

De pe cînd Sufletul meu era măreț şi sublim! 
Gitlejul meu se odihneşte la sînul Tatălui divin, 
Bătrînul zeu, cel plin de mărire, 

Tărîmul Morților mi-a dat în stăpinire, 

Cu frumosul Amenti, 

Cu cei osîndiţi şi cu cei care vor trăi... 

Pe cînd, el însuși, acest zeu atît de puternic, altădat, 
E tot aici, pentru totdeauna înțepenit, nemișcat... 
Priviţi! Faţa mi s-a dezvăluit, 

Inima se află la locul ei, cuvenit; 

Coroana cu șerpi pe capul meu este aşezată 

Căci sint însuși Râ; voi şti să mă apăr îndată! 

Nu mă va atinge puterea nefastă! 


CAPITOLUL XXXIII 


Pentru respingerea Demonilor-Șerpi 


Opreşte-te, Rerek! Înapoi, o, demon cu capul de Șarpe! 
Priveşte! Priveşte! Shu şi Keb îţi stau drept în cale! 

Nu mișca! Stai unde ești, încremenit de frică! 
Căci tu mănînci şobolanii pe care Râ îi aruncă în haznale 
Şi ronţăi oase de hoit de pisică. 


CAPITOLUL XXXIV 


Pentru a te feri de Muşcăturile Demonilor-Şerpi 


O, tu, zeiţă cu capul de Şarpe! Poţi privi! 

Sînt Flacăra ce luminează milioanele de ani ce vor veni. 
lată deviza ce pe steagul meu se citește: 

„La întîlnirea cu mine, viitorul întreg înflorește“ 

Căci sînt zeiţa cu capul de Lynx. 


CAPITOLUL XXXV 


Pentru a nu fi mâncat de Demonii-Șerpi 


Priveste-l pe Shu! Uite-l pe Djedu! 

Priveşte-l pe Djedu; Uite-l pe Shu! 

Atît unul, cît şi celălalt, 

Au cununa lui Hathor?! pe cap. 

Ei înconjoară cu dragoste adîncă şi grijulie 

A lui Osiris mumie! 

Iată că cei doi demoni se apropie; 

Ei se pregătesc să mă devore... 

Neobservat de demonul Sesek, eu trec printre ei... 

Această fiinţă, eu însumi, este Osiris! Acesta se roagă: 

„Aveţi grijă de biata lui groapă!“ 

Prinţul zeilor își aruncă Ochiul pe el, purificîndu-l pe 
dată; 

ȘI, după faptele lui Judecate, 

Îi dă partea lui de Maat-Adevăr și Dreptate. 

CAPITOLUL, XXXVI 


Pentru a respinge Demonii 


Înapoi! Pleacă demone cu gura căscată! 
Sînt Domnul din Pshene, sînt Khnum. 
Cuvintele zeilor, lui Râ i le spun astă dată, 
Un mesaj al acelui Mare Maestru. 


CAPITOLUL XXXVII 
Invocaţie către Isis şi Nephtys 


Salut, o, zeiţe-surori, Isis şi Nephtys! 

Vă dau de ştire Cuvintele mele de Putere! 
Iată cum, înconjurat de raze ce sclipesc 

În Barca mea Cerească plutesc. 
Într-adevăr, sînt Horus, fiul lui Osiris. Eu vin 
Să-l preaslăvesc pe Osiris, Tatăl meu divin. 


CAPITOLUL XXXVIII 
Pentru a trăi prin Respirație (Papirusul Ni) 


Sînt zeul Kerti, al lui Râ și Tum — primul născut. 
Spiritele cu sălaş ascuns, nevăzut, 

Pentru mine, drumuri construiesc 

Peste Abisul ceresc. 

Ocolurile prescrise le-am înfăptuit 

Drumul Bărcii lui Tum urmărind... 

Așezat în mijlocul Bărcii lui Râ, 

Cuvintele, celor ce știu, le pot pronunţa. 

Mă rog pentru cei care n-au glasul demn 

Morţii să-i dea un semn... 

Ci, iată, acum este Seară% .., 

Tatăl ceresc îmi pune faptele pe Taler şi mă judecă, 


iară... 


Buzele gurii mele sînt uscate; 

Într-adevăr, am fost hrănit pentru Viaţa în Eternitate . . 
Intr-adevăr, trăiesc întru Djedu, 

‘Trăiesc, după moarte, o viaţă plină de har, 

La fel ca şi Râ, în fiecare. zi renăscîndu-mă, iar. 


CAPITOLUL XXXVIII 


Pentru a trăi prin Respirație (Papirusul Nebseni) 


Sînt zeul Tum, din Oceanul de odinioară, ţișnind, 

Peste Abisurile Cerului trecînd. 

lată că pe Tărimul Morților mi s-a păstrat locul meu. 

boruncesc Spiritelor sfinte, nepătrunse, 

Ale căror sălaşuri sînt ascunse, 

Precum și Slugilor zeului cu două capete de Leu. 

Aceștia toţi încep a cânta. 

Pe cînd străbat Cerul în Barca lui Khepra. 

Un suflu de viaţă mă face întreg... 

Prin el, aşezat în Barca lui Râ, 

Puteri magice mi se dăruiesc... 

Râ durează drumuri, pentru mine, şi îmi deschide Porţile 
lui Keb. 

Îi duc, după mine, pe toţi cei ce trăiesc 

În jurul divinității puternice. Dacă vor, 

Îi conduc pe cei ce-au rămas în gropile lor 

.. . zeji Horus și Seth. 

Pe conducătorii oamenilor eu îi îndrumez, 

Pe Tărimul Morților, cînd vreau, intru şi ies. 

Gitlejul meu e sănătos şi curat; 

Navighez în Barca zeiţei Maat; 

Trec, mai apoi, în Barca lui RÂ. 

Mă aflu în casele cereşti ale acestui zeu, 

Printre zeii care-l înconjoară şi-l urmează, mereu... 

lată-mă trăind, după moarte, toate zilele care mai vin 

Şi mă simt viguros şi senin, 

Asemeni zeului cu două capete de Leu... 

Mă răspîndesc pe Pămînt şi-l umplu de mine, 

Strălucesc ca un crin de rubine, 

Sînt zeul celor Două Ţări, pe nume Hotep.% 

CAPITOLUL XXXIX 
Pentru a-l respinge pe Demonul Apopi 


Pleacă, o, Demon Apopi; 

Întoarce-te! Du-te să nu te apropii! 

„Dacă nu, în Lacul din Cer, adînc, vei fi înecat, 

Acolo, unde Tatăl ceresc a poruncit să fii spintecat... 

Nu te apropia de locul în care s-a născut Râ! 

(Într-adevăr, e mare groaza ta!) 

Priveşte: Sînt Râ! Eu seamăn urgia! 

Întoarce-te, demone, pleacă de aicea, 

Din fața săgeților mele care te biruie! 

lată că zeii pieptul ţi-l sfîșie; 

Zeița cu capul de Lynx îţi leagă ciolanele! 

Zeița cu cap de Scorpion revarsă asupra ta cupa 
COENEN sale, 

Zeița Maat te azvîrle departe de calea ta. 

Dispari, deci, Apopi, duşman al lui Râ! 

Ai fi vrut să treci prin Ținuturile Cerului de la Răsărit, 

Uragane şi nenorociri semănind . 

Dar iată că Râ deschide Porţile Orizontului, deodată, 

Chiar în momentul în care Apopi se arată; 

Acesta fuge ca gîndul.. 

Într-adevăr, atacîndul și masacrîndu-l, 

Dorinţele tale, o, Râ, le-am împlinit; 

Am făcut ceea ce trebuia săvîrșit, 

Ca sigură să fie pacea lui Râ! 

O, Râ, am pregătit bine funia şi cu sîrg, 

Iată, acum, o trag înspre mine și string... 

Apopi cade! Este legat, înlănțuit și răpus 

De zeii din Sud, din Nord, de la Răsărit și Apus! 

Toţi, împreună, l-am înlănţuit. ... 

Acum Râ este mulțumit... 

Mișcările sale cerești le mîntuie,, în pacea sa. 

Apopi este învins! Dă înapoi dușmanul lui Râ! 

Te-a făcut să simţi straşnic durerea, o, demon, 

Cînd te-a înţepat zeiţa cu cap de Scorpion! 

Oh, acum, tu suferi oleacă! 

Într-adevăr, cînd ea vrea, cu putere înțeapă! 

O, Apopi, duşman al lui Râ, vei fi, pentru totdeauna, 
scopit, 

N-ai să știi niciodată cum e cînd eşti iubit! 

Râ te urăște! Pleacă; Să nu te apropii! 

lată că te vede... Pleacă! Pleacă Apopi! 

El te lovește în cap, îți spintecă faţa, toată, 

Îţi îrînge oasele şi ţi le rupe, bucată cu bucată; 

Într-adevăr, te afli aici pe moşia sa, 

Tu, Apopi, dușman al lui Râ; 

Eşti Rău și stingher, 

Tu ai fost osîndit de zeul Aker”! 

O, Râ, cei care te însoțesc, Spirite Sfinte, 

Îţi netezesc drumul, în timp ce tu mergi înainte; 

Ele fac să domnească, în jur, pacea ta! 

Acum te opreşti, acum îţi continui, din nou, Călătoria... 

Iar Ochiul tău vine cu tine, neant ce te îmbie. 

Fie ca gura ta nicicînd să mă facă netrebnic! 

Ochiul tău sfînt să-mi fie prielnic, 

Căci sînt Seth, care dezlănțuie furtunile în Cer, 

Așa cum face Nedjeb-ib-if . . .9% 

lată, vorbește Tum. El zice așa: 

„Arătaţi-vă curajul oşteni ai lui Râ! 

Căci l-am respins pe demonul Nendja! 

L-am alungat din preajma zeilor!“ 

Keb spune: „Păziţi siguranţa Tronurilor 

Din Barca lui Khepra! 

Treceţi prin forță, cu mîna pe lance!“ 

Hathor zice: „Sirîngeţi bine în pumni cuțţitele voastre!“ 

Nut zice: „Veniți cu mine! Să respingem demonul 


« 


Nendja, 
Care a pătruns în sanctuar, pînă la altar, 
Care e al Domnului, călător solitar . . .* 
Și voi, Mărimi cereşti, ce vă faceţi rotirile pe cerul înalt, 
Inconjurînd Lacul de Smarald, 
Veniti lingă mine să ne rugăm! 
Veniţi! Să-l slăvim pe Marele Domn! Să-l apărăm! 
Din sanctuarele lor, toate Mărimile cereşti au ieşit; 
Să-l preaslăvim. să-l iubim! 
Iată că Nut, vorbind despre mine celui mai bun dintre 
zei, zice aşa: 
„Priveşte-l! Înaintează! Caută ` şi- şi găseşte Calea sa. 

Atunci, zeii se apropie şi în braţe mă string! 
lată-l pe Keb, în atotputernicia sa mergînd; 
Ierarhiile cerești îi ies lui Hathor în întîmpinare, 
Ea face ca toţi să fie cuprinși de Teroare. 
Într-adevăr, Râ l-a învins pe Apopi! 


CAPITOLUL XL 


Pentru respingerea Demonului Am-aau%9 


Înapoi, o, demon Hai, scârba lui Osiris! 

Thot a fost acela care trupul de cap ți l-a ciuntit; 

Toate urgiile cu care te-am chinuit 

Mi-au fost poruncite de Măreţiile din Cer. 

Înapoi, deci, o, demon Hai, 

Tu, care lui Osiris greață îi făceai! 

Pleacă de lîngă Barca mea, căci de vinturi puternice sînt 
împins! 

O, zei din Cer! Pe toţi dușmanii lui Osiris i-aţi învins! 

Zeii Pămîntului vast se bucură iară. 

Du-te, demone Am-aau! Pleacă! 

Te urăște zeul, Domnul Tărîmului cu Morți! 

Eu te cunosc! Eu te cunosc! Eu te cunosc! 

Pleacă demone! Nu mă ataca şi lasă-mă în pace! 

Sînt pur și mă supun Ritmurilor cosmice! 

Nu te apropia, tu, cel ce vii nechemat! 

Tu nu mă cunoşti, demone, şi nu m-ai aflat! 

Tu nu ştii că ţin în mîna mea 

Desciîntecele care te-ar putea ajuta! 

Să ştii: sînt la adăpost de ghearele tale, 

O, demon, Ha-as! 

Iată că Horus vine de ţi le taie! 

Într-adevăr, ai fost biruit la Pe şi la Dep!1% 

Tu, în flanc de bătaie, legiuni de demoni, înșşirînd! 

Ochiul lui. Horus te-a învins pe drept! 

O, demone, cu cît înaintezi, cu atît te resping! 

Tu, care torturezi pescarii şi îi faci mîncare, 

Eu te-am învins cu o singură suflare! 

Să ştii: în mine Răul nu mai există! 

Dă-mi înapoi 'Tăblița mea scrisă 

Cu învinuirile ce mi se aduc pe ea însemnate! 
Împotriva zeilor, nicicînd n-am săvîrşit păcate! 
Fă bine, dar, şi nu mă ataca! 

Ia numai ceea ce, însumi, îţi voi da! 

Nu mă tîri după tine! 

Nu mă devora ca un cîine! 

Pentru că sînt al Vieţii Domn 

Și Suveran peste Orizont! 


CAPITOLUL XLI 


Pentru a respinge Masacrele 


O, Tum! Ajuns lîngă divinitatea cu două capete de Leu 
Fie să devin sfințit şi eu! 

Acest zeu mare deschide pentru mine Porțile lui Keb! 
Şi iată că eu îngenunchez 

În fața marelui zeu al Tărîmului Morților. 

Sînt îndrumat spre zeii cei mari din Amenti. 

O, tu, Spirite-Paznic al Porții, 

Lasă Suflul dătător de viaţă să vină asupra mea! 

Un spirit puternic mă duce spre Barca lui Khepra! 

Iată oă seara se lasă... E 
Lasă-mă să vorbesc Spiritelor din această Bârcă 
Pentru a putea intra şi ieşi, de aici, după voia mea 
“deplină! 
Să pot contempla Misterele înăuntru, în această Barcă! 
Să ridic în picioare acea divinitate ce nu mai res- 
pir... 10 
Iată că îi vorbesc, în sfîrşit: 

Puternice Zeu! Iată-mă! Am sosit! 

Prin Portalul Morţii trecînd, 

Eu exist şi trăiesc! 

Pe cînd voi, oameni de pe Pămînt, 

Care pomeni și ofrande aduceţi 

Şi gura cadavrului meu o deschideţi, 

Lista pomenilor voastre lăsaţi să se vadă! 

Puneţi-o pe zeița Maat pe Tronul ei să şadă! 

Tăbliţa, cu faptele mele înscrise pe ea, arătaţi-mi-o mie! 

Așezaţi-o pe Maat în faţa lui Osiris, Prinț pentru 
Veșnicie, 

Cel care socoate anii ce trec, stînd nemiscat... 

Cuvintele ce vin din insule ascultind, 

În aer își ridică braţul său stîng! 

Porunceşte zeilor bătrîni... 

Într-adevăr, El este acela care 

Mă trimite la Judecătorii Lumii Inferioare. 


CAPITOLUL XLII 


Pentru respingerea Masacrelor 


Iată am atins Tărimul 

În care, cu Alba Coroană pe cap! 

Şi sceptrul poruncii în mînă, 

Stă așezată Fiinţa divină. 

Ajuns în fața lui, Barca mea o opresc 

Şi eu, scribul Osiris Ani, aceste cuvinte rostesc: 

„Zeu puternic! Al Setei domn!%! 

Priveşte-mă! eu mă nasc! 

Eu mă nasc! Eu mă nasc! 

El răspunde: „Pe acest butuc, de aici, vor fi pedepsite, 
Scoase la lumina zilei, toate faptele tale urîte 

Și pe care tu le cunoşti, mai bine ca oricine, dinainte... 
lată, eu vreau greșelile tale să ţi le aduc aminte!“ 

Să răspund îndrăznesc: 

„Eu sînt Râ, care-i face puternici pe cei ce-l iubesc! 

Sînt Nodul Destinului Cosmic, 

Ascuns în Taămariscul sacrosant şi gigantic.104 

Dacă eu o duc bine şi Râ o duce bine! 

Într-adevăr, uită-te la mine! 

Părul capului meu cu al zeului Nu este asemenea, 

Fața mea e Discul solar al lui Râ, 

Prin ochii mei, zeița Hathor îşi arată puterile, 

Sufletul lui Up-Uaut!05 murimură în urechile mele, 

Prin nasul meu, puterile lui Khenti-Khas s-au deschis, 
Cele două buze ale mele sînt gura lui Anubis, 

Dinţii mei sînt dinţii zeiței Serkit, 

Gitul meu e gitul zeiţei Isis, 

Braţele mele sînt braţele preaputernicului, în Djedu, 
Stăpin; 

Neith este, Suveranul din Sais, 

Acela ce-mi trăieşte în cele două miîini, 

Coloana mea vertebrală este cea a lui Seth, 

Mădularul meu este mădularul lui Osiris, 

Ficatul meu este ficatul Stăpînului din Kher-Aha, 

Pieptul meu este al Domnului ce împrăștie Spaima, 

Pîntecele şi dosul sînt aceleași cu ale zeiţei Sekhmet; 

Puterile Ochiului lui Horus îmi străbat dosul pînă la l 

piept; 

Şoldurile mele sînt şoldurile lui Nut, 

Picioarele mele sînt ale lui Ptah picioare, 

Degetele îmi sînt ale de două ori Șoimului sfint degete 

Care în Veşnicie trăieşte. 

Într-adevăr! Nu-i nici o parte a Trupului meu 

În care să nu existe un zeu! 

Thot, trupul întreg mi-l apără, iar eu, 

La fel ca şi Râ, în fiecare zi mă nasc, mereu. 

Nimeni nu-mi va putea ţine nemişcate 

Braţele mele întoarse la spate, 

Și nu-mi vor putea scăpa din miini: 

Nici zeii, nici spiritele sfinte, 

Nici Sufletele strămoşilor, bătrîni, 

Nici Sufletele osîndite, 

Nici Cei ce ştiu, nici Îngerii din Cer... 

Eu sînt asemeni celui ce merge înainte, 

Iar Numele lui e un Mister. 

Eu sînt Ieri, 

„Cel care trăieşte milioane de ani!“ 

Este Numele meu lăudat. 

Am străbătut cărările din Cer 

Şi iată că, domn al Veşniciei, am fost înălțat, 

Al Viitorului zeu, am fost întronat 

Şi Mare Maestru al Coroanei Regale. 

În Ochiul lui Horus şi în Oul Cosmic am casă puternică, 

Chiar Ochiul lui Horus mi-a dăruit Viaţă Veşnică, 

Acesta, cînd se închide, o face pentru a mă proteja. 

Înconjurat de raze, m-avînt pe Calea mea 

Si pătrund peste tot unde în inima mea îmi doresc, 
Deci exist şi trăiesc... 
Eu sînt Horus care străbate ani-milioane, 
Cuvîntul și Tăcerea în gura mea, sînt egale, 
Așezat pe Tron, poruncile mi le fac ascultate... 
I-adevărat, în prezent, formele mele sint răsturnate.1%6 
Eu sînt Unefer, Fiinţa perfectă a împlinirilor 
Zeu ce se supune Ritmurilor Timpurilor; 
Esenţa îmi este ascunsă în Fiinţa mea, la loc sigur. 
Singur eu sînt! Singur... Singur... 
Singurătăţile cosmice, singur le-am parcurs; 
Este adevărat, locuiesc în Ochiul lui Horus 
Şi nu mă poate ajunge nici o putere a Răului. 
lată că deschid Porţile Cerului 
Și trimit naşterile pe Pămînt. 
Iar copilul ce se naşte, 
Pe drumul ce îl duce pe Pămînt, nu va fi atacat 
nicicând... 
Eu sînt Ieri, 
Eu sînt Astăzi, 
De generaţii, nenumărate, 
Lucrez ca zilele vieții voastre să fie apărate. 
O, voi, locuitori ai Pămîntului şi ai Cerului, 
Cei din Nord, din Sud, din Răsărit, sau din părțile 
Apusului, 
Într-adevăr, Sufletul vostru, în faţa mea, de frică e 
copleșit 
Pentru că eu însumi m-am modelat și m-am alcătuit, 
Eu nu voi muri pentru a doua oară. 
Citeva raze ale Fiinţei mele ating piepturile voastre; 
Însă Formele mele le păzesc, ascunse în mine, 
Căci sint acela pe care nu-l cunoaște nimeni... 
O, voi, Demoni Roşii! 
Zadarnic vă întoarceţi feţele spre mine: 
Un văl întreit mă ascunde bine. 
Ei nu vor putea regăsi acele vremi, de demult, 
Cînd Cerul pentru mine a fost făcut, 
Cînd Pămîntul a fost separat 
Și cînd s-au îndepărtat 
Fiinţele născute în Cer, de cele pe Pămînt născute. 
Odată despărțite 

Cele ce sînt în Cer de cele ce sînt pe Pămînt, 

Ele nu se vor mai reuni în Izvorul primar, nicicînd. 
Numele meu străin e de atingerea Răului, murdărind 
Cuvintele magice. Acestea, puteri în ele pot să adune 

Pe care gura mea vouă vi le spune; 

Din toată Fiinţa mea, se revarsă Lumina în valuri 

Sînt o Fiinţă împrejmuită de ziduri 

Într-o lume înconjurată de ziduri, 

Sînt chiar zidul zidului 

Unicul, fiu al Unicului, 

În mijlocul Universului, 

Contemplîndu-l cu har... 

În Singurătatea mea, rămîn un Solitar.... 

Nu trece nici o zi fără ca eu să nu salvez ceva... 

Toţi trec! Şi trec! Şi trec! Toţi trec prin fața mea! 

Este adevărat, sînt o Fiinţă din care sevele ţişnesc 

Şi sînt născut în Oceanul ceresc... 

Mama mea este zeiţa Cerului, Nut, 

Ea este cea care Forma mea, de-acum, mi-a făcut; 

Eu sînt Nemișcatul,107 

Marele Nod al Destinului care zace în Ieri, 

În mîna mea îşi află destinul Prezentul. 

Nu mă cunoaște nimeni: 

Eu pe toţi vă pot cunoaşte, vă pot şti; 

Pe mine nimeni nu mă poate simţi 

În timp ce eu pe toți vă port în Inimă. 

O, tu, Ou Cosmic! Ascultă-mă! 

Eu sînt Horus! De milioane de ani vă trimit 

Focul din razele mele ţişnit, 

Pentru ca inimile voastre spre mine, să le întorc. 

Eu sînt Stăpînul pe Tron, 

Liber de orice Rău, străbat Timpurile și Spațiile... 

Sînt chinocefalul de aur, căruia îi lipsesc picioarele și 

i braţele, 
În templul din Memfis se află tronul meu... i 
Să știți: dacă eu o duc bine și el o duce bine, mereu, 
E], chinocefalul de aur din Memfis! 

CAPITOLUL XLIII 


Pentru a împigdica să fie tăiat Capul Răposatului 


Spune Osiris Ani: 
„Sînt fiul unui Prinţ; Prinţ sînt şi eu; 
Tişnit din Focul divin, sînt al Focului zeu. 
Așa cum capul lui Osiris nu s-a pierdut, cînd a fost tăiat, 
La fel şi capul meu, după masacre, îmi va fi redat. 
O, zei, nu lăsaţi, capul lui Osiris Ani, să fie furat! 
Singur mi-am adunat oasele, de pe unde au fost 
| împrăștiate, 
Sînt din nou tînăr şi plin de sănătate. 
Fiinţa multiplă mi-o păstrez, la fel ca Trupul intact, 
Căci eu sînt Osiris, peste Veşnicie Împărat“, 


CAPITOLUL XLIV 


Pentru a nu muri Dincolo, pentru a doua oară 


“Spune Osiris Ani: 

„Locul în care eu mă ascund a fost trădat, 

Locul în care eu mă ascund s-a aflat! 

Sălașele mele tainice au fost profanate, 

Ascunzătorile mele au fost arătate! 

Spiritele sfinte au fost alungate în Tenebre, gräbit; 

Pe mine însă Ochiul divin a lui Horus m-a zămislit 

Și Up-Uaut m-a hrănit cu lapte de la ea din țîțe. 

Acum mă ascund printre voi, Stele fixe! 

Într-adevăr, fruntea mea este fruntea lui Rå! 

Fața mea se dezvăluie; exact unde trebuie, se află 
inima mea. 

Sînt .Stăpînul Înțelegerii sfinte și a Verbului Magic. 

La fel ca şi Râ, pe mine, eu singur mă păzesc 

Nimeni nu-mi va putea cășuna Răul sau să nu ştie de 

mine. 

Este adevărat că Tatăl tău ceresc trăieşte pentru tine 

O, tu, Fiu al zeiţei Nut! 

lată că eu lîngă tine ajung! 

Sînt Fiul tău și am fost martor la săvîrşirea 
Misterelor... 
Eu, scribul Osiris Ani, încoronat. ca Rege al zeilor 
Nu voi mai muri, pentru a doua oară, 
În Lumea Inferioară. 


CAPITOLUL XLV 


Pentru a împiedica Descompunerea Corpului 
în Lumea de Dincolo 


Spune Osiris Ani: 

„O, tu, cel ca și Osiris, fără viaţă, cu toate cele nemișcate, 

Tu, nemișcat ca și Osiris, ale cărui picioare sînt înfăşate, 

leşi din nemișcare, pentru ca membrele tale să nu 
putrezească 

Şi pentru ca ele să nu se rătăcească. 

De Trupul tău, să nu te părăsească; 

Trupul meu nu va putrezi nicicînd 

Căci Osiris sînt...“ 


CAPITOLUL XLVI 


Pentru a reînvia în Lumea de Dincolo 


Salut, o, Copii ai lui Shu! 
Salut, o, ai lui Shu Copii; 
Iată cum în zori, în fiecare zi, 
Acest zeu Diadema puterii sale își pune; 
Aceasta, pentru generațiile pe care le face să renască 
în lume... 
Într-adevăr, dacă eu renasc, renaşte și Osiris. 


CAPITOLUL XLVII 


( Repetarea capitolului XLVI) 

CAPITOLUL XLVIII 


(Rpetarea Capitolului X) 


pi 


Pa 
CAPITOLUL XLIX 


(Repetarea capitolului IX) 


CAPITOLUL L 
Pentru reîntregirea Trupului, Dincolo 


Spune Osiris Ani: 

„Cele patru vertebre ale gîtului mi le-am potrivit 

La loc; să fie în Cer așa cum erau pe Pămînt. 

Iată că Râ, după ziua Nedumeririi şi după ziua celor 
l masacrați, 

A hotărît să potrivească, pentru Neajutoraţi, l 

Şira spinării deasupra picioarelor. 

Iată că Seth, cu ajutorul zeilor, 

Redă vertebrelor gîtului meu vigoarea de odinioară, 

Ca nimic să nu le poate sfărma și nici să mă doară! 

Întăriţi-mă zei, să pot rezista și să mă feresc 

De cei ce l-au tăiat în bucăți pe Tatăl meu ceresc;108 

Iată că pun stăpinire pe cele Două Pămiînturi şi Nut, 

Ea însăși, mi-a întărit vertebrele gîtului, mai demult; 

Acum ele sînt chiar ca la început, 

Pe vremea cînd zeiţa Maat încă nu s-a văzut, 

Pe cînd zeii ce plutesc pe bolta cerească, adîncă, 

Nici nu se născuseră încă... 

Sînt moștenitorul zeilor, al celor mari şi e adevărat, 


CAPITOLUL LI 


(Variantă a Capitolului LII) 

CAPITOLUL LII 


Un descîntec împotriva Scîrboşeniilor 


Spaimă! Dezgust! 

Aşa ceva, eu nu pob să gust! 

Este o porcărie care-mi face greață, peste poate, 

În locul ofrandelor, Spiritului meu, scîrboşenii să-i fie 

date. 

Acestui îndemn, niciodată n-am să mă supun. 

N-am să le ating, pe el mîna nu pun! 

Nici cu tălpile peste ele nu voi păşi! 

— Bine, dar atunci, din ce vei trăi? 

— Văd zeii cum vin spre mine, aproape, 

Aducindu-mi cele Șapte Pîini, pentru mine coapte; 

Aceste piîini mă vor ajuta să trăiesc mai departe, 

Sînt acelaşi pîini de care, odinioară, Horus şi Thot au 
avut parte. 

— Unde Vrei să mănînci! — zeii mă întreabă. 

Eu le răspund: — Pot mînca sub Tamariscul sfînt 

Al lui Hathor, zeiţa mea sau, mai curînd, 

Printre Spiritele care zboară 

Şi peste ofrandele mele coboară! 

Fie oa Ogorul din Djedu să-mi fie dăruit 

Şi în Heliopolis să fiu fericit! 

Ce mănînc? Pîinile din Griîul alb frămîntate. 

Ce beau? Berea ce din Grîul Roșu se scoate; 

Ca Formele tatălui meu şi ale mamei mele să sosească, 

Să-mi fie aduse aici, Poarta să-mi păzească . . . 

Iată, cu Verbul Puterii în gură, mă străduiesc 

Să forțez trecerea, calea să-mi lărgesc, 

Să-mi aflu locul pe care, în inima mea, îl doresc.. 


CAPITOLUL LIII 


Un alt Descîntec împotriva Scîrboșeniilor 


Eu sînt Taurul Sfînt, 
Domnul cerului. Cînd ies din Flacără, sînt Stăpînul 
Luminii, 

Aranjez Ritmurile în cer'şi poruncesc anii. 

Mulțumită zeului cu două capete de Leu, 

Printre Spiritele sfinte pot trăi mereu. 

(Oroare! Greaţă! Scîrboșenii nu pot să mănînc, 

Urina nu o beau nicicînd!) 

Pot păși cu capul sus, neîntinat, 

Căci am pîinile, care, la Heliopolis, pomană mi s-au dat. 
Pîinile mele se găsesc așezate în fața lui Râ, în cer; 
Pe Pămînt, pîinile mele se află în faţa lui Keb. 

Cele două Bărci mi le aduc, cînd vreau eu, 

La Heliopolis, în templul marelui zeu. 

Fericit, străbat Cerul, de Spirite înconjurat, 

Măninc ceea ce şi ele au mîncat, 

Trăiesc din ce trăiesc și ele, fără păcat, 

Măniînc pîinea anume dospită 

Din Templul domnului Pomenilor venită. 


CAPITOLUL LIV 


Pentru a respira Aerul în Lumea de Dincolo 


Spune scribul Osiris Ani: 
O, Tum, lasă-mă să respir aerul înviorător 
Și dulce al nărilor tale 
Căci sînt Oul Oceanului Cosmic. 
Formele mele schimbătoare anunţînd 
Că stau sub paza bună a zeilor! 
Eu sînt un Mediator între Cer şi Pămînt... 
Dacă el trăiește, trăiește și Inima mea; 
Sînt, acum, abia un copil şi pot respira; 
Sînt Originea Echilibrului Lumilor, 
În cercuri largi, mă rotesc în jurul Oului Cosmic, 
Razele mele străluminînd, din Cer: 
(n timp ce Horus se luptă cu Seth... 
Sînt de faţă, nebănuit, 
Norocul lui Seth eu l-am zădărnicit...) 
O, voi, Spirite sfinte care bucuraţi cele două părţi 
ale lumii, 


Una cu Nectar și alta cu lapis-lazuli, 


86 


Aşezaţi pază bună în faţa Oului Cosmic 

Ce se odihneşte în fundul Vidului ceresc! 

Priviţi! Tînăr, ca nou-născut, în întîmpinarea voastră, 
sosesc, 


CAPITOLUL LV 


Pentru a respira Aerul în Lumea de Dincolo 


Eu sînt Preacuratul între Preacuraţi, 

Sînt zeul Shu care, în ţinuturile zeilor străluminaţi, 
Atrage spre sine Aerul Oceanului ceresc 

Pînă la hotarele Cerului, 

Pînă la hotarele Pămîntului, 

Pină la hotarele Luminii divine, 

Căci acest zeu tînăr, pe care Aerul îl reînvie, 

Se trezeşte! 


CAPITOLUL LVI 


Pentru a respira Aerul în Lumea de Dincolo 


Fie ca Aerul dulce să-mi intre în nări, să-l respir acum, 
Aşa cum întră în nările tale, o, Tum! 

Binecuvîntat fie sanctuarul tău din Unnu! 

Iată că plutesc în mijlocul Oceanului ceresc, fiind pur, 
Pun pază bună în fața Oului Cosmic din Gengen-Ur... 
Dacă eu înfloresc, și Oul, la fel înfloreşte; 

Dacă eu trăiesc, la fel şi Oul trăiește 

Căci Aerul pe care îl respir și mă reînvie, e la fel 

Cu Aerul lui, care îl reînvie pe el. 


CAPITOLUL LVII 
Pentru a dobindi Puteri asupra Apelor, Dincolo 
O, Nil ceresc, tu, mare zeitate din Cer! 


În Numele tău, îţi cer, 
Nume care e: 

„Acela-care-străbate-Cerul- 
dintr-o-parte-în-altat, 
Dă-mi, peste Apele tale cerești, putere şi drept, 
Aidoma celei pe care o are zeiţa Sekhmet! 
În Noaptea de groază cu Furtuni și Inundații, 
Ea a fost aceea care a stat de pază în fața lui Osiris... 
Putea-voi ajunge la Spiritele divine şi să sper 
Că voi pătrunde în Sălașul Izvorului Apelor din Cer, 
La fel cum aceste Spirite tînjesc toate 
Să ajungă la sacrosanta divinitate 
Al cărei nume e un Mister. 
Iată că ajung la Djedu şi nările mi se lărgesc; 
La Heliopolis, mă odihnesc. 
Aici, zeiţa Sekheta, pentru mine, sălaș a durat(1%9) 
Și însuşi zeul Khnum ajutorul i-a dat. 
Cînd vîntul vine din Miază-Noapte, mă așez la Miază-zi, 
Cînd vîntul vine din Miază-zi, la Miază-noapte voi fi, 
Cînd vîntul suflă de la Răsărit, mă mut la Apus, 
Cînd vintul bate de la Apus, în Răsărit eu m-am dus, 
Cînd vîntul se apropie, l-adulmec cu nările mele 
Și pătrund peste tot, după dorinţa inimii mele, 
Dar sălașul meu 
Aici va rămîne mereu. 


CAPITOLUL LVIII 


Un alt descîntec pentru a dobîndi Puteri asupra 
Apelor 


— Deschideţi-mi Poarta! 

— Cine ești? Unde mergi? Care e Numele tău? 

— Sînt un Spirit sfînt, la fel ca şi voi! 

— Cine sînt aceia care te-au adus printre noi? 

— M-au însoţit cele două zeițe-șerpi! | 
— Desparte-te de ele dacă vrei mai departe să mergi? 
Pătrund apoi în Tinutul Mesket, 

Pînă la templul lucrurilor divine navighez 
„Cel-ce-strînge-Suflete“, Numele Bărcii mele este, 
„„Mergi-numai-prin-mijloc“, cîrma mea se numeşte; 

Parîma mea se cheamă „Bine“, cum v-am mai spus, 

Vislele se cheamă „,Cel-ce-ţi-face-părul-să-se- 
ridice-în-sus+ 

O, zei, daţi-mi mie, scribului Osiris Ani, ulcioare cu vin 

Și multe alte ofrande bogate 

De carne, pîine, dulciuri şi lapte 

Căci intru în templul lui Anubius, mînat de destin! 


CAPITOLUL LIX 
Puterile asupra Respiraţiei şi asupra Apelor 


Salut, o, Arbore sfînt al zeiţei Nut! 

Dă nărilor mele Suflul tău ce mă face să trăiesc mai mult!« 
Fie binecuvîntat sanctuarul tău din Unnu! 

Iată, ţi-am pus ca paznic un zbir 

În fața Oului Cosmic din Gengen-Ur. 

Dacă el respiră şi eu respir; 

Dacă el crește, eu mă măresc; 

Dacă el trăiește, și eu trăiesc. 


CAPITOLUL LX 


Pentru a deschide Porţile cerului 


Fie să se deschidă, în fața mea, Porţile Cerului, nesfîrșit, 

Fie ca Porţile Pămîntului înnămolit 

Să se deschidă, căzînd lacătele care îl zăvorăsc! 

Iată-l pe Hapi, acest mare zeu al Nilului ceresc... 

Ritmurilor lui Râ, el se supune sincer... 

O, zei, dați-mi puteri asupra Apelor din Cer! 

Într-adevăr, în ziua în care Pămiîntul de Furtuni a fost 
bîntuit, 

Eu, pe dușmanul meu Seth, l-am pedepsit. 

Urmîndu-mi Calea, trec de acești puternici zei 

Cu braţe robuste, aşezaţi după rangul fiecăruia dintre ei. 

În acelaşi timp, se depăşeşte pe sine 

Acest zeu luminos, drapat în formule magice, divine 

Şi al cărui Nume nu îl cunoaşte nimeni. 
Într-adevăr, eu, deja, am trecut 
De zeul cu braţe de neabătut. 


CAPITOLUL LXI 


Puterile asupra Apelor din Cer 


Priviţi-mă, vă cer, 

Mă umflu şi din Adîncuri mă revărs, 
Făcînd să curgă Apele din Cer; 

Pot, acum, pe. spațiile lichide;să plutesc, 
Fiindcă ele în puterea mea se găsesc, 
Ele, Apele din Cer. 


CAPITOLUL LXII 


Pentru a putea bea Apă în Lumea de Dincolo 


Putea-voi, în sălaşul lui Osiris, din Adincul Apelor, să 
încere 
Ca acestea, deschizindu-se în fața mea, mai departe să 
trec! 
(O, Stăpîn al zeilor ce peste cele două Orizonturi 
domnesc!) 
Se va putea deschide, în faţa mea, de tot 
Oceanul ceresc al lui Thot 
Și Apele Nilului ceresc! 
„Acela-care-pătrunde-biruitor“ îmi este Numele 
Și am primit în stăpînire Apele, 
Căci stăpînesc și puterea membrelor lui Seth, 
lată cum eu peste Cer pot să trec... 
Sînt zeul cu cap de Leu şi sint Râ; 
Sint zeul Smami!0; în sinea mea 
Își răspîndeşte Kepesh!!! constelaţiile. 
În prezent, străbătînd lacurile şi cărările 
Spre Sekht-lanru, în Ţarinile cu iubire, 
Îmi însuşesc cereasca Moștenire, 

Veşnicia, cea fără de margini, mi-a fost dăruită, 
Averea mea este Tăria nesfîrşită 

Din pacea nesfîrşită a singurătăţii. 

într-adevăr, sînt moştenitor al Eternităţii! 


CAPITOLUL LXIII 


N 


Pentru a nu fi opărit bînd. Apa 


Spune mortul, Osiris Ani: 

Salut, o, Taur din Amenti! 

lată că, în faţa ta, 

Vin eu, luntraşul lui Râ. 

Acest zeu a reușit, numai pentru că eu l-am ajutat, 
Să scoată din apă vechile divinităţi; le-a salvat, 
Slăbite fiind de povara bătrineților, 

Le-a trecut, sănătoase, peste Adîncul Apelor; 
Chiar Focul ceresc, distrugător, 

Neputincios e în fața mea şi abătut; 

Într-adevăr, sînt fiul lui Osiris, primul său născut 
Şi am sălaşul în Ochiul divin; 

Toate divinităţile din Heliopolis lui i se închin; 
Acum, vor trebui să înfrunte privirea ochilor mei, 
Căci sînt acela care îi moşteneşte pe zei; 

Mare este puterea mea, de neînfruntat. 

Pot fi, în acelaşi timp, în somn adînc cufundat 

Şi, tot în acelaşi timp, pot fi treaz, debordind de vigoare, 
Numele meu este acesta: 

„Prin-mine-de-Rău-te fereşti-și -tu-prin-mine-trăieşti“ 
În vecii vecilor! 


CAPITOLUL LXIV 


Ieşirea Sujletului spre Lumina Zilei 


Eu sînt Ieri, 
Eu sînt Astăzi, 
Eu sint Miine. 


91 


De-a lungul nașterilor mele, numeroase, 

Rămiîn tînăr, cu membre viguroase. 

Sînt Sufletul divin şi plin de mister, 

Care a creat, odinioară, toţi zeii din Cer 

Și a cărui esenţă divină a întremat 

Toate divinităţile din Cer, din Amenti și din Duat. 

Eu sînt al Apusului Stăpînitor, 

Sînt Domnul celor două Fețe divine, 

Luminez tot ce este fiinţă vie 

Și care, în timp ce trec prin Tărîmul cu Moarte, 

Prin Transformări repetate, 

Anevoie îmi aflu linia drumului 

Pe Tărimul Întunericului. 

O, voi, Spirite, cu capul bine fixat, 

Cu ochiul nemișcat, 

Voi care staţi în preaînalt, 

Cuvintele mele magice, cu atenţie, să fie ascultate 

Și de către cei ce vin după Coșciugul meu să fie scandate, 

În timp ce e dus spre sălașul său, ascuns. 

Iar voi, care mergeţi înainte şi voi, care veniţi după Râ, 

În mersul lui spre locul de pe Cer, aflat cel mai sus, 

În timp ce Stăpânul sanctuarului, însuşi Râ, 

În picioare așezat, în Barca sa, 

Face să devină fructe florile pomilor înfloriţi, 

Voi, toţi, să aflaţi! 

Într-adevăr, eu însumi sînt Râ, 

Şi Râ, la rîndul său, se află în mine! 

Am făcut, ca de cristal, firmamentul lui Ptah, 
lustruindu-l bine. 

O, Râ! Sufletul meu este mulțumit, ai inima plină de 

bucurii, 

Cînd contempli frumoasa rînduială din această zi, 

Cînd, în acest oraş sfînt, Khemenu, te-ai ivit, 

Pentru ca, apoi, să-l părăseşti prin Poarta de Răsărit... 

Primii născuţi ai zeilor,.care te-au precedat, 

Ies în întîmpinarea ta, imediat, 

Și cu strigăte de bucurie te salută... 

O, Râ! Fă, pentru mine, dulce și plăcută 

Calea străbătută de razele tale de soare, 

Lărgește pentru mine, luminoase, Cărările tale, 

În ziua în care îmi iau zborul de pe tărîmul pămîntean 

Înspre Tărîmul ceresc! 
Răspîndește Lumină asupra mea, o, Suflet tainic! ... 
Iată, mă înfăţişez în faţa ta nevrednic. 
O, zeu, a cărui voce se aude asemenea tunetelor 
Pe întinsele 'Tărîmuri ale Morților. .. 
Acele păcate, de părinţii mei săvârşite 
Să nu-mi fie mie socotite! 
De acest Spirit hidos, prefăcut, scapă-mă, 
El are cei doi ochi închiși pînă-n seară; 
În timpul nopții și-i deschide şi pe muritori îi 
chinuiește . 
Într-adevăr, bogat în Forme ascunse, Sufletul meu 
țișnește, 
Iar Numele meu este „Negrul cel Mare“! 
Cel care trăieşte în mine îl face să apară 
Prin multele mele Forme care se schimbă des.. 
O, Prinț al zeilor, Elishef, 
Auzi cum urlă demonii păroși şi şui 
În ceasul în care brațul lui Osiris este-pus la locul lui? 
Tu vei. spune: „Veniţi! Înfruntaţi Abisul cu credință!“ 
Priveşte! În fața ta, redus la neputinţă, 
Zace dușmanul tău. Dosul de git îi este legat, 
Tar şoldurile îi sint răsucite pe cap... 
O, voi, Prinţi divini de pe Tărimul Morților, 
În acea zi, Isis și Nephtyal putea-vor 
Să oprească, în mine, izvorul lacrimilor care îmi curg 
mereu! 
Cînd, pe celălalt mal, Îl voi vedea pe Celălalt Eu al 
meu ?114 
Căile, în cerc, ale Abydosului ceresc, le străbat 
Şi întregul Spaţiu, cu cele patru tărîmuri, pe patru stîlpi 
aşezat, 
Cu Porţile închise, Porţi zăvorite bine 
(Fie în Lumea Interioară sau Exterioară, față de mine). 
Fie să le pot deschide cu brațele mele! 
Sprintene, ca la un cîine, îmi sînt picioarele, 
Cînd sanctuarele de Dincolo le străbat, grăbit; 
Zeul cu două capete de Leu, Trupul meu l-a hrănit; 
Igani!5, însuși, l-a aşezat în sicriu; 
Sufletul meu este puternic şi viu. 
Intrînd prin: Porţile spre Dincolo, trec 

Și pătrund în locurile cele mai îndepărtate din Cer. 

Mă inundă Lumina, Inima mea strălucește 

Căci Numele meu este: E 

„Cel-care-Adîncurile-abisale-le-cunoştea“. 

Pentru ca vouă, Spirite neîncarnate, să vă adus 
mântuirea; 

Ca voi, Dincolo, milioane trăiesc; 

Acum, pentru voi lucrez, 

Urmărind zilele și orele prielnice, 

Pentru stelele Orion și cele douăsprezece divinități 

tainice, 

Care le conduc; iată, 

Ele îți string. mîinile, una după cealaltă, 

Dar, a şasea dintre ele, iese din rînd, 

Pe mal stă, gata să lunece în adînc, 

La ceasul în care își face lucrarea un Demon... 

Dar, iată, sosesc eu, triumfător! 

În fața unei pieţe întinse a Lumii Inferioare 

Zeului Shu îi aduc ofrande hrănitoare . .. 

În timp ce, după Masacre, sîngele celor impuri se va răci 

Şi cînd Pământul, în întregime se va reuni 

Şi toate, din nou, vor înflori şi roade bogate vor da,1!6 

Ca Domn al Vieţii mă voi înfăţişa; 

Splendid voi fi atunci și plin de măriri 

În mijlocul frumoasei Orînduiri 

Din acea Zi a Renaşterii! 

Întradevăr, îi voi zdrobi pe toţi uneltitorii 

Care se unesc împotriva mea, pe ascuns 

Fac planuri să mă facă răpus! ... | 

Ah, aceşti demoni care se scarpină sub burţile lor! 

Atenţie! Sosesc aici ca un preaputernic Domn al Domnilor 

Pentru a răzbuna cauza lui Osiris! 

Ochiul meu știe să-și oprească lacrima, stînd închis; 

Sînt trimis de cel al cărui braţ este tare 

Și care este Stăpîn peste avuţiile sale. 

Toate căile lui Sekhem, la Heliopolis le-am urmati? 

Si, acolo, pe Fenixul divin eu l-am învăţat 

Asupra problemelor Lumii Inferioare... 

Salut, o, Împărăție a liniştii singulare 

Cu Misterele tale de omnipotenţă! 

O, tu care creezi Formele de existenţă 

La fel ca însuși zeul Khepra. 

Ajută-mă să văd Discul lui Râ! 

Căci marele zeu Shu, același 

Cu cel căruia Tăria îi este sălaș, 

Face ca, în faţa lui, să mă înfăţişez! 

Ca, Dincolo, în pace să-mi urmez 

Călătoria mea, așa cum îmi doresc! 

Să străbat Cerul, splendorile lui să le privesc, 
A căror strălucire mă orbesc! 

Fie ca, asemeni unei păsări, în aer să pot zbura 
Și să contemplu, zi după zi, alături de Râ, 
Spiritele sfinţite! 

Fie ca rugăciunile celor ce ştiu, să mă ajute 

În acele clipe! 

Cu sandalele lor ușoare, pe nisip întipărite, 

Să păşească, liniştit înainte... 

Iar tu, Fiinţă puternică, mereu în mişcare, 
Care stăpîneşti Tărîmurile Inferioare 

Cu Umbrele!18 lor şi Spiritele sfinţite, 

Fă-mă să fiu pe placul zeilor 

Și să străbat în pace Tărîmul Morților! 

Ai pentru mine milă şi îndurare! 

Căci sînt, de slăbiciune, aproape răpus 

Și îmi ţin cu greu, la un loc adunate, 
Sufletele mele nenumărate. . . 

— Cine ești tu, demon ce te ascunzi acolo, jos, 
Si devori Suflete tăcut și fioros? 

Pleacă! Atingerile tale, asupra mea, putere n-au, 
Pentru că sînt însuși Prinţul din Re-Stau! 
Sînt cel al cărui Nume are puterile 

Ca în Lumea de Dincolo, să deschidă Porţile! 
În clipa în care voi pleca, Numele meu va fi: 
„Divinitatea-care-caută-și-care-va-deveni- 
Stăpînă-peste- Veșnicia-Pămîntului-toată“. 

La puţin timp, zeiţa însărcinată 

A aşezat jos ființa, atunci zămislită, 

Căci Poarta, din mijlocul Zidurilor, a fost zăvorită. 
(Cînd o văd încuiată, tare mulțumit sînt în cugetul meu!) 
Ochiul Zorilor îi este redat marelui zeu, 
Străluminîndu-i Faţa lui vie. 

(Departe fie de mine orice scîrnăvie!) 

Acum cu zeul-Leu sînt asemuit 

Şi cu flori, consacrate lui Shu, sînt acoperit. 

De Apele Abisului nu mai mi-e frică! 

În Lumea de Dincolo, preafericiţii sînt 

Acei care-şi pot vedea resturile lor, pieritoare, de pe 
- Pămînt, 

În binecuvîntata zi cînd Osiris, „Zeul-cu-Inima-Oprită, 

Coboară, plutind, deasupra trupului lor, de Suflet despuiat! 

Eu sînt acela, este adevărat, 

Care se îndreaptă spre deplina Lumină de Zi 

Și devin Stăpînul Vieţii, în prezența lui Osiris. 

Fiinţa mea este eternă şi nu se alterează! 

Iată că braţele mele Sicomorul!!” sfînt îmbrățișează. 

Iar el, la rîndul lui, în braţe mă ţine cu iubire... 

Ajuns în faţa Ochiului lui Horus, îl iau în stăpînire, 

(Pentru ca el, în pace să domnească asupra Lumilor de sus!) 

Îl contemplu pe Râ, cînd e la apus; 

În timp ce el răsare, în zori, 

Mă contopesc cu sufletul lui, înviorător... 

Mîinile mele sînt atît de curate cînd încep a mă ruga! 

Se va putea, oare, ca toate părţile din Fiinţa mea 

Să le păstrez întregi și unite? 

Ca ele niciodată să nu fie risipite! 

Dar iată, la fel ca o pasăre zbor 

Și, plutind înspre Pămînt, cobor... 

Cu cît înaintez, trebuie să urmăresc, ţinîndu-le minte, 

Toate faptele mele de dinainte; 

Căci sînt copilul lui Ieri-trecătorul, 

Cele două divinități Akeru!% îmi știu viitorul... 

La ceas de pericol, Pămîntul puternic îmi împrumută 

Propria lui vigoare şi mă ajută; 

Căci în spatele meu pășește un zeu omnipotent 

În timp ce, spre Lumea de Dincolo, eu mă îndrept 

Și mă ţine sub buna sa pază! 

Ci Carnea să-mi devină tare şi sănătoasă, 

Spiritul meu sfinţit să-mi păzească membrele mele, 

Sufletul meu să le apere, acoperindu-le cu aripile, 

Să le vorbească blînd şi cu luare aminte... 

Vor putea zeii din Cer să audă aceste cuvinte? 

Vor putea auzi cuvintele mele? 

Rubrică 


În cazul în care răposatul cunoaşte capitolul de mai 
sus, el va putea, după moarte, să iasă în deplina Lumină 
de Zi; el nu va întilni piedici şi nici obstacole şi nu va fi 
oprit la porţile Lumii de Dincolo; nici la intrarea și nici 
la ieșirea din ea: Va putea să treacă după dorinţă, prin 
toate metamorfozele. El nu va mai muri pentru a doua 
oară. Pe de altă parte, cunoscînd acest capitol, el va fi în- 
vingător atit pe Pămînt, cît şi în Lumea de Dincolo și, 
în același timp, va putea săvîrși orice faptă care poale fi 
săviîrşită pe Pămînt, de oricare fiinţă vie. 

Acest capitol a fost găsit suh domnia regelui Men- 
Kau-ra!22 în orașul Khemenu, în soclul de sub picioarele 
statuii zeului Thot. Ea era gravată pe un bloc de fier, 
iar inscripţia era încrustată cu lapis-lazuli veritabil. Des- 
coperirea a fost făcută de prinţul regal Herutataf, în tim- 
pul unei 'călătorii de inspectare a templelor. Un oarecare 
Nekbet, care-l însoțea, a reuşit să deslusească sensul lui 
ascuns, Prințul, dîndu-și seama că textul conține un mis- 
ter de cea mai mare însemnătate și că nici un ochi ome- 
nese nu a reuşit să-l mai vadă, a decis să-l ducă regelui 
spre a fi văzut. 

Acel care recită acest capitol va trebui să fie, din punct 
de vedere ritual, pur. El nu va mînca din carnea anima- 
lelor de cîmp, nici pește și nici relații cu femeile nu are 
voie să întreţină. 

Confecţionînd un scarabeu de piatră, într-o montură 
de aur, şi așezindu-l în interiorul inimii răposatului, 
această amuletă va uşura deschiderea gurii răposatului. 

În timp ce răposatul este uns cu pomadă ANTI, se 
pronunţă formulele magice. 


CAPITOLUL LXV 


Pentru a menţine Duşmanii în Puterea sa 


Râ pe tronul său stă așezat, 
În Palatul Milioanelor de Ani, sanctificat. 
În fafa lui, în picioare, nepătrunse, 

Stau Mărimile divine și Spiritele cu feţe ascunse 

Și care lucrează pe Tărîmul-Veșnicei-Deveniri,!:3 
Ordine făcînd în cursul lucrurilor și în împliniri; 
Absorbind ceea ce este inutil și prea mult; 

Bind cu plăcere ofrandele ce curg; 

Fac să se rotească spițele Discului de Foc. 

Fiind prinse, în această mișcare şi ele la un loc. 

Fie ca de osîndiţii lui Osiris să scap 

Și în mîinile demonilor lui Seth, să nu cad! 

O, voi, care v-aţi găsit odihna şi tihna 

Pe malurile înverzite ale fluviilor, în ceruri curgînd, 
Venind din 'Tărimul Celui ce-i stăpîn peste Suflete! 
Putea-voi fi așezat în locul lui Râ 

În timp ce Trupul meu este dat zeului din Pămînt! 
Putea-voi pe Seth să-l înving 

Şi pe pîndarii lui din noapte, cu chip de crocodil, 

Ca și pe cei ce-și ascund fețele, ce-ţi dau fiori, 

Şi care, luînd înfăţişarea zeilor, 

Se strecoară în cea de a șasea zi de sărbători 

În templul zeului din Nord! 

Despre capcanele lor se spune, în așa fel le-au pregătit 
Încît funiile cu care te leagă să ţină la nesfirșit ... 

De aici, de unde stau, un demon zăresc: 

Din umbra lui de groază alte umbre se înmulţasc, 
Lucrare ce se întimplă în Valea Mormintelor . .. 

Eu ştiu: acei care fac ca, după moarte, viaţa să renască 
Pot în capcanele acestui demon să nimerească ... 
Însă eu în lumea de Dincolo sînt născut 

Si ca un Spirit plin de viaţă și sfînt, mă simt refăcut... 
Salut, o, magi ce loculiţi pe Pămînt! 

Distrugeţi şi striviţi Răul ce vine spre mine, atacînd! - 
O, Râ! Îngăduie-mi să admir Discul tău de Foc! 
Ajută-mă să-mi înving duşmanii, pe loc! 

Lasă ca faptele mele să fie apărate 

În fața Judecăţii din Cer, condusă de Marea Divinitate! 
De mă împiedici, însă, să fac ce năzuiesc, 

Adică pe dușmanii mei să-i nimicesc 

Şi în faţa Tribunalului divin să mă pot apăra! 
Atunci, păzea! .... 

Căci Ordinea naturală a lumii va fi răsturnată! 

Pe Cer zeul Nil se va urca de îndată! 

Toţi vor trăi cu substanţa Dreptăţii şi Adevărului, 
lar Râ va fi dat hrană peştilor din fundul Nilului! 
Însă, dacă pe dușmanii mei îi voi birui, 

Atunci, altfel va fi... 

Atunci, Râ va putea să se urce pe Cer, À 
Avînd ca hrană substanță din Maat-Dreptate-Adevăr! 
lar peştii numai de Nil vor fi hrăniți!... 
Într-adevăr, cînd duşmanii mei vor fi nimiciți. 
Va fi o zi mare pentru întregul Pămînt! 

Iată cum eu îmi întîmpin dușmanii luptînd! 

Căci acum sînt în puterile mele depline: 

li nimicesc pe toți, în fața Mărețiilor divine! 


CAPITOLUL LXVI 


Plecarea Sufletului spre Lumina Zilei 


Stiinţa cea mai ascunsă am învăţat-o, cu temei! 

Știu că zeiţa Sekhmeti?24 m-a purtat între șoldurile ei, 
Că zeița Neith!” m-a adus pe lume şi că sînt 

Undjit, cea cu capul de şarpe, în acelaşi timp, 
Precum şi o emanaţie din Ochiul lui Horus, divin. 
Iată, zbor ca o pasăre pe Cerul senin... 

Cobor pe fruntea lui Râ; în pace, plutesc 

Aşezat la prova, în Barca sa, pe Oceanul ceresc... 


CAPITOLUL LXVII 


Pentru a deschide Porţile spre Dincolo 


lată, piedicile puse de Oceanul ceresc sînt date la o parte, 

Copiii divinei Lumini se află în libertate, 

Porţile sanctuarului ascuns al lui Shu se întredeschid.., 

Într-adevăr! Îl văd pe acest zeu în voia lui plecînd; 

La fel și eu, pot pleca liber, cînd îmi face plăcere... 

Mă îndrept, așadar, spre moşiile mele; 

Primesc ofrande şi birul de Prinţul Morților dat; 

Înaintez spre tronul meu; în mijlocul Bărcii lui Râ e 
aşezat... 

Pot, acum, apărat de Forțele Răului, în pace să navighez! 
... O, tu, Strălucire divină a Lacului ceresc!.., 


CAPITOLUL LXVIII 


Pentru plecarea Sufletului spre Lumina Zilei 
Iată, pentru mine, în Cer se deschid Porţile, 
Iar Porţile de pe Pămînt se lasă deschise şi ele... 
Trageţi zăvoarele Porții lui Keb, la început! 
Lăsaţi-mă să intru în Primul Ținut! 
Este adevărat, braţe nevăzute mă cuprind, 
Aceleași care m-au cuprins și m-au apărat și pe Pămînt 
Îndrumîndu-mi pașii în Viaţă 
Şi care, acum de mine se lasă126. 
Tinutul Canalelor și curenților se afă în faţa mea 
Și pot să mă preumblu prin el, oricât aş vrea... 
Într-adevăr, sînt Stăpînul Inimii mele „ib“, 
Stăpinul Inimii mele „hati“, 
Sint Stăpînul braţelor mele, al picioarelor și al gurii, 
Stăpîn sînt peste trupul meu, în întregime, 
Stăpîn peste pomenile aduse în cimitire, 
Stăpinul. Apei, al Canalelor, al Rîurilor și al Aerului, 
Stăpiîn sînt peste Pămîntul cu Brazdele lui, 
Stăpîn peste Fiinţele magice, de natură superioară, 
Care vor lucra, pentru mine, în Lumea Inferioară. 
Am, așadar, puterea de a stăpîni 
Tot ce pe Pămînt mi s-ar fi putut porunci. 
O, voi, Spirite divine! 
Voi încă nu aţi rostit, de faţă cu mine, 
Aceste cuvinte, cu voce puternică: 
„Fie ca el să aibă parte de viața cea veşnică, 
împărtășit cu Pîinea sfințită de Keb!“ 
Departe fie de mine faptele urîte, căci le reneg! 
Miezul meu de Împărtășanie din grîu alb va fi plămădit, 
Băutura de Împărtășanie, din giu roşu o cer. 
Voi locui într-un loc pur și sfinţit, 
Între crengile de Palmier, 
Arborele sfînt al lui Hathor, zeiţa solarului Disc. 
lată, mă îndrept spre Heliopolis 
-Si cartea cu sfintele Cuvinte ale lui Thot în braţe o țin. 

Într-adevăr, sînt stăpînul Inimii mele „ib“, 

Precum şi al Inimii mele „hati“, 

Îmi stăpînesc gura, picioarele și braţele, 

Stăpînesc Apa, Rîurile şi Canalele, 

Stăpîneso Fiinţele magice de natură superioară, 

Care vor lucra pentru mine în Lumea Inferioară. 

Am, așadar, puterea de a stăpîni 

Tot ce pe Pămînt mi s-ar fi putut porunci, 

“tăpîn acum sînt 

În Lumea de Dincolo și pe Pămînt. 

Dacă sînt aşezat la dreapta, spre stînga mă orientez, 
Dacă sînt pus la stînga, în partea dreaptă eu mă așez, 
Gura mea, Suflul de Aer al vieţii stă să-l adulmece... 
Într-adevăr, Gura şi Limba mea, iată cine mă conduce! 


Rubrică 


Dacă răposatul cunoaște cuvintele textului de mai sus, 
el va putea porni spre adevărata Lumină de Zi; el va pu- 
tea străbate Pămîntul, amestecîndu-se printre cei rămaşi 
în viaţă; de asemenea, însuşirile sale nu vor suferi nici 
o diminuare, în vecii vecilor. 


CAPITOLUL LXIX 


Plecarea Sufletului spre Lumina Zilei 


Eu sînt un spirit de Foc, frate cu toate Spiritele de Foc. 

Eu sînt Osiris, frate cu Isis, 

Fiul meu Horus și mama mea, Isis, 

Ca să mă răzbune, braţele duşmanilor mei le-au legat, 

Căci, nenumărate suferințe şi dureri mi-au cășunat ... 

Sînt Osiris, Primul-născut al zeilor, 

Și sînt al lui Keb — 'Tatăl meu divin — moștenitor, 

Sint Osiris, peste Primele Izvoare de Viaţă, stăpîn, 

Spatele şi Pieptul — puternice îmi sînt; 

Puterea mea de procreare pătrunde oriunde oameni trăiesc, 

Sint Orion, trecînd prin fața a nenumărate Armate de 
Stele, 

Şi străbat cerul cu picioarele mele. 

Într-adevăr, Mama mea divină, Cerul, este sînul zeiței Nut 

Care m-a zămislit şi m-a adus pe lume, după cum a vrut; 

Sînt Anubis, în Ziua în care el devine Sepa, 

Sînt Taurul sfînt, străbătînd stepa sa.. 

Într-adevăr sînt Osiris! 

În ziua marii Catastrofe, într-adins, 

Tatăl meu şi Mama mea m-au ascuns, cum au putut... 

Zeul Keb este Tatăl meu; Mama mea este zeița Nut. 

Sînt Horus, Primul-născut al lui Râ 

În clipa în care se află pe culmi; 

Sînt Anubis, în ziua în care el devine Sepa, 

Şi sînt Tum, Domn peste Lori, 

Sint Osiris. 

Salut, o, tu, Bătrină Divinitate! 

Iată că intri, iată cuvintele tale sînt adresate 

Lui Thot, Scribul divin, Paznicul Porții 

Sălașul lui Osiris... 

I.asă-mă să străbat aceste Tărîmuri de vis, 

Să ajung în pace, să fiu spirit sfînt şi eu, 

Să fiu judecat şi iertat, să fiu zeu, 

Să pot reveni pe Pămînt cînd vreau, să-mi păstrez Trupul 
meu! 

Acum, stînd aproape de locul în care Osiris se năştea într-o 

zi, 

Înlătur Răul, să nu-l poată pe Osiris molipsi.. .. 

Într-adevăr, puternic sînt! 

Cu Osiris pe lume venină, 

Chiar în acelaşi loc născîndu-mă şi eu, 

Iată că devin zeu... 

Devin tînăr! Mă fac tot mai tînăr! 

Iată, acum, îmi desprind braţul din umăr, 

Care cu braţul lui Osiris are deplină asemănare, 

Şi cu el gura zeilor o deschid.!27 

lată că, apoi, și zeul Thot'apare, 

lar eu mă aşez lîngă el, liniştit.. 

Fie ca Inima să-mi întăresc 

Cu ofrandele aduse pe altarul Tatălui ceresc; 

Pîinea, carnea, păsările fripte și berea. 

Iată că aduc ofrande lui Horus, Thot şi Enheri-Ertistat:8 . . . 

CAPITOLUL LXX 


lată că sosesc într-un port bun 

Prin vrerea lui Enheri-Ertitsa; Inima mea este puternică 
„acum. 

Otfrandele pentru Tatăl Osiris împodobesc fața altarelor; 

Stăpîn sînt peste Busiris; peste toate trec în zbor. 

Aspir, prin părul lor, Vînturile din Est, 

Chiar în buclele Vîntului din Nord locuiesc, 

Prin pielea lor, intru în Vînturile de la Apus, 

Iar sub pleoapa Vînturilor din Sud, stau ascuns, 

Străbat tot Cerul: cele patru Tărimuri din Spaţiu mi s-au 
supus. 

Aduc Suflu de viață Spiritelor sanctificate, 

Pentru că aceste ofrande sepulcrale lor le sînt date. 


CAPITOLUL LXXI 


Salut, o, zeu cu cap de Şoim, Stăpîn al zeiței Mehurt!29 
Iată că, din Oceanul ceresc, luminezi neîntrerupt. 
Este adevărat, dacă tu eşti de putere plin, 

La fel sînt şi eu; acum, alături de tine vin! 
Arată-ţi, deci, spre Pămînt fața cu obrajii rotunzi, 
O, tu, care, rînd pe rînd, te arăţi și iar te ascunzi!. 
Facă-se voia ta, cum crezi că e bine! 

Priveşte! „Zeul cu o singură Față“ e lîngă mine! 
Zeul cu cap de Şoim rămîne în sanctuarul său. 
Printr-o mișcare, neașteptată, 

Las perdeaua, care-l ascunde, să cadă... 

Ce vreau eu? 

lată că Horus, fiul lui Isis, apare în fața mea! 

O, Horus, redă-le membrelor mele vigoarea și tăria 
Aşa cum fac și eu, tăria membrelor tale refăcînd! 
O, tu, care te arăţi şi te ascunzi, rînd pe rînd, 
Facă-se Voia ta, cum crezi că e bine! 
Priveşte! Iată că „Zeul cu o Singură Faţă e lîngă mine! 
Horus se află la Orizontul din Sud; 

Thot se află la Orizontul din Nord; 

Eu sting Focul din Lumile incendiate, 

Conduc pe Moat Adevăr-Dreptate 

Spre zeii care o adoră. 

O, Thot, Thot, ascultă-mă bine! 

Fă-mă puternic cum însuţi te faci pe tine! 
Arată-i Pămîntului Faţa ta cu obrajii rotunzi, 

O, tu, care, rind pe rînd, te arăţi şi iar te ascunzi! 
Facă-se Voia ta, cum e mai bine! 

Priveşte! „Zeul cu o Singură Faţă“ e după mine! 
Intr-adevăr! Sînt o plantă crescută în deșert, 

O floare a Orizontului misterios şi incert... 

O, Osiris... O, Osiris, glasul meu îl ascultă! 
T'ă-mă puternic, cum și tu îţi refaci puterea pierdută! 
Arată-i Pămîntului Faţa ta cu obrajii rotunzi! 

O, tu, care, rînd pe rind, te arăţi şi iar te ascunzi! 
Facă-se Voia ta, cum e mai bine! 

Priveşte! „Zeul cu o Singură Faţă“ e lingă mine! 
O, tu! Fiinţă care stai pe picioarele tale puternice 
Și ştii să profiţi de momente prielnice; 

Tu, care ai supus cele două spirite Djafi,!% 
Fă-mă puternic, cum şi tu, din nou, puternic vei fil 
Arată Pămîntului Faţa ta cu obrajii rotunzi! 

O, tu, care, rînd pe rînd, te arăţi şi iar te ascunzi! 
Facă-se Voia ta, cum e maj bine! 

Priveşte! „Zeul cu o Singură Față“ 

Vine, din nou, lîngă mine! 

O, tu, zeu Nekhen, care în Oul Cosmic locuieşti demult, 
Stăpîn al zeiţei Mehurt, 

Redă-mi vigoarea aşa cum ţie ţi-o redai singur! 
Arată-i Pămîntului Faţa ta cu obrajii rotunzi, 

O, tu, care, rînd pe rînd, te arăţi și iar te ascunzi! 
Facă-se Voia ta, cum e mai bine! 

Priveşte! „Zeul cu o Singură Faţă“ 

Vine, iar, lingă mine! 

Iată-l pe Sebek, zeul cu cap de crocodil, 
Străbătîndu-și moşiile; 

Iat-o pe Neith, stăpină în Sais, 

Străbătîndu-și canalele și plantațiile... . 

Tu, care, rînd pe rînd, te arăţi şi iar te ascunzi, 
Facă-se Voia ta, cum e mai bine! 

Priveşte! „Zeul cu o Singură Faţă“ este cu mine! 

O, voi, șapte judecători, care, pe umerii voştri, Balanța 
purtaţi 

În timpul Lungii Nopți, cînd toate vor fi Judecate; 

Ochiul divin, la porunca voastră, taie capete, 

Retează gituri, zdrobeşte inimile sfişiate 

Şi masacrează demnaţii din Lacul de Foc. 

Într-adevăr, eu vă știu și Numele voastre le cunosc 

(Dacă le știu Numele e pentru că mă cunosc şi ei...) 

Iată că pornesc spre voi, o, zei, 

Ia fel cum şi voi spre mine veniţi, 

La fel cum eu trăiesc în voi, şi voi în mine trăiţi! 

Făceţi-mă puternic, prin forţa Sceptrelor magice 

Pe care voi le ţineţi în braţe! 

Daţi-mi, prin Verbul magic, cu gura voastră pronunțat, 

Un trai îndelungat! 

Ca anii vieții mele să se adauge la alţi ani, mai buni, 

Şi lunile vieţii mele să se adauge la alte luni, 

Alte nopți de viaţă să-mi înmulțească nopţile, 

Zilelor vieţii mele să li se adauge alte zile 

Pentru ca, odată, să pot ajunge în fata statuii mele 
funerare 

Şi s-o iluminez cu razele mele de soare... 

Dă nărilor mele, Suflu de viaţă! 

Ochii mei, mai limpede vor putea să vadă 

Si să distingă, la Orizont, zeitățile toate 

În timpul Zilei mult așteptate, 

Cînd vor fi cîntărite şi judecate 

Păcatele făcute pe Pămînt! 


Rubrică 


Dacă acest capitol va fi recitat, răposatul va putea 
străbate Pămîntul sub Ochiul binevoitor al lui Râ; ră- 
miînerea lui în apropierea lui Osiris va fi plăcută și, în 
general, recitarea îi va fi de mare folos în timp ce se află 
în Lumea de Dincolo. Ofrandele sepulcrale nu îi vor lipsi 
și va putea apărea în fața lui Râ, în fiecare zi, la nesfîrşit. 

CAPITOLUL LXXII 


Pentru a-ţi croi un Drum în Lumea de Dincolo 


Spune scribul, Osiris Ani: 

Salut, o, Domn peste ordinea Lumilor poruncite, 
Voi care, feriți de Rău şi Păcat, 

Aveţi sălaş în Veşnicie şi în Tăria nesfirşită! 

Iată că eu, Calea spre voi am apucat. 

Eu, Spirit sfinţit, trec prin toate Formale, după vrere, 
Iar Verbul meu magic îmi dă putere; 

Am fost judecat şi sfințit, 

Scăpaţi-mă de aceşti demoni, cu cap de Crocodil, 
Care sînt împotriva lui Maat Adevăr-Dreptate 

Şi se ascund 

În acest inut. 

Daţi gurii mele Cuvîntul de Putere, 

Făceţi ca ofrandele să ajungă în mîinile mele, 

În fața voastră, pe loc! 

Căci eu vă stiu, şi Numele voastre le cunosc, 

Știu chiar pe acest mare zeu cum îl cheamă. 

Daţi acestui Spirit pomană, 

Căci deschide în Cer Calea spre Orizontul din Răsărit 
Şi coboară spre Orizontul din Apus, plutind. 

Iată că el se îndreaptă spre mine, puternic mă face, 
Pentru ca demonii ce mă atacă să mă lase în pace.. 
O, zei, din faţa Porții voastre să nu fiu alungat! 

Să nu găsesc Cerul pustiu și încuiat! 

Căci ofrandele mele de pîine se află la Pé, 

Iar cele de bere se află la Dep; 

Spre ele, braţele mele întind... 

Putea-voi contempla pe Tum, Tatăl meu sfînt, 

Aflat pe moşiile lui din Cer și de pe Pămînt? 
Într-adevăr, ofrandele, aduse mie, sînt fără sfîrșit, 


Căci de fiul meu — trup din trupul meu — sînt hrănit... 


Daţi-mi, aşadar, prînzuri sepulcrale bogate, 
Cu tămîie, ceară și alte lucruri bune și curate, 
Atit de necesare unui zeu puternic, 

Real şi veşnic! 

Trecînd prin toate Metamorfozele, voi putea 

-Să urc și să cobor din Barca mea 
Pe canalele din Sekht-Ianru! 
Căci sînt zeul cu două capete de Leu. 


Rubrică 


Dacă răposatul a învăţat acest capitol în timpul şede- 
rii sale pe Pămînt, sau l-a scris pe pereţii sicriului său, 
el va putea porni spre adevărata Lumină de Zi și să 
treacă, după dorinţă, prin întreaga gamă de metamorfoze; 
pe de altă parte, el nu va fi izgonit, din locul care îi este 
destinat. Ofrandele de pe altarul lui Osiris nu-i vor lipsi. 
El va putea pătrunde în Sekht-lanru şi să afle hotărîrea 
zeului (Osiris) care îşi are sălașul în Djedu. Aici el va găsi 
piine şi bere. El va prospera, la fel cum a prosperat şi pe 
Pămînt. Îşi va împlini toate dorinţele, la fel ca oricare alt 
zeu din Duat, cu adevărat, fără întrerupere, de mii de ori. 


CAPITOLUL LXXIII 


(Se repetă Capitolul 1X) 


CAPITOLUL LXXIV 


Pentru a se putea folosi de Picioare 


Ceea ce trebuia înfăptuit în Lumea Inferioară, 

Ai făcut, o, zeu Sokari, ridicat pe cele două picioare, 
În timp ce eu luminez 

Deasupra Constelaţiei: Șoldului.131 

Iată că străbat întinsul Cerului 

Și între Spiritele sfinte mă aşez... 

Vai! Cât sînt de slăbit! Vai! Cit sînt de slăbit! 

Eu, scribul Osiris Ani îmi simt mădularele risipite 
În mijlocul violenţelor și forţelor oarbe, dezlănţuite, 
Care domnesc în Lumea Inferioară ... 

CAPITOLUL LXXV 


Pentru a te îndrepta spre Heliopolis și pentru a obține . 
un loc acolo 


S-a făcut! Am străbătut cu picioarele 
Pămâîntul; colțurile lui cele mai neumblate; 
Spiritele-slugi ale lui Thot, care, cu mini împreunate, 
Salută Soarele122, 
Mi-a dăruit Știința misterioasă a Organelor Interne... 
Prin această Știință, pătrund în sălașul 
În care sînt purificaţi locuitorii cercurilor. . , 
lată, acum, forțez un pasaj foarte greu 
Și mă trezesc în sălașele zeilor Ramrem și Akhesesef; 
Apoi, sînt lăsat să pătrund în Ţinutul Misterelor 
| sacrosante!% 
Și ajung în faţa zeului Kemkem!%$. .. 
Miinile îi sînt întinse spre mine, pentru a mă apăra; 
Sora sa Khebent și mama sa, Sekset, 
Primesc poruncă de a mă ajuta. 
Sînt aşezat la răsărit, de unde Râ se ridică în zorii fiecărei 
zile, 
Așa cum, şi eu, pe cer, voi răsări 
Și voi hălădui prin toate locurile, pe unde mi-am dorit, 
Eu, Spirit cu însuşiri divine. 
Iată că ajung în faţa Leului sfînt, 
Aflat pe drumul ce Thot îl străbate, 
Cînd, între cei doi Adversari, el vrea să facă pace 
Atunci cînd aceștia Marea Bătălie încep... 
Trece apoi peste Pe şi Dep. 


CAPITOLUL LXXVI 
Pentru a-ți schimba Forma cînd vrei 
Iată că de sălaşul Regelui Zeilor mă apropii... 
(Un Spirit înaripat m-a adus aici). 
Salut, o, tu, care peste întinderile din Cer planezi, 
Iar pe fiii Coroanei Albe îi iluminezi! 

Coroana mea Albă va fi păzită bine!1% 

Voi putea să trăiesc alături de tine! 

Pentru că eu le-am adunat și sînt reunite 
Toate membrele Marelui Zei risipite ... 
Acum, din bucăţi, îmi fac drumul meu ceresc; 
Pe acest drum eu pășesc... 


CAPITOLUL LXXVII 


Metamorfoza Răposatului în Șoim de Aur 


Spune scribul Osiris Ani: 

Ca un Şoim de Aur, la fel 

Ca atunci cînd iese din Ou, 

Îmi iau zborul înspre Cer. 

Eu zbor pe Cer, asemeni marelui Șoim; 
De patru coți îmi e spatele lung 


Iar aripile îmi strălucesc asemeni smaraldelor din Sud... 


Îmi iau zborul din sicriul așezat în Barca „Sektet“136 
Si îmi duc Inima spre Munţii de la Răsărit, 

Apoi cobor, planînd, spre Barca „Mandjiti. .. 

În faţa mea, vin Mărimile divine, 

Cu plecăciuni adînci să mi se închine, 
Întîmpinîndu-mă cu strigăte de bucurie. 

Apoi, ca Șaimul de Aur,!3% cu cap de Fenix, 

Îmi iau zborul spre Cer... 

Într-adevăr, Râ este cu mine în toate zilele 

Și îmi ascultă Cuvintele... 

Voi, zei bătrîni, Primii-născuţi ai zeiţei Nut! 

Priviţi! Ca oricare dintre voi sînt făcut!” 

Drept şi puternic eu sînt! 

Câmpiile din Sekht-Ianru, a Preafericiţilor 

Se întind, cît pot cuprinde, în faţa ochilor! 

Ele mă vor sătura 

Ca spirit sfînt, în mijlocul ogorului cu bogăţia sa; 
După placul inimii mele trăiesc, 

Zeul Nepra mi-a redat gitlejul să-l folosesc, 

Şi stăpînirea peste puterile capului meu o păstrez... 


CAPITOLUL LXXVIII 


Șoimul de aur 


Salut, o, tu, cel mai puternic zeu! 

Iată, mă îndrept spre Djedu 

Iată Thot îmi binecuvîntează drumul meu... 

În timp ce eu, Osiris Ani, am străbătut Etapele Călătorie; 
mele 

Și îmi vizitez Tronurile, însoțeşte-mă! 

Fie ca Fiinţa mea să se înalțe, să se înnoiască 

Şi ca Spaima şi Groaza Numele meu să-l însoțească; 

Pe Tărîmul Morților, putea-vor zeii, la mine să ia seamă, 

De mine să se teamă? 

Cînd ei se bat, între ei, din cauza mea! 

Cei ce rău să-mi facă ar vrea 

Acolo, unde Sufletele slabe caută ascunzi, 

În Ținutul 'Tenebrelor, de mine să nu se poată apropia 

Iată că zeii cei mari, din jurul lui Osiris, 

Ascultă cu luare aminte 

Aceste cuvinte... 

O, zei, atunci cînd între voi vorbiţi, 

Păstraţi tăcere, să nu pomeniţi 

Cuvintele mele; nimănui să nu-i fie spuse, 

Căci Maat ar putea să asculte... 

Osiris însuși vorbeşte prin gura mea. 

lată că mi-am terminat Călătoria; 

Intru și ies după puterea din Verb... 

Mă uit la Formele mele ce se succed 

Si pe care.cu Sufletul meu le creez 

Prin faptul că picioarele mi le stăpînesc 

Și că dau putere şi iuțeală mișcărilor lor; 

Căci eu sînt Eu, egal cu Osiris şi Domnul Lumilor; 

Se tem de mine toți zeii de pe 'Tărîmul Morților 

Și se bat între ei, în sălașele lor, 

Din cauza mea! 

Mă voi roti cu Fiinţele care, acolo sus, se rotesc, 

Și cu puterea mea de Domn al Vieţii să le stăpinesc, 

Mă odihnesc, acum, în sălașul meu obişnuit; 

Isis mă păzeşte, de ea sprijinit, 

Marele Tot al Fiinţei mele îl reînnoiesc 

în timp ce demonii, nevăzuţi, se împotrivesc..., 
Și cînd mă mişe şi cînd mă opresc 
Străbat, pînă la hotare, întregul Cer 
Si stau de vorbă cu zeul Keb... 
Am fost pregătit să străbat Cerul pînă la marginea 
depărtării 
Căci sînt Șoimul aerului şi Peștele mării... 
Nectarul divin îmi este dat de Domnul Lumilor. 
Într-adevăr, zeii se tem de mine pe Tărimul Morților 
Şi se bat între ei, pe moșiile lor, 
Din cauza mea! 
Ei hrana de pește și păsări fripte mi-o vor împrospăta 
Într-adevăr, sînt un Spirit printre Spiritele sfinte 
Şi printre cele ce se numesc Corpuri Glorioase;155. 
Tată, de bunăvoie, am trecut prin ciclul de Metamorfoze. 
Acest zeu, în acest timp, intră și pătrunde în Djedu, 
Punînd un Semn Sufletului meu, îl face divin şi nemuritor; 
Vorbeşte de călătoriile mele, de Dincolo, de planurile 
mele... 
Într-adevăr, prezența mea, pe tărîmul Morților, 
Seamănă groază şi confuzie; 
Zeii se tem şi se bat între ei, în sălașele lor, 
Din cauza mea! 
Căci sînt un Spirit sfînt, unul dintre acele Eu-ri sfinte, 
Care, „de la începutul Lumilor î încă, de însuși Tum au fost 
gîndite, 
„Una i acele fiinţe care, în Ochiul lui sfint, 
Se schimbă în Plantă înflorită, pe Pămînt. 
Tum le-a făcut să treacă prin ciclul de Metamorfoze; 
Le redă, apoi, perfecte și puternice 
În Viaţa lor întru El. 
Priviţi! Singur se află pe Oceanul din Cer; 
În timp ce trece peste Orizont, 
În juru-i, imnuri de slavă umplu aerul tot; 
Veneraţia dublată de o teamă nestăpînită 
Pe zei şi pe Spiritele sfinte le agită 
Şi se strîng unul într-altul, incerți. 
Într-adevăr, sînt unul dintre acei şerpi 
Din timpuri străvechi, de Ochiul Mamei Unice făcuţi . . 
Isis, cea care l-a născut pe Horus 

Nici nu exista cînd eu, pe lume, m-am ivit. 
De atunci, am crescut, am îmbătrînit 
Printre fiinţele de lumină din Cer 
Cu care, la sînul lui Tum, împreună trăim; 
Dar iată că sînt încoronat în Șoimul divin 
Si sînt Corp Glorios, un Sahu, 
Așa cum, în Sufletul lui, este și Horus, 
Pentru ca să pot intra pe Tărîmul Morților, 
Pe moşiile lui Osiris şi să devin stăpînul lor... 
Tată că zeul cu două capete de Leu 
În Templul Coroanei Nemmeâs!% îl vrea pe acest zeu 
Și, rămâînînd pe loc, ascuns, îmi zise încet: 
„Du-te! Străbate cele mai îndepărtate hotare din Cer! 
De vreme ce tu, Horus ai devenit 
Și un Corp Glorios, „Sahu“, ai primit, 
De vreme ce, Coroana Nemmsâs ţi-a fost dată ţie! 
Căci Cuvîntul Puterii ajunge departe, în a Cerului 
“Împărăției. 
Iau atributele divine ale lui Horus, intrînd în posesia lor, 
Şi care sînt aceleași cu ale lui Osiris, pe Tărîmul 
l i Morților... 
Iată că Horus repetă, pentru mine, Cuvintele consacrate 
Și care, în ziua funeraliilor, pentru tatăl lui au fost . 
ti pronunțate: 
„Fie ca zeul cu două capete de Leu i 
Coroana Nemmes, aflată în paza lui, să ţi-o dau ţie, 
Astfel ca tu să poţi umbla, în voie, pe căile Cerului 
Si să vezi tot ceea ce e 
Pînă departe, la hotarele Orizontului! 
Fie ca zeii din Duat să-i poţi înfricoşa 
Și să se bată, între ei, în sălașele lor, din cauza ta!“ 
Toate divinitățile sfinte, 
Cele care îi sint devotate Sanctuarului Zeului Unic, 
Auzind aceste cuvinte 
Se închină adînc şi smerit... 
Salut, o, tu, care atunci cînd spre mine te îndrepți, 
Foarte sus, deasupra mormântului tău, pluteşti! 
Eu știu că, din cauza mea, 
Zeul-Leu, coroana, ție dorea să-ţi dea. 
Află însă că, la fel, zbor şi eu 

Foarte sus; deasupra mormiîntului meu, 

Că zeul lahd, pentru mine, toate drumurile le-a pregătit, 

Că însuși zeul-Leu Coroana, pe cap, mi-a potrivit. 

Dă-mi, așadar, -veșmîntul de pene! 

Şi iată că Inima mi-o umple de putere, 

Prin şira spinării.și prin tăria lui de nemăsurat. 

Cu adevărat, ajuns în faţa lui Shu, n-am să fiu alungat 

Și pace voi face cu Fiinţa-Bună,!!1 Fratele meu, 

Domn. al celor două Uraci,!*? binecuvîntat fie el! 

Într-adevăr, cunosc toate Căile din Cer! 

Suflurile lor trăiesc în Ritmurile pieptului meu, cînd 

respir. 

Furibund, demonul cu cap de Taur nu mă va putea opri! 

Înaintez pe lîngă locurile 

În care, în Spațiile Veșnice 

Se văd, în toate părţile, urmele puternice 

Ale Catastrofei Lumilor, 

Sînt condus, mai apoi, spre Tărîmul Tenebrelor, 

Acolo unde domnesc suferinţele lui Amenti. 

Salut, o, Osiris! 

Străbat, în fiecare zi, Sălașul zeului-Leu . 

Şi, de acolo, ajung în Sălașul lui Isis. 

Mă simt demn si pregătit, 

Ca mag, la oficierea Misterelor să particip, 

În cultul secret voi putea fi primit, 

Misterul Nașterii Divinităţii îl voi contempla, cu folos! 

Tată, cu Corpul său Glorios, 

Horus, membrele mele, le acoperă grăbit 

Şi, cînd Sufletul meu cu Sufletul lui s-a contopit, 

Ştiu ce se întîmplă în el, căci le văd pe toate. 

în fața Portalului, ca flăcările Soarelui arzînd, 

El tremură şi strigă, ecouri stîrnind. 

Căci sînt sortit lui Osiris să-i fiu moştenitor, 

Luînd în stăpînire Tărîmul Morților. 

Cu adevărat, sînt Horus142 între Spiritele sfinţite, 

Maestru al Diademei sale, Maestru al Luminii lui 
strălucite. 

Iată că ajung la Hotarele Cerului, 

Iată că Horus, în Palat, stă pe Tronul lui. 

Într-adevăr, chipul meu este precum al Șoimului divin, 

Spatele, la fel, este ca al însuşi Șoimului divin. 
Toate însuşirile magice ale zeului care mi-este/stăpîn, 
Iată, mă îndrept spre Djedu; lui Osiris, mă îgchin, 
Mă plec î în faţa lui, mă închin şi la dreapta/i la stînga, 
Mă închin şi în faţa lui Nut; ea mă fixează cu privirea sa, 
Zeii, toţi, mă fixează privindu-mă, de sus, 
Al treilea este Ochiul lui Horus, 
Nemișcat în mijlocul frunţii: e rîndul lui la privit... 
În tăcere, zeii braţe spre mine întind... 
Plin de vlagă și putere, îmi iau avînt 
Și îi spulber pe demonii ce îmi pun piedici, atacînd, 
Atunci zeii Poarta spre Calea sacrosantă!4% mi-o deschid . . . 
Varietatea Formelor mele o contemplă, în tăcere, 
Şi, cu bunăvoință, ascultă cuvintele gurii mele: 
„O, voi, divinități ale Tăriîmului Morților, 
Spuneţi să nu se plece spre mine Feţele voastre şi 
Frunţilor, 
Voi, care îndrumați Stelele fixe ale Orizontului, 
Creați, pentru domnul Groazei, o Cale sfinţită. 
Iată că porunca lui Horus a şi fost primită! 
Ridicaţi-vă feţele! Să mă priviţi, vă poftesc, 
Pentru ca, la rîndul meu, în ochi să vă privesc! 
Căci ca Soim divin am fost încoronat, 
Corpul meu Glorios este același care şi lui Horus i-a fost 
dat! 
Sosesc aici, pentru a lua în. stăpînire 
'Tărimul Morților de la Osiris, Tatăl meu, Moștenire. 
Pe zeii cei cheloși, care să îmi pună piedici vor, 
Îi spulber şi trec prin rîndurile lor!“ 
Apoi, într-un alt 'Ținut sosesc, 
În care Spiritele, atente, se păzesc; 
Nemișcate, stau la pîndă în sălașele lor, 
Aflate de o parte şi de alta a drumurilor. 
Trec pe lingă ele fără să-mi pese. Călătoria mea m-a 
condus 
Spre spiritele care, în peşterile lor, s-au ascuns; 
La sălașele lui Osiris, paznici ei sînt. . 
Le vorbesc cu glas mare, strigînd, 
Şi-i fac eu să simtă puterea mea, cu toane, 
Să afle că eu, dușmanul lui Steh, am două Coarne, 

Și că am fost dăruit cu Nectarul zeilor; le mai spun 

Si că am luat puterile magice de la Tum... 

Prin Duat, să mă lase să trec 

Ei, zeii, şi nenumăraţii paznici ce moşia lui Osiris păzesc! 

Acolo să ajung, acolo să vin, 

Să am puterile magice ale demonilor Ksemiu, 

Ca, prin Verbul meu magic, Căile de Dincolo să le sfințesc 

Ca şi pe cei care siguranța lor o ocrotesc. 

Odată ajuns, ogoarele lui Osiris le îngrijesc 

Și, pentru el, căile de Dincolo le sfinţesc. 

Astfel, împlinindu-mi menirea, la Djedu sosesc, 

Il contemplu pe Osiris şi apoi îi vorbesc: 

Íi vorbesc despre Fiul său, Primul-născut, 

Pe care îl iubește mult, 

Cel care i-a străpuns inima lui Seth... 

Contemplu acest zeu, nemișcat și inert, 

Îi fac și lui parte din isprăvile ce Horus săvîrşea, 

Osiris, Tatăl meu divin, în absenţa sa... 

Salut, Domn peste Suflete, tu, care semeni Teroarea! 

lată că sosesc în faţa ta! 

Privirea ta blindă să-mi dăruiești! 

Să mă preaslăvești! 

Deschide-mi Porţile în Cer, pe Pămînt şi în Duat! 

Oh!... Fie ca să nu fiu alungat! 

O, Osiris! Măreaţă și sublimă ţi-e slava Tronului! 

Noutăţile ce i le-am adus lui Osiris, plăcute sînt urechilor 

lui! 

Imensă îţi este puterea, o, Osiris! 

Capul ti-e bine aşezat pe umeri, o, Osiris! 

Fruntea ta este de neclintit, o, Osiris! 

Gitlejul îți este sănătos și puternic, o, Osiris! 

Eşti zămislit de zeii care te înconjoară, o, Osiris! 

Ţi se spune Taurul din Amenti, o, Osiris! 

Fiul tău, Horus, îți stă pe Tron, o, Osiris! 

Viaţa Lumilor e în mîinile lui, o, Osiris! 

Milioanele de ani, acum, pentru el lucrează, 

În faţa lui, milioane de Suflete tremură de groază. 

Ierarhiile divine îl urmează şi la poruncile lui se supun 

Aşa cum, din vechime, a hotărît zeul puternic şi unic, zeul 
Tum. 

Binecuvîntat să îi fie, pe veşnicie, Cuvintul! 

Horus întreg este Nectarul zeilor şi Sacrificiul divin 

Părțile din Trupul Tatălui său le-a reunit, 

Căci Horus este Miîntuitorul lui, Mîntuitorul fui... 

Peste Oceanul ceresc pridideșşte, , 

În timp ce trupul tatălui său putrezeşte ..! 

Într-adevăr, Horus este Stăpînul şi domnul Egiptului, 

El hotărăşte întîimplările pentru milioane de ani ce 
urmează. 

Zi şi noapte, toți zeii pentru el lucrează. 

Ochiul divin îi deschide Izvorul de Viaţă al fiinţelor 

Și El este Unicul, Stăpînul Lumilor, 


CAPITOLUL LXXIX 


Pentru a fi transformat în Prinţ al Zeilor 


ku sînt Tum, creatorul Cerului, 

Ce face să renască la Viaţă fiinţele Pămîntului. 

Iată că, înaintez însămînţind fiinţele, 

Zămislind zeii, care Fiii mei sînt, 

Fecundîndu-mă chiar și pe mine... 

Salut, o, Stăpiîni ai Vieţii, ființe pure, 

Forme misterioase ale sanctuarelor obscure! 

Salut, o, zei din Tenait, 

Și voi, zei din al Ţinuturilor reci circuit, 

Salut, o, zei din Amenti, 

Și voi, zei din adîncurile îndepărtate ale Cerurilor; 
Priviţi! Iată am ajuns 

La voi, devenit suflet şi Spirit pur... 
Într-adevăr, sînt un zeu avînd o putere ce te înfioară! 
Da, un zeu printre zeii ce mă înconjoară... . 

Eu vă aduc tămîie şi alese parfumuri; 

Spulber cu Suflul meu ce vă iese din gură, mirosul; 
Sosesc aici, pentru a stăpiîni şi a distruge Răul 

De care, inimile voastre se copleşesc 

Și pentru a vă scăpa de păcatele ce se înteţesc. 
Priviţi! Vă aduc bunătăţile cele mai apreciate: 

Ele sînt Maat-Adevăr și Dreptate! 

Eu vă cunosc și îmi sînt cunoscute 

Numele voastre tainice, Formele voastre, nebănuite,14%5 

Pe care nu le cunoaşte nimeni altul. 

O zei, iată că devin și eu zeu, cu voi asemeni, 

Mai sînt încoronat şi zeu peste oameni: 

Pe un piedestal urcat, 

Mă fac puternic şi mai înalt; 

Zeii, cu strigăte de bucurie, îmi' ies în întîmpinare 

Iar zeițele îmi fac rugăciuni de iertare. 

Încoronat, ca Fiicele voastre!46 cele două, vin printre voi, 
O, zei, 
Şi îmi ocup locul meu în Casa celor două Orizonturi. 
Spre seară, primesc, pe altarul meu, ofrandele 

Şi mă împărtășesc cu voi, prin sacrificiile turnate, 
inaintez în strigătele de bucurie ce mă întîmpină, peste tot! 
Iată că pot să-i ador şi să-i salut pe zeii de la Orizont, 
Căci sînt Domnul Fiinţelor Perfecte... 

Zeii mă salută cu strigăte, 

Ca pe o divinitate sacră a Marelui Sanctuar, 

Cînd, smulgînd Fiinţa mea din Măruntaiele Cerului, 

Mă arăt în văzul lor, iar; 

În timp ce Nut, Mama mea cerească, mă plămădeşte 
Pentru o altă existență, în Lumile de Dincolo. 


CAPITOLUL LXXX 


Pentru a fi transformat într-un Zeu care luminează 
Tenebrele 


Ajungind pe Tărîmul Morților, 

Spune scribul Osiris Ani, triumfător: 

Eu sînt Centura de lumină 

Cea care pe pieptul lui Nut străluceşte 

Şi care Tenebrele Nopţii le goneşte. 

Prin invocațiile gurii mele, ce are putere deplină, 
Potolesc cearta celor Doi Luptători!t! ce fără hodină 
Se bat în Inima mea, neîntrerupt. 

Iată că îl ridic pe Tată!!43 meu care a căzut, 

Şi pe ceilalţi care au căzut, pe toţi 

Din Valea Mormintelor, la Abydos... 
E pace.., E pace... Sînt liniştit.. 
într-adevăr, eu sînt Amintirea Tatălui meu, Osiris. 
lau în stăpînire Nectarul zeilor, 
Pe care l-am găsit în Orașul meu; 
Tenebrele în laţul meu le-am făcut să se prindă... 
Am miîntuit Ochiul Lumilor, atunci cînd stătea să se 
stingă; 
În timpul Sărbătoririi celei de a cincisprezecea zi a 
lunii, 
I-am despărțit pe Seth de adversarul său, 
Pe acel zeu, atît de bătriîn; 
Am adus arme magice să-l încoronez 
Pe Thot în Casa Lunii, 
Am luat în stăpinire Coroana Ureret 
În cea de a cincisprezecea zi a lunii, 
Am cucerit coroana Neret 
Precum şi Buzele zeiței Maat, 
Care sînt din cristal și smarald, 
Și care îmi umplu sălașul Inimii. 
lată Ogoarele mele, care se întind între canalele 
de lapis-lazuli, 
Într-adevăr, sînt zeiţa Nut, care alungă 'Tenebrele 
îngrozitoare! 
înaintez şi iată că Lumina se face orbitoare, | 
Zdrobesc şi spulber demonii cu cap de crocodil... 
Iubesc divinitățile ascunse în Tenebre, ca într-un exil! 
Îi ridic şi îi mîngii pe cei care sînt 
Cu feţele ascunse în palme, plîngînd 
Deznădăjduiţi . .. 
Priviţi! 
Într-adevăr, sînt zeița Nut şi la voi am venit! 
Plinsetele voastre le-am auzit! 
Am deschis căile Luminii: urmaţi-le! 
Eu sînt Nut cea care alungă Tenebrele! 

CAPITOLUL LXXXI 


Pentru a se transforma în Lotus Sfint 


Spune scribul Osiris Ani; 

Sînt Lotus inefabil, splendoare şi puritate ... 

Păsesc în mijlocul Spiritelor sanctificate 

Spre Nările lui Ră, 

Le vaut pentru a afla. 

Priviţi! 

Sint pur! Sosesc în Cîmpiile celor Preafericiţi! 

Salut Lotus, tu care te arăţi sub chipul zeului 

Neter-Tum!149 

Cu adevărat, Numele tău ascuns îl cunosc acum, 

Ca și Numele tale multiple, știute numai de zei, 

Căci sînt şi eu unul din ei! 

Oh! Deschideţi-mi cale spre zeii-călăuze din al 
Morților Tăärîm! 

Fie ca, alături de Prinţul din Amenti, să rămîn! 

Să devin un localnic al Pămîntului Sfînt! 

O, zei, primiți-mă la voi, cu bunătate, 

În faţa Stăpinului peste Eternitate! 

Ca Sufletul meu, Dincolo, să poată umbla după vrere, 

Adică, după buna lui plăcere! 

Să nu fie respins în vecii vecilor 

Din faţa Mărimilor zeilor! 


CAPITOLUL LXXXII 


Pentru a fi transformat în Ptah şi pentru a trăi 
la Innu 


Ajuns pe.-Tărimul Morților 

Spune Osiris Ani, triumfător: - 

Asemeni Șoimului lui Horus, aripile pe Cer mă ridică 
Țipetele sînt mai ascuţite decît cele de pasăre sălbatică! 
Cobor în cercuri largi, spre Tărimul Morților 

Și ajung acolo în ziua Marii Sărbători ... 

(Nenorocire! Nu! Nu! Eu nu mănînc asemenea orori! 
Ce lături! Ce scîrbavnice scursori! 

Ka-ul meu se umple de greață în fața lor 
Nu le voi lăsa să-mi intre în Corp!) 
Într-adevăr, mănînc numai lucruri fine, 
Ce-mi sînt dăruite de Spirite divine, 
Primesc putere din ofrandele sepulcrale — 
un întăritor, 
Pe care le mănînc în umbra frunzelor Palmierului zeiței 
Hathor. 
Ofrandele mele sînt: piine, bere, vase și veștminte; 
Apropiindu-mă mă aşez pe locul care mi se cuvine; 
Capul meu, capul lui Râ este acum; 
Cele patru extremităţi ale Trupului sînt ale lui Tum. 
Deodată, sub ochii mei, Pămintul se lățeşte și crește, 
Crește şi se măreşte, la nesfirșit ... 
lată că îmi iau avint... 
Mai ales că puterile magice ale lui Ptah și Hathor 
Pe limba şi în gîtlejul meu se înfior 
Și fac să-mi vină în minte Cuvintele sfinte 
Pe care Tatăl meu, zeul Tum, mi le-am pus în gură 
„dinainie; 
Iată că el alungă această drăcovenie, 
Căreia Keb i-a crestat capul, fața şi buzele, 
Pentru ca ea să știe de frică! 
În imnuri, glasul meu puternic se ridică. 
Sint pus acum, lui Keb, Moștenitor întronat, 
Peste Pămint-Împărat pe 
Imnuri de laudă sînt intonate 
În Cer, preaslăvind glorioasele mele fapte.. 
Keb se apropie şi, pe cap, Coroana îmi anină; 
Zeii din Heliopolis, în fața mea, se închină! 
Eu sînt cu mult mai tare decît 'Stăpînul lor, 
Puterea mea, bărbătească, se revarsă peste anii ce vin, 
Milioane de ani, în Viitor... 


CAPITOLUL LXXXIII 


Pentru a fi transformat în Fenix regali! 


lată că în adîncul Materiei Primordiale cobor 
Şi, singur, devin Khepra, zeul Metamorfozelor — 

Spune scribul Osiris Ani, triumfător: 

Eu am crescut pe lume în ierburi şi în plante, 
Zămislesc prin forța universală ce naşte, 

Am formă de 'Țestoasă şi stau ascuns sub carapace... 
într-adevăr, în mine eu port 

Sămînţa şi posibilităţile tuturor zeilor... 

Am în mine cele patru Ieri ale zeițelor-şerpi, 

Cele Șapte Etape ale Căii prin Amenti; 

Sînt Horus, strălucitor, în timp ce cu Seth se lovește, 
Sînt Thot care pe cei Doi Luptători îi potoleşte, 

Şi care, din profunzimile sanctuarului său, 

Cu încuviințarea zeilor din Heliopolis, 

Rosteşte Hotăriîrea, 

La fel ca și Thot, fac să țișnească năvalnic izvor, 

Şi apele vin atunci cînd le chem; 

Prin ele, îi despart pe cei Doi Luptători 

Așa cum au hotărît locuitorii din Sekhen ... 

Iată că merg spre adevărata Lumină de Zi 

Şi sînt încoronat ca zeu, 

Căci sînt zeul Khonsu'5!, căruia nu-i rezistă nimic. 


Rubrică 


Dacă răposatul cunoaște acest capitol, va fi purificat. 
El va ajunge — după sosirea sa în portul morţii — la ade- 
vărata Lumină de Zi; va trece prin toate metamorfozele pe 
care le va dori; se va afla printre cei care-l înconjoară pe 
zeul Un-Nefer; va fi hrănit din ofrandele sepulerale ale 
luj Osiris; după moarte va vedea Discul Soarelui; pe Pă- 
mint, sub razele lui Râ, el va prospera; va fi apărat în 
fața judecății lui Osiris. Puterile Răului nu îl vor putea 
birui niciodată. 


CAPITOLUL LXXXIV 
Pentru a fi transformat în Uliw 
Spune Osiris Ani: 


Am biruit şi am subjugat Forțele Animale, 
Am tăiat capete sclipitoare, de Smarald, 

Cu păr lung şi buclat... 
Am dobîndit puteri asupra animalelor sacrificate 
Pentru ca eu, scribul Osiris Ani, să-mi urmez Calea 
în pace... 
O, voi, bătrîne divinităţi, spirite de altădat, 
Stăpîne pe Ritmurile ce conduc Universul!’?, 
Să ştiţi: Puterea mea este imensă cît Cerul! 
Aşa cum pe Pămînt, dușmanii i-am supus, cu braţul de 
fier, 
Tot aşa am să-i spulber duşmanii din Cer! 
Am așezat zeii pe locurile lor 
Și am glorificat templele celor ce trăiesc în coşciugele lor. 
Acum, sînt pur; dintr-un pas sînt în Cer; 
Merg spre Hermopolis şi spre Aukert.153 
Las departe, în urma mea, 
Zeii care, fiecare, îşi urmează calea sa... 
Ţin trează atenţia divinităţilor 
Care veghează în fundul sanctuarelor lor. 
Nu-l cunosc eu, cel mai bine. pe zeul Nu? 
Nu-l cunosc eu, oare, pe zeul Tatunem 2154 
Și nu-i cunosc eu pe Demonii Roşii, 
Aceia care, din senin, țişnesc din ascunzişurile lor, 
Năpustindu-se, cu violență, asupra zeilor? 
Nu ştiu eu Cuvintele lor magice, 
Pe care le-am auzit, cînd vorbeau între ei? |. 
Eu sînt acela care pe Taurul sacru l-a gituit 
Și despre care în Scrieri e povestit... 
Văzîndu-mă zeii strigă: 
„Fie binevenită această Fiinţă puternică! 
Fie ca să-şi ia în stăpînire Moşia! 
Mari, într-adevăr, îi sînt puterea şi măreţia — 
Cum am putea să-l stăvilim din mers?“ 
(Adevărat este că Ritmurile sacre din Univers 
Sint ascunse în Fiinţa mea 
Și să le spun, din nou, zeului Shu, nu voi putea.) 
Eu glorie veșnică lui Osiris i-am dat 
Și pe cei ce-l urmează i-am împăcat. 
Sint zeul Nu și sînt aşezat, în pace, pe tronul meu, 
Nicicînd, de aici, nu voi fi alungat de Cel Rău 
Căci nu mă sperii de Spiritele blestemate. .. 

Sufletui meu este zeu, Sufletul meu este Eternitate! 
Sint cel slăvit în Nebu şi tînăr devin, dintr-o dată, 
Tînăr în casa mea, tînăr în orașul meu de acum... 
Numele meu este „Nu-greşesc-niciodată“, 

Numele meu este „Sufletul-creator-al-lui-Nu& 


Atunci cînd mă mut la casa mea de pe lumea cealaltă, 


Faptele mele urîte de pe Pămînt sînt uitate 
Pe măsură ce merg mai departe, l 
Adevăr şi Dreptate îmi străluceşte pe frunte, 
Iată, se face Noapte... 

Acela care era Eroul sărbătorit 

E mort şi inert, la Pămînt prăbuşit... 
Aceasta este cea mai veche dintre toate zilele 
Pe care le are Pămîntul în măruntaiele sale... 
Iar mortul, Osiris Ani, scribul, 

Pe veci să-și aibă sălaşul în Iunnu 

lar în Amenti să fie cunoscut de toți 

Ca Fiu al lui Osiris, Prinț peste morți! 


CAPITOLUL LXXXV 
Pentru a fi transformat în Suflet nemuritor 


Ajuns pe Tărîmul Morților, 

Spune scribul Osiris Ani, triumfător: 

Sînt sufletul lui Râ, născut din Oceanul Ceresc, 
Sint zeul Hut, „Nectarul-zeilor“ mă numesc; 
Răul mă umple de groază, la fel orice păcate, 


Giîndesc numai Bine, văd numai prin Adevăr şi Dreptate. 


Numele meu sacru, Numele Sufletului divin, 
Este pur și curat, pe deplin; 


Prin puterea ce mi-a dat-o zeul Khepra, Fiinţa mea o creez 


Precum şi Fiinţa lui Nu, Oceanul ceresc. 

Sint acela care Stăpîn peste Lumină este, 

Moartea mă umple de dezgust, mă îngrozește, 

În gropile de tortură, din Duat, nu întru nicicînd. 
Pe Osiris slăvind, 

Am împăcat inimile Spiritelor, 

Care răspîndește teroare şi spaimă la trecerea lor, 
Împreună cu acest zeu, în căutările sale m-am dus; 

Iată că eu urc mai sus, și mai sus, și mai sus, 
Aici, unde sînt înălțat, 

Este chjar locul meu, care mi s-a dat 

Și devin Nu, Domnul Cerului! 

Aici Răii, cei plini de păcate, nu mă mai ajung. 
Adevărat este că, printre zei, sînt Primul-născut. 
Priviţi-mă! 

Acest Suflet este Sufletul Zeului Veşnic cunoscut, 
Acest Trup este chiar Veşnicia. 

Viitorul meu, fără hotare, face din mine 

Stăpinul Anilor nesfîrşiți 

Și peste Tăria veşnică, Prinț.. 

Sînt chiar acela care Tenebrele le-a făcut, 

Pe care le-am aranjat în bariere de neîntrecut 

Pe zidurile ce ţin Cerul încuiat! 

Tot aşa, fiindcă picioarele mă ascultă, în voia mea Cerul 


străbat, 
Tot așa, cu Sceptrul pe care în mînă îl string, 
Atacurile Spiritelor-şerpi le resping, ` 
Ca şi pe acelea care mă pîndesc din ascunzătorile 
Adiîncului, 


Plutesc pe întinderile Firmamentului 

Și împlinesc Circuitele cereşti. 

Acum, spre Domnul celor Două Braţe mă îndrept. 

Știu că Sufletul meu veşnic este al unui zeu înţelept, 

Iar Trupul meu, și o știu, este chiar Veşnicia acum, 

Sînt o foarte mare divinitate, Domnul Ţării Tebu. 

Numele meu, iată-l: 

„Devin-Copilul-Stepelort, 

„Adolescentul-Oraşelor-devin“ 

Într-adevăr, acest Nume al meu nu va pieri niciodată... . 

Sînt Sufletul divin care, odinioară, Oceanul ceresc a creat, 

Învelişul care mă apără, nimic nu-l poate străpunge, 

În casa mea de pe Tărimul Morților, nimeni nu poate 
ajunge; 

Făptura mea respinge atingerea oricui. 

Iată că Tatăl divin, Domnul amurgului, 

Al cărui Trup se odihnește la Heliopolis, 

Puterea își revarsă Ee tuturor ființelor 

De pe Tărîmul Morților . 

CAPITOLUL LXXXVI 


Pentru a fi transformat în Rîndunică 


Spune scribul Osiris Ani, triumfător, 

ajuns pe Tărîmul Morților: 

Eu sînt o rîndunică, o rîndunică... 

Și mai sînt zeița-Scorpion, a lui Râ fiică... 

O, zei! Cît îmi este de dulce și de plăcut al vostru parfum, 
Care arde și urcă spre Orizont, acum! 

Voi, locuitori ai Cetăţii Cerești, vedeţi! 

Aduc cu mine Paznicii circuitelor cerești! 

Întindeţi spre mine o mînă de ajutor, 

Ca, fără pericol, să pot 

Să adast în Lacul de Foc! 

Să mă pot mişca pe căile, într-adins menite, 

Şi înaintările să-mi fie poruncite . .. 

Dar iată că deschid Poarta. Ce văd acum? 

Rostesc Cuvintele Puterii. Spun: 

„Priviţi-mă bine! 

Sînt Horus! în Barca cerească sosesc, 

Pe Tron, pe Osiris, Tatăl meu, îl reaşez! 

Iată-l şi pe Seth, fiul lui Nut, cetluit, 

Pegat chiar cu funiile care pentru mine le-a pregătit... 
Eu ştiu ce se întîmplă la Misterele din Sekhem; 

Ajuns aici, întind braţele spre Osiris şi îl chem... 
Mișcările mi s-au împlinit, cum au hotărît Judecătorii, 
Vin aici pentru a vă spune: ,— Lăsaţi-mă să intru 

Si Judecata să se facă în fața mea!“ 

Cu aceste cuvinte intru și, fiind hotărîrea luată, 
7drobesc Portalul divinității atotputernice pe dată, 
Într-adevăr, m-am purificat cît a ţinut Călătoria, 

Am distrus tot Răul care îmi întina Inima, 

M-am lepădat de năravuri și de păcate m-am curăţit; 
Pe acestea, cu Carnea mea, pe Pămînt le-am înfăptuit. 
Lăsaţi-mă să trec, o, voi, Paznici ai Porţilor! 
Într-adevăr, am toate însușirile zeilor 

Și merg spre lumina Zilei Eterne! 

Înaintez, stăpîn pe mișcările mele! 

Voi, Spirite de Lumină, aflați: 

Drumurile ascunse de pe Tărimul Morților le cunosc bine, 
Nici potecile din Sekht-lanru nu-mi sînt străine; 

Sosesc spulberînd rezistența dușmanilor mei... 

În acelaşi timp, văd pe Pămînt: așezat 

În sicriul său, Cadavrul meu zace nemișcat. . . 


Rubrică 


Dacă răposatul cunoaşte acest capitol, el va putea porni 
spre adevărata Lumină de Zi; nu va fialungat niciodată de 
la Porţile Lumii de Dincolo; se va putea metamorfoza în rîn- 
dunică cu adevărat, întotdeauna, de nenumărate ori. 


CAPITOLUL LXXXVII ` 


Pentru a fi transformat în Sarpe 


Sint un Fiu al Pămîntului, 

Spun eu, Osiris Ani, triumfător 

Ajuns pe Tărîmul Morților: 

Lungi mi-au fost Anii, lungă Viața ... 
Eu seara mă duc să mă culc; 

Renasc apoi Dimineata, 

După ritmurile milenare ale Timpului, 
Sînt un Fiu al Pămîntului, 

Lui îi rămîn supus şi fidel, 

Cînd mor şi cînd renasc, la Viață, la fel. 
‘Iată, din nou înfloresc, 

Din vechi mă înnoiesc, 

După ritmurile milenare ale Timpului. 


CAPITOLUL LXXXVIII 
Pentru a fi metamorfozat în Crocodil 


Sînt zeul Sebek, în toată puterea sa, 
Violent și brutal, nesupus... 
La fel, mai sînt Marele Peşte al lui Horus, 

Locuind în Kem-Ur. 
Sînt Maestrul adoraţiilor din Sanctuarul obscur. 
Sînt Osiris Ani, cel ferit de blestem 
Și căruia i se aduc omagii în timpul Misterelor 
din Sekhen. 


CAPITOLUL LXXXIX. 


Pentru ca Dincolo să se poată uni Sufletul cu Trupul 


Spune scribul Osiris Ani, triumfător, 

Ajuns pe Tărîmul Morților: 

tu, Alergătorule care trăieşti în templul tău! 

O, tu, care eşti cel mai mare zeu! 

„voi, Spirite care aduceţi ofrande 

În Templul Marii Divinităţi, 

Dăruiţi Sufletului meu puterea de a pătrunde 

Peste tot, pe unde ar vrea! 

Hrăniţi Sufletul meu oriunde s-ar afla, 

Făceţi ca Sufletul meu la mine să poată veni, 

Oriunde s-ar găsi! 

Dacă e tîrziu şi totuși nu vine, 

Ajutaţi-l voi să ajungă la mine 

Oriunde s-ar afla! 

(Priveşte! Ochiul lui Horus 

În flăcări se ridică, în faţa ta!) 

Într-adevăr, Spiritele din suita lui Osiris, fiecare 

Se află mereu în mișcare, 

Niciodată nu stau culcaţi în mormînt! 

La fel și eu, să zac în mormânt, nu voi fi silit, nicicînd, 

Nici să merg la întîlnirea cu aceia care, la Heliopolis, de 

mii de ani 

Stau culcaţi în Pămînt 

Și se unesc cu carnea lor putrezind.. .. 

O, nu-l lăsaţi pe Osiris Ani, cel triumfător, 

Să zacă la Iunnu, locul unde Sufletele se unesc cu 
Trupurile lor! 

Ori încotro, Sufletul meu, ar vrea s-o apuce 

Şi Spiritul meu, victorios, cu el se duce... 
Pentru Sufletul meu, mi-am întărit grija şi paza! 
Spiritul meu este cu el, oriunde s-ar afla... 
O, voi, Paznici ai Cerului, păziţi-mi Sufletul; 
Dacă zăboveşte, făceți-l să-mi caute Trupul! 
(Priveşte! Ochiul lui Horus 
Se ridică în flăcări, în faţa ta!) 
O, voi, care împingeţi Barca Lomnului Milioanelor de Ant, 
Spiritelor, 
Voi, care apropiaţi Cerul de Tărîmul Morților, 
Voi, care făceţi Sufletele să treacă peste căile lui Nu, 
| neumblate, 
Care faceţi ca Sufletele să intre în Corpurile lor 
| glorificate, 
Oh, Apropiaţi-mi Sufletul de Corpul meu Glorios! 
Braţele să nu vă fie căzute, 
Ci, cu degetele încleşștate pe arme, gata să lupte! 
_Nimiciţi Dusmanul, Balaurul! 
Priviţi! Sus, în Barca sa, Râ străbate Cerul! 
Fără piedici înaintează Marele Zeu, în pacea sa. 
Lăsați ca Sufletul lui Osiris Ani să treacă în Orizontul 
de Răsărit, 
Din Prezent spre Trecut;156 
Lăsaţi-mă, în pace, să-mi urmez, invers, drumul străbătut, 
Spre Orizontul de la Apus; 
Fie ca Sufletul lui Osiris Ani, în pace, să poată veni 
În sălașul din Amenti! 
Căci eu, Osiris Ani, văd pe Pămînt, 
Cu corpul său Glorios reunit, 
Teșul meu care odihnește în pace; 
Într-adevăr, el nu va fi stricat și nici clintit 
De întreaga Eternitate. 


Rubrică 


Aceste cuvinte se vor recita deasupra unei omulete din 
aur, reprezentînd Sufletul şi care se va așeza pe pieptul 
mortului. 

CAPITOLUL XC 


Pentru a-ți păstra Memoria, Dincolo 


O, tu, demon care retezi capetele 
Și crestezi frunţile! 
O, tu, care întuneci ţinerea de minte 
Şi faci ca gurile Spiritelor sfinte 
Neputincioase să fie în a rosti Cuvîntul de taină 
Care trăiește şi în Inima lor, se îngaimă . 
Într-adevăr, tu nu mă vei vedea cu aceiași ochi 
Cu care, acum, mă vezi! 
Iată, mă plimb și, dintr-o dată, întorc capul, 
Privind Înapoi... 
Oh! şi ce văd? 
Demoni, care, nemișcaţi, mă urmăresc din ochi. 
Aceşti dușmani ai zeului Shu se pregătesc, capul să-mi 
reteze 
Și fruntea să-mi cresteze, 
Ca, din porunca Stăpînului lor, 
Să mă batjocorească, cum vor... 
Eu, demonului ce mă va ataca, îi voi spune: 
„Ah! Ah! Vrei să-mi tai capul şi să mă crestezi în frunte? 
Vrei să-mi întuneci ţinerea de minte? 
Tu vrei să pui stavilă gurii mele 
Lipsind-o de Cuvintele de Putere 
Care trăiesc în Inima mea, 
Cum le-ai făcut și altor Spiritele sfinte? 
Întoarce-te! Pleată! Pe aici, să nu mai stai! 
Îţi poruncesc prin Puterea magică a Cuvîntului 
Rostit de Isis, pe cînd înaintai. 
(Poruncile lui Seth, dușmanul, le-ai ascultat 
Și, în gura lui Osiris, Cuvintele de Putere 
le-ai întunecat), 
Poruncile lui Seth, dușmanul, le urmai, 
Pentru a atinge Cuvîntul de Putere din gura lui Osiris. 
Atunci, Isis a zis: 
„Înapoi demone! Fie ca faţa să-ţi fie întoarsă 
Înspre părţile tale rușinoase!“ 
Priveşte, mai ales, această Faţă de flăcări înconjurată! 

Privește! E Ochiul lui Horus. care se arată 

În mijlocul Ochiului lui Tum! 

Adevărat este, demone, nu vei putea scăpa, nicicum 
De această Noapte a Dezastrului cumplit! 
Căci, deși Osiris te-a doborit, 

Pentru ca scîrba să nu se atingă de sine, 

La fel și eu te dobor, căci, mi-e scîrbă de tine! 
Așadar, îți poruncesc: 

„Nu te apropia, căci te nimicesc!& 

Și încă o dată îţi spun: 

„Piei demone, dușman al lui Shu!“ 


CAPITOLUL XCI 


Pentru ca Sufletul să nu fie captiv Dincolo 


Ajuns pe Tărîmul Morților 

Scribul Osiris Ani spune, triumfător: 

„Salut, o, tu, cel Preaînalt, al cărui Suflet puternic 
Este slăvit tot; tu, care groază semeni 

Revărsiînd, o parte din puterea ta, 

În Sufletele zeilor, imenşi pe Tronurile lor!... 
Protecţii magice, Sufletul meu îl păzesc; 

De orice atac, Sufletul și Umbra!5 mea le feresc. 
Sint un spirit perfect, spusa mea este adevărată: 

Mă duc spre locul în care Hathor și Râ mă așteaptă!“ 


Ruvrică 


Dacă răposatul cunoaște acest capitol, el va putea să 
devină, în Lumea de Dincolo de Moarte, un Spirit sfinţit; 
la adăpost de orice atac, nu va fi respins la niciuna din 
porțile spre Amenti, nici cînd va intra, nici cînd va ieși, 
niciodată. 


CAPITOLUL XCII 


Pentru a deschide Sufletului şi Umbrei ieşirea 
din Mormînt 


Ajuns pe Tărîmul Morților, 

Spune scribul Osiris Ani, triumfător: 

Eu merg spre adevărata Lumină de Zi... 

Iată că Vălurile Morţii au fost ridicate 

Şi că, la porunca Ochiului lui Horus, 

Sufletul meu a spart aceste uși sigilate. 

Acum devin diadema ce străluceşte 

Pe fruntea lui Râ şi o împodobește. 

Picioarele îmi ascultă poruncile; ai mei pași, 

Adevăr vă spun vouă, sînt paşi de uriaș! 

„Îmi sînt tari și puternice toate mădularele! 

Eu sînt Horus care-l răzbună pe Tatăl său divin, 
Cuvintele mele de Putere, ofrande le închin 

Mamei mele divine, Tatălui meu divin. 

Forţez această trecere prin puterea ce o am în picioare 
Şi contemplu această divinitate mare 

Așezată în Barca lui Râ... 

În acest timp, trec, pe sub Barcă, 

Sufletele, după numărul Anilor, 

Mergînd la Judecată... 

Tu, Ochi al lui Horus! Lasă-mi Sufletul în pacea sa! 
Pune-l, ca pe un diamant, pe fruntea lui Râ! 

Pe cînd voi, demoni, care îl ţineţi pe Osiris închis, 
Să fiţi aruncaţi în Tenebre și în Abis, 

Ca Umbra mea să nu fie capturată, prin voi! 

Ca Sufletul meu să nu fie încarcerat, prin voi! 
Fie-mi deschisă Calea pentru Sufletul și Umbra mea! 
Pentru ca pe toţi zeii să poată contempla, 

În ziua Judecăţii, pe Marele Zeu în sanctuarul său! 
Atunci voi recita Cuvintele magice ale lui Osiris 

(Al cărui sălaș rămîne ascuns şi închis). 

O, voi, demoni, care ţineţi încuiate membrele lui Osiris, 
Care răpiți Sufletele sfinţite, 

Aflaţi! 

Este adevărat, Cerul nu mă va ţine oprit, 

Nici Pămîntul, în măruntaiele sale dosit! 

Fie ca de acești demoni, să nu fiu răpus, 
De aceia care membrele lui Osiris le-au ascuns! 


CAPITOLUL XCIII 
Pentru a nu putea naviga spre Răsărit, Dincolo 


O, puterea bărbătească a lui Râ creator 
A fost atinsă în timpul Dezastrului Lumilor 
Şi inerția lumii va dura milioane de ani... 
În acest timp, devin cel mai puternic dintre puternici, 
Cel mai vajnic între vajnici, .. 
De aceea am fost îmbarcat şi împins, vai mie, | 
spre Răsărit, 
Spre trecerea cumplită, dintre cele două Coarne 
ale lui Khepra, sînt tîrît; 
Dacă demonii mă vor tortura, deşirîndu-mi Sufletul, 
Dacă îi vor înghiţi mădularul lui Râ, creatorul, 
După care, și capul lui Osiris... 
Atunci, voi mai putea merge de-a lungul ogoarelor 
Pe care Statuetele magice fac munca zeilor... 
Fie ca de Coarnele lui Khepra să nu fiu alungat, 
Să nu fiu asemeni unui puroi spurcat 
În Ochiul lui Tum! 
Eu scribul Osiris Ani, paznic al ofrandelor divine, 
Triumtător cu fericită victorie, 
Vreau ca demonii să nu mă aibă învins și sfîrșit, 
Să nu mă ducă, cu de-a sila, spre Răsărit, 
Unde ar vrea ei Sufletul să mi-l deșire! 
Rău să nu-mi poată face, nicicînd! 
Să nu-mi cășuneze tortură, spre pieire! 


CAPITOLUL XCIV 


Pentru a avea, dincolo, o Călimară şi o Tăbliţă 


O, tu, Spirit mare, despre care vorbește Sfînta Carte 
a lui Thot 
Şi care, în tăcere, îl contempli pe Tatăl tău divin, 

Iată că, devenit Spirit sfint, în faţa ta vin! 

Sufletul.meu viu, avînd puteri nepămîntene, 

Cărţile sacre ale lui Thot le umple cu semne... 

În mîinile mele aceste Cărţi eu le ţin; 

Pentru a trece printre Seth şi Aker!5%, cînd am fost adus, 

Călimara și Tăbliţa, fiind cu mine, le-am pus 

În mîinile lui Thot, scribul divin, 

Devenind, astfel, scribul lui Thot... 

(Luaţi aminte, aceasta este o Taină mare de tot...) 

Aduc și praf din Trupul lui Osiris, resturile lui 
putrezite,15 

Cu care scriu semnele sfinte... 

În fiecare zi, fac o recitare 

Din Cuvintele Mării Divinităţi binefăcătoare;160 

Poruncile tale, o, Horus, ce bine îmi fac;!61 

Într-adevăr, pe Pămînt, am urmat legile Zeului-Soare 

În toate zilele vieţii mele. 


CAPITOLUL XCV 
Pentru a-l apropia pe Thot 


Sint Domnul preaputernic al Furtunilor 

Care apără Coroana divină împotriva dusmanilor! 
Cu această sabie, iată, lovesc! 

Pe Seth îl nimicesc! 

Spiritele bune sînt întărite, prin mine; 

Pentru paza Coroanei divine, 

Acestei săbii a zeilor îi aranjez ascuţimea tăișului, 
Şi iată că braţul lui Thot 

În mijlocul furtunilor, loveşte în dușmanii lui! 


CAPITOLUL XCVI şi CAPITOLUL XCVII 
Pentru a-l apropia pe Thot 
Eu sînt acela care în Ochiul lui Horus locuiesc, 


Iată, sosesc! 
Pe zeița Maat 

O redau în mîinile lui Râ. 

Pe Seth l-am potolit, prin ofrande aduse lui Aker; 
Am domolit Demonii roşii prin adoraţia mea pentru Keb! 
(Cuvinte de rostit în Barca cerească!) 

O, Sceptru al lui Anubis, ia aminte! 

Am domolit cele patru Spirite, 

Supuse Stăpînului Universului; 

Din porunca lor, eu devin 

Stăpînul Ogoarelor, Tatăl Inundaţiilor, 
Exterminatorul Setei, domnul Cîmpiilor! 

Vă contemplu pe voi, o, zei bătrîni, 

Ca și pe voi, Spirite mari din Heliopolis! 

Voi, toţi, să știți! 

Rangul meu, faţă de al vostru, e mult mai ridicat 
Și sînt -un perfect, cu voi comparat! 

Priviţi-mă! Nu sînt la fel de preacurat 

Ca Sufletul zeului cel mare şi bătrîn? 

Nu cumva să rostiți acel Cuvînt 

Cu care, pe demoni, îi întăritaţi, 

Pentru ca mersul meu înainte, să îl împiedicaţi! 
(Iată-l pe Necuratul; bîntuie în jurul meu și vine 
Gata să sară pe mine!) 

Într-adevăr, mă simt purificat, 

În Lacul Balanței Judecăţii scăldat 

Și în razele Ochiului divin. 

Chiar cînd stau în Palmierul zeiţei Cerului, dormind, 
Pot Sufletele morţilor să le întăresc 

Și oriunde mă găsesc; 

Adevărul și Dreptatea apărînd, 

Eu sînt martorul lor pe Pămînt; 

Aceste Suflete vorbesc prin gura mea, 

Căci am puterea marelui domn, unicul Râ! 
Trăiesc la sînul zeiței Maat! 

Nici o scîrnă sau necurăție nu m-au întinat; 

În ceea ce fac, în ceea ce voi zice, 

Din toate părţile, sînt bine păzit, 

De Lumina Zilei Veşnice. 


CAPITOLUL XCVIII 


Pentru a putea conduce o Barcă, Dincolo 


Salut, o, voi, Stele ale Ursei Mari, 
Voi, ce străluciți pe Cerul Boreal, 
În mijlocul Marelui Lac; 
Voi, care martori ai morţii mele aţi stat 
Priviţi! ... Cu Coroana unui zeu așezată pe cap, 
În fata voastră, vin! . 
Iată că aripile mele mă duc mai departe.. 
Un strigăt ascuţit, de pasăre sălbatică, 
Din pieptul meu ţișneşte . 
Zbor, asemeni unui șoim, deasupra norilor, 
Străbat imensele Spaţii ale Pămîntului şi ale Cerului; 
Căci Shu, cînd m-a ridicat, 
Cu o nouă putere m-a învigorat. 
Iată că Spiritele luminoase stau drept, 
De o parte şi de alta a Scării spre Cer; 
Mi se arată calea; Planetele, în drumul lor, 
Mă duc departe de locul masacrelor; 
Puterile ce mi le-am drămuit, cu sîrg, 
Departe de mine atingerea Răului o împing. 
Mă îndrept spre tine, 
O, zeu, al cărui Nume este „Aceasta este el“! ... 
Pe măsură ce te apropii, venindu-mi în întîmpinare, 
Chipul tău crește, îl văd tot mai mare! 
Iată că ajung în faţa Lacului de Foc, 
Printre Cîmpiile de Foc, în acelaşi loc. 
Într-adevăr, acest Lac de Foc şi aceste Cimpii de Foc, 
Cele două Izvoare ale Vieţii tale sînt; 
Aproape de acest loc venerabil locuind, 
Eu simt că trăiesc... 
Ah, Uite-l pe zeul Kaa! Sosește în Barca sa. 
El aduce lucrurile care trebuiesc... 
Pe puntea Bărcii, la cîrmă stau, în picioare, 
Şi o conduc pe faţa apelor clare... 
Chiar dacă, 
Din porunca acestui zeu navighez în această Barcă, 
Cu atît mai mult Cuvintele mele de Putere 
nu sînt povești! 

Căci, iată-mă, străbat toate căile cereşti 

Şi, cu Barca mea, Porţile Sanctuarelor le deschid. 
Este adevărat, 

Cîmpiile cerescului Hermopolis 

Ca Moștenire mie mi s-au dat! 


CAPITOLUL XCIX 


Pentru a conduce o Barcă în Lumea de Dincolo 


O, voi, Spirite care navigaţi 

Pe Vertebrele necurate ale spatelui lui Apopi! 

La fel şi eu, putea-voi face 

Ca în Barca mea să navighez în pace! În pace! ... 
Înfășurînd funiile și manevrînd! 

Veniţi! Veniţi cu toţi! Îndrăzniţi! 

Eu vin aici pentru a-l vedea pe Tatău meu, Osiris! 

O, voi, stăpîni ai veştmintului „„Ansi“! 

Priviţi! Îl iau în stăpînire cu bucurie mare! 

O, voi, Stăpini ai Furtunilor și voi, aceia care 
Navigaţi, bărbătește, pe apele lui Apopi! 

Voi, care cînd aveţi un cuţit 

Retezaţi capetele, desprinzîndu-le de gît, 

Voi care Barca, pe ascuns, o însoţiţi, 

Îl prindeţi pe Apopi legat și îl pedepsiţi. 

Priviţi-mă! Singur îmi conduc Barca mea, 

Otgoanele ei le pot manevra 

Pe măsură ce ajung în preajma zonei blestemate, 

În care în Abis, Stelele, în grabă, sînt aruncate... 
Într-adevăr, fostele lor orbite, nicicînd nu le vor mai avea 
Căci calea lor e oprită de focul lui Râ... 

„Andebu“ este numele Călăuzei celor Două Rămiînturi, 
La cîrmă stă Keb; forța lor magică, plină de har, 
Deschide calea Discului Solar 

Care pluteşte deasupra Demonilor Roşii... 

lată că mă apropii, în Barca mea... 

Ka-ul și Spiritul meu vor putea recunoaşte 

Locul pe care numai tu, singur, îl poţi recunoaşte... 
— Ghiceşte Numele meu, spune parul pentru ancorat. 

— Domnul-celor-două-Pămînturi-în-sanctuarul-său, 
iată Numele tău. 
— Ghiceşte Numele meu, spune Ciocanul de lemn. 
— Piciorul-Taurului-Apis, iată Numele tău. 
— Ghiceşte Numele meu, spune funia de halaj. 
— Ghemul-de-feșe-de-care-se-foloseşte-Anubis- 
plecat-asupra-mumililor, iată Numele tău. 
— Ghiceşte Numele nostru, spun lăcașurile vîslelor. 
— Stilpii-Lumii-de-Dincolo, iată Numele vostru. 
— Ghiceşte Numele meu, spuse cala. 
— Zeul-Aker, iată Numele tău. 
— Ghiceşte Numele meu, spune catargul. 
— Acela-care-îl-face-pe-Suveran-să-revină- 
după-o-lungă-absenţă, iată Numele tău. 
— Ghiceşte Numele meu, spune puntea inferioară. 
— Steagul-lui-Up-Uaut, iată Numele tău. 
— Ghiceşte Numele meu, spune canceul. 
— Zeiţa-Nut, iată Numele tău. 
Ghiceşte Numele nostru, spun curelele. 
— Pielea-Taurului-Mnevis-întoarsă-de-Seth, 
iată Numele vostru. 
— Ghiceşte Numele nostru, spun vislele. 
— Degetele-lui-Horus-primul-născut-al-zeilor, 
| iată Numele vostru. 
— Ghiceşte Numele meu, spuse coca Bărcii. 
— Mîna-lui-Isis-strîngînd-sîngele-care-curge- 
din Ochiul-smuls-al-lui-Horus, iată Numele tău. 
— Ghiceşte Numele noastre, spun coastele Bărcii. 
— Mestha, Hapi, Daumutf, Kebhsennuf, Hakau, 
Thet-em-aua, Maa-an-tef, Ir-nef-djesf, 
iată Numele voastre. 
— Ghiceşte Numele meu, spune prova. 
— Stăpînul-Ținutului, iată Numele tău. 
— Ghiceşte Numele nostru, spun flancurile Bărcii. 
— Zeiţele-Merti, iată Numele vostru. 
— Ghiceşte Numele meu, spune cârma. 
— Drept-și-credincios-vizibil-în-apă- 
la-maginea-flancurilor, iată Numele tău. 
— Ghiceşte Numele meu, spune chila. 

— Şoldul-lui-Isis-despicat-de-Râ-cu-cuţitul- 
pentru-a-umple-de-sînge-Barca-sa-Sektet, 
| iată Numele tău. 
— Ghiceşte Numele meu, spune prăjina 
ce sprijină pînzele. 
— Proscrisul, iată Numele tău. 
— Ghiceşte Numele meu, spune vîntul care te împinge. 
— Viîntul-din-Nord-trimis-de-Tum- 
înspre-nasul-lui-Khenti-Amenti, iată Numele tău. 
— Ghiceşte Numele nostru, spun malurile alunecătoare. 
— Nimicitorul-divinităţii-cu-braţe-puternice- 
în-Casa-Purificării, iată Numele vostru. 
-— Ghiceşte Numele meu, spune Pămîntul tare, 
căci vrei să mă cutreieri. 
— Şarpele-Cerului-care-se-îndreaptă-spre-Spiritul- 
Paznic-al-Îmbălsămării-adăstînd-în-mijlocul- 
lui-Sekht-Tanru-și-de-unde-pleacă-bucuros, 
iată Numele tău. 
(Vei recita apoi, în faţa divinităților, cuvintele 
care urmează:) 
Salut, o zei ai Naturii, care îi daţi lui Ka strălucire, i 
Voi, care existaţi și trăiţi în nemurire, 
Voi, care aveţi ca hotare Nesfîrşitul! 
Iată că mi-am croit drumul 
Şi înspre voi, o, zei, acum pornesc! 
Mese sepulcrale gurii mele pregătiţi 
Să pot, de gură, să mă folosesc 
Şi Cuvintele de Putere să le pot rosti. 
Daţi-mi pîinea consacrată lui Isis, 
Pentru clipa în care, pe Marele Zeu, în faţă pot 
să-l privesc; 
Pe acest Mare Zeu îl cunosc, e adevărat, 
Este chiar acela în fața căruia ofrandele le-aţi așezat! 
Numele lui este Tchem, așa mi s-a spus, 
Se îndreaptă de la Răsărit spre Apus; 
Fie ca drumul lui să fie și drumul meu 
Peste bolta cerească, mereu, 
Ca în Mesket să nu fiu nimicit, 
Iar demonii, de mîini și de picioare, să nu mă lase ciuntit. 
Fie ca la Pe să găsesc pîinea sfîntă, binecuvîntată 
Și la Dep, băutura consacrată! 

Fie ca pomenile voastre, zilnic să-mi fie dăruite! 

Să primesc grîu, ovăz, pomană „Anti“ și veștminte: 
Aceste ofrande, viaţă, sănătate şi putere îmi vor dărui 
Pentru a putea porni spre adevărata Lumină de Zi, 
Pentru a putea trece prin mulțimea Metamorfozelor 

Și să ajung, în sfîrșit, în Cîmpiile Preafericiţilor. 

Rubrică 


Dacă răposatul şi-a însușit acest capitol, va putea 
ajunge în Ciîmpiile Preafericiţilor; va găsi pe altarul Ma- 
rii Divinităţi băutura și pîinea consacrate; va stăpîni la- 
nuri de grîu și de orz pe care servitorii lui Horus le vor 
munci pentru el; se va împlini; își va întări mîinile și 
picioarele, iar trupul său va deveni la fel ca al zeilor; 
va putea ajunge în Cîmpiile din Sekht-lanru, după ce 
va trece prin toate înfăţișările dorite; va putea, în sfîrșit, 
să circule oriunde cu adevărat, veșnic. 


CAPITOLUL C 
- Pentru a face perfect Spiritul sfinţit 


La fel ca Fenixul divin, navighez la nesfîrșit; 
Barca mea se îndreaptă spre Răsărit. 

La fel ca Osiris, spre Djedu mă îndrept; 

Deschid zăgazurile Nilului și Discul solar îl îndrept. 
Ca și zeul Sokari, înaintez pe o sanie. 

Puternic sînt, ca marea zeiţă aflată în culminaţie, 
Discul Solar îl preamăresc în șlava-i divină; 

În zori, mă alătur Spiritelor care lui i se închină. 
Într-adevăr, sînt egalul acestor Spirite — Ca și ele, 
Din Isis sînt o emanaţie. 

Și puterea magică de la Isis mă face mai tare 

lată că am înfăşurat parîmele de îmbarcare, 

Iar pe Apopi îl fac să se întoarcă din drum! 

Râ întinde spre mine brațele, acum... 

Matrozii lui nu mă vor alunga, 

Căci sînt puternic prin puterea din Ochiul lui Râ, 

Şi Ochiul lui Râ este tare prin puterea mea... 
Adevărat este că, dacă la bordul Bărcii nu sînt primit, 
Atunci Râ, de Oul Cosmic va fi despăriit... 


Rubrică 


Acest capitol va fi recitat deasupra unui papirus nou, 
care n-a mai fost folosit niciodată; va fi scris cu cerneală 
tăcută din seminţe de „Abut“, amestecate cu licoarea de 
„Anti“; acest manuscris se va așeza pe pieptul răposatu- 
lui; se va'avea grijă să nu-i fie atinse mîinile și picioa- 
rele; după recitarea acestui capitol pentru un decedat, 
indiferent care ar fi el, acesta se va putea urca în Barca 
lui Râ oricînd, în fiecare zi; zeul Thot îl va lua în grija 
sa de la sosire și, pe urmă, peste tot pe unde se va duce, 
cu adevărat, în fiecare zi, veșnic; răposatul va deveni un 
Spirit sfînt, în deplina sa perfecţiune; se va putea con- 
sidera ca un simbol al lui Djed, întărindu-l cu cel al 
Șuviţei sacre; va putea naviga în Barca lui Râ oriunde şi 
oricînd ar dori. 


CAPITOLUL CI 


Pentru a proteja Barca lui Ră 


O, Râ, asezat în Barca ta, spinteci valurile 
Si treci peste hăurile Abisului, cutreierînd Apele... 
Tu te îndrepţi spre Trecutul tău, făcînd, invers, 
drumul trăit. 
Acum, te-ai unit cu mine care sînt Osiris, oglindit. 
Eu, Spirit sfînt, printre slugile tale sînt numărat; 
Dacă tu o duci bine, o, Râ, eu o duc minunat! 
O, Râ! Prin puterile Numelui tău sfînt: „Ra!“ 
În timp ce Oul Cosmic îl vei traversa, 
El este larg de șapte ani, avînd pupila de trei ani lungime, 
Fă-mă din nou puternic, ca tine! 
Într-adevăr, o, Râ! Dacă îţi merge bine, mie mi-e tot așa. 
O, Râ! Prin puterile Numelui tău sfînt: „Râ!“ 
Atunci cînd pășești pe deasupra acelora care 

După moarte, fiecare, au devenit 

Propria lor răsturnare, 

Fie-ţi milă de mine! Fă-mă din nou puternic, 

Pune-mă iar pe picioare! 

Adevărat este, o, Râ! cînd tu o duci bine, o duc și eu 
tot așa! 

O, Râ! Prin puterile Numelui tău sfînt: „Râ!“ 

Cînd Misterele Lumii de Dincolo le dezvăluiești, 

Pentru ca inimile zeilor, slugile tale, să le instruiești, 

Dezvăluie aceste secrete și Sufletului meu, 

Căci, dacă tu o duci bine, o duc bine și eu! 


Rubrică 


Prin cuvintele de Putere din acest capitol, membrele 
vor deveni ferme şi inalterabile, ca ale lui Râ însuși. 

Aceste cuvinte se vor rosti în fața unei fîșii de in, 
din cel fim, regal, pe care vor fi scrise, mai întîi, cu po- 
madă „Anti“; în ziua funeraliilor, această fişie va fi așe- 
zată la gîtul mortului. În urma acestei operaţii, gîtul ră- 
posatului va deveni puternic şi rezistent; răposatul va 
putea, la fel ca un zeu, să-și îndeplinească toate dorin- 
tele inimii. Va putea să se amestece printre servitorii lui 
Horus. La fel ca o stea el va ocupa, față de steaua So- 
this,i&? un loc pe cer. Mumia sa va fi adorată la fel ca 
cea a unei divinităţi, de către cei apropiaţi, în vecii ve- 
cilor. Măria-sa, zeul Thot, va revărsa, din abundență, 
Pacea eternă a Luminii necreate peste resturile sale mu- 
ritoare, așa cum a făcut, odinioară, pentru Măria sa Osi- 
ris, regele Nordului și al Sudului. 


CAPITOLUL CII 


Pentru a te urca în Barca lui Râ 


Salut, o, mare zeu, care în Barca ta navighezi! 
Ajuns aici, ție mă înfăţișez! 

Îngăduie, pe puntea de comandă să urc 

Și, manevrînd Barca ta s-o conduc, 

Precum slugile tale, Arhonţii Plantelor .. . 
(Nu! Nu! Nu! 
Aceste scîrnăvii nu le voi mînca! 
Nici cu mîinile nu le voi atinge, nici cu sandalele 
nu le voi călca! 
Îmi fac greață și mă îngrozesc!) 
Căci ofrandele sepulcrale nu îmi lipsesc; 
Din Grîu Alb mi-e plămădită pîinea; 
Din Grîu Roșu, e făcută berea mea. 
Ah! Bărcile, aducînd pomeni pentru mine, au sosit! 
Aceste ofrande vor fi așezate pe altarele 
de la Heliopolis... 
Glorie Ochiului divin care merge pe Cer! 
(Dacă Spiritele-cîini mă atacă, voi ști să mă apăr!) 
Iată că ajung și îl smulg pe acest zeu 
Din mîinile dușmanilor, care îl chinuie rău! 
Îi adun pieptul, mîinile și picioarele, la fel. 
Acum, mă îndrept spre el; 
Braţele i le pun la loc, picioarele le fac să se lege; 
Acum merg în Barca lui Râ, 
Şi ce spune acest zeu e singura mea lege.15 


CAPITOLUL CIII 


Pentru a fi în apropierea zeiței Hathor 


Iată că, purificat, am ajuns! 

Priveşte, o, zeu, As-Ahi! Privește! 
Într-adevăr, în această clipă, am pătruns 
Printre slugile lui Hathor . . 


CAPITOLUL CIV 


Pentru a rămîne printre zeii cei mari 


Mă aflu printre zeii cei mari; mă îndrept 
Spre Ținutul Bărcii Sektet; 
Apoi, la fel ca un fluture ce își ia avînt să zboare, 

Sosesc lingă marile divinități ale Lumii Inferioare; 

Le contemplu în tăcere mare... 

Am ajuns în fața voastră. Priviţi! 

Sînt unul dintre Sufletele curate ale celor Preafericiţi! 


CAPITOLUL CV 


Pentru a aduce ofrande lui Ka 


Salut, o, Ka al meu! Te întîlnesc! 
Priveşte, sînt încă puternic! Sosesc! 
Vin spre tine plin de vigoare și magice îmi sînt puterile. 
Mă ridic sus, la fel ca Soarele; 
Avînd un Suflet nemuritor și o voinţă de neînvins, 
Pentru a purifica emanaţiile tale, 
aduc tămiie de aprins; 
Ceea ce cu vorba sau cu fapta am greșit, 
Să nu-mi [ie reamintit! 
Căci sînt, cu adevărat, Tăbliţa de Smarald 
Care atirnă la gîtul lui Râ, 
Aşezată, acolo, de Spiritele 
Care locuiesc în Casa celor două Orizonturi din Cer. 
Dacă lor le merge bine și mie îmi merge la fel, 
Căci Ka-ul meu este asemeni Ka-ului lor, 
Ce aspiră Ka-ul meu şi pentru Ka-ul lor este hrănitor! 
O, voi, Spirite divine, care vă ridicaţi foarte sus 
Spre nările lui Râ, Balanța Dreptăţii, 
Nu lăsaţi capul meu de pe umeri să cadă! 
Oare nu sînt eu Ochiul care poate să vadă... 
Urechea, cea care ascultă? 
Oare nu sînt, pentru Osiris, un predestinat 
Care i-a respins dușmanii și i-a alungat? 
Oare otrandele n-au fost pentru mine lăsate 
De Spiritele preaînalte? 
O, zeu puternic, lasă-mă să stau lîngă tine, 
Căci sînt purificat şi l-am făcut pe Osiris să triumfe 
Asupra dușmanilor săi. 

CAPITOLUL €VI 
VA 
Pentru a primă ofrandele 


O, voi, Spirite mari, stăpîni ai pomenilor funerare, 
Și voi, mai mari peste Sălașele din Cerul cel mare, 
Așa cum îi duceţi pomeni lui Ptah, în ale sale palate, 
La fel și mie, ofrande de mincare și băutură 
să-mi fie date! 
Voi putea prin atingerea Toporiștii sacre, să fiu purificat, 
pe deplin164 
Ca și printr-o pomană de veşștminte de in? 
O, voi, care printre Cîmpiile Preafericiţilor navigați, 
Despre aceste ofrande care îmi sînt trimise mie, aflați 
Că trebuie să fie aduse de-a lungul acestui canal, 
În timp ce Barca Tatălui vostru divin se desprinde 
de mal. 


CAPITOLUL CVII 


(Variantă a capitolului CIX) 


CAPITOLUL CVIII 


Pentru a cunoaște Sufletele Apusului 


lată muntele Bakhau;155 
Pe el, se reazemă Cerul Oriental. 
De treizeci de mii de oni!%6 este înalt; 
De cincizeci de mii de oni este lat. 
Se găsește la Orizontul de răsărit al Cerului. 
Templul lui Sebek, stăpînul Muntelui 
Este aşezat tot în partea de răsărit; 
Pe o coastă a muntelui e construit. 
Acesta e culcuşul marelui Șarpe; 
El este lung de treizeci de oní şi lat de vreo șapte; 
Pieptul îl are acoperit cu solzi strălucitori, 
de tăria silexului; 

Ori eu cunosc Numele Şarpelui Muntelui... 

Tată-l: „„Acela-care-în-flăcări-trăiește“. . . 

Iată că, după ce am navigat în liniște, 

Râ aruncă o privire spre Şarpe 

Şi, deodată, plutirea lui încetinește, brusc: 

Căci cel care în Barca lui stă ascuns, 

Se ţine de apărători... 

Iată că acesta, în apă, sare!... 

înoată șapte coţi pe sub mare... 

Îl atacă pe Seth, aruncă lancea de oțel. 

Atunci, lovit din plin, în pieptul de fier, 

Seth varsă pe gură apa ce-a înghiţit la repezeală, 

Apoi, legat și bușit, iată-l pus la popreală... 

(În acest timp se va recita formula magică ce urmează:) 
„O, Seth, cu lancea mea te izbesc! 

Iat-o în mîna mea; ușor, te urmăresc 

Pentru a te prinde mai bine; cu grijă . 

Manevrez barca, lăsînd-o în derivă. 

Caut o frînghie și înod un laţ; 

Cu el, de cap şi de gît te înhaț... 

Iată că eu înaintez; tu ești respins! 

Într-adevăr, sînt un bărbat de neînvins! 

Îți strîng capul, cu lațul, pînă ți-s Taeg Înălbite! 

Tare mai sînt de vîrtute! 
Sînt mare în putere şi tărie, 
Mare Maestru în Vrăjitorie, 
Fiul zeiței Nut. Eliberez Spiritele sfinte 

Din mrejele tale, o, Seth!“ 

Ce se întîmplă? Cine este acest Spirit care 

Se laudă cu pieptul, cu burta și cu coada lui mare? 
Iată-mă! Așteaptă puţin! 

Ai răbdare, că vin! 

Măsoară-ţi, dacă poţi, puterile cu puterile mele! 
Află, demone! Nicicînd n-am fost mai în putere! 
Luptind, înaintez împotriva dușmanilor lui Râ! 
Treaba e făcută! I-am nimicit, pentru totdeauna! 
Seara coboară. Pot să mă odihnesc! 

Apoi, străbat Cerul, în timp ce tu, o, Seth, 

Rămiîi legat, neclintit; 

Într-adevăr, poruncile primite le-am împlinit. 

Râ este la Orizontul său, și nimic nu-l poate atinge, 

Pe Apopi, oricînd, îl pot respinge; - 

La fel, cunosc şi spiritele din Occident; 

Îl cunosc pe Tum; apoi, pe Sebek, 

Domnul muntelui Bakhau; 

În sfîrşit, de fapt, totul a fost înfăptuit de Hathor, 
Doamna Serilor. 


CAPITOLUL CIX 


Pentru a cunoaşte Sufletele Apusului 


Salut, o, Portal al Cerului Septentrional! 
Eu te cunoșteam. 
Ținutul tău, din sud, în țara Khar e situat, 
Iar hotarul ținutului tău din nord, de canalul Ersa 
este format, 
Acolo pe unde, în Barca ce se întrece cu vînturile, 
Râ pătrunde în Cer. Iată că și eu ridic pînzele, 
Stau drept în Barca ce, fără oprire, alunecă pe valuri... 
Într-adevăr, eu nasc Spiritele care trăiesc în ramuri, 
Și sicomorii de smarald de pe maluri, 
Și care rămîn în urmă, tăcut... 
lată că ei vin să îl ridice în picioare pe Shu, 
În Portalul Stăpînului de la Răsărit, 
Acolo pe unde trece și Râ, în Barca sa. 
Într-adevăr, Cîmpiile Preafericitilor preabine le ştiu, 
Această moşie a lui Râ! 
Sînt înconjurate cu ziduri de fier; în Lanurile cu griu, 
Plantele cresc înalte de cinci oni; două pentru spic, 
Trei pentru pai.. 
Orzul crește înalt de șapte oni; trei pentru spic, 
Patru pentru pai. 
Spiritele care, aceste ogoare le muncesc, 
Sînt înalte de nouă oni. Aici trudesc, 
Cot la cot, cu Spiritele divine de la Răsărit, 
Eu le cunosc bine: tu, iu eşti Heru-Khnit, 
Tu, tu ești Heskheri, al Văduvei fiu; 
Tu, în sfîrșit, ești Neterduai, Domnul. Luceafărului de Zi. 

CAPITOLUL CX 


Aici începe capitolul care povestește despre CÎMPIILE 
PĂCII (Sekht-Hotep). Cum se pătrunde în adevărata Lu- 
mină de Zi, sosirea în CÎMPIILE PREAFERICIŢILOR 
(Sekht-lanru), stabilirea în Câmpiile Păcii, mare inut al 
Vînturilor; cum ar fi luat în stăpînire, cum va deveni 
Spirit Sfînt; va lucra pămîntul, va culege grîul, va mînca, 
va bea, va 'coabita, pe scurt, va face tot ceea ce făcea în 
viaţa pământeană. 107 
Ajuns pe tărîmul Morților, 

Spune scribul Osiris Ani, triumfător! 
Salut, o, stăpîni ai ofrandelor! 
Jată că, în pace, spre voi acum vin, 
Să gust hrana pe care Marea Divinitate 
Mi-o dăruie în fiecare zi... 
Seth l-a făcut pe Horus prizonier, 
În timp ce acestea supraveghea construcţia zidurilor 
În Sekht-Hotep. 
Eu, însă, l-am eliberat pe Horus din prinsoarea lui Seth 
Si am deschis Calea celor doi ochi de pe Cer.165 
Iată-l pe Seth! Am pus vînturile să împrăștie 

emanațiile lui puturoase, 
Care cad peste Horus; Pe Sufletul şi pe Ochiul lui 

se aştern, 

În orașul Mert. 
Ceea ce era ascuns în Ochiul lui Horus, stingher, 
L-am eliberat de zeul Aker. 
Acum, în picioare în prova Bărcii 
Îmi fac călătoria pe Lacul Păcii, 
Intrînd în sălaşul lui Shu, 
Îl duc pe Horus la încoronare; 
Atunci, stelele încep să strălucească mai tare... 
Străbat apoi Lacul și în Cetatea Păcii intru cu bucurie; 
O pace adîncă aici domnește, datorită mie, 
În ritmurile anotimpurilor, în tot ce sînt avuti, 
Şi printre zeii primii-născuţi. 
Potolesc dorinţa de luptă a lui Horus și Seth. 
Prin Spiritele-Paznici ai Vieţii, 
Fac Binele pentru domnia Păcii, 
Pe Horus și pe Seth îi oblig de judecători să asculte; 


10° 147 


Împrăștii neguri peste cei ce vor să mă insulte; 
Pe cei care îi asupresc pe cei slabi, îi pedepsesc, 
Iar pe demonii care atacă Spiritele preafericite, 
îi zdrobesc. 
Într-adevăr, aceste ţinuturi ale Păcii, eu le cunosc 
demult; 
Pe Lac navighez, în Orașe pătrund... 
Puternice sînt descîntecele pe care le-am rostit. 
Într-adevăr, sînt un Spirit sfinţit, 
Armele, mele vor putea face față demonilor, 
gata să atace. 
O, zei, Fie să pot locui în cîmpiile voastre de Pace, 
Pe care le iubiţi atît! 
Fie să pot deveni, stăpînindu-mi suflarea, 
Un Spirit preafericit, care bea și-și înghite mincarea; 
Să string griul, să muncesc; 
Puterea Verbului meu magic s-o folosesc; 
Să nu fiu tratat ca un sclav prăpădit; 
Să am o putere fără sfîrşit! 
Iată pe zeul Păcii l-ai învîrtoșat, 
Sub Coloanele luminoase ale lui Shu, l-ai ridicat, 
În lumina Soarelui şi în strălucirea razelor, 
Acel orînduitor al Anilor. 
Dedesupt, gura mea pecetluită 
Va păstra tăcerea sorocită; 
Cuvintele pe care va vrea să le asculte 
Grele vor fi, de taine oculte... 
lau în stăpînire Tăria fără hotare, 
Căci sînt stăpînul Statorniciei neschimbătoare. 
Sufletul meu la sînul Păcii îl adorm. 
Iată-l pe Horus! Vine cu înfățișare de Șoim; 
Aripile lui sînt largi de mii de oni, 
Trăieşte două mii de ani; 
Cu armele în mîini îmi iese în cale; 
Soseşte la Lacul preaiubit din fața Cetăţii sale. 
Zămislit în templul zeului acestei Cetăți, 
Primește ofrandele acestui zeu, ca şi în alte dăți; 
În centrul strălucitor al Vieţii adastă; 
Aici face lucrurile, obișnuit să le împlinească 
În Lacul Dublului Foc; 
Aici, bucuria nu se cunoaște deloc, 

Căci acest loc este un loc de suferințe atroce... 
O, tu, zeu de Pace! 

Fie ca, aici, să pot sosi și pleca, în mai multe dăţi, 
Să mă unesc cu ce se află în templul acestei Cetăți, 
În centrul strălucitor al Vieţii să mă odihnesc, 
Să fac ceea ce, de obicei, săvîrșesc- 

In Dublul Lac de Foc, 

Aici, unde bucuria nu se cunoaște deloc, 

Căci acest loc este un loc de suferinţă haină... 
Iată că eu văd, de la sînul Păcii divine, 

Că stăpînirea Sufletului 

Nu mi-a fost răpită de Stăpînii Ofrandelor! 

Că zeii îmi aduc multe ofrande divine 

Pe care le pot păstra pentru mine! 

Iată că Pacea divină intră în Eul meu, adînc; 
Cu marile Cuvinte de Putere în gînd 

Și care, în Inima mea, viețuiesc, 

Căci, într-adevăr, acum îmi amintesc; 

“Țimerea mea de minte, prin formule magice şi clare, 
Este scutită de uitare. 

Merg, muncesc, trăiesc în Pace în Orașul ceresc; 
Toate locurile, ţinuturile și apele le cunosc 

În Cimpiile Păcii! 

Fiind aici, descopăr că 

Puterea mea devine mai trainică 

Şi că devin un Spirit preafericit, 

Că semăn, culeg și sînt hrănit, 

Că trudesc și iubesc, 

Cu Pacea divină, în pace trăiesc, 

Că zămislesc fii și pe Lac navighez... 

Iată, în fața Orașului sosesc, 

În care pacea supremă domnește; + 

Capul mi-e împodobit cu două coarne răsucite, 
Şi, astfel, aduc ofrande Spiritelor preafericite .. . 
Într-adevăr, în orașul lui.Shu cînd sosesc, 
Cunosc numerele sacre care îl cîrmuiesc. 

Pe Lac navighez, 

Pe Râ, spre Cîmpiile Păcii, îl împing și pe el... 
Priviţi! Ce Pace divină domnește în Cer! 

Pe măsură ce mă apropii de Pămînt, de-odată 
Îmi simt Inima apăsată. 


149 


Pentru voi, spirite, fac ce şi voi faceţi pentru mine; 
Am cucerit puterea mea cît o minune; 

În timp ce trăiesc în pace și în pace e drumul meu, 
Sufletul meu merge și el, în spatele meu. 

În cele două braţe, Nectar aduc pentru zei şi daruri 
O, Stăpîn peste cele Două Pămâînturi! 

Putere dă descîntecelor mele, cum le-ai mai dat! 
Fă-mi ţinerea de minte imensă, de nezdruncinat! 

Să fiu plin de Viaţă și să pot învinge! 

Dușmanii să nu mă poată atinge! 

Dă-mi bucurie și Inimă şi pace în minte! 

Ca arterele și articulațiile încheieturilor 

Să se afle, așa cum se cuvine, la locurile lor, 

Cînd Suflul de Aer înviorător voi respira! 

Fie ca pacea să stea deasupra mea! 

Să fiu stăpîn pe respiraţiile mele! 

Ca toată Fiinţa mea, toate mișcările mele, 

Eu întreg să fiu, prin pace, sfințit! 

Iată, capul mi-l întredeschid . . . 

Adormit în Râ, mă trezesc. Ce văd în el? 

O noapte groasă umple deschizătura din Cer; 

Dar, prin puterile mele, în zbor trec peste obstacole... 
Sosesc în faţa Orașului meu, marele. 

Mi-am socotit bine puterile; îl străbat 

Şi mă îndrept spre Tinutul Ouakh. 

Într-adevăr, sînt puternicul Taur cu dungi albastre, 
Stăpîn peste Cîmpiile Preafericiţilor, 

Domn al magiei și al descîntecelor, 

Sînt zeița Septeti5%, în clipa culminaţiei. 

Ah! Iată Țara Ouakh! Pătrund pe întinderea ei, 

Şi mă reped să-mi sorb ofrandele; 

Îmi iau fripturile ce sînt de fiul meu pregătite; acum 
Mi se oferă păsările consacrate lui Shu. 

Ei merg în spatele zeilor. 

Dar în faţa Ka-ului lor. 

Ah! Iată Ţinutul Djeft! În el am ajuns. 

Aici, ascund hainele consacrate lui Horus. 

Înaintez în suita lui Râ, ca şi ceilalţi zei ai Cerului; 
Acum mă aflu în mijlocul domeniilor 

Zeului Păcii, Domnul celor Două Pămiînturi; 

Aici, mă arunc în apele Lacului Sfînt. 

Departe sînt de mine orice murdării! 

Iată-l pe marele Stăpîn, În faţa lui, 

Răsucesc gîturile păsărilor şi le mănînc... 

Intru, apoi, în Ținutul Kenkent, 

Acolo se află Osiris, să mă judece drept; 

Mă unesc cu Mama mea și sugrum demonii-șerpi. 
Sînt mîntuit; cunosc Numele zeului 

Ce se află în faţa zeiţei Djesert. 

El are părul lins; pe cap are cele două coarne;. 
Timpul şi-l foloseşte lucrîndu-și pămînturile; 

Eu le muncesc pe ale mele, cu sîrg. 

Intru apoi în Ținutul Hast și pe demoni îi resping. 
Respir odată cu respiraţia zeilor, 

Marea divinitate îmi restituie capul, la loc, 

Şi un Spirit, cu ochii albaștri, mi-l potrivește pe corp. 
Pătrund, apoi, în Ținutul Usrt. 

Unde, în vîrful unui templu, ofer Spiritelor, în dar, 
Un prinz funerar. 

Iată ţinutul Smam; în el am intrat; 

O Coroană Albă îmi este așezată pe cap; 

Dar inima mea este cu luare aminte 

Căci conduc în Cer Spiritele sfinte 

Şi îi întăresc pe cei care sînt pe Pămînt. 

Aduc bucurie în inima zeilor; le sînt Stăpîn! 

Eu sînt acela care ordonează mișcările lor de astre 
Din spaţiile albastre. 

Iată ţinutul grîului și al orzului; pătrund; ` 
Slugile mele, ofrande pentru zei îmi aduc. 

Leg Barca mea de un buștean de lîngă Lacul ceresc; 
Apoi, mergînd de-a lungul apei, pe mal o tîrăsc. 
În acest timp, rostesc formule de magie l 
Slăvind zeii Cîmpiilor de Pace și de bucurie... 


CAPITOLUL CXI 


(variantă a Capitolului CVIII) 

CAPITOLUL CXII 


Pentru a cunoaşte Misterele din Ținutul Buto"? 


O, tu, leș, între leșurile din ţinutul Mendes! 
O, tu, zeiţă a vînătorilor din ţinutul Buto! 
Și tu, zeiță a Stelelor Fixe — Shutet! 
În sfîrşit, voi, toate divinităţile care sosiți, 
Oirande de piine şi bere să dăruiţi! 
Ştiţi voi, oare, pentru ce ţinutul Buto 
Lui Horus i-a fost dăruit? 
Eu știu, pe cînd voi n-aţi ştiut niciodată! 
lată Râ, acest Ţinut lui Horus i l-a oferit, 
Pentru a-l despăgubi de ochiul rănit; 
Atunci Râ, lui Horus i-a zis: 
„Ca să-ţi pot vedea ochiul, ține-l deschis!“171 
S-a uitat... Apoi Râ, lui Horus i-a spus: 
„Priveşte, acolo! Păzește acest Mistreţ negru, nesupus!“ 
Şi Horus a vegheat fără odihnă. Mistreţul, 
Plin de mînie, își asalta paznicul. 
Apoi, Horus, i-a zis lui Râ: 
„Vino să vezi cu ce lovitură Seth în ochi m-a lovit!“ 
Şi de durere, Horus s-a pus pe răcnit. 
Atunci Râ, vorbind divinităţilor care-l înconjoară, 
a rostit: 
„Găsiți pentru el un loc foarte liniștit, 
Unde să-și îngrijească rana de la ochi făcută de Seth, 
Căci acesta, luînd chip negru de Mistreţ, 
O lovitură periculoasă Ochiului lui Horus i-a dat 
Şi, adresîndu-se zeilor care-l înconjoară, Râ a adăugat: 
„Acest Mistreţ, tare l-a scîrbit pe Horus; dar el va renaşte, 
Vă jur, în deplină putere și sănătate! 
Ah! Ce scîrbă poate să-i facă lui Horus acest Mistreţ 
oribil!“ 
Mai tîrziu, cînd Horus va deveni propriul său copil, 
Zeii care Îl înconjoară pe Râ, cu ardoare, 
Vor aduce sacrificii de iertare, 
De tauri, berbeci şi de porci... 
Iată copiii pe care Horus îi avea atunci: 
Duamutf, Hapi, Mestha, Kebhsennuf; 
Isis le este mama. 

Apoi Horus îi spune lui Râ; 

„Dă-mi cei doi gemeni divini din Buto, 

Precum şi pe cei doi gemeni din Nekhen!« 
Într-adevăr, ei sînt născuţi din Corpurile voastre, zeilor, 
Şi vor rămîne cu mine 

Pînă la sfîrşitul Timpurilor; 

Atunci, Uraganul de Foc se va retrage din împărăție. 
Pămiîntul va reapare în întreaga lui măreție, 

Numele său va fi celălalt: 
„Horus-cel-cu-Tăbliţa-de-Smarald“ . . . 

Acum, Spiritele divine din Buto le puteţi ști: 

Numele lor sînt Horus, Mestha și Hapi. 


CAPITOLUL CXIII 


Pentru a cunoaște Misterele din Nekhen 


Iată-l pe Horus, născut din Mama sa, în mijlocul Oceanului 
| ceresc 

Prin Cuvintele de Putere. 

Il rog pe Râ să-mi dea o deslușire: 

„Fă-mă să înţeleg care era acea hotărîre 

Prin care, în ce mă privește, aţi pus stăpînire 

Şi pe care eu, mergînd în spatele vostru, o voi urmări... 

Şi, căutînd-o, o voi găsi“ 

Atunci Râ a zis: 

„El a sosit spre nenorocirea fiului lui Isis, 

Pentru a se folosi de mama sa împotriva lui“. 

Isis striga: 

„Mi l-a adus aici Sebek, Domn peste mlaștini!“ 

Apoi, Sebek s-a dus la pescuit; peştii îi prindea, 

Peşti cu care era hrănit Horus, crescut de Isis, mama sa, 

Într-un loc anume pregătit. 

Sebek, Domnul Trandafirilor, a zis: 

„lată, am venit şi am găsit 

Sub degetele mele, pe malul apelor. 

Urmele trecerii lor... 

I-am prins, apoi, într-un năvod de sfoară tare.“ 

Râ a spus, ca urmare: 

„Este timpul ca Sebek să ia în stăpînirea lui Lumea 
peștilor, 

Căci el a fost acela care a găsit braţele lui Horus 

În Țara peştilor“. 

Râ a mai adăugat: „Un ţinut de lacuri, pe drept, 

Va fi aşezat în apropierea năvodului lui Sebek“. 

Apoi, în timp ce faţa lui Horus era descoperită la lumină, 

Pentru sărbătorile din prima și din a cincisprezecea zi 
din lună, 

În Țara peştilor braţele lui s-au adus. 

Atunci, Râ a strigat: 

„Ca reședință, acestor două braţe, îi voi da lui Horus 

Nekhenul — cetate! 

Acolo, în cetatea Nekhen, cu solemnitate, 

Faţa îi va fi dezvăluită, în faţa celor două braţe ale lui. 

În timpul acestor sărbători, va scăpa de capcanele 

dușmanului“. 

Apoi, Horus a spus: 

„Lăsaţi-mă, pe Duamusft şi Kebhsennuf să-i aduc, 

Ca ei să păzească al meu Trup! 

Zeului tutelar din Nekhen, să-i devină slugi!“ 

Râ a răspuns: 

„Îţi dau tot ceea ce îmi ceri pe drept! 

La fel cum ai fost primit în Senkhet, 

La fel şi în Nekhen vei fi acceptat, 

Iar hoiturile dușmanilor tăi vor fi la bunul tău plac.“ 

Horus a spus: 

„Priveşte! Ei sînt cînd aproape de mine, cînd aproape de 

- tine; 

Poruncile lui Seth le ascultă cu luare aminte, 

Cînd glasul lui cheamă Spiritele divine din Nekhen! 

Acestea sînt: Horus, Duamuft şi Kebhsennuf! “ 

Fie ca, după moarte, să intru, la fel, 

Printre Spiritele divine din Nekhen! 

Voi putea piedicile de la picioarele lui Horus să Je desleg 

Căci eu cunosc bine Spiritele divine din Nekhen! 


CAPITOLUL CXIV 


Pentru a cunoaște Misterele din Khemenu 


Iată că, purtată pe braţe, porneşte 
În timpul sărbătorilor de Înălțare a lui Neith, la Mathit, 
Statuia lui Maat, înaintînd liniștit, 
Iar Ochiul divin străluceşte... 
Văd, în faţa mea, Cîntarul de Judecată; 
Sînt iniţiat în aceste Mistere și știu 
Ce a adus Maat din orașul Kesi! 
Oamenilor, însă, n-o să le spun niciodată 
Și nici măcar în faţa zeilor n-o voi repeta... 
Căci sosesc aici din însăși porunca lui Râ, 
Pentru ca la trecerea procesiunilor, să aşez la loc potrivit 
Statuia lui Maat, de sărbătoarea Înălţării lui Neith, 

la Mathit, 
Cînd Ochiul divin va fi judecat. . 
lată că, fiind eu în Misterele din Khemenu, un. învățat, 
Cu întreaga şi deplina mea putere vin, 
Căci, la fel ca şi voi, îndrăgesc ceea ce știu... 
O cunosc pe Maat în întreaga ei putere neieriătoare, vie, 
Şi îi primesc hotărîrea, în ce mă priveşte, cu bucurie. 
Salut, o voi, Suflete divine din Khemenu! 
Eu, care vă vorbesc, cunosc acele lucruri ascunse şi obscure 
Care vă sînt spuse la slujbele de o dată sau de două ori 

pe lună, 

Misterele Nopţii pe care Râ le păzeşte cu strășnicie, 
Și pe care Thot, însuși, mi le-a. dezvăluit mie; 
Precum şi alte lucruri pe care le-aţi învăţat... 
Vă cunosc bine Suflete Perfecte din Khemenu, cu adevărat! 


CAPITOLUL CXV 


Pentru a cunoaște Misterele din Heliopolis 


Într-adevăr, lungi au fost zilele şederii mele 
Printre Umbrele din Trecut... 
Printre Spiritele Vîrstelor bătrîne. . . 

Încă din Zorii Timpurilor, fără oprire, 

La sînul zeului Viitorului, Khepra, 

Am străbătut ciclul de Metamorfoze . .. 

lată că pe Ţărîmul Tenebrelor pătrund 

Și că, de-odată, faţa mi se dezvăluie şi nu o ascund 

În faţa Ochiului înflăcărat, ce o contemplă fățiș... 

O, voi, Suflete Perfecte, aflaţi! Unul de al vostru eu sînt! 

Căci cunosc Spiritele divine din Heliopolis! 

Într-adevăr, însăşi Înţelepciunii Marelui Văzător,!?? 

Prin Înţelepciunea mea ascunsă, îi sînt superior! 

N-am trecut, oare, prin puterea mea, pe deasupra 
obstacolelor? 

Oare, nu le-am vorbit eu însumi zeilor? 

Ei bine, nu! Demonii nu mă vor distruge şi nu mă las 


invins, 
Eu, Moștenitorul zeilor din Heliopolis! - 
Într-adevăr, chiar și Misterul Buclei îl știu, 
Care se află pe fruntea Copilului divin!173 
Iată că, acum Râ, zeului Amihaf i s-a adresat, 
Cel a cărui gură a fost rănit grav, odinioară, fiind 
atacat... 


Râ, deci, îi spuse acestei divinități: 
„Primește, de la mine, această lance, moştenire a întregii 
umanităţi! * 
Amihaf lancea a luat... 
Și, astfel, cei doi fraţi divini s-au întruchipat 
Şi, pe orbitele lor, Cerul în jurul lui Râ îl străbat... 
Mai tîrziu, Amihaf a devenit femeie, 
Împodobită cu Bucla sacră, acest paladium din 
Heliopolis .., 
Moștenitor al Moştenitorului său, Marele Văzător, 
Devine Preot-Văzător în Heliopolis. . 
O, voi, Spirite divine din Heliopolis! 
Într-adevăr eu v-am cunoscut: 
Voi sînteți Râ, Shu, Tefnut... 


CAPITOLUL CXVI 


Pentru a cunoaşte Misterele din Khemenu 


Iată că Neith peste oraşul Mahit s-a ridicat 

Și că, alături de ea, pășeşte zeiţa Maat, 

Cea care devoră păcatele oamenilor fără de lege; 
Judecătorul, tot ea îl alege. 

Apoi, de către preotul meu sînt introdus; 

Pătrund în sanctuar şi contemplu Misterele, transpus... 
Într-adevăr, niciunui muritor nu le voi explica, 

Şi nici unui zeu nu le voi repeta... 

Salut, o, zei din Khemenu, 

Voi mă cunoașteţi, la fel cum eu o cunosc pe zeiţa Neith! 
(lată că, dintre Tenebre, Ochiul divin a strălucit!...) 
Bucuraţi-vă de hotărîrea care mă mintuie! 

Într-adevăr, cunosc Sufletele divine din Heliopolis! 

Şi le cunosc de pe cînd erau răspîndite 

În sărbătorile o dată pe lună, 

Din timpul eclipselor, 

Şi în sărbătorile de două ori pe lună. 

Priviţi-l pe Thot, misteriosul... 

Mai departe, este Sa, zeul Înţelepciunii ... . 

Şi, în sfîrşit, aceasta este Tum, zeul cel mare. 


CAPITOLUL CXVII 


Pentru a pătrunde în Re-Stau 


Drumuri pe deasupra mea treceau... 

Eu mă duc spre Lumea din Re-Stau; 

Port, în acest drum al meu, 

Centură şi coroană de zeu; 

Merg şi fac ca, în Abydos, legea să fie stăpînă, 

Deschid noi drumuri ducînd spre Re-Stau; 

Osiris suferințele-mi alină... 

lată fac să se retragă apele şi Tronul mi l-am aşezat; 
Străbat, apoi, Valea Marelui Lac. 

Căci l-am făcut, pe Osiris, să triumfe asupra duşmanilor, 

Şi sînt un zeu în mijlocul zeilor! 

Aflaţi, Spirite divine! 

De însuşi Stăpînul Eterniţăţii sînt îndrăgit! 
Într-adevăr, eu păşesc aşa cum și voi pășşiţi; 

Ca și voi, rămîn în picioare, sau așezat, după vrere; 
Stăpiînirea asupra Verbului magic, o am în putere 
Aşa cum și voi aveți și o ştiţi stăpîni 

În faţa marelui zeu, Domnul din Amenti. 


CAPITOLUL CXVIII 


Pentru a pătrunde în Re-Stau 


Iată, mă nasc acum 

Şi vin pe lume în Lumea lui Re-Stau... 

Datorită libaţiilor, pe care preoţii mei lui Osiris le aduc, 

Sînt fericit printre Corpurile Glorioase „Sahu“, 

Printre spiritele din Re-Stau sînt primit cu măreție 
cerească, 

Și, apoi, cu Osiris în frunte, ne îndreptăm spre Dubla lui 

Casă. 
Eu merg în urma lor, eu, divinitate unică, 
În Dubla Casă a lui Osiris. 


CAPITOLUL CXIX 


Pentru a străbate Re-Stau 


Iată o mare divinitate, puternic strălucind, 

Care vine spre tine, Osiris! 

Acesta sînt eu! Ajuns înaintea ta, mă închin ţie... 
Priveşte! Sînt spălat de orice murdărie! 

Numele tău a fost închis în Re-Stau! 

Glorie ţie, o, Osiris! 

Cu adevărat, aici, în fața ta, Corpul Glorios mi l-am pus, 
Putea-voi auzi aceste cuvinte, ca răspuns: 

„Acest zeu, pe care îl vedeţi, niciodată nu va fi respins 
Din faţa prezenţei tale, Osiris“. 

CAPITOLUL CXX şi CAPITOLUL CXXI 


(Repetarea capitolelor XII şi XIII) 


CAPITOLUL CXXII 


Pentru a pătrunde în Amenti 


„Deschideţi-mi Porţile!“ 

--- Răspunde, mai întîi, o, Suflete! Cine eşti tu? 

Unde mergi? Ești în stare să treci prin Metamorfoze? 

Şi dacă DA, care sînt ele? 

— La fel ca şi voi, sînt un Spirit divin, o, zei! 

Numele Bărcii mele este următorul: 

„„Coeziunea-Sufletelor-multiple“; 

„Groaza-care-face-să-ţi- se-ridice-părul“ 

Se numesc vîslele mele. 

„Cea-care-veghează“ se cheamă prova mea; 

„Acesta-este-Răul“ este Numele ce-l poartă cîrma; 

„Navighează-drept-înainte“ pupa este numită. 

Cu adevărat, această Barcă, pentru călătoria spre Dincolo 
e pregătită. 

(Adu-mi în templul lui Anubis pomenile, pregătite bine, 

Carne, lapte şi dulciuri, în întregime). 

Căci pătrund în Dincolo în Şoim transformat, 

Şi trec peste Spațiile cerești ca Fenix înstelat! 

Intru, străbătînd toate drumurile în pace, 

În frumosul regat Amenti, 

În faţa Lacului lui Osiris, 

Pentru a-l adora pe Osiris, Stăpînul Vieţii Veşnice. 


CAPITOLUL CXXIII 


Pentru a pătrunde în Marele Templu 


Salut, o, Tum! 
Priveşte-mă! Într-adevăr, eu sînt Thot, 
Judecătorul luptei dintre Horus şi Seth! 

Prin mine, lupta lor va lua sfîrșit; 

Voi potoli furia și voi.pune capăt acestui dezastru, 
Pe care eu, lor, nicicînd nu l-am dorit; ! 

Iată că l-am legat şi l-am resprins pe peştele Andu, 
Și, prin aceasta, poruncile tale împlinind. .. 

Dar, mai întîi, mă culc în mormînt 

Împreună cu faptele din viața mea trecută; 

De aici încolo, piedicile, în fața mea, nu reai abundă. 
Iată că sosesc în templul zeului Uhem-Hra 

Ca tu, în tăcere, să mă poţi contempla. 

Acestui zeu, despre poruncile zeilor bătrîni îi vorbesc; 
Căci, pe zeii mai mici pot să-i învăţ şi să-i instruiesc. ... 


CAPITOLUL CXXIV 


Pentru a deveni supus al lui Osiris 


Ajuns pe Țărîmul Morților, 

Spune scribul Osiris Ani, triumfător: 

Sufletul meu pentru mine a zidit, 

La Djedu sălaş neclintit, 

In timp ce, în tinutul Buto, o duc tot mai bine; 

Slugi magice lucrează moșia pentru mine. 

Palmierul meu este la fel de frumos ca faţa zeului Amsu! 

(Nu! Nu! Nu mănînc așa ceva! Nici nu-mi apropii mîinile 

de ele! 

Nu le ating nici măcar cu tălpile de la sandale!) 

Avînd frumoasele mele ofrande, nu voi pieri și o ştiu! 

Căci am pîini făcute din grîu, 

Am berea făcută din orz. 

Acestea, zilnic, cu Bărcile Sektet și Mandiit îmi sosesc. 

Așezat sub frumosul frunziș al copacilor pe care îi iubesc, 

Îmi savurez pacea, contemplînd ofrandele ce mi s-au 
dăruit... 175 

Acum, voi deveni un Spirit sfințit! 

Zeiţa-Şarpe putere să aibă 

Să mă ridice, punîndu-mi pe cap Coroana cea Albă! 

O, voi, Spiritele-Paznici ai Porţilor 

Pacificatorul celor Două "Ţări! 

Eu, scribul Osiris Ani, în Fiinţa mea, aduc o substanţă 

Care poate fi dată zeilor, ca ofrandă!116 

O, zei, ajutaţi-l pe Osiris Ani! Ajutaţi-mă să ridic această 
ceaţă deasă, 

Care mă împresoară, din toate părţile, și mă apasă! 

Pe Osiris Ani, zeii să-l primească, cu braţe care se deschid! 

Eu, scribul Osiris Ani să apar triumfător 

În fata mulţimii zeilor! 

Aceştia, însă, trebuie să păstreze tăcere, 

Neclezvăluind, nimănui, cuvintele pe care le schimb 

Cu Sufletele din Generaţiile viitoare!!77 

Puternic, printre cei care în aer se rotesc, 

Conduc inimile zeilor care mă părtinesc. 

Orice zeu, sau zeiţă, care-mi redau puterile pierdute 

Spirite-Dascăli ai Anului vor fi făcute. 

Sub frunzișul verde mă voi desfăta 

Gustînd din ofrandele așezate în faţa mea. 

La fel ca Osiris, cînd în Abydos-apare, 

Voi fi recunoscut ca strămoş al lui Râ și al Fiinţelor 

luminoase; 

Înfășurat în vasta mantie a Cerului înstelat, 

Faţă în faţă cu zeii bătrîni m-au așezat. 

Piinea de comuniune în gură o ţin, 

Cînd apar în faţa zeului Ahiu. 

Ca ele să îmi vorbească, să le răspund lor, iar, 

Voi vorbi cu Fiinţele de Lumină şi cu Discul solar, 

Mare este puterea mea în al Tenebrelor tumult, 

Acelea ce domnesc în lumile din Mehurt; 

Aproape de Fiinţa adorată mă așez ... 

Adevărat este, acum, eu cu Osiris, o singură Fiinţă formez! 

Priviţi! Fiinţa mea la fel de perfectă devine 

Ca a lui Osiris, cel mai perfect dintre divinitățile bătrine; 

Lui Osiris îi voi vorbi în limba oamenilor, 

Iar el îmi va răspunde în cea a zeilor! ... 

lată că, spirit sfint devenit, 

Ajung aici, prin forţele magice care mă păzesc; 

Sînt condus, de zeiţa Maat, spre cei care o iubesc 

Căci eu, scribul Osiris Ani, sînt un Spirit sfinţit, 

Strălucitor în strălucirea Spiritelor sfinte. Acum 

Mă manifest sub forma glorioasă „Sahu“, 

În oraşele Heliopolis, Busiris, Herakleopolis, 

Abydos şi Panoplis, 
În fața tuturor zeilor, 
Eu, Osiris Ani, triumfător! 


CAPITOLUL CXXV 


Cuvinte de rostit la Intrarea în Dubla Sală a lui Maat 
Un imn de slavă scribului Osiris Ani să-i înălțați, 
Lui Osiris Ani, locuitor din Amenti, să-i cîntaţi! 
Ajuns pe Tărîmul Morților, 

Spune Osiris Ani, triumfător: 
O, Maat! Iată că, în fața ta, eu sosesc; 
Lasă-mă, frumuseţea ta strălucitoare să o slăvesc! 
Priveşte! Braţele mi se ridică în adorație mută 
Pentru Numele tău preaslăvit! O, Adevăr-Dreptate, ascultă! 
Sosesc din locuri în care salcîmul nu poate încoltţi, 
În care ierburile Pămîntului nu pot înverzi . . . 
Spre locurile ascunse, ale Misterelor, mă A sti 
Şi vorbesc cu'stăpînul acestor locuri, cu Seth. 
Osiris scribul Ani, cu Seth a intrat în templu și, 

pe îndelete, 
A văzut lucruri ascunse şi secrete... 
Seth, călăuza mea protectoare, stă aproape de mine; 
Fata îi e un văl gros ascunsă de lume... 
În faţa locului Misterelor se închină adînc; 
În sanctuarul lui Osiris pătrunzînd, 
Contemplă Misterele care se desfășoară aici. 
lată-i pe Spiritele-Paznici ai Pilonilor; forma lor 
Are aparenţa spiritelor sfinte ale morților. 
Ascultaţi discursul lui Anubis, care începe: 
Adresîndu-se la stînga și la. dreapta, vorbeşte 
În limba unui om venit din ţara Egiptului 
Şi care cunoaște drumurile ţări noastre și oraşele. 
El spune: „Inspiraţi mirosul acestui om! 
Vi se pare că-i unul dintre voi? 
Eu îi răspund: „Sînt Osiris, scribul Ani! 
Vin în pace și triumfător 
Să mă înfăţișez înaintea zeilor, 
Să-i contemplu pe zeii cei mari am venit! 

Pentru a-mi lua în stăpînire eterna mea viaţă, 
Împărtăşindu-mă din pîinea cerească; 
Pînă la cele mai îndepărtate hotare ale Cerului mi-am 
făcut drum, 
Unde locuieşte Osiris, Domn peste Djedu. . 
Puterea mişcărilor mi-o dă Osiris 
Cînd apare ca Bennu, cel cu capul de Fenix. 
Știind Verbul Puterii: î în ape curgătoare m-am “azvârlit: 
Ofrande de tămiie am oferit; 
Ca un copil, acum, mă îndrept 
Înspre copacul Sendet . 
Iată că în Elefantina am sosit, 
Înaintea Templului zeiţei Satit; 
Barca plină de dușmani, 6 am răsturnat 
Şi, în pace deplină, navighez pe Lac 
Şi contemplu Corpul Glorios al lui Ram-Ur;"$ 
Am vizitat Cetatea Siîntă, la Djedu; 
Mai departe, tac! Nu vreau să mai vorbesc... 
Divinităţii, stăpînirea picioarelor mi-o dăruiesc. 
Ajungînd la un templu, contemplu pe Domnul locului, 
pe Anubis, 

Pătrund, apoi, în templul lui Osiris; 

Veştmintele acestui zeu, pe mine, le-am încercat, 

Trecînd prin Re-Stau, Misterele de aici le-am contemplat; 

Am stat ascuns şi acoperit, f 

Pînă cînd cale spre ieșire am găsit... 

Am străbătut ținuturi pustii, în care nu creşte nimic, 

Mi-am acoperit goliciunea cu veştmintele pe care le-am 
găsit, 

Am primit, pentru a mă unge, pomada femeilor,!:? 

Am fost învăţat Cuvintele de Putere ale Iniţiaţilor. 

lată că Seth, în felul lui, îmi vorbește... 

li răspund: „Așa e, Cîntarul tău în inima mea se găsește, 

Însă, trebuie să îl cauţi, de poți!“ 

Măria-sa, Anubis, a zis: 

„Cunoști Numele acestei Porţi 

În așa fel încât să-l poţi spune acum?“ 

Eu îi răspund: 

„Zeul-Shu-distrugătorul, iată Numele acestei Porţi!“ 

Măria-sa, Anubis, a zis: 

„Cunoşti tu Numele Balamalei de sus a acestei Porti, 

Precum și Numele Balamalei de jos?“ 

Îi răspund: ,Doamna-Adevăr-Dreptate-pe-picioarele-sale& 
Este numele Balamalei de sus. 
„Domnul-îndoitei-puteri-Îmblînzitor-de-Fiare“ 

Este Numele Balamalei de jos. 

Atunci, Măria-sa, Anubis, zice: 

„treci, fiindcă tu cunoşti aceste Nume magice!“ 


(Intrînd în Dubla Sală a Adevărului-Dreptate, Maat, 
defunctul va pronunţa ceea ce urmează, pentru a se putea 
debasara de păcatele sale şi pentru a-i putea contempla 
pe zei.) 


Confesiunea Negativă I 


Închinare, mare zeu, Domn al Adevărului și Dreptății, 
Stăpîn preaputernic! Iată, mă înfățişez în fața ta! 
Îngăduie, frumusețea ta strălucitoare să o pot contempla! 
Cunosc Numele tău magic, ca și al celor patruzeci şi două 
de divinităţi, 
Care, în Vasta Sală a lui Maat Adevăr-Dreptate, 
te înconjoară 
În ziua în care, înaintea lui Osiris, păcatele se măsoară; 
Cu sîngele păcătoşilor, aceste divinități se hrănesc.!% 
Numele tău este: „Domnul-Ordinii-din-Univers- 
Ai-cărui-doi-ochi-sînt-cele-două-zeițe-surori.“ 
Iată că pe Maat Adevăr-Dreptate aduc în Inima mea, 
Căci am smuls tot Răul din ea... 
Niciodată contra omului n-am păcătuit, 
Nici părinţii sau rudele nu mi-am batjocorit, 
N-am înlocuit Adevărul prin Strîmbătate, 
Cu oameni răi nu am avut de a face; 
În viața mea, n-am tăcut crime; 
N-am silit pe alţii să muncească pentru mine. 
N-am viclenit, la măriri să ajung; 
Pe slugi niciodată nu le-am bătut. 
Dispreţ pentru zei nu am nutrit, 
Pe nevoiaşi nu i-am lipsit de bunul lor 
N-am făcut-păcate care-i supără pe zei, 
N-am lăsat ca un sclav să fie bătut de stăpînii săi. 
Altuia, suferință n-am căşunat, 

Pe nimeni, să moară de foame, n-am lăsat. 
Pe oameni, semenii mei, să plîngă cu lacrimi nu i-am silit, 
N-am omorît pe nimeni şi nici moarte n-am poruncii. 
Suferință oamenilor nu am pricinuit 
Nici pomeni din temple nu am furat. 
N-am mîncat piinile, pentru zei plămădite, 
N-am şterpelit ofrande, aduse Spiritelor sfinte. 
Fapte de care să-mi fie ruşine în faţa oamenilor 
N-am săvîrşit în incinta templelor. 
N-am micşorat ofrandele, 
N-am încercat să-mi măresc averile 
Pe căi necinstite, 
N-am riîvnit la ogoarele de alţii stăpiînite. 
N-am trișat greutăţile cîntarelor, 
N-am luat laptele de la gura copiilor. 
Nu mi-am însușit turme ce pasc singure în pustietatea 
păşunilor, 
N-am pus capcane pentru păsările destinate zeilor. 
N-am pescuit cu momeală de peşte mort, 
N-am oprit izvoarele ce trebuie să ţișnească, 
Nu am surpat barajele care ţin apa în loc, 
Nici n-am stins flacăra unui foc, 
Atunci cînd e nevoie de el şi cînd arde. 
N-am călcat rînduielile, în privința ofrandelor de carne. 
Animale, aparţinînd zeilor şi templelor, nu mi-am însuşit, 
Nici n-am împiedicat vreun zeu să se manifeste pe deplin. 
Sînt pur! Sînt pur! Sînt pur! Sînt pur! 
Am fost purificat, precum Fenixul din Herakleopolis. 
Căci sînt Domnul Respirațiilor, 
Care dă viaţă tuturor iniţiaţilor 
În ziua, în care Ochiul lui Horus, 
În prezenţa domnului divin al acestui pămînt, 
Culminează la Heliopolis. 
Pentru că am văzut culminînd, la Heliopolis, Ochiul lui 
Horus, 
Fie ca nici un rău să nu mi se întîmple pe acest Tărîm, 
0, zei, 
Nici în marea voastră Sală Adevăr-Dreptate, 
Căci eu cunosc Numele acestor zei 
Care o înconjoară pe Maat, marea divinitate 
Adevăr-Dreptate. 

CONFESIUNEA NEGATIVA II 


. O, tu, Spirit mergînd cu pasul mare 


Şi care te arăţi la Heliopolis, ascultă-mă, 
N-am trăit niciodată în desirînare. 


. O, tu, Spirit care te manifești la Ker-Aha, 


Pe ale cărui braţe se încolăceşte focul şi flacăra, 
Nicicîind n-am maltratat pe cineva. 


. O, tu, Spirit care te manifeşti la Heliopolis - 


Şi care respiri Suflul divin, 
Inima mea detestă orice brutalitate. 


. O, tu, Spirit care te manifeşti la izvoarele Nilului, 


Care te hrănești cu Umbrele Morților; 
Eu nu am furat. 


. O, tu, Spirit care te manifeşti în Re-Stau 


Şi ale cărui membre putrezesc duhnind; 
Semenii mei nu i-am ucis nicicînd. 


i, O, tu, Spirit care te manifeşti în Cer 


Sub dubla înfăţişare de Leu; 
N-am împuţinat apa din lanurile de grîu. 


: O, tu, Spirit care te manifeşti la Letopolis 


Și ai cărui ochi înțeapă ca două pumnale! 
Eu n-am înşelat. 


. O, tu, Spirit cu mască de fiăcări 


Care mergi încet, spre înapoi! 
Nu mi-am însușit ceea ce aparţinea zeilor. 


O, tu, Spirit care te manifești la Herakleopolis, 


Care spargi şi dărimi casele! 
Eu nu am minţit. 


O, tu, Spirit care te manifeşti la Menfis, 
Care faci să izbucnească şi să se întețească flăcările! 
Pe semenii mei nu i-am lipsit de hrană. 


. O, tu, Spirit care te manifeşti în Amenti, 


Divinitate a celor două izvoare ale Nilului, 
Pe nimeni n-am făcut să moară de foame. 


12. 


13. 


14. 


15. 


16. 


18. 


O, tu, Spirit care te manifești în ținutul Lacurilor 
Şi ai cărui dinţi sclipesc în lumina Soarelui! 
N-am sărit niciodată la bătaie. 


O, tu, Spirit care te arăţi aproape de eșafod 
Și care, lacom, te arunci asupra victimelor tale! 
Animalele din temple eu nu le-am ucis. 


O, tu, Spirit care te manifești 

În marea Sală a celor treizeci de judecători, 
Care te hrănești cu măruntaiele păcătoşilor, 
Eu nu am înşelat. 


O, tu, Domn al Ordinii Universale, 
Care te maniftești în Sala lui Adevăr-Dreptate, 
N-am luat cu forța pămînturile altora. 


O, tu, Spirit care te manifeşti la Bubastia 
Și care mergi înapoi. 
Eu n-am ascultat pe la uși. 


. O, tu, Spirit Asti care te arăţi la Heliopolis! 


N-am păcătuit prin limbuţie. 


O, tu, Spirit Tutuf care te arăţi în Ati! 
N-am aruncat blesteme pentru un necaz care mi s-a 
făcut, 


19. O, tu, Spirit Uamoenti, care te arăţi în gropile de tortură, 


20. 


21. 


22. 


23. 


N-am păcătuit prin adulter. 


O, tu, Spirit care te manifeşti în templul din Amsu 
Şi care urmăreşti, cu grijă, ofrandele ce ţi se aduc! 
În singurătate am fost întotdeauna cast. 


O, tu, Spirit care te arăţi în Nebatu, 
Niciodată n-am terorizat oamenii. 


O, tu, Spirit-distrugător care te manifeşti în Kaui! 
N-am schimbat orînduiala timpului. 

O, tu, Spirit care te arăţi la Urit, 

A cărui voce o aud psalmodiind! 

Niciodată nu m-am lăsat copleșit de mînie 

27. 


28. 


29. 


31. 


36. 

„O, tu, Spirit care te arăţi copil în Ținutul Lacului Hekat 


N-am fost surd la glasul Dreptăţii. 


5. O, tu, Spirit care te manifeşti la Unes, 


N-am căutat niciodată cearta. 


. O, tu, Spirit Basti, care te arăţi la Mistere! 


Niciodată nu mi-am făcut semenii să plîngă. 


O, tu, Spirit a cărui faţă se află la ceafă 
Şi care ieși din sălașul tău ascuns! 
N-am păcătuit niciodată împotriva firii, cu bărbaţii. 


O, tu, Spirit cu piciorul înfășurat în foc 
Și care ieşi din Akhekhu! 
Eu n-am păcătuit prin nerăbdare. 


O, tu, Spirit, care ieşi din Kenemet 
Și al cărui nume este Kemeniti! 
Pe nimeni n-am vorbit de rău! 


. O, tu, Spirit care vii din Sais 


Şi care îţi aduci, în mîini, ofrandele tale! 
N -am fost niciodată certăreț. 


O, tu, Spirit care te arăţi în Djetet 
Şi ale cărui feţe sînt numeroase! 
N-am făcut nimic în pripă. 


. O, tu, Spirit care te arăţi la Unth; care ești atît de 


deschis! 
N-am fost niciodată lipsit de respect pentru zei. 


. O, tu, Spirit împodobit cu coarne şi care vii din Satiu! 


În cuvîntările mele către oameni, n-am vorbit în plus. 


. O, tu, Nefer-Tum, care vii din Memfis! 


N-am furat şi nici n-am viclenit. 


5. O, tu, Tum-Sep, care vii din Djedu 


Pe Rege niciodată nu l-am birfit. 


O, tu, Spirit a cărui inimă este vie 
Şi care vii din Debti! 
Eu nu am murdărit apele. 


37. O, tu, Hi, care te arăţi pe Cer! 
Află: niciodată n-am rostit cuvinte pline de mîndrie 
deșartă. 
38. O, Tu, Spirit care dai porunci Iniţiaţilor, 
N-am spus blesteme împotriva zeilor. 


39. O, Tu, Neheb-Nefert, cel care din foc vine! 
N-am fost fără obraz sau fără ruşine. 


40. O, tu, Neheb-Kau, care din oraș vii, 
N-am viclenit niciodată pentru măriri. 


41. O, tu Spirit al cărui cap este sfinţit 
Si care, deodată, din ascunzătoare ţișnești! 
Să știi: numai pe căi cinstite m-am îmbogățit. 


42. O, tu, Spirit care din Lumea Inferioară te iveşti 
Și-ţi duci înainte braţul tăiat. 
„Niciodată pe zeul Cetăţii mele nu l-am neglijat. 


CAPITOLUL CXXV 
În faţa Zeilor Lumii Inferioare 


O, voi, divinităţi care şedeţi în marea Sală de Adevăr- 
Dreptate, 

Eu vă salut! 

Într-adevăr, eu vă cunosc şi Numele voastre le cunosc pe 

toate! 

Nu mă daţi cuţitului de călău 

Şi nu stăruiți asupra păcatelor mele pe lîngă 

Domnul și Stăpînul care vă e zeu, 

Ca Nenorocul să nu mă ajungă, 

Ca urmare a cuvintelor voastre! 

Făceţi să se audă Adevărul la Domnul Universului! 

Căci, în timpul pe care, pe Pămînt l-am trăit, 

Numai lucruri bune şi adevărate am înfăptuit; 

Niciodată pe zei nu i-am blestemat. 

Vor putea, oare, Geniile tutelare ale Zilelor şi Orelor 

Să facă în așa fel ca de nenoroc să fiu ocolit! 

O, voi, care ședeţi în marea Sală de Adevăr și Dreptate, 

Bine v-am găsit! 

Inima voastră nu cunoaşte minciuna și nici nedreptatea, 
Trăiți întru Adevăr, iar cu Dreptate vă hrăniţi; 

Voi rămîneţi sub privirea fixă a lui Horus, 

El, care veghează din al său Disc! 

În ziua Marii Judecăţi, scăpaţi-mă de Babai,l8! 

Cel care înghite măruntaiele Puternicilor; 

Lăsaţi-mă să pătrund pînă la voi! 

Căci n-am furat, n-am făcut nici un fel de păcat 

Și nici, pe mărturii mincinoase, nu m-am jurat. 

Să nu fiu pedepsit căci n-am săviîrşit asemenea fapte; 
Hrana mea a fost Adevăr şi Dreptate, 

M-am purtat aşa cum buna-cuviinţă o cere 

Şi care, zeilor le face plăcere. 

Cu adevărat mereu am făcut ceea ce zeilor le-a plăcut, 
Înfometatului i-am dat pîine, însetatului i-am dat de băut; 
Pe cel gol l-am îmbrăcat, o barcă am dat celui naufragiat, 
Ofrande zeilor am adus 

Precum şi Spiritelor sfinţite, de sus... 


Spirite divine!. 

Mintuiţi-mă! Apăraţi-mă! 

În fața marii divinităţi, să nu-mi faceţi vină! 

Curate îmi sînt mîinile, curată e gura mea! 

Făceţi să aud, venind de la voi, aceste cuvinte: 

Oh! Vino în pace, Suflete care sosesti aici! 

Vino în pace! 

Într-adevăr, am auzit eu bine 

Cuvintele, grele de însemnătate, ce şi le-au întors, 

Între ei, Motanul divin:? și Corpul Glorios, 

În templul de la Hapdre. 

Am răspuns întrebărilor spiritului, care spune și ce s-a 
hotărît 

Și a cărui față se află la ceafă. 

Acum, în Re-Stau, contemplu slujbele; 

Deasupra lor, Arborele binecuvîntat își întinde ramurile.. . 

Cunoscînd cele mai tainice gînduri ale zeilor, 

Le-am cerut, lor, ajutor 

Căci, pentru a aduce mărturii despre Adevăr am venit, 

Pentru ca Balanța să se oprească la Aukert. 

O, tu, Domn al Coroanei Atefu, 

Al cărui Nume este „Domnul Vînturilor“! 
Tu, care stai pe înalte piedestale, 
Apără-mă de acele slugi ale tale, 
Ale căror hotărîri aduc nenorociri cumplite 
Și ale căror feţe sînt acoperite... 
Pieptul meu e pur, fiindcă l-am spălat, 
Iar dosul și măruntaiele mi le-am purificat în Lacul 
lui Maat. 
În întreaga mea ființă, n-ai să găsești nici o parte 
Care să nu fie din Maat-Adevăr şi Dreptate. 
În Iazul din Sud, m-am curăţit, 
În Cetatea din Nord, m-am odihnit, 
Aproape de Cîmpul cu Potîrnichi. 
Acolo unde, în al doilea ceas din Noapte 
Şi în al treilea ceas din zi, 
Se scaldă servitorii lui Râ... 
Inimile zeilor, cînd trec pe aici, 
Fie noapte, fie zi, 
Spun, vorbind cu mine: „Poţi să te apropii! 
Cine eşti tu? Care este Numele tău?“ 
— „Floare-de-Măslin“ este Numele meu... 
O voce se aude din spații 
Și-mi răspunde cineva, nevăzut: „Treci!“ 
Jată un crîng și apoi un oraș... 
O voce întreabă: 
— „Ce ai găsit în drumul tău?* 
— Un picior şi un șold am găsit. 
— Şi ce le-ai spus lor? l 
— Bucurie şi seninătate. 
— Ce ţi-au dat ele? 
— O torţă aprinsă şi o tăbliță de cristal. 
— Cu aceste daruri, ce s-a întîmplat? 
— În zori, aproape de lac, 
În mijlocul canalelor, le-am îngropat. 
— Acolo, ce ai găsit? 
— Un sceptru de piatră am găsit. 
— Care este Numele acestui sceptru? 
— Numele lui este „Liber-ca-Vîntul“. 
Pe cînd torţa aprinsă și tăblița de cristal îngropai, 
Ce mai făceai? 
— Am rostit Cuvintele de Putere, am dezgropat tăblița, 

Am stins torta, 
Am sfărîmat, apoi, tăblița de cristal 
Şi lacul l-am spart... 
— Poţi trece prin: ușă Sălii Maat, 
Căci tu cunoşti faţa dublă a lui Adevăr-Dreptate. 
Însă Zăvorul Ușii îmi spune: 
— Nu te las să treci dincolo de mine, 
Dacă Numele meu ascuns nu mi-l vei spune. 
—  „Centrul-de-greutate-al-Balanţei-pentru-Adevăr- 
Dreptate“, iată Numele tău. 
-— Să treci mai departe, nu te voi lăsa 
Îmi spune Tocul uşii din dreapta, 
Pînă nu-mi vei fi spus Numele meu ascuns. 
—- „„Talerul-Balanţei-pe-care-se-află- Adevăr-Dreptatet, 
iată Numele tău, 
— Pe aici nu vei putea să treci, încă, 
Îmi spune Tocul uşii din partea stîngă, 
Pînă nu-mi vei fi spus Numele meu ascuns. 
- — „Ofranda-de-vin“, acesta a Numele tău. 
Pragul Uşii îmi spune: 
-— Nu te voi lăsa să treci peste mine, 
Pînă ce nu-mi vei fi spus Numele meu ascuns. 
—— „Taurul-zeului-Kebt, iată Numele tău. 
-— Eu nu te voi lăsa să treci, 
Îmi spune Clanţa Uşii, pînă nu-mi vei fi spus 
Numele meu ascuns. 
— „Degetele-mari-de-la-picioarele-mamei-tale€, iată 
Numele tău. 
— Eu nu te voi lăsa să intri în Sală, 
Îmi spune Minerul de la Clanţă, 
Pînă nu-mi vei fi spus Numele meu cel ascuns. 
—  „Ochiul-izvor-de-Viaţă-al-zeului-Sebek-Domnul-din- 
Bakhau“, iată Numele tău. 
— Eu nu te voi lăsa să pătrunzi, 
Îmi spuse Paznicul Foilor de Uşi, 
Pînă nu-mi vei fi spus Numele meu ascuns. 
—  „Cotul-protectorului-lui-Osiris-al-zeului-Shu“, iată 
Numele tău. 
— Nu te vom lăsa să treci printre noi, 
Îmi spun stilpii Uşii, pînă nu vei fi spus 
Numele nostru ascuns. 

Numele voastre sînt: „Copiii-zeiţei-încoronate-a- 
Şerpilor“. 
Ne-ai recunoscut. Poți, așadar, să treci! 
Eu nu te voi lăsa să mă calci, 
Îmi spune Podeaua Sălii Maat, 
Căci sînt sfîntă şi liniștesc călcătura prea tare 
Şi, de altminteri, nu cunosc Numele celor două picioare 
ale tale, 
Care sînt gata să mă calce... Răspuns eu aștept! 
„Alergătorul-zeului-Khas este Numele piciorului 
drept; 
„Sceptrul-lui-Hathor“ este Numele piciorului meu 
stîng. 
Poţi să treci. Într-adevăr, mă cunoşti! 
Pe aici n-ai să treci, căci n-am să te anunţ, 
Spune Paznicul Uşii de la Sala lui Adevăr-Dreptate, 
Pînă nu-mi vei fi spus Numele meu ascuns. 
„Acela-care-cunoaşte-Inimile-şi-care-umblă-prin- 
măruntaiele-omuluii, lată Numele tău. 
Te voi anunța zeului ... O singură întrebare a rămas: 
Care este zeul care guvernează acum, în acest ceas? 
Care este Numele său? 
„Cel-care-apără-cele-Două-Păminturi“, iată Numele 
său. 
Bine, dar cine este acest zeu 
Care Apără cele Două Pămînturi? 
Thot este acest zeu. 
Treci atunci pragul şi apropie-te, după ce l-ai trecut, 
Spune vocea lui Thot, el însuşi rămîniînd nevăzut. 
Pentru ce ai venit aici? Spune imediat! 
Am venit aici pentru a fi anunţat. 
Ce fel de om ești tu? Care-ţi sînt motivele? 
Sînt curățat de toate păcatele, 
Imperfecţiunile oamenilor îmi sînt străine, 
Ei, care ascultă, fără să se gîndească, de mînie; 
Dintre acești oameni, eu nu mai fac parte. 
Am să te anunţ la divinitate, 
Dacă-mi vei răspunde, pe loc: 
Care este Numele acelei divinități 
Care este apărată de un Car de Foc, 
Care este împrejmuită de un Zid din zeiţele-Şerpilor 

Şi care se odihnește pe suprafața curgătoare a Apelor? 
Ce ai de zis? 
— Acesta e Osiris! 
— Treci pragul! Într-adevăr, te voi anunţa! 
Poţi afla:. . 
Piinea ta de Împărtășanie, 
Vinul tău de Împărtăşanie, 
Şi toate ofrandele sepulcrale ce-ţi sînt aduse ţie 
Sint emanațţii din Ochiul lui Râ! 


Rubrică 


Vă veţi imagina ce se întîmplă în marea Sală a lui 
Maat-Adevăr-Dreptate. l 

Acest capitol va fi recitat în timp ce trupul mortului 
va fi spălat, purificat și înfăşurat în feșele mumici; apoi, 
i se vor pune sandalele, ochii i se vor umple cu antimo- 
niu, iar restul corpului, cu pomadă „anti“, iar apoi, i se 
vor aduce ofrande sepulcrale de tămilie, carne, păsări, bere, 
precum şi legume. Pe urmă, se vor desena imagini colo- 
rate pe capacul sicriului, un capac care a fost făcut ca o 
carapace, dintr-un pămînt care n-a fost călcat de animale 
domestice. Dacă pe acest capac se vor scrie şi cuvintele 
capitolului de mai sus, atunci atît defunctul, cît şi copiii 
săi vor prospera; numele său nu va fi uitat și se va bu- 
cura de simpatia regelui și a prințeselor. El va găsi pe 
Altarul Marii Divinităţi, pîine, vin şi carne; nu va fi alun- 
gat de la Porţile lui Amenti; va fi introdus aici în tovă- 
rășia regilor Egiptului și se va afla în anturajul lui Osi- 
-ris în mod real, continuu, veșnic. 


CAPITOLUL CXXVI 


Salut, o, voi, patru Spirite puternice cu măşti de 
maimuțe, 8% 

Voi, care, aşezaţi la prova Bărcii lui Râ, 

Anunţaţi poruncile Stăpinului Lumilor! 

Voi, sînteţi Judecătorii mei, neabătuţi. 

Separaţi-mi, deci, mizeriile de virtuţi! 

Potoliţi mînia zeilor prin focul devorator 

Care vă ţişnește prin guri! 

Voi duceți otrandele zeilor, 

Mesele sepulcrale Spiritelor sfinte. 

Voi, care trăiţi şi vă hrăniți cu Maat-Adevăr-Dreptate, 
Voi, nu cunoaşteţi Răul şi minciunile sfruntate . .. 
Din inima mea, Răul smulgînd, 

Îmi faceţi neştiute păcatele pentru care, pe Pămînt, 
- Atitea pedepse ar merita... 

Scoateți murdăriile care mă ating 

Astfel încît nimic să nu mă oprească la voi să ajung. 
Lăsaţi-mă să intru în Ammehet, să intru în Re-Stau, 
Să trec prin misteriosul Portal din Amenti, 

Ca mesele sepulcrale să-mi fie oferite, 

La fel cum le sînt date Spiritelor sfinţite 

Şi a căror existenţă este; ei intră în Re-Stau; 

Ei pleacă din Re-Stau... 

Cele patru spirite puternice, cu măști ca maimuţele, 
Răspund: „Vino! Noi ţi-am nimicit toate păcatele 

Și toate viciile pentru care, pe Pămînt, ai fi fost pedepsit. 
Ti-am scos toate murdăriile care te întinau. 

Intră, deci, în Re-Stau! 

Treci prin Portalul misterios din Amenti! 

Aici vei primi mese sepulcrale 

Şi vei putea intra şi ieși, după plac, ca oricare, 

Aşa cum le este permis şi Spiritelor 

Shnte care au trăit după poruncile zeilor; 

Numele tău va fi spus, zi de zi, în interior, 

in Templul Orizonturilor . . . 


CAPITOLUL CXXVII 


Imn închinat zeilor din Kerti’ 


Salut, o, voi, divinităţi din Kerti, 

Şi voi, locuitori din Amenti! 

Salut, Paznici ai Pragurilor din Duat! 

Voi, care pe zei îi păziţi neîncetat, 

Care anunţaţi Numele noilor sosiți lui Osiris, 

Și care, pentru a-l apăra, o magică Barieră construiți, 
Care slăviţi zeii şi-i nimiciţi pe dușmanii lui Râ, 
Care alungaţi Tenebrele și răspîndiţi Lumina, 
Care contemplaţi marea și sfinta divinitate 
Si trăiţi în comuniune cu Viaţa sa ... Voi, de se poate, 
invocați-l pe Cel ce sălășluieşte în Orbita solară! 
Pentru ca Sufletul meu să poate asista la Misterele 
voastre; 
Căci sînt o fiinţă puternică, asemeni vouă, 
Piedicile care mi s-au pus, în calea spre Amenti, le-am 
spulberat 
Şi, asupra dușmanilor voştri, am triumfat. 
O, tu, mare zeu, care în Orbul solar sălășluiești, 
De neînfrînt, în faţa duşmanilor, eşti. 
La fel ca tine, o, Osiris, domn în Amenti, 
Am izbîndit asupra dușmanilor tăi din cer şi de pe 
Pămint, 
Domn peste toţi zeii şi peste zeițele toate! 
Tu însuţi puternic, alături de Cel niciodată cunoscut 
Şi niciodată celorlalte divinităţi dezvăluit . . . 
Salut, Paznici ai Pragurilor! Salut! 
Voi, care înhăţaţi Suflete și cadavre mîncaţi, 
Voi, care pe Adevăr-Dreptate spre Sufletul divin o 
; purtați 
Şi care, eliberați de orice Rău, sălăşluiți în Akert, 
Nu mă lăsați singur, neajutorat, 
Pentru a nu fi, pe veci, spulberat! 
Voi, care faceți ca Maat-Adevăr-Dreptate să ajungă 
Spre acea fiinţă perfectă si tainică 
Ce-şi are sălaşul în T umea Inferioară, 
Acest Eu, al cărui Suflet, la fel ca Râ, Osiris se proclamă! 
Arătaţi-mi calea, deschideţi-mi Porţile, 
Precum și sălașul din Kerti,!8 
Căci prin voi, asupra dușmanilor mei, am putut să trium?! 
Tar Paznicul Porții să-mi aducă pomeni 
Şi să-mi așeze pe cap Coroana Nemmes, 
Însemn al Celui care sălășluieşte în sanctuarele tainice! 
Iată-l pe Horus al celor două Orizonturi, Formă 
nemișcată, 
Suflet divin, Spirit perfect, mare Maestru al lui Adevăr- 
Dreptate; 

Miinile sale sînt puternice. 

Cei doi zei mari mă salută, de bucurie, radiază . 
Slăvindu-mă, mă înconjoară şi mă îmbrățișează, 

îmi asigură părtinire şi pază. 

Înălţarea mea la Cer este asemănată cu aceea a unui zeu, 
Supus poruncilor, am trecut prin ciclul Metamortozelor, 
Sînt victorios în fața Judecătorilor; 

Porţile Cerului, în faţa mea, se deschid, 

La fel cu cele din Lumea Inferioară și de pe Pămînt, 

Ia fel cum se deschid în faţa lui însuși Râ. 

Cu glas mare, eu am strigat: 

Deschideti- -mi Porțile din Cer, de pe Pămînt și din Duat! 
Sufletul, veșnic trăitor, al lui Osiris — sînt eu! 

Trăiesc chiar în ființa acestui zeu! 

Lăsaţi-mă să trec fără piedici, căci sînt pur, fără vină, 
Prin toate Ținuturile, după cum e scris în Legea divină!“ 
Năzîndu-mă, toţi zeii mă slăvesc! 

Putea-voi iubirea să le-o cuceresc! 

Putea-voi merge și umbla, după plac! 

Nici un viciu şi nici un păcat 

Să nu-mi fie bănuit ci, uitat!... 


CAPITOLUL CXXVIII 


Imn spre Gloria lui Osiris 


Salut, o, Osiris, 

Fiinţă-Bună, fiu al lui Nut, 

Prim-născut al lui Keb, zeu bătrîn, Maestrul Suflului 
Vieţii, 

Mare Prinţ peste Apus și Răsărit, 

Domn al Misterelor care seamănă groază, 

Încoronat la Hneni-nesu cu coroana Atef,1% 

Maestru al Puterii Suilării, 

Domnul Sălii riturilor teurgice, 

Maestru al ofrandelor multiple şi al sărbătorilor din Djedu? 

Iată că Horus îl adună pe Tatăl său, Osiris, 

De prin toate colţurile din Univers; 

Isis şi Nephtys vin și-l ajută; 

Verbul Magic al lui Thot sfințește Fiinţa-Bună, | 
Cuvintele sale îl zidesc, îndelung, în pieptul său; 
Ele îi ies apoi din gură şi îl redau pe Horus 
Mai viguros decît oricare alt zeu. 
Ridică-te, Horus! Tu, fiu al lui Isis, 
Repune-ţi Tatăl pe tron, pe Osiris! 
Salut, o, Osiris! Priveşte! Vin spre tine! 
Sînt fiul tău, Horus, care te reaşază 
În întreaga Putere divină! 
Într-adevăr, de acum 
Din ofrandele sepulcrale, aduse lui Osiris, mă înfrupt, 
Deci, ridică-te, Osiris! Asupra duşmanilor tăi, am 
triumfat! 
Te-am răzbunat! 
Într-adevăr, sînt Horus cel al zilei de azi! 
În timp ce mă ridic, avînd trăsăturile Sufletului tău, 
Acest Suflet te slăveşte în faţa zeilor care te înconjoară. 
Salut, O, Osiris! Jată-l pe Ka-ul tău, care sosește în 
faţa ta! 
Tu, rămîi în pace, cu Numele de Ka-Hotep, 
Sînt Horus, care te slăvește sub Numele tău de Spirit 
sfinţit; 
Te ador, sub Numele tău Pehu, 
Şi îţi deschid calea în Numele tău Up-Uaut, 
Salut, o, Osiris! Iată că în faţa ta eu sosesc! 
Duşmanii tăi, adunaţi de peste tot, în mîini ţi-i aşez. 
Iată că îţi primeşti Sceptrul şi un Piedestal, 
Pe ale cărui trepte, tălpile tale pornesc spre înalt. 
Tu faci să ajungă la zei hrană pentru spirite 
Si ofrande sepulcrale, celor ce zac în morminte. 
O, zeu preaputernic! Ai pus în mîinile zeilor, 
Care sînt creaţi de tine, imensa ta putere! 
Sălășluiești în Corpurile glorioase 
Şi readuni însuşirile, risipite în toate divinităţile, 
Tu faci să se audă Vocea Adevăr-Dreptate 
În ziua ofrandelor, în timpul sărbătorilor din Uga... 

CAPITOLUL CXXIX 


(Repetarea capitolului C) 


CAPITOLUL CXXX 


Pentru a face perfecte Spiritele sfințite 


Priviţi! Cerul este deschis, Pămîntul este deschis, 
Apusul este deschis, Răsăritul este deschis, 

Jumătatea de Sud a Cerului este deschisă, 

Jumătatea de Nord a Cerului este deschisă, 

Porțile sînt larg deschise, Portalele au zăvoarele trase, 
Şi iată că, la Orizont, Râ se arată încet... 

Poarta dublă îi este deschisă de Barca Sektet; 
Portarul îi este deschis de Barca Mandjit; 

El respiră Orînduiala divină a Lumilor ... 

Iată că apare şi zeul Shu; îl crează pe Tefnut; 
Supușii lui Osiris alcătuiesc suita lui Râ, de pe Cer; 
Pe cînd eu strîng în miîini lancea de fier 

Şi, egalul lui Horus, pătrund, cu forţa în sanctuare, 

Şi merg spre locurile în care se oficiază Mistere 
Trimisul zeilor, care mă iubește, 

Prin libaţii capela mi-o primeneşte, 

Iar Maat-Adevăr-Dreptate mă însoţeşte. 

Pentru a-mi întări sanctuarul, funii am primit 

Si furtunile, pentru a îngrizo! 

Ci inundaţiile să nu vină în casa mea! 

Să nu fiu alungat din faţa lui Râ! 

Să nu fiu silit drumul să mă schimb! 

Priviţi! Iată faptele mele din viaţa petrecută pe Pămînt! 
Priviţi-le! Le am la mine și le ţin cu mîinile! 

Nu mă faceți să mă rătăcesc în Valea cu Tenebre! 
Nu mă duceţi la Lacul în care Răii sînt azvirliţi,!86 
Printre cei demnaţi să nu mă osîndiți! 

Sufletul meu să nu fie supus chinurilor, 

Nici dus şi închis, la cheremul demonilor! 

Să-mi fie îngăduit obrazul să-mi întorc 

De la Sepdu-eşatod!187 

Fiţi lăudaţi, o, voi, Spirite planetare, 
Ale constelaţiei Ursa Mare! 
Pe cînd voi, o, cuțite divine ale Misterelor, 
Și voi, cele două Braţe care luminaţi şi 
bucuraţi Universul 

Şi conduceţi, după ritmurile Epocilor, 
Fiinţele bătrîne şi tinere, 
Priviţi-l: Iată-l pe Thot, domn peste Mistere! 
Aduce libaţii în faţa marelui 

Maestru-al-Milioanelor-de-Ani 
Care-i deschide drumul spre firmament; 
Aceasta este Thot care uraganele le prinde 
Şi, apoi, în fortărețele lui le închide. 
Iată că, eu, Osiris, sosesc în fața sălaşului meu etern... 
O, voi, Spirite divine! 
Trimiteţi, departe de mine, mizeriile și suferinţa! 
Pentru ca persoana mea să-i fie plăcută lui Râ, 
Lăsaţi-mă să pătrund pînă la el! 
Cu o barcă, anume pentru mine pregătită, 
Să mă ducă, fără necazuri, pe apa liniștită! 
Thot să-mi umple Inima” de bucurii nebănuite! 
Apoi îl voi slăvi pe Râ, şi Râ va asculta aceste cuvinte, 
Iar piedicile puse de dușmani, în faţa mea, 

le va înlătura .. 
Putea-voi să navighez fără a naufragia! 
Să nu mă facă nimeni durmul să-mi schimb! 
Căci, într-adevăr, acesta sînt eu, eu Râ-Osiris! 
De aceea Barca mea nu se teme de o scufundare. 
Tată că.unul dintre Spiritele planetare, 
A cărui faţă luminează în Ursa Mare, 
Cu un ochi nemișcat nă priveşte, 
Căci numele lui Râ în linima mea trăiește, 
Forma mea spirituală, prin gura mea, se înfiripă. 
Într-adevăr, cînd vorbesc, Cuvintul meu de Putere, 
Râ îl ascultă.. 

Fii slăvit, o, Râ, tu, a cărui putere Orizontul domină, 
Tu purificii, prin flăcările tale, acele Ființe de Lumină; 
Tu ai În Cer cea mai mare putere. 
Cînd duşmanul dezlănțuie atacul, iată-mă sosesc, 
Ordinea cosmică să o restabilesc! 

Căci acel firmament, de oţel, care ţine 
Tinutul Amintei ascuns, 
Demonul Apopi l-a străpuns; 
Înconjurat de furtuni și uragane, 
Pînă aici a pătruns; 
Cu toate că a fost atacat de un zeu puternic, 
cu capul de Leu, 
Cel de care depinde refacerea Ordinii Luminilor sînt eu! 
Ascultaţi-mă dar, o zei! 
Voi, care pe Tronurile voastre măreţe ședeţi! 
Iată că mă înfăţișez Ierarhiilor cereşti! 
L-am scăpat pe Râ de demonul Apopi, pentru totdeauna! 
Veghez! Veghez! Voi veghea 
Ca, într-adevăr, Dragonul să nu mai poată ataca. 
Semnele magice pe care demonul în drumul meu 
le-a aşezat 
Voi şti să le văd, de ele să scap! 
Mesele sepulcrale îmi vor fi prielnice! 
Thot mă va înzestra cu puterile magice 
Scoase din viaţa mea pămînteană. 
Mă voi plimba cu Adevăr-drepiate în Barca cerească; 
Ierarhiile cereşti, pentru încă milioane de ani, 
le voi stabili 
Și, în mijlocul lor, eu voi străluci, 
Zeii mă conduc; primindu-mă, mare bucurie 
îi încearcă, 
Mă primesc, fericiţi, în cereasca lor Barcă. 
Prinții divini, din jurul lui Râ, 
Stau la distanţă, mai în urma mea. 
Într-adevăr, sînt tare fericit! 
Ordinea divină domnește; Stăpînul Universului 
este slăvit! 
Zeița Maat, în faţa domnului şi Stăpînului ei 
se prezintă. 
lată că primesc, în mîinile mele, arma cea sfîntă; 
Cerul întreg îl traversez. 
Fiinţele de Lumină mă slăvesc; i 
Căci fac multe terburi şi niciodată nu mă odihnesc, 
Râ însuşi mă prețuiește, aducîndu-mi laude sublime; 
Am făcut cum am crezut că e bine 
Pentru a împuţina şirul de dezastre, de Odinioară. 

Acum privesc în jurul meu şi mă simt mulțumit.. 
Tată că las din mîini vîslele; 
Barca mea, irezistibilă ca Soarele în zori. 
Alunecă pe vastele întinderi ale Cerurilor ... 
Thot, zeul cel mare, mă conduce pe Orbita sa; 
Mă aşez în Barca lui Khepra, 
Unde trec prin ciclul de Metamorfoze dorit, 
Vorbesc şi, imediat, Verbul meu magic e fapt împlinit: 
Străbătind Cerul, înaintez 
Şi iată că în faţa lui Amenti sosesc. 
Văzîndu-mă, Shu se bucură tare, 
Spiritele de Foc îmi vin în întîmpinare, 
Îmi trag Barca pe apă; m-au ancorat 
Aproape de locul în care Râ, cu însoțitorii lui, s-a aşezat. 
Apoi, Râ face cîțiva pași înainte şi se oprește; 
Privirea lui cade pe mine, Osiris; poruncește: 
„Pacea fie cu el! Pacea fie cu el! 
Să nu fie alungat, ca un mişel! 
Flacăra ce îl susține, în această clipă, 
Să nu-i fie răpită! 
Ca furtuna, ce ţişneşte din gîtlejul demonului, 
Să nu se dezlănţuie împotriva lui! 
Să poată ocoli căile pe care pindesc Spiritele Răului 
Cu cap de crocodil (acesta îi face groază)! 
Să nu mai vină în apropierea sa!“ 
Iată, mă urc în Barca lui Râ... 
Zeii îmi dăruiesc Tronul tău, o, Râ, 
La fel și Corpul tău Glorios. Le primesc! 
Drumul tău făcîndu-l, în zori, mă odihnesc. 
Iată, o perdea de flăcări. Ascuns după ea, la spate, 
Demonul Nebt! Într-o strîmtoare lungă şi îngustă, 
mă atacă, pe neaşteptate .. 
Bineînțeles, am fost prevenit, altădată, 
Despre toate pericolele care mă aşteaptă. 
Iată că, o, Râ în Barcă, din nou mă așez, 
Şi-mi iau în stăpînire ofrandele ce mi se dăruiesc. 

Rubrică 


Acest capitol va fi recitat deasupra unei bărci pictată 
în diferite culori, într-un loc pur, din punct de vedere 
ritual. Se va aşeza figurina reprezentind răposatul la 
prova corăbiei şi se va picta Barca Sektet la tribord şi 
Barca Mandiit la babord. De ziua de naştere a lui Osiris, 
se vor aduce ofrande lichide şi solide... Aceste cere- 
monii vor face să trăiască sufletul răposatului şi-l vor 
face să existe vesnic. El nu va cunoaște cea de a doua 
moarte.188 

(În redactarea saită, întîlnim, în continuare, rîndurile 
următoare:) 

... Defunctul va participa la misterele din Duat; el 
va fi inițiat în misterele Lumii Inferioare .. . 

Acest capitol s-a găsit în marea sală a Templului, sub 
domnia regelui Hestepi; el a mai fost găsit, mai înainte, 
şi într-o peșteră din munţi. 

Cuvintele de Putere, din acest capitol, au fost create 
de Horus în folosul Tatălui său, Osiris, Fiinţa-Bună... 

Căci, atunci cînd Râ aruncă o privire asupra corpului 
şi a membrelor (mumificate) ale defunctului, iată ce are 
în fața ochilor acestea: îşi vede corpul sub aspectul unei 
imense panorame!8 de Ierarhii divine; mare este spaima 
şi groaza pe care această viziune o inspiră oamenilor, 
zeilor, spiritelor sfinte şi damnaţilor . . . 

Răposatul va fi unit cu sufletul său, pentru veşnicile; 
el nu va muri, pentru a daua oară, în Lumea Inferioară; 
nici un contratimp nu va surveni în timpul rostirii Cu- 
vintelor de Putere. El va triumfa asupra dușmanilor săi 
și va putea găsi, pe altarul lui Râ, ofrande sepulcrale în 
toate zilele, în vecii vecilor. 


CAPITOLUL CXXI 


Pentru a rămâne alături de Râ 
Eu sînt Râ, a cărui strălucire îmbrățișează Noaptea, 
Orice om care îl urmează | 
Îl urmează pe Thot şi ia parte la Viaţa veşnică... 

El va fi asemenea lui Horus, 

Care, împodobit cu o diademă, străbate Noaptea. 

Inima mea se bucură, căci sînt în rîndul Fiinţelor 

Ai căror dusmani au fost nimiciţi de Prinţul zeilor. 

Primind arma lui de fier, fac drumul alături de Râ. 

Iată că vin spre tine, o, Râ, tatăl meu divin! 

Vin sub înfățișarea lui Shu și invoc puternica zeiţă, 

Dau din substanța mea zeului Hu. 

Fiind de faţă, îl azvîrl pe Nebt din calea lui Râ. 

Sint un spirit sfinţit. Pășesc îndreptindu-mă spre 
Prinţul zeilor 

Ce-şi are sălaşul la cele mai îndepărtate hotare ale 

Ceruiui; 

Cu zeița cea puternică m-am întîlnit 
Și curajul tău, i-am dovedit 
Pentru ca Sufletul meu să trăiască 
Prin puterea şi prin teroarea Numelui tău, 
Căci, atunci cînd Râ își face auzit glasul în Cer, 
Acela care poruncește aici, sînt eu! . 
Salut, o, mare divinitate din cer, de la Răsărit! 
Lasă-mă să fiu în Barca ta primit! 
Lasă-mă să cobor, în zbor planînd, 
Sub înfăţişarea unui Şoim divin! 
Lesă-mă să rostesc acele cuvinte de conducere! ... 
Iată-mă lovind înverșunat 
Şi scăpînd de Funiile care mă ţin legat! 
Lasă-mă, dar, să urc în pace în Barca ta, o, Râ! 
Și să navighez în pace spre frumosul Amenti! 
Tată că Tum îmi adresează cuvîntul, spunînd: 
„Vrei să intri? Să ştii, viața, cît trăia, a zeiţei Mehen 1% 
Este de un milion de ani, da, de un milion de ori 
un milion de an: 
Ea își are sălașul în Urt, aproape le Lacul-Milioanelor 
de ani.. f 
Tată că, armatele Cerului se pun în mișcare; 
Alături de zeii şi zeițele ce-l înconjoară, 
Zeul Împărţirii Universului 
Se află şi el, alături de ai lui“. 
Eu spun: „Orice drum ar lua, 
Încă milioane de ani care vor veni 

Nu vor descoperi altceva decît că Râ, Domnul şi 
Stăpinul nostru, 

Urmează un singur drum şi că acest drum e de Foc 

Şi că toate Oştirile Cerului merg în spatele lui, la un loc“. 


CAPITOLUL CXXXII 


Pentru a reveni pe Pămînt și a-ţi revedea Casa 


Spune Osiris Ani: 

Fu sint zeul Leu, 

Cu pași mari străbat întregul Cer. 

Iată că încordez arcul şi prada mi-o dobor. 

Acum sosesc în preajma canalelor 

Și merg, trecînd prin Ochiul lui Horus, la fel ca un zeu. 
Într-adevăr, Ochiul Jui Horus sînt eu.1! 

O, zei! Lăsaţi pe scribul Osiris Ani să meargă în pace 


CAPITOLUL CXXXIII 


Pentru a face perfect Spiritul sfînt al Răposatului 


Ajuns pe Tărîmul Morților 
Spune scribul Osiris Ani, triumfăior! 
lată că Râ apare la Orizont, 
E, care de pe tărîmuri tainice sosit, 
Urmat de zei, potolește foamea Cerului de la Răsărit, 
Verbul de Putere al zeiţei Nut, | 
Acestui prinț al Zeilor îi deschide drum de început... 
Si iată că Râ se ridică în sanctuar. 
Tu, aerul proaspăt pe nări îl respiri, 
Vînturile din Nord le aspiri, 
Hrană plămiînilor tăi le oferi 
În ziua în care mulţimea care îl înconjoară pe Râ se dă 
la o parte. 
În faţa ta, în timp ce tu plutești în Barca lui Nut, 
mai departe. 
Prinții zeilor se supun şi-ţi ascultă poruncile, 

În timp ce te aduni, os după os, 
Si-ti cauţi membrele împrăștiate, 192 
Te îndrepţi spre frumosul Amenti, 
Acolo apari, iar Forma ta devine mai tinără, 
zi după z.. 
Scăldată în strălucirea discului solar; 
Ea străluceşte, acum, ca o statuie de aur... 
Într-adevăr, în fiecare zi ce se duce, 
Imaginea ta se face mai frumoasă, mai tinără, mai duire 
Orizontul e plin de strigăte de bucurie, osanale; 
Se aud, vibrînd, pînă şi în parîmele Bărcii tale; 
Zeii din Cer mă contemplă, căzuţi în admirație și 
încînlure, 
Ca și cum aş fi însuși Râ, aştept 
Stăpinul să meargă să-mi caute Coroana Ureret... 
Mă simt singur printre zeii ce-l înconjoară pe Rå, din 
l orişicare parte, 
Dar puternic, în acelaşi timp, tocmai prin singurătate, 
Asemeni lui Râ sînt de tare 
Pe Pămînt şi pe Tărimul Lumii Inferioare. 
Nu voi rămîne nemișcat, nici suferinței supus! 
Tată că ochii mei au aceeaşi putere de odinioară, 
Şi cele două urechi ale mele aud bine 
armoniile divine. 
Ca şi Râ, navighez pe Oceanul ceresc! 
Într-adevăr, nu voi repeta niciodată ce am auzit; 
Nu voi povesti nimănui ce am văzut 
In locurile unde se ţin Misterele... 
Iată că sînt salutat cu strigăte de bucurie, 
cînd mă ivesc, 
Și că străbat victorios Oceanul ceresc! 
Eu sînt Șoimul divin, 
Spiritele care mă înconjoară aduc, spre mulţumirea 
zeului puternic, 
Pacea Ka-ului meu veșnic... ` 
Într-adevăr, numeroase şi diferite sînt Metamorfozele 
nele 
În fața Șoimului de Aur... 


186 


Rubrică 


Acest capitol se va recita deasupra unei corăbii, 
lungă de patru coţi, făcută din porțelan și decorată cu 
imagini pictate ale Spiritelor Paznici ai cetăților; pe 
cealaltă parte, se va picta un cer înstelat; totul va fi 
purificat, după ritual, cu tămilie şi sare. 

Apoi se va sculpta, în piatră „Mehti, nouă, o imagine 
a lui Râ şi se va așeza la prova bărcii. Tot aici, vei așeza 
o imagine a mortului pe care îl iubeşti, pentru ca el să 
poată atinge perfecțiunea; să poată străbate Cerul în 
Barca lui Râ şi să-l poată contempla în persoană. 

Nici un ochi omenesc să nu poată descoperi aceste 
obiecte sacre, în afară de tine însuţi, de tatăl tău şi de 
fiul tău. Fii foarte atent! 

Prin acest procedeu, defunctul va ajunge la o mare 
perfecțiune la sînul lui Râ; puterea lui, printre zeii din 
anturajul acestuia, va [i imensă; aceştia îl vor considera 
egalul lor; în cazul în care se va întilni cu oameni care 
trăiesc pe Pămînt sau cu morţii de Dincolo, aceştia se 
vor prosterna în fața lui. Căci, în Lumea Inferioară, va 
apărea cu o strălucire egală cu a lui Râ. 


CAPITOLUL CXXIV 


Imn de laudă lui Râ cînd navighează cu Barca 


Salut, o, zeu! Plin de strălucire, luminezi 
n picioare, în sanctuarul tău. Celor care te iubesc 
Le dai o bucurie de milioane de ani. 
Pe Ființele de Lumină le ocroteşti, le faci plăcerea 
A nenumărate Metamorfoze în Barca lui Khepro. 
L-ai spulberat pe demonul Apopi. 
La fel şi voi, o, fii ai lui Keb, îi veţi spulbera 
pe dușmanii voştri 
Aşezaţi în Barca lui Râ, îi veţi nimici! 
Horus le va reteza capetele! Ei vor deveni 
În Cer, precum odinioară, păsări zburînd .... 
Părţile lor inferioare sînt ca ale animalelor de pe pămînt, 

Şi ca ale peștilor din Lacuri... 
Într-adevăr, pe toţi demonii, fie bărbaţi, fie femei, 
Îi voi nimici; pe cei care umblă în Cer 
Ca şi pe cei care trăiesc pe Pămînt, 
Ba chiar și pe aceia care ajung la Stele... 
lată că Thot, fiul lui Aner, din Amenti a plecat 
În timp ce, mut, fără grai, îl privesc siderat! 
Va putea acest zeu puternic, mare spintecător şi 
spaima demonilor, 
Să-i nimicească, să-i spulbere pe demoni; 
să nu mai existe! 
Ca el să se purifice în al lor sînge! 
Să se scalde în sîngele Demonilor Roşii! 
Într-adevăr, vă va distruge, o, demonilor, 
Vă va zdrobi stînd pe locul lui din Barca lui Râ, 
Tatăl sira. 
Aflaţi că sînt Horus, cel de Isis născut, 
Şi de la sînul lui Nephtys laptele l-am supt. 
(Așa cum aceste zeițe l-au adus pe lume pe Horus 
şi i-au dat piept, 
Aceluia care spulberă demonii, aliaţii lui Seth!) 
Ah, atunci, cînd cu Coroana Ureret, pe cap, 
mă vor vedea, 
Vor cădea cu toţii pe burtă şi mă vor adora! 
lată-că, bărbaţi şi femei, morţi și zei, 
Spiritele sfințite, toţi, aşteaptă; ei s-au adunat 
Să mă vadă pe mine, Horus, cu Coroana Ureret pe cap! 
Toţi cad la pămînt; cu faţa în ţărină, mi se închină! 
Într-adevăr, pe dușmani i-am învins, 
Atit în Cerul Superior cît şi în Cerul Inferior, 
În faţa lerarhiilor divine, în fața zeilor și a zeiţelor! 


Rubrica 


Acest capitol se va recita deasupra imaginii unui 
şoim împodobit cu coroană albă, la fel cu cea a zeilor 
Nephtys; 

Tum, Shu, Tefnut, Keb, Nut, Osiris, Isis, Seth și Neph- 
tys; pictată în culoarea galbenă, pe piatră „Meht“, brută; 
această imagine se va așeza în interiorul unei „Bărci a. 
Soarelui!“ şi, în acelaşi loc, se va așeza şi o figurină a 

defunctului care se doreşte. sfinţit. Aceste obiecte se vor 
unge cu ulei de cedru, se va arde tămîie și se vor frige 
păsări. Acesta este un act de venerație faţă de Râ, în 
timpul navigației sale. 

Aceste lucruri odată făcute, defuctul va rămîne cu 
Râ în toate zilele, peste tot unde merge zeul; îi va nimici 
pe duşmanii lui Râ cu adevărat, continuu, veşnic. 


CAPITOLUL CXXXV 


Cuvintele de rostit cînd e Lună Nouă 


Eu, Osiris, Furtunile din Cer le strunesc; 

Îl strîng în feşe şi-l întăresc 

Pe Horus, Zeul-Bun, mereu:1%4 

Cel ale cărui forme sînt diferite şi numeroase; eu 
Primesc .acolo ofrande care îmi sînt de Destin Fixate; 
Furtunile, în fața mea, stau nemişcate. 

lată că vine Râ, însoţit de patru divinităţi superioare; 
Ei străbat Cerul, la bordul Bărcii solare. 

Eu, Osiris, pornesc în călătoria mea 

La ceasul stabilit de Destin, 

Urcat pe cordajul Bărcii solare, 

O nouă existenţă întîmpin.... 


Rubrică 


Dacă răposatul cunoaște acest capitol, el va deveni 
un Spirit sfinţit în Lumea Inferioară; el nu va muri pen- 
tru a doua oară, așezat la picioarele lui Osiris, el îşi 
va primi hrana aici. 

Dacă răposatul cunoaşte acest capitol, în timpul pe- 
regrinărilor sale pe Pămînt va deveni asemeni lui Thot; 
va fi venerat de cei rămași în viaţă; la momentul respec- 
tiv, nu va fi azvirlit în Flăcările Regale ale zeiţei Bast, 
mai mult, această zeiță puternică îl va face să prospere. 

CAPITOLUL CXXXVI 
Pentru a merge în Barca lui Rå 


O, voi, Spiritele stelare din Heliopolis; 

O, voi, Fiinţe luminoase din Ker-Aha!!% 

Priviţi! Un zeu vine de se naște! 

Parîmele Bărcii sale cereşti sînt complet terminate... 
Într-adevăr, acum destul de puternic mă găsesc 
Pentru a putea armele de luptă ale zeilor să le mînuiesc! 
Iată că mă urc în Barca lui Râ şi în Cer mă afund... - 
Străbat canalele şi sosesc în fața zeiţei Nut. 

Navighez însoţit de Rå, 

Avînd înfățișarea unui spirit cu mască de maimuţă.19% 
Într-adevăr, am îndepărtat, din toate puterile, 
Dezastrele care, deja, amenințau Lumile, 

Hotarele Cerului şi Scara zeului Sebagu.1% 

lată că zeii Keb şi Nut sînt plini de încîntare 

Și îmi repetă Numele fără încetare 

Căci, în Cer, eu sînt un nou-venit; 

Datorită mie, Fiinţa-Bună a întinerit; 

Râ apare în întreagă splendoarea lui, 

Zeul Unti își redobîndeşte puterea asupra cuvîntului, 
Iar Bahu, zeul inundaţiilor, 

Ajunge pe primul loc în rîndul divinităţilor . . 

Într-adevăr, amărîţii care n-au cunoscut bucuria dea trăi 
O cunosc acum, O gustă aci, 

Plinsete, nicăeri nu se mai fac auzite, 

Acţiunea puternică a Ierarhiilor cereşti 

Peste tot se face simțită ... 

Fu.te ador Suflet divin, a cărui putere magică 
Întrece puterea zeilor din Sud și din Nord 

Cînd izbucnesc în întreaga lor splendoare! 

Oh, putea-voi încolți și creşte în Cer, 

Aşa cum și tu creşti printre zei! 

Scapă-mă de toate capcanele demonilor! 

Întăreşte inima mea! 

Să fiu puternic, cît puterea adunată a tuturor zeilor, 
A tuturor Spiritelor sfinţite şi a tuturor morţilor! 
Într-adevăr. Am o putere cît toate puterile! 

Sînt Domnul Dreptăţii divine 

Ale cărui şale sint ţinute de zeiţa Uadjit 

Am puteri care de la capătul Lumilor vin să mă apere, 

Prin mine pe Râ apărîndu-l, în Cerul său! 

O, Râ, fie ca în pace să se termine 
această Călătorie a mea! 

Pentru Barca ta cerească, deschide Calea... 

Puterea care mă apără pe mine, pe tine te apără, o, Râ! 

Sosesc în Cer ca zeu învingător, 

Horus-Khuti, stăpinul celor Două Orizonturi; 

Fac rînduială, în locul lui Râ, în sălașele zeilor. 

In timp ce îi resping pe demoni, zeii se pot bucura 

Demonul Nebt nu va putea ataca 

Şi Paznicii Pragurilor nu mă vor nimici, 

Căci sînt unul dintre zeii misterioşi, cu chip acoperit, 

În sanctuarul Marelui Templu slăvit. 

Sint acela care îi transmite lui Râ cuvintele zeilor 

Și mă rog de Stăpînul meu, după conţinutul rugăciunilor. 

Într-adevăr, de putere şi vlagă sînt plin; 

Îmi primesc ofrandele la timpul fixat de Destin. 


Rubrică 


Acest capitol va fi recitat deasupra unei. figurine re- 
prezentindu-l pe defunct, aşezată în interiorul unei 
„corăbii a lui Râ“. În prealabil, recitatorul va îi spălat 
și purificat, ritual; mai întîi va arde tămiie în faţa lui 
Râ; apoi va aduce ofrande de vin, de piine și de păsări 
fripte, destinate Călătoriei defunctului în Barca lui Râ. 

Orice Spirit sfinţit, în folosul căruia vor fi făcute 
aceste ceremonii, va putea rămîne printre cei care 
trăiesc mereu; el nu va fi niciodată nimicit; va avea o 
existenţă de divinitate sacrosantă; Răul nu-l va putea 
atinge; va fi ca un Spirit perfect, sfinţit, din Amenti; 
el nu va putea muri pentru a doua oară; își va lua 
hrana de față cu Osiris, în toate zilele, se va putea 
plimba în preajma regilor din Sud şi din Nord, în orice 
zi; îşi va putea spăla  necurăţia în izvoare; la fel ca 
Horus, va pleca înspre adevărata Lumină de Zi; va trăi 
şi va deveni asemeni unui zeu; va fi slăvit și invocat de 
către cei de-a pururi trăitori, la fel ca Râ, în toate zi- 
lele, cu adevărat, mereu, în vecii vecilor. 

CAPITOLUL CXXXVII 


În timp ce se aprinde Focul în Lumea de Dincolo 


Iată că Ochiul Strălucitor a! lui Horus, 
Luminos, precum Râ, se ridică la Orizont; 

Se mișcă armonios și drept, 

Distrugînd tripla dominație a lui Seth, 

Căci el a hotărît ca Seth să fie legat şi dus 

Și ca flăcările devoratoare ale Ochiuiui divin, de sus, 
Să fie îndreptate spre el, prin razele sale. 

Ci vină, această Flacără regeneratoare 

Să o pot adora! 

Ca ea să facă să domnească în jurul lui Râ, 

De acord cu dorinţa celor două Surori ale sale, 
Orînduiala divină! 

O, Râ! Într-adevăr, Ochiul divin al lui Horus 
Trăieşte! Trăiește! 

Trăiește în sanctuarul Marelui Templu, 
Numele lui este: „A-Maut-t“. 


CAPITOLUL CXXXVIII 


În timp ce Răposatul intră în Abydos 


Salut, o, zei, care sălășluiți în Abydos! 
Voi, Ierarhii divine adunate în aceste locuri, 
Veniţi şi întîmpinaţi-mă! 
Priviţi și bucuraţi-vă! 
lată-l pe Osiris, Tatăl meu divin, 
În faţa tribunalului său am fost judecat! 
În Sanctuarul lui, am intrat! 
Într-adevăr, eu sînt Horus, 
Stăpîn al Egiptului şi Domn peste Deşertul Roşu, 
Căci această țară o iau în stăpînire! 
Nimeni nu-l va putea înlătura pe Horus de la putere! 
Puterea Ochiului său divin îi face pe duşmani 
să tremure de îricăl 
Într-adevăr, pe tatăl său divin l-a răzbunat, 

A oprit inundaţiile, pe care Mama lui le-a provocat; 
Pe dușmani i-a zdrobit, a nimicit tot ce e nedrept, 
A făcut neputincioase atacurile demonului Nebt; ` 

El, Horus, Domn peste o mulțime de neamuri, 

Prinţ al celor Două Pămînturi! 

Iată că, aşa cum s-a hotărît mai înainte, 

Își ia Moşia de la al său Părinte. 

Cuvintul pe care, la Judecată, Balanța l-a cîntărit, 
A fost găsit adevărat şi cinstit; 

Mi-am înfrînt dușmanii, planurile lor le-am spulberat, 
La fel, capcanele ce mi le-au așezat. 

Într-adevăr, puterea mea m-a apărat mereu, 

Căci sînt fiul lui Osiris; Tatăl meu 

Își apără Corpul cu o forță miraculoasă... 


CAPITOLUL CXXXIX 


(Reluarea Capitolului CXXIII) 


CAPITOLUL CXL 
A se recita în timp ce Ochiul divin se află în Cuiminuţie 


Priviţi! Un zeu puternic se ridică la Orizont! 
Iată că Tum apare, 
Înconjurat de nori cu adieri mirositoare, 
Cerul întreg este brăzdat de culorile strălucite 
Ale spiritelor sfinţite, 
Templul cu coloane umple de voie bună oricare zeu 
Şi iată că, în mijlocul zeilor, apar eu... 
Forma mea este la fel cu cea a tuturor zeilor, 
Chiar în această clipă, strigăte de bucurie răsună, în cor... 
În curînd, ele se aud mai frumos și mai tare: 
Bucuria domneşte în sanctuarele Lumii Inferioare! 
Cuvintele lui Tum și ale lui Horus Khuti, cu venerație, 
se primesc, 
Or, Măria-sa a poruncit lerarhiilor divine ce-l însoțesc: 
„Ochiului divin, membrele să-i fie înapoiate! 

Braţele, puternice să-i fie mereu, 

Pentru a putea împlini poruncile acelui zeu!“ 
Într-adevăr, Ochiul divin strălucea şi atunci, 

În timpul Nopţii celei lungi 

Din cea de a Patra Epocă a Pămîntului | 

Şi pînă la sfîrşitul celei de a doua subdiviziuni a epocii, 
Apoi, în faţa Ierarhiilor cereşti, ce se închină, 
Măria-sa Ochiul divin răspîndeşte lumină; 
Măria-sa este la fel de luminos ca atunci cînd, 

În zorii Timpurilor, el era, în același timp, 

Toate divinitățile: Râ, Tum, Thot şi Seth, 

Nau, Nut, Isis, Hathor, Nephtys şi Dijetia, 

Merti, Maat, Anpu, Temesdjetta, 

Sufletul și Corpul lui Râ... 

Aceasta este înşiruirea recitată de Udjat în faţa lui, 
A Domnului Pămîntului ... 

Aceştia sînt toţi: astăzi zeii se veselesc pe săturate, 
Iar braţele lor rămîn nemișcate. 

Zeii spun ades, de Sărbători: 

„Salut, o, Râ, navigator cu numeroşi însoțitori! 
Este adevărat, Apopi învins e pe veci! 

Salut, o, Râ, tu care te manifeşti 

Sub toate Formele Devenirii universale! 

Salut, o, Râ, învingător al dușmanilor! - 

Ca numele tău să fie sfinţit! | 

Salut, o, Râ, tu care pe Copiii Revoltei i-ai nimicit!“ 


Rubrică 


Acest capitol se va recita în fața unei amulete repre- 
zentindu-l pe Udjat (făcută din lapis-lazuli veritabil sau 
din piatră în montură de aur), în fața căreia se așează fru- 
moase ofrande pure, în ultima zi a celei de a doua luni 
a anotimpului „Part“, în clipa cînd apare Rå. 

Se va mai face o altă amuletă, din jasp, și va fi așe- 
zată pe o parte a trupului defunctului, la alegere. În tirnp. 
ce se va recita acest capitol, în faţa unei „bărci a lui Rå“, 
defunctul se va deplasa alături de zei; va deveni unul 
dintre ei: el va învia în Lumea Inferioară. 

În timpul recitării acestui capitol şi după ce ofran- 
dele au fost așezate în faţa lui Udjat, în timp ce se află 

la apogeu, vor fi aprinse patru focuri pe altarele lui Râ- 
Tum, încă alte patru focuri pentru Udjat și, în sfîrşit, 
alte focuri în număr de patru, pentru zeii menționați. 

Pe fiecare dintre aceste altare, vor fi așezate cîte cinci 
piini, tămiie şi carne friptă. 


CAPITOLUL CXLI şi CAPITOLUL CXLII 


Aici începe capitolul care va fi recitat, fie de către 
fiu în beneficiul tatălui său mort, fie de către tată, spre 
folosul fiului său mort; va fi recitat în timpul sărbători- 
lor din Amenti pentru a-l face pe răposat perfect, atît la 
sînul lui Râ şi printre zeii în mijlocul cărora va rămine. 

Se va recita în cea de-a noua zi à sărbătorilor. 

Se va spune: 


lată ofrandele: piine, bere, carne, păsări, friptură, tă- 
miie aprinsă... Ele sînt destinate: 
Lui Osiris, Prinţ în Amenti; 
Lui Ra-Harachte, lui Nu, Maat şi Bărcii lui Râ; 
Lui Tum; 
Marii Ierarhii a zeilor și celei Mici; 
Lui Horus, Stăpîn al coroanei Ureret; 
Lui Shu, lui Tefnut, lui Keb, lui Nut, lui Isis, lui Nephtys, 
Templelor multiplelor Ka ale Domnului Lumilor; 
Circuitelor și revoluțiilor cerești 
Care păstrează Rînduiala divină; 
Lui Augert, care stă în locul de dinainte, 
Egiptului de Nord și de Sud care sînt un Corp Glorios 
al zeilor; 
Zeiţei venerate, cu părul roșu; 
Zeiţei Prietenă a Vieţii, al cărei păr flutură în vînt; 
Zeiţei al cărei Nume puternic se arată în faptele sale; 
Taurul sacru, soțul Vacii divine; 
Puterii binetfăcătoare a frumoasei Punţi a Bărcii 
Care străluceşte în Nordul Cerului; 
Puterii binefăcătoare a Punţii cerului de la Apus 
Care își împlinește circuitele şi le e călăuză celor Două 
Pămînturi; 

Zeului Luminii, În mijlocul Templului plin cu statuile 
zeilor 

Și care este Puntea binefăcătoare a Cerului de Răsărit; 

Celui care sălășluieşte în Templul spiritelor Roşii, 

Şi care este Puntea binefăcătoare a Cerului din Sud; 

Lui Mestha, Hapi, Duamatit și Kebhsennuf; 

Celor două Temple ale ţării Egiptului, 

Al celui din Nord și al celui din Sud; 

Lui Sektet şi Mandijit, cele două Bărci ale Soarelui; 

Zeului Thot, 

Zeilor din Est şi din Vest, din Sud și din Nord; 

Zeilor din Ursa Mare; 

Zeilor ofrandelor mortuare; 

Zeului Marelui Sanctuar; 

Zeului templului Focului; 

Zeilor necropolelor; 

Zeilor celor Două Orizonturi; 

Zeilor ogoarelor; 

Zeilor ierburilor şi vegetației; 

Zeilor pîinii de grîu; 

Zeilor drumurilor din Sud şi din Nord, din Est și din Vest; 

Spiritelor- paznici ai Porţilor din Duat; 

Spiritelor-paznici ai Porţilor Misterelor; 

Spiritelor cu fețe acoperite, care păzesc căminele; 

Spiritelor-paznici ai celor ce pling și se roagă 

Spiritelor-paznici ai mormintelor săpate în coasta 
muntelui, 

Izvorul de bucurie și mulţumire al răposatului; 

Fiinţelor de Flăcări care sting focul; 

Fiinţelor care fac paza altarelor fumeginde; 

Ființelor care potolesc focul arzînd din OSE A 

Lui Osiris, Fiinţa-bună și Domnul Vieţi 

Domnul Universului şi Stăpînul Templului: din Abydos; 

Lui Osiris, zeului Saa şi zeului Orion, 

Domn al furtunilor din Sud și din Nord, 

A cărui domnie se întinde pe milioane de ani; 

Lui Osiris-Ptah, Domn al Vieţii, Bati-Erpit; 

Prinţi din Re-Stau sălășluind în Munţii-cimitire; 

Lui Osiris din Ati, Sehtet, Nedjeft, 

Din Resu, Pe, Neteru, Sau, Baket, Iunnu; 

Din Rehenenet, Aper şi Kefdenu . .. 

Lui Osiris-Sokari din Pod-She și' Peag-Re; 

Lui Osiris, care sălășluieşte în orașul său; 

Lui Osiris, care sălăşluieşte în Cer ca și în Re-Stau,; 

Lui Osiris Nebjesti, cu un cuţit mare; 

Lui Osiris, domnul Veșniciei; 

Lui Osiris, care se ascunde în ape şi decide soarta 
bătăliilor; 

Lui Osiris, Prinţ bandajat în feşele mumiei; 

Lui Osiris, Domn în Tanenet, Nedbit, 

În Sati, Bedeshu, Depu, Sais, Nepert, Shennu, 

În Henket, Ta- Sokari, Shau, Fat, Heru, Maati, Hena. 


CAPITOLUL CXLIII 


(Nu cuprinde decît vignete) 


CAPITOLUL CXLIV 


(Intrarea în Arite) 


Prima Arită!9% 
„A-fi-sub- multiplele- -aspecte-aşezat-cu-capul-în-jos& 

este Numele Paznicului ei. 
„Anchetator“ este. Numele Supraveghetorului său, 
„Vocea-care-șopteşte“ este Numele Feciorului. 


A doua Arită 

„Glorie-Înţeleasă“ este Numele Paznicului ei, 
„Întoarce-taţa“ este Numele Supraveghetorului ci, 
„Stăpîn“ este Numele Feciorului. 


A treia Arită 

„Mănîncă-Lături“ este Numele Paznicului ei, 
„Faţa-care-veghează“ este Numele Supraveghetorului ei, 
„Țipătul“ este Numele Feciorului. 


A patra Arită 
„Respinge-Chipul-cu-Voci-multiple“ este Numele 
Paznicului ei 

„Inima-care-veghează“ este Numele Supraveghetorului ei, 
„Cicatricea-care-respinge-Furioşii“ este Numele Feciorului. 


A cincea Arită 
„Mănîncă-Şerpi“ este Numele Paznicului ei, 
„Înfulecătorul“ este Numele Supraveghetorului, 
„Faţă-de-Hipopotam-Groaza-Rebelilor“ este Numele 
Feciorului. 
A șaptea Arită 
„Nu-te-juca-cu-cuţitul“ este Numele Paznicului ei, 
„Glas-Mare“ este Numele Supraveghetorului, 
„Spaima-demonilor“ este Numele Feciorului. 
Salut, o, Arite! 
Şi voi, care, în Numele lui Osiris, 
Aţi făcut să apară Aritele, salut! 
Voi, care vegheaţi asupra lor 
Și, în fiecare zi, îi spuneţi lui Osiris 
Despre nevoile celor Două Pămînturi .... 
Într-adevăr, vă cunosc Numele şi vă știam, 
Căci, revin la viaţă, în Re-Stau; 
Făcut Spirit sfinţit, al celor Două Orizonturi, 
Am fost slăvit în orașul Pé şi în Re-Stau, 
Salutat ca un Corp Glorios, 
O ființă purificată la sînul lui Osiris. 
Trec prin Casa Orizontului, înconjurat de zei, 
Acum sînt egal cu oricare dintre ei, 
Ba chiar, sînt mai-marele lor; 
Mai-marele recunoscut peste Spiritele sfinte, de sărbători, 
La sfîrşit de lună sau la cincisprezece zile, eu le conduc. 
O, tu, care împlinești cerescul tău circuit, 
Priveşte! Trăiesc sub Ochiul înflăcărat al lui Horus; 
Cînd noaptea se lasă, 
În timp ce Barca mea pe Oceanul ceresc navighează, 
Braţul lui Thot rămîne întins peste mine, 
Iar Barca lui Râ mă apără bine... 
Într-adevăr, Numele meu, decît al vostru, e mai cu 
greutate 
Și vă bat pe toţi în drumul spre Maat-Adevăr-Dreptate! 
Horus, Fiul cel mare, preaiubit de Râ, vine în ajutorul 
meu 
Şi sînt dăruit cu puterile magice ale zeului-Leu. 

De aceea, nu voi fi respins de porţile Arite. 

În fiece zi 

Mă purific în preajma lui Osiris, Prinţ din Amenti; 

Locul meu de muncă e pe Ogoarele Păcii. 

Trăiesc înconjurat de iniţiaţi și vrăjitori 

Faţă în faţă cu spiritele, 

Care, sub paza puternicului braţ al lui Thot 

Îmi aduc ofrandele.. . 

Din porunca lui Anubis, ele stau la pînda demonilor 

Şi-i împiedică la furtul pomenilor ... 

Iată că eu sosesc, la fel ca Horus, plin de măreție. 

Râ îmi acoperă intrarea în Aritele de la Orizont, 

Iar zeii mă salută cu strigăte de bucurie; 

Demonul Nebt nu mă va putea atinge; 

Paznicii Aritelor nu mă vor respinge, 

Căci, amulete îmi apără Trupul 

Şi un văl gros îmi acoperă chipul. 

Înconjurat de Iniţiaţii zeiţei Hathor, 

Rămîn în umbra sacră a Templului ei. 

Este adevărat: mulțimile de oameni eu le-am creat! 

Puterea nefastă a lui Apopi, prin minc, s-a surpat 

Şi am făcut ca, Râ să-i fie aproape lui Maat. 

Iată că, peste Firmament, cale rouă deschid, 

Potolesc furtunile iar pe însoțitorii lui Râ îi învii... 

Acum fac ca ofrandele ce mi se aduc 

Să ajungă într-un loc care îmi place mai mult 

Şi, pregătindu-mi Barca, în pace navighez; 

Noi drumuri deschid şi merg pe unde doresc; 

Faţa mea este cea a unui zeu puternic, 

Peste Putere sînt Domn... 

Iată că mă odihnesc, la Orizont. 

Într-adevăr, o, demoni, sînt destul de puternic să vă 
strivesc! 

Nu-mi puneţi piedici, cînd înaintez! 

Nu mă respingeţi pe mine, Osiris, al vostru Domn. 


Rubrică 


Acest capitol va fi recitat deasupra unui desen repre- 
zentînd Ierarhiile divine, executat în culoare galbenă, pe 
o „corabie a lui Râ“; Ofrande care trebuiesc aduse: pă- 

sări și tămiîie; datorită acestora, răposatul va reînvia; el 
va simţi, cum, printre zeii care îl înconjoară, forţele lui 
se vor redubla; nu va fi respins în faţa Coloanelor Lumii 
Inferioare. Pe de altă parte, se va face o figurină, repre- 
zentînd răposatul; aceasta va fi așezată în faţa desenelor, 
deplasînd-o, succesiv, spre fiecare dintre Porţi. 

Acest capitol se va recita în faţa fiecărei Porţi a fie- 
cărei Arite, aşezindu-se şi cîte o ofrandă în faţa ei: pulpă, 
inimă, cap și picior de taur roșu, precum şi patru vase 
umplute cu sînge, însă care să nu provină din inimă; 
amulete, șaisprezece piini albe; opt pîini PSEN, opt pîini 
SHENS, opt pîini KHENFU, opt vase cu bere; opt duble 
cu grîu; patru vase cu lapte de vacă albă; iarbă verde; 
măsline verzi, pomadă pentru ochi, pomadă HATET şi 
tămiie aprinsă. 

Acest capitol se va recita de două ori, deasupra fie- 
cărui vas. După ce s-au făcut desenele, la al patrulea ceas, 
se va merge în cerc (în jurul lor), în timpul zilei, totul 
făcut cu cea mai mare atenție, socotind timpul după Cer. 

În timp ce te ocupi de aceste ceremonii, ai cea mai ma- 
re grijă să nu fii văzut de nimeni; datorită acestor cere- 
monii, răposatul va face mari progrese în Cer, pe Pămint 
şi în Lumea Inferioară; aceasta îi va folosi la tot ce va 
întreprinde; va obţine tot ce va dori cu adevărat, mereu, 
veşnic... 


CAPITOLUL CXLV 


Coloanele lui Selht-lanru199 


Din partea lui Horus, îţi aduc saluturi smerite! 

O, tu, primă Coloană a Zeului-Inimii-Oprite! 

Tată că, aici, Călătoria mea se termină. 

Află că eu cunosc Numele tău de taină, 

Aşa cum cunosc și Spiritul care te păzeşte. 

lată Numele tău: „Stăpînă-a-spaimei-care-te-îngrozeşte- 
Apărată-de-pereţi-de-granit- 

Maestră-a-Cuviîntului-vrăjit- 
Eu-resping-puterile-Haosului-și-asigur-paza-Călătorului - 
Pe-Drumurile-Cerului. 

„Nerau“ este Numele Spiritului care te păzește. 
Află că m-am purificat în aceleași ape, 

În care însuși lui RÂ îi place să se scalde, 

Atunci cînd părăsește Orizontul de la Răsărit, 

Cu pomadă de cedru, „hati“ m-am uns la nesfirşit; 
Port costumul ritual „menkh“; 

Tin în mînă un sceptru făcut din lemnul „hati“. 
Geniul Coloanei îmi spune: „Treci!“ 

Tu ești pur! 


II 


Din partea lui Horus, ţi-aduc salutul lui, 

O, tu, cea de a doua Coloană a templului 

În care se află Zeul-cu-Inima-Oprită! 

lată, Călătoria mea e sfîrşită! 

Eu cunosc Numele tău ascuns, 

Așa cum îl știu şi pe al Spiritului care te păzeşte, 

lată Numele tău: „Suverana-Cerului-Stăpîna-celor- 
două-Lumi- 

Cea care-seamănă-teroare-pe-Pămîni- 

Pină-în-adiînc. . .& 

„„Mes-Ptah“ este Numele Spiritului care te păzeşte. 

Află că: În aceleaşi ape m-am purificat 

În care Osiris, în vremuri de demult, s-a scăldat 

Si unde i s-au adus Bărcile „Sektet“ și Mandjit“, 

Atunci cînd, din Am-Urt, a pornit 

Pe sub Coloanele-Piloni. 

Am fost uns cu pomadă de sărbători 

Și port vestmîntul ritual „seshet; 

Sosesc, ţinînd în mînă un sceptru din lemn de „ben-ben“, 

— „Treci!“ răspunde Geniul Coloanei. „Cu adevărat, 

Tu eşti curat!“ 


sa II 


Din partea lui Horus vin; aduc salutul lui, 
©, tu, cea de a treia Coloană a Templului 

În care sălășluieşte „Zeul-cu-Inima-Oprită“ 
lată că şi Călătoria mea e isprăvită. 
Află că te cunosc şi îţi cunosc și Numele ascuns, 
Așa cum cunosc şi Spiritul care te păzește, de sus. 
Numele tău este aşa: 
„Stăpîna-Coloanelor-care-sîni-destinate-ofrandelor- 
numeroase- 
Cea-care-conduce-și-este-plăcută-zeilor- 
-Cea-care-stabilește-ziua-navigaţiei-spre-Abydos-a-Bărcii- 
Nehemet€, 
lar Numele Paznicului tău este „Bec“. 
Într-adevăr, m-am purificat în aceleaşi ape în care, 
odinioară, 
S-a purificat Ptah, înainte de Călătoria în Barca Solară, 
În timpul sărbătorilor în care i s-a dezvăluit Chipul. 
Acum 
Sint uns cu alifie „hati&, „hekennu€ și „tahennu€. 
Port veştmîntul „shesa“ și în mînă ţin un sceptru din 
lemn de „Ihn“ 
— „Treci!“ răspunde Geniul Coloanei. „Cu adevărat 
Tu eşti curat!“ 


IV 


Din partea lui Horus vin, cu salutul lui, 
O, tu, cea de a patra Coloană a Templului, 
În care sălășluieşte „Zeul-cu-Inima-Oprită“, 
Tată că şi Călătoria mea e isprăvită. 
Află că eu te cunosc și îţi ştiu ṣi- Numele ascuns, 
Precum și al Spiritului care te păzeşte, de sus. 
Iată Numele tău: 
„Doamna-înarmată-cu-cuţite-Stăpînă-a-celor-Două- 
Pămînturi 
-Care-îi-nimiceşte-pe-dușmanii-Zeului-cu- 
Inima-Oprită | 
-Şi-îi-ajută-pe-sărmanii-care-duc-o-viaţă- 

amărităc. 
„Loveşte-fiara“ este Numele Paznicului tău. | 
M-am purificat în aceleași ape în care Fiinţa-Bună s-a 

curăţit 

Şi care, mai apoi, în luptă, pe Seth l-a biruit. 

Sînt uns cu alifiile „sunit“ şi „enen“, 

. Am pus pe mine vestmintul „shesa“ 

Iar sceptrul meu e făcut din lemn de „tau-atutu“. 

— „Treci!“ răspunde Geniul Coloanei. „Cu adevărat, 
Tu eşti curat!“ 


V 


Din partea lui Horus vin, cu salutul lui, 
O, tu, cea de a cincea Coloană a Templului! 
În care sălășluiește „Zeul-cu-Inima-Oprită“, 
Iată că și Călătoria mea e isprăvită. 
Află că eu cunosc Numele tău ascuns, 
Precum şi al Spiritului care te păzeşte, de sus. 
200 


CAPITOLUL CXLVI 


(variantă a Capitolului precedent) 


CAPITOLUL CĂLVII 


(variantă a capitolului CXLIV) 


CAPITOLUL CXLVIII 


Pentru întărirea Răposatului prin Ofrande 


(O vignetă îl reprezintă pe defunct, într-un sanctuar, 
adorîndu-l pe zeul Râ. În apropiere se află șapte vaci şi 
un taur, cu ofrandele lor. În spatele lor, se observă patru 
direcţii, simbol al celor patru puncte cardinale din spațiu.) 
Salut, o, tu, care în Discul solar luceşti ca un bici, 

Iată că, Suflet al Vieţii universale, la Orizont te ridici. 
Într-adevăr, te cunosc și îţi cunosc şi Numele tău, 

Şi numele celor şapte vaci şi pe cel al Taurului 

O, voi, Spirite care, cu ofrande, pe morţii de Dincolo 
îi hrăniţi, 
Hrăniţi-mă şi pe mine şi, printre voi, să mă primiţi! 
201 
O, tu, „Putere-Frumoasă“, direcţie de Miază-Noapte! 
O, tu, „Împlinitoare-de-circuite-și-Conducătoarea-celor- 
două-Pămînturi“, direcţie de Apus! 
O, tu, „Fulgerînd-în-Templul-celor-doi-ochi-ce-se-văd“, 
direcţie de Răsărit! 
O, tu, „Locuind-în-Templul-Divinităţii-Roșii“, direcţie 
de Miază-Zi! 
Făceţi ca ofrandele în fața mea să apară! 
Daţi-mi Viaţă, Sănătate, Putere, Victorie 
Pe Pămînt, în Cer şi în Lumea Inferioară! 
O, voi, toţi Tatii zeilor, 
O, voi, toate Mamele zeiţelor, 
Scăpaţi-mă de piedicile, în drumul meu așezate, 
De Puterile Tenebrelo* întunecate, 
De asaltul Forţelor Rauiui, dezlănţuite, 
De capcanele și de cuţitele lor ascuţite, 
De săgețile lor, ţintite bine 
Şi care ar putea fi îndreptate spre mine — 
Fie pentru oamenii de pe Pămînt, fie din lumea zeilor, 
Fie pentru spiritele sfinţite ale morţilor, 
Fie pentru Sufletele condamnate, 
Fie aceasta pe timp de zi sau la ceas de noapte, 
În timpul sărbătorilor la jumătate de lună sau la cele 
lunare, 
În timpul întregului an, cu anotimpurile sale... 


Rubrică 


Se va recita în timp ce Râ va apărea deasupra picturii 
reprezentînd zeii. Ofrandele se vor aşeza în fața lor şi 
vor fi din‘ pîine, carne, păsări şi tămiie. Datorită lor, de- 
functul va primi mese sepulcrale bogate la.sînul lui Râ; 
se va bucura de o mare bogăţie de hrană în Lumea In- 
ferioară şi va fi scăpat de Rău, pentru totdeauna. 

Cind vei recita, nu va mai fi nimeni de faţă, în afară 
de tine însuţi. i 

Cu adevărat, Râ va deveni, pentru răposat, Direcţia 
care îl va apăra, care îi va nimici pe dușmanii din Cer, 
de pe Pămînt și din Lumea Inferioară, răposatul se va 
bucura întotdeauna de o mare abudenţă de hrană, cu ade- 
vărat, mereu, veșnic. 


CAPITOLUL CXLIX 


(Patrusprezece Iati???) 


I. Primul Iat 


Salut, o, tu, primul lat din Amenti! 
În care morţii revin la viaţă, din pîinea consacrată 
mâncând! 
Atunci, cînd mă vezi sosind, 
Îmi scoţi feşele mortuare, care îmi strîng capul ca într-un 
cleşte! 
Spiritul puternic care te locuieşte 
Mi-a adunat şi mi-a întărit membrele; 
Jar Ahi, Domnul Inimilor, mi-a potrivit, la locul lor, 
oasele.. 
Coroana Ureret, coroana sacră a lui Tum, mi se pune 
pe păr! 
Neheb-Kau îmi întăreşte capul, la locul său; 
Cele două Talere ale Balanţei stau gata pentru 
A măsurare... 
Într-adevăr, voi fi cel mai mare dintre toţi zeii și cel 
mai tare! 
O, Amsu-Ket... 


II. Al doilea Iat (se va picta în verde; divinitatea sa este 
Râ-Harachte) 


De recitat: 

iată, cît vezi cu ochii, se întind moșiile mele 

Din Sekht-lanru ... 

O, Cimpii ale Joncilor; Din fier sînt pereţii voştri, toţi. 
Aici, grîul creşte înalt de cinci coti, 

Doi pentru spic, trei pentru pai; 

Orzul creşte, înalt, de şapte coţi, 

Trei pentru spic, patru pentru pai; 

Spiritele sînt înalte de nouă coţi; 

Ele seceră grîul împreună cu Harachte. 
Într-adevăr, eu ştiu o poartă aici, în mijlocul Cîmpului, 
Prin care iese Râ, pornind spre Răsăritul Cerului; 
La sud se găsește un lac, 

Care este de păsările KHARU vizitat; 

La nord, se află un canal mare, 

Locuit de păsările RE. 

Chiar prin acest loc trece Râ, atuncea cînd 
Barca este împinsă la pupa, de vînt. 

Cu parîmele Bărcii mă contopesc, lipit... 
Într-adevăr, sînt un marinar iscusit, 

Cunosc cei doi sicomori de turcoaze din care Râ 
Apare cînd începe Călătoria. 

Porneşte, apoi, pe ub stilpii lui Shu... 

Şi prin Poarta Domnului de la Răsărit... 
Într-adevăr, cunosc aceste Lanuri ale lui Râ; 
Aici griîul creşte înalt de cinci coţi; 

Orzul creşte înalt de şapte coţi; 

Spiritele sînt înalte de nouă coţi; 

Ei seceră alături, cot la cot, 

Cu Spiritele perfecte de la Răsărit... 


III. Al treilea Iat (se va picta în verde); 
(acesta este un Iat al Spiritelor sfinţite). 
De recitat: 
Salut, o, lat al Spiritelor sfinte, 
Pe care nimeni, cu barca, să-l treacă nu poate, 
Căci, din toate părţile, focul îl arde. 
O, Spirite! Sfinţiţi-vă drumurile, sălăşele curate vă fie! 
Făceţi ceea ce Osiris v-a poruncit, de o veșnicie... 
lată că eu, Fiinţă mare, vă ies înainte 
Și am Coroana Roşie pe frunte, 
Aceeași care pe zeul Luminii îl împodobeşte . .. 
Dau viaţă, prin flacăra ce din gură îmi ţişnește, 
Celor Două Pămînturi și locuitorilor lor... 
Într-adevăr, Râ este salvat din prinsoarea demonului 
Apopi! 

IV. Al patrulea Iat (se va picta în verde) 
(Este un Iat cu doi munți înalţi) 
De recitat: 
Salut, stăpîn al Iatului misterios, 
Şi, tu, munte din Lumea de Dincolo, atit de înalt, 
Peste care se întinde Cerul înstelat! 
Acest lat are trei sute de măsuri în lungime, 
Și două sute treizeci, în lățime; 
Un şarpe, lung de şaptezeci de coţi, aici locuieşte, 
„Aruncătorul-de-Cuţite“, el se numește; 
Se hrănește cu spiritele sanctificate 
Și cu Sufletele care, în Lumea de Dincolo, sînt 
condamnate; 
Le hăcuieşte şi le mănîncă, pe toate... 
lată că îmi opresc mersul pe apă, o, Maat, 
În faţa sălașului tău, fortificat; 
Caut în toate părţile un loc prin care să pătrund, 
Găsesc intrarea şi eu, Bărbatul puternic, cu tine mă 
a Aa împreun .. 
Într-adevăr, demn sînt, zeiţă, capul să-ţi împodobesc 
Căci, în puteri, zi după zi, eu tot cresc... 
Acum, iată că Mare Vrăjitor divin am devenit, 
Iar Ochiului meu nu îi scapă nimic... 
Văd un Spirit care pe burtă se tirăşte; 
Oare, cine e şi ce dorește? 
Știu că este puternic îi munții în care trăiește... 
O, spirite, lasă-mă să mă apropii de tine, 
Pentru ca puterea ta să vină în mine... 
Iată că, făcînd un efort, pot încă drept a mă ţine; 
Înaintez şi îi zdrobesc pe duşmanii lui Râ; 
Şi pacea coboară asupra mea, seara... 
Circuitele mele cerești le fac, mai întîi, 
În timp ce tu, acolo, în Valea ta rămii... 


V. Al cincilea lat (se va picta cu verde) 


De recitat: 

Salut, o, Iat al Spiritelor, ai pus obstacole de netrecut 
Pentru cei ce prin tine să treacă au vrut! 

Spiritele care îl locuiesc 

Au pulpele de șapte coţi lungime 
Şi mănîncă Umbrele morţilor slăbiţi, ce putrezesc. 
O, lat, deschide o cale pentru mine 
Pentru a putea trece prin tine 
Și să pătrund în Amenti, pe nesimţite. . . 
Căci așa a fost porunca lui Osiris, 

Domnul Spiritelor sfinte... 
Priveşte! Văd aici un Spirit sfinţit, 
O dată pe lună și de două ori pe lună celebrînd 
Sărbătorile ce le poruncești. 
Mi-am făcut rotirile cerești; 
Ochiul lui Horus, la fel și Thot, în calea mea 

mă însoțesc. 

Flăcările care, din gura tuiuror zeilor ţișnesc, 
Astăzi, pe dușmanii meu, îi ard necontenit; 
Dacă nu cumva, au și murit 
În locurile în care se chinuiesc... 


VI. Al șaselea Iat (se va picta cu verde) 


De recitat: 

O, Immehet?0%, tu, care dăinuiești slăvind zeii, te salut, 
Adăpostești merele mister al Spiritelor sfințite ` 
Precum și locurile lugubre pentru Suflete damnate . .. 
Vin aici pentru a contempla zeul acestui ținut 
Descoperiţi-vă capetele, căci m-aţi recunoscut... 

Ca un zeu puternic, la voi, eu sosesc 

Și aduc ofrande să vă hrănesc, 

Și ca Stăpiînul Iatului, Rău să nu-mi poată face! 

Ca măcelarii de oameni să mă lase în pace! 

Ca Demonilor-Hingheri să nu le cad pradă! 

Să pot trăi printre voi, cu voi laolaltă! 


VII. Al șaptelea Tat (se va picta cu verde) 


De recitat: 

O, cetate a lui Iss atît de departe și greu de găsit!... 
Prin flăcările ce se înalță pe cerul înroșit. . . 

Aici trăiește un șarpe, Rerek îi este Numele... 
Lung de șapte coţi îi e spatele, 

Iar hrana lui sînt morţii, căzuţi în abis. 

Înapoi, Rerek, tu ce trăieşti în cetatea lui Iss, 
Ce mesteci morţi între fălcile tale, 

În timp ce ochii tăi aruncă străluciri fatale; 
Fie-ţi oasele sfărîmate, iar sămînţa să-ți rămînă stearpă! 
Nu te apropia de mine, niciodată! 

Nu trimite, spre mine, udul tău de scîrnă! 

Cadă pe pămînt şi acolo să rămînă! 

Pe veci să- ti fie buzele uscate! 

Ah! Iată că, printre dușmani și KA-ul său cade! 
În timp ce eu rămîn sănătos și curat. 

Capul tău, Rerek, vine de este tăiat 

De divinitatea cu cap de lynx. 


VIII, Al optulea lat (se va picta în verde) 


De recitat: 
Salut, o, Ha-Hotep, tu care stăpînirea ţi-ai așezat 
Pe țărmurile acestui Iat! 
Nimeni nu va putea riîurile tale să le întoarne, 
Să le înroșească apele, semănînd teroare. 
Ka-Ha-Hotep, paznicul tău se numește 
Și te lasă să intri sau nu, după cum dorește, 
Pe cei care n-au drepiul, îi ţine departe. 
Aduc cu mine, pentru Tub, ceea ce un pămîntean 
, poate da;204 
Îi fac mai puternici pe supușii lui RÂ, 
-Răspîndesc groază în mijlocul Stăpînilor de Sanctuare. 
Văzindu-mă venind, Spiritele Elementelor sînt prinse 
de teroare. 
Să nu fiu niciodată spre cazanul beţivilor tîrît. 
Este adevărat, niciodată nu voi fi nimicit 
Căci, sînt Călăuza Orizontului Septentrional . 


IX. Al nouălea Lat (se va picta cu galben)205 


De recitat: 
Salut, o, cetate a lui Ikesi, 
Tu rămii, pentru zei, un mister nedeslușit, 
Căci zeii înșiși tremură de spaimă, auzindu-ţi 
Numele rostit. 
Nimeni nu poate intra sau ieși din cetate 

În afară de însăși Marea Divinitate 

— Al cărei sălaș este Oul cosmic — 

Ea le inspiră groază zeilor și teroare Spiritelor. 

Intrarea în cetate e ascunsă de limbile flăcărilor; 

Purtate de vînt, flăcările îţi intră în nas și în gură... 

Sînt astfel, din cauza zeilor care se adună 

După bunul lor plac, înconjurînd Marea Divinitate, 

Pentru ca ei, nesimțind, să nu poată recunoaște 

Ceea ce trebuie știut numai de Marea Divinitate, 

Şi care, în Oul ei cosmic, are casă pustie... 

Ea și-a zidit această cetate, ca singură să fie; 

Nimeni, nicicînd să nu se apropie 

În afară de ziua Marilor Metamorfoze .... 

Salut, Divinitate sfîntă, care în Oul cosmic locuiești! 

Iată că la tine sosesc, 

Pentru ca și eu să rămîn 

Printre zeii care ţi se supun, 

Voi putea intra şi ieşi din orașul Ikesi, cînd o să-mi 
vină bine! 

Putea-vor porțile lui să rămînă deschise pentru mine! 

Putea-voi respira, aici, aerul locurilor, 

Pucurîndu-mă de bogăţia ofrandelor! 


X. Al zecelea Iat (se va picta cu galben) 


Salut, o, tu, a zeilor, Kahu, cetate, 

Care urmărești Spiritele sfinte, spre groaza lor, 

Și înfuleci Umbrele Morților; 

Care te îndopi cu carnea crudă a mortăciunilor, 

În timp ce ochii ţi se furișează peste tot, clarvăzători, 

Ca nimeni pe Pămînt să nu scape de urmărirea lor... 

O, voi, zei care locuiţi, acolo, în Iaţi, 

Iată vin eu, în faţa mea să vă plecaţi! 

Căci, Spiritul meu sfinţit nu mi-l puteţi lua 

Și nici cu Umbra mea n-o să puteţi pleca! 

Sînt Șoimul divin, cu adevărat! 

Iată că am fost încoronat, uns şi tămiiat, 

Animalele, care pe Pămînt, pentru mine, au fost jertfite 
De Isis, sînt în picioare și îmi sînt oferite! 

Siînd în spatele meu și apărîndu-mi dosul, vine Nephtys. 
Într-adevăr, Drumul meu este sfinţit... 

O, tu, șarpe Naau, Taurul lui Nut și Neheb-Kau, 
Iată că înspre voi, vin acum, 

De tot Răul să mă scăpaţi 

Și, în schimb, fericire să-mi daţi 

Pentru totdeauna... 


XI. Al unsprezecelea Iat (a se picta cu verde) 


De recitat: 

O, tu, a Lumii Inferioare cetate, 

În care trupurile sînt disimulate 

Şi în care se întăresc Spiritele sanctificate . . . 

Aici, nimeni nu poate pătrunde. Pe toţi îi opresc 

Spiritele care supraveghează Porţile și pîndesc... 

În interiorul cetăţii, zeii se privesc cu mirare, 

Morţii damnaţi, închişi aici, se văicăresc, 

Scoţind strigăte de amenințare... 

Mai binevoitori sînt zeii, ce aici sălășluiesc, 

Pentru a-i sfinţi pe morţi și a-i iniţia în Mistere. 

O, tu, cetate a lui Idu, nu-mi pune piedici, 
lasă-mă să trec în pace 

Căci sînt Maestrul descîntecelor magice! i 

Prin puterea unui cuţit, moștenit de la Seth, 

Picioarele îmi aparţin, mie, pe drept... 

Puternic sînt, prin virtuțile Ochiului lui Horus, 

Și iată, mă ridic la Orizont; 

După ce, mai întîi, sînt ameţit și mi-e greață, 

Inima mea se trezește la viaţă. 

Sînt sfinţit în Cer și sînt puternic pe Pămînt; 

La fel ca un şoim, mă înalț zburînd, 

Scot strigăte ascuţite; ca o pasăre sălbatică fac; 

Cobor apoi, pe maluri înflorite de Lac; 

De la Divinitate, primesc o coroană; cu încoronare, 

Atît aşezat, cît și stînd în picioare, 

În Cîmpiile Păcii îmi savurez mîncarea. 

lată că Porțile lui Maat se deschid în faţa mea, 

Şi porţile adîncurile cerești își desfac zăvoarele de fier. 

Apoi, înconjurat de zei, așez o scară la Cer; 

La fel ca și ei, eu sînt zeu și, la o adică, 

Scot ţipete de pasăre sălbatică 

Pentru ca zeii să mă poată auzi; 
Glasul meu este asemeni vocii lui Sothis. 


XII. Al doisprezecelea lat (a se picta cu verde) 


De recitat: 

Salut, o, Iat a lui Unt, în Re-Stau aflat! 

Tu ești mereu de foc înconjurat, 

Nici zeii, nici Spiritele nu cutează la tine să vie; 

Dacă, totuși, se apropie . 

Uracii, în flăcări, le fac Numele dispărut. 

Salut, Iat al lui Unt! 

Într-adevăr, sînt mare printre Spiritele ce te locuiesc; 
Sînt o'stea printre cele ce, aici, strălucesc; 

Aici, nu voi fi nimicit și nici Numele nu-mi va fi șters, 
Căci zeii de aici spun despre mine, cu înţeles: 
„Într-adevăr, înmiresmează aerul ca un zeu de la noj!“ 
Iată că sînt cu voi, trăiesc printre voi, 

O, voi, zei ai Iatului Unt! 

Mai mult decît pe zeii voştri să mă iubiţi! 

Mereu cu mine să fiţi, 

Veșnic şi neîntrerupt... 


XIII. Al treisprezecelea Iat (se va picta cu vrede) 


De recitat: 

Salut, o, Iat ale cărui Spirite sfinte 

Nu vor putea distruge apele, de foc încercuite. 
Într-adevăr, torentele sînt de foc curgător şi-i mistuie 
Pe cei care, acolo jos, încearcă să beie 

Pentru a-și potoli setea ce îi chinuie... 

Nu pot să bea; sînt cuprinși de teamă 

Și de mare spaimă... 

Inima lor este mîhnită 

Căci, cu setea nepotolită, 

Sînt neputincioşi şi nu se pot apropia de torente 
A căror apă e plină de plante, 

Ca cele ce încolțesc din Trupul lui Osiris... 

Eu, însă, torentele de foc le-am stăpînit 

Și în ele m-am curăţit 

Asemeni unui zeu; în latul Apelor pot locui 
Ca si cum paznic aici aș fi, 

Ceilalţi zei se îndepărtează ţipînd; 

Sînt chiar mai speriaţi decît Spiritele morţilor . 
Salut, o, zeu care stăpînești latul Apelor! 

Iată că am sosit și sînt pe aproape, 

Dă-mi putere peste aceste ape, 

Ca, din aceste torente, setea să-mi pot potoli 
Așa cum o lasă să bea pe acea mare divinitate, Hapi,206 
Care face să crească și să înverzească plantele, 
Şi din care se fac, pentru zei, ofrandele . . 
Lasă-mă să pot la tine veni, 

Așa cum vine zeul Hapi,2%, 

Şi să-mi dai puterea peste plante... 

Căci sînt fiu din cartea ta, 

Acum și pururea... 


XIV. Al patrusprezecelea lat (se va picta cu galben) 


De recitat: 

Salut, o, lat al lui Kher-Aha, 

Tu, care, la Djedu, în cetate, 

Îl faci pe Hapi să se dea la o parte; 

Fă ca Hapi să crească griul cu spor 

Și fă-l să ajungă la gura flămînzilor, 

Dă-le ofrande divine zeilor 

Și ofrande sepulcrale Spiritelor morţilor. 

Există un şarpe în dublul Kerti de laElefantina; 
Pornit de la izvoare Hapi sosește la vărsare de apă plin. 
Se oprește la cheiurile din Kher-Aha. 

Căci îi găsește aici pe zeii care patronează canalele. 
Îi întâlnește la ceasul pe care îl socoate 

Că este ceasul tăcerii de Noapte.. 

O, zei din Kher-aha, care patronati canalele! 

Fie ca ecluzele voastre să stea deschise pentru mine, 
Să tie împinse la o parte porțile canalelor, 

-Să mă pot odihni pe malul apelor, 

Gustînd grîul de Nil și -răsfățindu-mă cu hrana zeilor. 
Atunci îmi voi reveni; Inima mea va ști ce e mulţumirea, 
La fel ca a zeilor care locuiesc în Kher-Aha... 
Ofrandele mele, la fel ca ale voastre să fie! 

Să nu fiu răpus de emanaţiile lui Osiris!207 
Să nu fiu spulberat de puterea lor, 
În vecii vecilor... 


CAPITOLUL CL 


(variantă a Capitolului CXLIX) 


CAPITOLUL CLI 
I 


Ochiul tău drept este Barca Sektet; 

Ochiul tău stîng este Barca Mandjit; 

Zeul Anubiş îți locuieşte sprîncenele; 

Zeul Thot — degetele; 

Ptah-Sokari îți sînt pletele. 

Iată cum toți zeii Calea pentru tine pregătesc, înțelept, 
Şi-i resping pe demoni, aceste slugi ale lui Seth. 
Iat-o pe Isis. Ea a zis: 

„Vin să te apăr, o, Osiris! 

Suflul meu te face puternic acum, 

Așa cum suflă vîntul din Nord, zămislit de Tum; 
Gâtului tău i-am redat sănătatea 

Și te-am reunit cu divinitatea, 

Duşmanii tăi îţi stau acum la picioare“. 


II 


Iat-o pe Nephtys. Ea a zis: 

„Împreună cu sora mea vin, o, Osiris! 

Am sosit aici, pentru a te apăra, 

Voi sta în spatele tău, pînă la sfîrșitul vremilor. 
Prin mine, Râ te va auzi cînd vei cere ajutor 

Și, prin mine, vei fi biruitor! 

O, fiu al lui Hathor! 

Stai liniștit! Nimeni n-o să-ţi taie capul, în pustiu, 
Și vei fi, iarăși, viu.. .& 

III 


(O divinitate zice:) 

„Dacă vine cineva să te lege, 

Nu-l voi lăsa! 

Dacă vine cineva să te lovească, 

Nu-l voi lăsa! 

La rîndul meu, îţi voi prinde dușmanii, legindu-i strîns! 
Căci, într-adevăr, eu te apăr, o, Osiris!“ 


IV 


(O altă divinitate zice așa:) 

„Sosesc! Vin să te ajut! 

Împreună, vom respinge acest Spirit ciutut, 

Care se străduiește să-și ascundă chipul. 

Voi face lumină, aici, unde e stăpîn Întunericul. 

Eu sînt acela care va sta în picioare, în spatele Djed-ului 
În ziua în care acesta va înfrunta atacurile demonului, 
Te voi apăra prin faţă, o, Osiris! 


vV 


lată-l pe Spiritul Focului. El a spus: 

„Adun nisip în jurul mormîntului tău ascuns 

Şi resping atacurile demonilor. 

Cu ajutorul Focului meu, - 

În munţii plini de morminte, voi trezi la Lumină 
mormintele toate; 

Merg pe Drumuri aflate într-o veșnică Noapte... 

Să ştii, o, Osiris! Poţi conta pe ajutorul meu!“ 


VI 


XYată-l pe Anubis. El este acela care, așezat în vîrful 


Colinelor, 
Porunceșşte în sălașul zeilor; 


El este domnul Pămîntului Sfînt.. .208 
El zice: „Vin să te apăr, o, Osiris!“ 

VII 


Iată Sufletul Vieţii celui răposat... 
El zice: „Fie Râ în Cer binecuvîntat, 
Cînd în pașnica lui strălucire, de sus, 
Coboară la Orizontul de la Apus!“ 


VIII 


Iată, Sufletul Vieţii celui răposat, de Spiritul lui însoţit; 
Ei spun: „Fie Numele lui Râ preaslăvit 
Atunci cînd se ridică la Orizontul de la Răsărit!“ 


IX 


Răposatul a zis: 

„O, voi, figurine magice ce mă însoţiţi, 
Ascultaţi-mă! 

Să nu fiu pus, niciodată, la munci obositoare 
Pe tărîmurile Lumii Inferioare, 

Să semăn, sau să umplu canalele cu apă, 
Să car nisipul; voi să-mi fiți mie supuși! 
Gata, întotdeauna, cînd vă dau porunci!“ 
Iat-o și pe Mestha. Ea zice aşa: 

„Sînt fiica ta. Să te apăr, am venit! 
Ascultînd poruncile lui Ptah și ale lui Râ, 
Îți fac sălașul de nebiruit.« 


X 


Ilată-l pe Hapi. El spune așa: 
„Sosesc aici, pentru a te apăra! 
Ți-am fixat bine capul pe umeri 
Și ţi-am întărit membrele; 
Ți-am înfrînt dușmanii și, la picioarele tale, 
sînt strînși la un loc. 
Află că: ţi s-a restituit capul, de tot!“ 


XI 


Iat-o pe Duamutf. Ea zice: 
„Sînt fiica ta iubitoare! 

Vin pentru a-l răzbuna pe Osiris! 
Iată că dușmanii ţi-i pun la picioare!“ 


XIIL 


Jată-l pe Khebsennuf. El spune aşa: 

„„Sosesc aici, pentru a te apăra, i 
Am cutreierat oraşele și ţi-am adunat membrele... 
Iată, îţi aduc şi inima ta; 

Acum o reașez la loc, 

înăuntrul tău, la tine în corp; 

Sălaşul ţi-l fac de nebiruit.“ 


CAPITOLUL CLII 


Pentru a construi o Casă pe Pământ 


Salut, Keb! Bucură-te! 

Căci am scăpat din strînsoarea corpului 

Şi iată că plutesc deasupra lui! 

Acum străbat Cerul; însoţit de zei, mă reculeg; 

Pentru generațiile viitoare, părinţii îi aleg. 

Şi, văzîndu-mă ele, mă slăvesc. 

Tată că Sesheta îl aduce pe demonul Nebt; 

Este zdravăn legat. Anubis îmi spune, strigînd: 

„„Construiește-ţi casa pe Pămînt! 

Temeliile ei vor fi puse la Heliopolis; 

Marginile ei vor ajunge pînă în Kher-Aha; 

Sanctuarul în Sekhem se va afla; 

Pe ea vor fi pictate inscripții 

Şi trecătorii vor aduce ofrande și libaţii.“ 

Apoi, Osiris, le spune zeilor ce îl înconjoară: 

„Vedeţi, acolo jos, acea casă de pe Pămînt! 

Ea este construită de un Spirit sfint; 

Garduri magice o apără să n-o atace demonii, 

Răposatul poate pleca de aici și rămîne printre voi, 
cât ar do 

Tinereţea și puterea lui cresc, fără încetare, 

Arătaţi-i că-l iubiţi, în slava lui mare!“ 

O, voi, Spirite, martori la. tot ce am înfăptuit, 


y 
i 


i, 


Oare cuvintele mele, aceleași cu ale lui Osiris, 
le-aţi auzit? 

El spune: „Aici, în fiecare zi, el poate să vie 

Ca, stînd printre voi, întreaga tinereţe să-i reînvie!“ 

Iată ofrandele pe care vînturile din Nord și din Sud 

Lui Osiris îi aduc: animale, orz și grîu. 

Acestea sînt aduse din toate locurile de pe Pămînt 

Asa cum însuși Osiris a poruncit... 

Acum pornesc înspre stînga, 7 

Acum, spre dreapta’ mă îndrept... 

Oamenii, care trăiesc, mă văd 

Așa cum mă văd și zeii din lumea lor, 

Și spiritele sfinte ale morţilor. 

Toţi mă întîmpină cu strigăte de bucurie și cîntece 

În timp ce Barca mea trece și se duce... 


CAPITOLUL CLIII 
Pentru a scăpa de Spiritele-Pescari 


O, tu, Spirit care îţi ţii capul răsucit 

Şi priveşti înapoi, te salut! 

Eşti stăpîn peste inima ta, cu adevărat! 
Iată că, în fîşii de pînză înfășurat, 

Cum am rămas de cînd m-au prohodit, 
Pornesc și eu la pescuit 

Şi-mi croiesc un drum pe sub Pămînt.. 

O, voi, Spirite-Pescari, ascultați! 

Voi, care v-aţi născut propriii voştri taţi209 
Voi, care capcane aţi așezat 

Și umblați după bunul vostru plac, 

Pe 'Tărîmurile de sub ape! 

Făceţi ca năvoadele voastre să mă scape! 
Împăcaţi acești demoni copleșiți de furii! 
Să nu mă ţintuiţi, legat de funii, 

Aşa cum cu demonii ați făcut, 

Aceşti însoțitori de pe Pămînt. 

(Ei au, pînă la Cer, scări pentru urcat, 
Însă Pămîntul este locul lor preferat...) 
Iată că scap de aceste năvoade și capcane, acum 

Mă înalţ pînă la zeul din Barca sfîntă, Hennu, 
Mă înalt și mai sus, la fel ca zeul Sebek. 
Acum, spre voi, în zbor mă îndrept. 
Spiritele-Pescari, cu degetele cu ghiare ca niște ace, 
Nu vor mai putea să mă atace, 
Căci Numele acestei scule îl știu 
El este: „„Degetul-puternic-a-lui-Sokari, 
Mai cunosc şi altă unealtă: 
„Fesa-lui-Nemu“ se cheamă. 
Cunosc și Numele cuțitului, unealta de ucis, 
Numele lui este: „Isis-taie-cu-acest-cuţit-carnea- 
lui-Horus& 
Cadrul Cîntarului și Greutățile le cunosc şi eu, 
Numele lor sînt: ,„Piciorul-şi-fesa-zeului-Leu“. 
Cunosc şi Funia din care se întind capcanele; 
„Vigoarea-lui-Horus“ îi este Numele. 
Cunosc și Spiritele-Pescari care Capcane urzesc, 
„Zeii-Akeru-Strămoși-ai-zeilor-Akhabiu“ se numesc. 
Cunosc şi Numele Brațelor lor, de care sînt ajutaţi, 
Iată-le: „Cele-două-braţe-ale-Marii-Divinităţi- 
Care-ascultă-la-lunnu-Cuvintele-de-Putere- 
În-timpul-Nopţii-sfinte-la-jumătatea-Lunilor- 
În-templul-Lunii. 
Cunosc Numele Fesei; îl spun în gura mare: 
„Fesa-de-Fier-pe-care-un-zeu-stă-în-picioare“, 
Cunosc și Administratorul divin cum se numește, 
Acela care ia în primire recolta de pește: 
„Cuţitul-și-Vasul-Administratorului-divin“, 
Si Numele Mesei îl știu, 
A] mesei pe care aceste obiecte sînt așezate: - 
„„Masa-lui-Horus-la-care-el-stă- 
În-întuneric-și-în-singurătate 
Unde-nimeni-nu-îl-vede-dar-cei-răi-de-el- 
se-îngrozesc- 
Pe-cînd-cei-buni-îl-preamăresc€. 
Tată că, sosind, încoronat sînt 
Ca zeu, la fel ca acel zeu ce stăpînește pe Pămînt... 
În timp ce cu cele două Bărci mi-am săvîrșit navigația, 
Iată că Prinţul zeilor mă așează în mijlocul Marelui 
Templu. 
Ca un vînător, sosesc înarmat 

Cu pumnalul, securea și cuțitul de spintecat... 
Înainte de a pleca, cutreier Malul 
Şi îmi întind bine Năvodul... 
Cunosc Numele acestei suliți: 
„Lmen-reu-emanaţie-din-Degetul-mare-al-lui-Osiris%. 
Şi Numele acestor două bucăţi de lemn le puteţi afla: 
„Degetul-Strămoşilor-lui-R â“ 
Este Numele uneia; 
„Degetul-Strămoșilor-lui-Hathort 
Este Numele celeilalte. 
Cunosc Numele Funiei Harponului: 
„Funia-Maestrului-Iniţiaţilor“. 
Cunosc Numele Mesei: „Mîna-lui-Isis&. 
Cunosc Numele Funiilor; 
„Funia-zeului-prim-născut“. 
Cunosc Numele Feşelor: 
„Feșele-acestei-zile“. 
Cunosc Numele spiritelor-Vînători și Pescari: 
„Zeii-Akeru-Strămoși-ai-lui-Râ“. 
Cunosc Numele năvoadelor: „Strămoșii-lui-Keb“. 
Tot ce tu obișnuieşti a mînca 
Ţi-am adus, la fel ca mîncarea mea; 
Ceea ce mănîncă Osiris şi Keb mănînci și tu, 
pe săturate. 
O, tu, Spirit a cărui faţă este întoarsă la spate, 
Care, pe inima ta, ești stăpîn solitar, 
Tu, Vînător și Pescar 
Care trecere peste Pămînt ţi-ai făcut, 
Şi voi, Pescari, care părinţii vi i-aţi născut, 
Şi care în cetatea Nefer-Sent aţi aşezat capcane! 
Nu lăsaţi să fiu prins în năvoade, 
Să nu mă fixaţi în ochiurile plaselor 
Cu care aduceţi neputința demonilor 
Și a acelor însoțitori ai lor, înfricoșători! 
Într-adevăr, ei îi cunosc pe toți! 
Cunosc Cadrul Balanţei și Greutățile 
În care sînt cîntărite păcatele ... 
Priviţi! Înarmat cu o furcă am sosit, 
Cu un ciomag, cu o masă și cu un cuţit. 
Ştiţi, oare, voi toţi, că Numele Vînătorului îl cunosc? 
lovesc, deschid, sfărîm şi pun la loc. 

Pentru ce a apărut” 

Această furcă, pe care o aduc cu mine? 

„Ciomagul-zeului-Sokari“ devine, 

Iar Masa ce am adus, într-adins, 

Se face „Mîna-lui-Isis“. 

Cuţitul ce îl am la mine, acum 

Se face „Cuţitul-zeului-Nemu“. 

O, zei, puteţi voi Cuvintele mele asculta! 

Aş putea veni să stau în Barca lui Râ 

Și, îndreptîndu-mă spre Nord, lacul Tes-tes să-l străbat, 

Să fac şi eu ceea ce acei care slăvesc Ka-ul meu, fac! 

Voi putea și eu ca ei să trăiesc! 

Iată că Treptele Scării spre Cer încep să le urc, 

Scară pe care Râ, Tatăl meu ceresc, mi-a pregătit-o 
i demult. 

Seth și Horus îi stau alături, ca alţi doi stăpîni 

Şi mă ajută să urc, ţinîndu-mă de cele două mîini?10 


Rubrică 


Acest capitol se va recita deasupra unei figurine re- 
prezentînd răposatul, așezat într-o Barcă; se va face, la 
dreapta, o barcă SEKTET și, la stînga, o barcă MANDIII. 
Se vor aduce, ofrande solide și lichide de ziua aniversării 
lui Osiris. Astfel, sufletul defunctului va trăi veşnic; el 
nu va muri pentru a doua oară. 


CAPITOLUL CLIV 


Pentru ca Trupul să nu putrezească 


O, Osiris, Tatăl meu divin, salut! lată că sosesc 
Membrele tale să-ţi îmbălsămez! 

Fă ca şi membrele mele să fie îmbălsămate, 
Pentru ca să nu putrezesc niciodată, 

Să devin asemeni zeului Khepra, 

Maestru al Netamorfozelor, 

El, care nu cunoaște ce e putrezirea. 

Diruieşte- mi, O, Osiris, o formă ca aceea 

Pe care acest zeu o avea! 

Dă-mi stăpînire deplină pe respiraţia mea, 

O, tu, Domn al Respiraţiei, 

O, tu, care-i ocroteșşti pe cei ce-ţi sînt asemănători, 

Fă-mă stabil şi imuabil, o, Domn al Sicrielor! 

Fă să pătrund pe Tărîmul Tăriei ce e Nesfirșită; 

Aceasta ţi-a fost dăruită 

Ca și lui Tum, tatăl tău divin, care nu știa 

Ce înseamnă putrezirea trupului sau descompunerea .., 

Într-adevăr. Osiris, nimic din ce am făcut nu detest! 

Dintre toţi, cei care te iubesc 

Şi care pe Ka-ul tău îl slăvesc, 

Eu am fost deasupra lor! 

Așa că trupul meu să nu devină hrană viermilor! 

Scapă-mă, ajută-mă, 

Aşa cum te-ai salvat și te-ai ajutat pe tine! 

Fă ca, după moarte, să uit de putrezire, 

Această soartă ce este dată animalelor 

Şi lighioanelor care se tîrăsc 

Şi care sînt create de diferiţi zei și zeițe! 

Atunci, după moarte, cînd sufletul planează, 

Cadavrul se lichefiază, 

Oasele dislocate încep să se topească 

Şi carnea, în duhoare, să putrezească, 

Membrele să cadă în fîşii se lasă; 

Carnea devine o zeamă greţoasă, 

O masă de viermi mișunînd, pradă viermilor... 

Acesta-i sfîrșitul oamenilor . .. 

Sub Ochiul lui Shu, omul piere 

Așa cum pier toți zeii și toate zeițele, 

Toţi peștii, păsările care zboară, 

Vietăţile care se tirăsc și cele ce aleargă, 

Toate ființele, toate fiinţele?i! 

De aceea, o, zei, văzîndu-mă, 

Veţi cădea cu faţa în ţărînă și gurile mute! 

Minunea Apariţiei mele vă lovește în frunte! 

Într-adevăr, toate ființele, după moarte, se vor teme 
de mine! 

Fie ele pești, păsări sau animale, 

Dobitoace care se tîrăsc, 

Sau viermii care pe cadavre foșgăiesc ... 

Cadavrului meu, stricăciunea să-i fie străină! 
Să nu fie dat viermilor din ţărînă! 
Aceştia să nu vie, sub diferite chipuri, să năvălească, 
Să mă atace, să mă nimicească! 
Să nu fiu dat nici călăului, 
Care, într-o groapă, își chinuie și își masacrează 
victimele lui 
Și pe care, rămînînd nevăzut, le face să putrezească, 
; grămadă! 
El trăiește din cadavrele celor pe care îi ucide și 
îi masacrează. 
Poruncile lui putea-voi să nu le împlinesc? 
Hotăririle lui: putea-voi ca, niciodată, să nu le urmez? 
De ce să fiu dat degetelor lui, cu ghiare nemiloase? 
Dar, să mă lase în pace! 
Tu singur poţi să-mi hotărăști destinul meu necunoscut 
O, Osiris, Tatăl meu divin, te salut! 
Membrele tale, pe veci, vor fi ale trupului lor; 
Trupul tău nu va putrezi și nu va fi dat viermilor; 
El nu se mai umilă ca o bășică, 
Nu se desprinde în fişii si nu pică; 
Nu se face grămadă de viermi şi mizerii ... 
Pentru mine, sînt zeul Devenirii, Khepra, 
Şi îmi voi păstra cadavrului în Veșnicie .... 
Aici, nu se descompune și nu se împute, 
Nu cade în fîșii, nu vin viermii să-l umple, 
Nu se lichefiază sub Ochiul lui Shu. 
Exist; într-adevăr, exist, acum! 
Și trăiesc! Priviţi-mă! Trăiesc! 
Simt în mine sevele vieții ce răbufnesc! 
Iată că, în pace, mă trezesc... 
Nu mă descompun și nu putrezesc; 
Nici împrejur nu răspîndesc duhoare; 
Nu voi dispărea prin neantizare; 
Ochiul meu continuă să vadă clar; 
Trăsăturile chipului meu nu dispar 
Sub o mască de apă; 
Urechile îmi sînt deschise și pot Cuvînt să priceapă; 
Capul nu-mi va fi despărțit de trunchi, 
Limba nu-mi va fi retezată, 
Părul nu-mi va fi tuns, 

Sprîncenele nu-mi vor fi smulse! 

Aflaţi, o, voi, Spirite: stricăciuni ascunse 

Nu i se vor face leșului meu și nici mie. 

Trupul meu va rămîne întreg și neschimbat, pe veșnicie. 
Nu va fi nimicit pe Pămînt, 

Nicicînd! 


CAPITOLUL CLV 


Pentru a fixa un Djed din aur 


În picioare, o Osiris! 

Căci şira spinării ţi-a fost găsită, 

O, Zeu-cu-Inima- Oprită! 

Gâtul ţi-e puternic, ochiul decis; 

Urcă pe soclul tău, o Osiris! 

Iată că îţi torn pe picioare apă lustrală 

Și îți aduc un Djed din aur... 

Bucură-te, o, Osiris, văzînd acest chip de taină! 


Rubrică 


Acest capitol va fi recitat deasupra unui djed din aur, 
încrustat în lemn de sicomor care a fost ţinut, mai îna- 
inte, în apă din flori de ANKHAM. Acest Djed se va 
așeza la gitul defunctului. în ziua funeraliilor. După aceea, 
defunctul va deveni, în Lumea Inferioară, un Spirit sfin- 
tit și perfect; în Ziua Anului, el va fi la fel ca Spiritele 
din anturajul lui Osiris, cu adevărat, mereu, veşnic... 


CAPITOLUL CLVI 


Pentru a așeza un Talisman de cornalină 


O, Isis! 

Sîngele tău să lucreze! 

Strălucirea ta să lucreze! 

Forţa magiei. tale să acţioneze! . 

O, zeiță, pe acest Spirit puternic să-l ocroteşti, 

Să-l păzeşti de demonii care să îl atace se îndeamnă 
Și care îi fac numai greață și spaimă! 


Rubrică 


Aceste cuvinte vor fi recitate deasupra unui inel de 
cornalină care a fost ţinut, mai înainte, în apă din flori 
de ANKHAM,. încrustat într-o tăbliță din lemn de sico- 
mor. Această tăbliță va fi aşezată la gîtul mortului în 
ziua funeraliilor. Dacă acest lucru se face, atunci puterile 
zeiței Isis vor ocroti mereu membrele defunctului; Ho- 
rus, fiul lui Isis, se va bucura văzîndu-l în mijlocul Mis- 
terelor Cărării; în timp ce un braţ va fi întins spre cer, 
celălalt va arăta spre pămînt; cu adevărat, mereu... 

“Acest text să nu fie văzut de nimeni, niciodată. 


CAPITOLUL CLVII 


Pentru a așeza la gitul răposatului un Talisman 
reprezentind un Uliu 


Iată că Isis își ia zborul din Cetatea ei, pe sus, 
Fa pleacă în căutarea sălașului ascuns al lui Horus; 
Cînd să treacă prin mlaştina cu lăstăriș îndesat, 
Găseşte, pe jos, umărul lui, ce i-a fost retezat... 
Dar iată-l, urcă în Barca divină, 

Este sfinţit de Stăpînul Lurmilor, 

Căci a luptat, cu curaj, împotriva dușmanilor. 
Faptele lui, într-adevăr, nu vor fi uitate curînd, 
Groază şi spaimă peste tot semănînd! 

Mama sa, Isis, marea zeiţă 

Îl apără prin puterea cuvîntului ei magic, 

Şi îi dă lui întreaga ei putere. 


Rubrică 


Acest capitol va fi recitat deasupra unui uliu confec- 
ţionat din aur şi pe care vor fi înscrise aceste cuvinte; 
amuletăa se va așeza la gitul.răposatului în ziua funera- 
liilor pentru a-l ocroti mereu, cu adevărat. | 


15 — Cartea egipteană a morţilor 295 


CAPITOLUL CLVIII 


Pentru. a așeza un Colier din aur 


O, Osiris, Tatăl meu! O, Horus, Fratele meu! O, Isis, 
Mama mea! 

Iată că îmi sînt scoase cîrpele ce mă înfășoară 

Și care îmi strîng capul și trupul întreg... 

Ochii mei încep să zărească fiinţele ce mă înconjoară; 

Îl văd în faţa mea pe zeul Keb...2:2 


Rubrică 


Acest capitol se va recita deasupra unui colier din uur 
pe care va fi gravat acest text; se va așeza la gitul râpo- 
satului în ziua funeraliilor. 


CAPITOLUL CLIX 
Pentru a așeza un Talisman Uadj din smarald 


O, tu, care în fiecare zi ieși din templul tău! 
Iată marea zeiță... Ascultă glasul ei! 
Ea își desăvirşeşte rotirile, rar, 
În jurul Porţilor Dublului Sanctuar; 
De la tatăl ei, putere magică a primit, 
(Această putere este Corp Glorios ce locuiește 
în Taurul sfint 
Al zeiţei Rennut). Ea îi primește cu plăcere 
Pe cei întilniţi în drumul ei, gata s-o urmeze, 
Căci ea reface Călătoria înapoi, pentru a doua oară, 
Si iarăși străbate drumurile de odinioară; 
Ea dăruiește noroc acelora care 
Sînt urmăriţi de nenorociri şi ghinioane ... 


Rubrică 


Acest capitol se va recita deasupra unei amulete Uadj 
din smarald, aşezată la gîtul răposatului și avînd înscrise 
pe ea cuvintele acestui capitol. 

CAPITOLUL CLX 


Pentru a așeza un Talisman Uadj din smarald 


lată un Talisman Uadj, care în smarald e tăiat; 

Prin el, de orice atingere a Răului, ești âpărat. 

Thot îl dăruiește credincioșilor, 

Acelora care se feresc de fapte care le displac zeilor. 
Dacă acest talisman prosperă, prosper și eu; 

Dacă pe el nimic nu-l atinge, și eu sînt de neatins; 
Dacă el nu se toceşte, nici eu nu mă voi toci. 

Iată că Thot vorbește. Cuvintele lui, Cuvinte ale Puterii, 
Îmi întăresc şira spinării. 

El zice aşa: 

„lată că soseşti în pace, 

O, tu, Stăpin în Heliopolis şi în Pé! 

Shu îţi vine în întîimpinare; el se găsește în Shenmu; 
Numele tău este Nshem. 

Tu locuieşti în cetatea. zeului puternic și viteaz... 
Într-adevăr, membrele tale nu vor păţi nici un necaz, 
Căci te ocroteşte Tum...“ 


CAPITOLUL CLXI 


Pentru a croi o Trecere spre Cer 


Tată cuvintele dezvăluite de Thot pentru a pătrunde, 
fără a întîmpina obstacole, în interiorul Discului solar. 


I 


lată că mi-am croit o trecere 
Spre Discul solar... 
Într-adevăr, Râ trăieşte! 
Țestoasa este moartă! 


II 


Iată că trupul meu este purificat, 
Și oasele lui Osiris sînt purificate. . . 

Într-adevăr, Râ trăieşte! 
Țestoasa este moartă! 


III 


Rămînînd în Sicriul lui, 

Nu va trebui să îndure atingerea Răului. 
Într-adevăr, Râ trăieşte! 

Țestoasa este moartă! 


IV 


Iată că însuşi Kehbsennuit a păzit 
Carnea inertă a celui ce a murit! 
Căci acesta este Râ care trăieşte! 
Țestoasa este moartă! 

Ascultaţi cu toţi! 

Auziţi cum se trag zăvoarele la Porţi! 
Eu pot să trec Pragul. 


Rubrică 


Dacă aceste descîntece vor fi recitate în faţa cada- 
vrului, atunci Corpul său Glorios (Sahu) va traversa cele 
patru deschideri ale Cerului: 

Prima, cea a Vintului din Nord, aparţinînd lui Osiris; 
a doua, cea a vîntului din Sud, este comandată de Râ; a 
treia, cea a Vintului din Apus, depinde de Isis; a patra, 
cea a Vintului de la Răsărit, îi este supusă lui Nephtys. 
În momentul în care defunctul intră în Cer, fiecare din- 
tre aceste vînturi îi intră în nări. 

Cei care nu sînt inițiați nu cunosc deloc aceste lucruri 
ascunse, căci este un Mister şi nu e la îndemâna oricui. 

Nu-l face cunoscut nimănui în afara tatălui și fiului 
tău. 

Să stii: acest mare Mister, pe care nimeni, nicăieri, nu 
îl cunoaște, ţi-a fost dezvăluit numai ţie... 

CAPITOLUL CLXII 


Pentru a produce o senzație de căldură sub capul 
Răposatului 


Salut, zeu-Leu, Domn al puterii supreme, 
Care porţi Diademă împodobită cu două pene 
Şi cu un Smoc impozant, semn de șef mare! 
Tu, Bărbat puternic, a cărui splendoare 
Strălucește pînă în adîncurile Cerului; 
Multiplele tale Forme și Metamorfoze 
Sînt ascunse încă de la naștere 
În Ochiul solar. 
Eşti invocat, o, alergător puternic, cu paşii mari, 
Şi spre cei ce te roagă, îndată, vii să-i ajuţi; 
Îi aperi, de cei tari, pe nenorociţi. 
Ascultă şi strigătul meu, te implor! . 
Te chem să-mi -vii în ajutor! 
Într-adevăr, eu sint Sfînta Vacă! 
Numele tău divin mereu o să-mi placă! 
Ascultă atent, la ceea ce voi spune: 
HAKAHAKER este al tău Nume! 
AURAUAAKERSA — ANK — REBATI este Numele tău! 
KHERSERAU este Numele tău! 
KHARSATA este Numele tău! 
Află, o, zeu: Toate Numele tale le slăvese 
și nu mă înspăimîntă. 
Eu sînt, într-adevăr, Vaca Sfîntă! 
Ascultă, dar, o, Doamne, rugăciunea mea, cu duhul 
blîndeţii: 
Cînd vei face să apară căldura Vieţii, 
Sub capul lui Râ, la Heliopolis, 
Îngăduie, zeu, ca mortul să fie ocrotit în fața 
Porții cerești 
Să devină la fel ca cei ce pe Pămînt locuiesc; 
într-adevăr, el este Sufletul tău necunoscut și închis, 
Apropie-te, căci sînt Osiris! 
Fă să-mi ajungă căldura Vieţii sub cap, 
Căci sînt un Suflet care am înviat 
Din imensul Trup fără viaţă al unui zeu, 
Acest Trup odihneşte la Heliopolis, Numele său e:. 

KHU — KHEPER — URU — BARKHATA — DJAUA ... 
Vino, deci, o, zeu! Fă din mine un Spirit al Curţii tale 

Ă divine! 
Căci este adevărat: eu sînt Tine.” 


Rubrică 


Aceste formule se pronunţă deasupra imaginii unei 
Vaci Sfinte lucrată în aur fin şi așezată la gitul defunctu- 
lui. Pe de altă parte, inscripția de mai sus va fi făcută 
pe un papirus nou, care n-a mai fost folosit şi acesta va 
fi aşezat sub capul defunctului. În -felul acesta, răposa- 
tul va resimţi o imensă căldură în întreaga lui fiinţă, ca 
și cum ar fi în viaţă, pe pămînt. 

Acest talisman are o mare putere de apărare, căci el 
a fost creat, odinioară, de Vaca Cerească pentru fiul ei 
Ră, atunci cînd forţa ei vitală era în declin și cînd sălaşul 
îi era înconjurat de Spiritele de Foc. În felul acesta, ră- 
posatul va deveni o divinitate în Lumea Inferioară, iar 
Corpul său Glorios nu va fi respins la nici una din Por- 
tile din Duat. Iată cuvintele ce trebuiesc rostite, în timp 
ce așezi imaginea zeiţei la gîtul răposatului: 


„O, Amon! Amonit Tu care priveşti 

Din înaltul Cerului spre Pămînt! 

Întoarce faţa ta radioasă spre acest trup înţepenit 
Al fiului tău preaiubit! 

ră ca puternic şi tînăr să apară 

În Lumea Inferioară!“ 


Această formulă este un mare Mister. Nu permiteţi 
nimănui să o vadă. Ar fi ceva îngrozitor să fie cunoscută 
de toţi. Ascunde-o cu grijă. Numele ei este: ,,Formula- 
Sălașului-ascuns. 


CAPITOLUL CLXIII 
Rubrică 


Incantaţii în vederea împiedicării stricăciunilor şine- 
norocirilor care i s-ar putea întîmpla corpului răposatului 

în Lumea de Dincolo; cum poate fi apărat acesta împo- 
triva Spiritelor care devoră Sufletele încarcerate în Duat; 
cum se poate evita ca acele crime îngrozitoare pe care 
le-a înfăptuit în timpul vieţii lui pămîntene să se înfăţi- 
şeze în ochii spiritului său; cum se poate asigura vigoa- 
rea membrelor şi oaselor sale împotriva viermilor și a 
Spiritelor care ar putea să-l atace în Lumea Inferioară; 
cum va putea să fie liber să meargă peste tot și să facă 
tot ce îi place. 


Eu sînt Sufletul unui zeu... Însă Corpul său zace acum, 
Imens şi neînsufleţit, în cetatea Al-Habu; 
Geniul acestor locuri își întinde protecţia sa 
Asupra Trupului neînsufleţit din Harti. 
Braţul său, retezat, zace în mlaștinile din 
Senhakarha . . . 
O, suflet divin! Bătăile inimii tale nu se mai simt 
Nici cînd te scoli şi nici la culcare! : 
Te odihnești, o, Suflet, aproape de Corpul tău divin, 
Care în cetatea Senha-Parkana este întins! 
Scapă-mă de acest Spirit, cu chip ce mă îngrozește! 
El fură inimile și membrele le răpește! 
Cînd începe să mestece Sufletele, 
I se văd, ţișnindu-i din gură, flăcările... y 
Tu, Suflet, ce rămîi în interiorul cadavrului tău, apatic, 
Focul tău arde, singuratic, 
În timp ce Sufletul meu divin 
Se odihnește în imensul Corp neînsuflețit 
Care zace în Sais, cetatea sfîntă a lui Neith... 


Rubrică 


Acest capitol se va recita deasupra unei figurine re- 
prezentînd un șarpe urcat pe două picioare şi al cărui cap 
va fi împodobit cu un disc solar, așezat între două coar- 
ne; la fel, se va mai recita peste cele două Udjat, avînd 
ochi și aripi; în pupila uneia dintre aceste două Udjat, 
se va vedea figura unui zeu cu braţul ridicat; el va avea 
înfățișarea unui Suflet divin; va avea spatele acoperit cu 
pene, ca al unui șoim. În pupila celei de a doua statuete 
Udjat, se va vedea tot figura unui zeu cu braţul ridicat, 

dar care va avea chipul zeiței Neith; la fel, spatele îi va 
fi acoperit cu pene, ca al unui șoim. 

Acest capitol se va scrie cu cerneală consacrată ANII 
pe o tăbliță de piatră MEHT sau pe un smarald din sud 
care a stat, mai înainte, vreme îndelungată, în apa La- 
cului de la Apus, în Egipt; și mai bine, se poate scrie pe 
o fiîşie de pînză UADJET, cu care se vor înfășa mem- 
brele cadavrului, În felul acesta, răposatul nu va fi res- 
pins de Porţile din Duat; el va putea să mănînce și să 
bea așa cum făcea şi pe pămînt; nimeni nu-l va putea 
acuza de nimic; va fi apărat împotriva dușmanilor, mereu, 

Dacă acest capitol este recitat, pentru răposat, pe Pă- 
mînt, acesta nu va cădea pradă Spiritelor care atacă rău- 
făcătorii în toate colţurile Pămîntului. El nu va fi spin- 
tecat, masacrele puse la cale de către Seth nu îi vor aduce 
moartea; el nu va fi încarcerat; va putea să intre în toate 
ținuturile din Duat, din care va putea şi ieși, triumfător; 
pe de altă parte, el își va putea face apariţia şi pe Pă- 
mint pentru a-i îngrozi pe oamenii care au ales calea 
Răului... 


CAPITOLUL CLXIV 


Salut, Sekhmet-Râ-Bast, care. îi înlocuiești pe zei, 
înaripată, 
Şi căreia feşele din pînză „Anst îi dau magie, 
făcînd-o puternică; 
Tu, zeiţă, încoronată cu Diademele Sudului şi Nordului, 
Unică, Suverană a Tatălui, 
Pe care nici un zeu nu o poate contrazice, 
Stăpînă a unei mari puteri magice, 
Tu, care ai fost consacrată şi încoronată în locuri 
"de tăcere, 
Mamă divină a lui Pashakasa, 
Soţie regală a lui Parhaka-Khepru, 
Doamnă a Mormîntului, Mamă a Orizontului ceresc, 
Tu, atît de graţioasă și de plăcută, 
Spulberi revolta demonilor şi o faci mută! 
Priveşte! Iată, ai în mîini ofrandele mele sepulcrale! 
Tu stai, înaltă şi dreaptă, în picioare, 
La prova Bărcii lui Râ, Tatăl tău divin, 

Gata să respingi atacurile demonilor care vin... 
Iată că tu, pe zeiţa Maat, 
În faţa Bărcii divine ai aşezat... 
Într-adevăr, tu ești zeița de Foc 
Căci, după ce treci, rămîne pustiu și pîrjol.... 
Numele tău este: KA — HARESA — PUSAREM — 
KAKAREMT, 

Şi este asemeni puternicului foc al zeiţei Saknakat, 
Care în faţa Bărcii Tatălui tău divin s-a așezat, 
THAREPUGAKASHARESHABIAU! 
Iată și ce ziceau 
În cuvintele lor negrii și nubienii: 
„Noi te slăvim, zeiţă, ca alţii nimeni, 
O, tu, cea mai puternică dintre zei! 
La fel ca și Spiritele ce trăiesc în sicriele lor, 
Zeii Sesenu te ador!215 
Iată! În faţa înfiorătoarei tale Măreţii, ți-aducem 

dovada credinţei, 
Tu, care ești Mama noastră și Izvor al oricărei Fiinţe, 
Tu, care pentru noi pregătești tihnă 
Şi, în Lumea de Dincolo un loc de odihnă; 
Ne faci oasele tari şi ne aperi de spaimă; 
Ne faci să trăim cu bucurie și în bogăţie 
În sălașele din Veşnicie! 
De chinurile de sub pămînt, tu ne scapi, 
De acolo de unde lucrează zeul cu chip de casap, 
În Ierarhiile divine, 
Acesta îţi este Numele: 
„Copilul-emanat-din-zeul-cu-faţa-de-spaimă- 
Şi-care-își-ține-trupul-ascuns. 
Numele unui fiu al acestei zeițe este așa: 
„Atare-Am-Djer-Quemtu-Ren-Parsheta“; 
Numele Celuilalt este: „,Pa-Nemma- 
Ochiul-divin-Ddjat-al-zeiţei-Sekhmet- 
Mare-regentă-a-zeilor-emanaţie-a-zeiţei-Rennut-Maut“. 
Redai Sufletelor morţilor vigoarea şi le alungi inerția 
din Trup; 
Tu îi smulgi din ghiarele demonilor, 
Cei care lucrează în subteranele torturilor“. 
Cu propriile ei buze, zeiţa le răspunde: | 
„Am lucrat după cum au spus ale lui Taui?!6 cuvinte, 


233 


Fiul divin pentru Care au fost poruncite rituri funerare; 
Adevăr vă spun: nu veți fi chinuiţi și nici legaţi 
de picioare“. 


Rubrică 


Acest capitol se va recita deasupra unei figurine a 
zeiței Mut, zeița cu trei capete; primul cap va semăna cu 
cel al zeiței-șarpe Pekhat, împodobit cu două pene; al 
doilea cap se va asemăna cu capul unui bărbat pe care 
este pusă coroana din Nord şi cea din Sud; al treilea va 
fi un cap de vultur împodobit cu două pene. Această fi- 
gurină va avea unghii de leu și aripi; va fi pictată în cu- 
loarea ANII pe o tăbliță din piatră verde sau pe feșe din 
pînă ANS. 

În fața acestei statuete, se va aşeza un pitic şi, în 
spate, un alt pitic; fiecare dintre ei va avea cîte un braţ 
ridicat și pieptănături cu pene; pe de altă parte, fiecare 
dintre ei va avea cîte două feţe: una de ființă omenească 
şi alta de șoim; amîndoi piticii vor fi grăsuțţi. 

Împlinind acest rit, defunctul va deveni un zeu prin- 
tre zeii Lumii Inferioare; cît ţine veșnicia, Paznicii Por- 
ților nu-l vor putea sili să se întoarcă din drum; carnea 
şi oasele sale vor fi ca ale unui om care nu a murit nici- 
odată; el va putea bea din apa torentelor; sălașul său va 
fi în Sekht-Ianru; va deveni o stea pe bolta cerească; va 
putea porni la luptă împotriva lui Nekau și Iar, acești 
demoni din Lumea Inferioară; nu va fi mîncat de felu- 
ritele fiare care se tîrăsc; din contră, va fi absolvit de 
orice Rău... 


CAPITOLUL CLXV 


Sosirea la ultima Scară?!! (definitivă) după ce corpul 
răposatului a fost pus la adăpost şi produsele lichefierii 
sale s-au absorbit. Acum, din nou, va fi plin de sevă și 
vigoare. 

El va spune: 

O, stîlpi măreţi! O, stîlpi! 
O, Prinţ al zeilor! O, Prinț! 
O, Amon, Amon!. 

Re-lukasa! i 
O, Prinț al zeilor din Răsăritul Cerului! 
O, Amon Natkherti Amon! 
O, tu, ale cărei aparențe vizibile sînt ascunse, 
Și ale cărui multiple Forme sînt nepătrunse, 
Domnul celor două coarne, (fiul) zeiţei Nut! 
Acestea sînt Numele tale: NA — IRIK și KA — 1RIK 
și KASAIKA, 
Numele tău este: ARTHIKASATHIKA, AMEN — NA — 
EN — KA — ENTEK — SHARE; 
THEKSHARE — AMEN — BERTHI este Numele tău. 
O, Amon, ascultă-mi rugăciunea spusă prin cuvînt! 
Oare nu-ţi cunosc eu Numele tău sfînt? 
Oare Numele Formelor tale multiple nu le ghicesc? 
Şi nu trăiesc ele prin gura cu care îți vorbesc? 
Imaginea ta sfîntă nu se arată în ochii mei și în mine?. 
Priveşte! Iată că vin spre tine 
Ca Moștenitor al Tronului tău, pe Imaginea ta sfintă 
sînt înscris 
Eu, Osiris! 
Dă-mi, în Duat, o veșnică şedere; 
Pace perfectă dă membrelor mele; . 
Să pot ca Trupul meu, Trup de zeu să îl fac! 
Din aceste ţinuturi, să scap, 
În care demonii prind morţii şi-i pun la chinuri grele! 
Amon, pleacă-ţi urechea la cuvintele mele! 
Iată că îţi invoc Numele tău de taină... 
Tu mi-ai dat această Formă de carne; 
Tu mi-ai deslușit înţelesul Cuvîntului; 
Știința ta mi-a bucurat Spiritul . . 
Într-adevăr, Numele tău este: AMON — RTA — 
SASHAKA, 
IRKAI, MARKATHI, RERI — NASAKBUBU, 
TAINAȘA — THINASA ... 
THINASA ... 
SHARSHATHIKATHI este Numele tău! 
O, Amon, Amon! Zeu puternic! Te rog! 
Căci, iată, Numele tău misterios îl invoc! 
Dă-mi mie înţelepciunea ta luminată 
Pentru ca, Dincolo, să mă pot bucura de Pacea 
binecuvintată! 


235 


Să am toate membrele laolaltă! 

Iată că Sufletul zeului, care în Cer își are sălașul, 
Face să i se audă glasul: 

„Într-adevăr, într-adevăr voi veghea; 

Trupul tău întreg ţi-l vei păstra...“ 


Rubrică 


Acest capitol va fi recitat deasupra figurinei unui zeu 
cu braţul ridicat şi al cărui cap va fi împodobit cu pene; 
picioarele figurinei vor fi despărțite precum cele ale unui 
acarabeu; el va fi pictat cu praf de lapis-lazuli, ameste- 
cat cu soluţie KAMI. 

De asemenea, acest capitol se va recita deasupra unei 
figurine cu cap de om şi cu cele două braţe întinse; pe 
umărul drept, se va vedea un cap de berbec, iar sub umă- 
rul stîng se va vedea un alt cap de berbec; 

Pe de altă parte, pe o fîșie din pînză de bumbac, se 
va picta un zeu cu braţul ridicat și, alături de el, sepa- 
rat, i se va picta inima; o altă figură se va mai desena 
pe piept. 

Ascundeţi toate acestea, să nu fie văzute de zeul Su- 
gadi, din Lumea Inferioară. Ca urmare, răposatul va pu- 
tea bea apa de la izvoarele torentelor; va străluci la fel 
ca zeii și ca stelele de pe cer... 


CAPITOLUL CLXVI 


Perna Răposatului 


Iată că și trupul tău s-a înălţat 

O, tu, care rămiîi bolnav și leșinat; 

Capul tău își îndreptă privirea spre Orizontul clar; 
Încet, încet, tu îndrepți pe spătar... l 

Acum, prin binefaceri ce de la zei le primeşti, 

Peste piedici, victorios, poți să treci. 

Iată că Ptah, ascultînd Judecata,.ce a hotărît, 
Dusmanii ţi i-a nimicit, 

Căci tu ești Horus, Nesert, Nesertet, fiul lui Hathor! 

După masacre, capul ţi se va pune la loc. 
Să ştii: capul tău va fi salvat! 

Niciodată nu-ţi va mai fi furat, 

În vecii vecilor... , 


CAPITOLUL CLXVII 


Pentru a aduce Talismanul Udjat 


Iată-l pe Thot; el face ca Udjat, Ochiul divin, 
să înainteze! 
Şi íl face, în pace, să lumineze, . 
Căci Udjat a îndeplinit porunca primită de la Râ 
Şi şi-a atras multe primejdii asupra sa 
Atunci, la Dezastrul Lumilor ... 
Iată însă că Thot l-a eliberat 
Şi Păcii şi Armoniei l-a redat. 
Dacă Udjat este tare, eu sînt tare, 
Dacă eu sînt tare, e tare și Udjat, 


CAPITOLUL CLXVIII 


Pentru a primi Ofrandele 


O, voi, divinităţi din Duat, supuși ai lui Râ-Osiris, 
Căruia îi duceţi (Cuvintele) pentru Fiul său; 

Care judecaţi păcătoşii după Adevăr-Dreptate, 

Și care sălășluiţi în Ceruri înalte, 

Daţi-mi mie sacrificiile ce se aduc pe Pămînt, 
Ofrandele ce se aduc în Amenti, 

Libaţiile aduse în Cimpiile Păcii. 

Voi, Spirite care hrana lui Râ o căraţi, 
Sacrificiile de pe Pămînt, mie să mi le daţi; 

Voi, slugi ai zeilor, mai mari și mai mici, 

Mie să-mi daţi, pe Pămînt, vasele cu sacrificii 

Și ofrandele din Amenti! 

O, spirite ce adorați zeii în sanctuare, 

Mie să-mi aduceţi sacrificiile de pe Pămînt, mereu; 

Ele aparţin Fiului de zeu, 

În fața Stîlpului misterios al zeilor, 

Din mijlocul sanctuarului lor ceresc; 
Vasele cu sacrificii, de pe Pămînt, să mi se dăruiască, 
Pentru ca, trupul meu, mort, să trăiască 
În Lumea Inferioară. 

O, voi, zei care pe Osiris îl urmaţi, 
Ofrandele de pe Pămînt să mi le daţi, 
Pentru a putea rămîne mereu, 

În spatele Stilpilor voştri misteriosi, si eu, 
Printre supușii Marii Divinităţi. 

Priviţi cum se bucură toţi, 

Văzind cum trec, prin faţa lor, Sufletul fiului, 
"Al lui Osiris şi al Tatălui Lui. 

Acest Suflet primeşte, din daruri, o parte 
Şi că, fie zi, fie noapte, 

Pe Pămînt primește Ofrande frumoase... 
lată că zeii înşiși ofrande îmi aduc iar, 
Sufletul Fiului vine spre altar, 

El, Sufletul acestui zeu, 

Metamorfozele și le-a împlinit, 

La sînul lui Osiris! 


„CAPITOLUL CLXIX 


Pentru a aranja patul funerar al răposatului?!8 


Într-adevăr, tu eşti zeul Leu! 

Tu eşti zeul cu două capete de Leu! 

Tu eşti Horus, răzbunătorul lui Osiris, Tatăl său! 

Tu eşti, într-unul singur, patru zeități glorioase! 

Esti primit cu strigăte fericite, cu feţe bucuroase, 

Arătîndu-ţi dragostea! l 

(Ei te susțin și la stînga şi la dreapta). 

lată că zeul Keb, ridicîndu-ți pleoapele, ochii ţi-a deschis 

(Pînă atunci, erau ca orbi şi nu vedeau nimic!) 

lată că se reuneşte cu substanţa Inima mamei tale „ìb“, 

La fel ca şi Inima ta „hati“. 

Sufletul tău este în cer; Trupul îţi este nemişoeat, 
îngropat... 

lată ofrande pentru măruntaiele tale: apă pentru gitul 
însetat, 
Miresme ai pentru plăcerea nărilor... 
Tu redai pacea sălaşelor morţilor; 
Mergînd, în drumurile tale, le deschizi mormintele; 
Statornic, le ajuţi emanaţiile. 
lată că Pornești înspre Cer; cîrligul de la funia ta 
Îl arunci şi îl fixezi aproape de Tronul lui Râ! 
Îţi arunci năvoadele în torente și bei din apa lor; 
Te foloseşti de mîini şi eşti sigur pe mișcările picioarelor. 
Iată că la suprafaţa Pămîntului ajungi; 
Tu, însă, n-ai nevoie să pătrunzi 
Pe sub zidurile Oraşului strecurîndu-te 
Și nici dărimîndu-le. 
La tot ce s-a făcut pentru tine şi este adevărat, 
Însuşi zeul acestui Oraş a lucrat. 
Tu ești pur! Eşti curat! 
Partea din faţă a Trupului ţi-a fost spălată cu apă de 
izvor, 
Spatele ţi-a fost purificat cu tămiie şi salpetru răcoritor, 
Trupul întreg ţi-a fost îmbăiat în laptele vacii Hap 
Cu spiritul zeiței Tenemit și cu salpetru amestecat; 
Tot Răul care era în tine, a fost curăţat. i 
Tefnut, fiica lui Râ, a lucrat pentru tine, din plin. 
Aşa cum a lucrat şi pentru Tatăl ei divin; 
Ea, pentru tine, Valea'cu morminte a înjghebat, 
Unde este și Osiris, Tatăl tău, îngropat. 
Pot să mănînc lucruri bune, fără să întreb, 
Aparţinînd lui Râ şi lui Keb, 
La fel şi grîul şi patru feluri de piini, 
Dar, iată că ești dus spre Cîmpiile Păcii... 
Ofrande sepulcrale se pun în fața ta. 
Te avînţi: picioarele te ascultă... Eşti în calitate de Râ! 
L.a Judecată, faptele tale nu vor fi condamnate; 
Mișcările tale nu vor fi controlate; 
Nu vei fi aruncat în bezna gropilor; 
Nu vei fi dat în mîinile crude ale demonilor 
Care, în Încăperile lor de Tortură, inventează chinuri, 
în fel şi chip. 
Nu ţi se vor pune în față grămezi de nisip; 
Nu te vor întreba ce faci cu ofrandele acum; 

Nu te vor face să te întorci din drum; 

Paznicii te vor lăsa să pleci la treburile tale... 

Vei primi o cămașă, baston şi sandale, 

Încă alte veştminte şi arme cu care să te baţi, 

Să poţi reteza capetele dușmanilor capturați, 

Întorcîndu-i cu faţa la ceafă... 

Vei putea ține moartea la distanţă, 

S-o faci să nu se poată apropia de tine. 

Iată că Marea divinitate începe să vorbească de tine: 

„Să fie adus aici în Ziua întîmplărilor!& 

Şi iată că Șoimul şi Gîsca „SmenãÃ 

Se bucură că ești printre ei... 

Râ deschide, larg, Porţile Cerului, 

Keb trage, pentru tine, zăvoarele de la Porţile Pămîntului! 

Spiritul tău este puternic; 

Numele ascunse, el le ţine minte. 

Sufletul tău deschide, cu putere, o trecere peste Amenti; 

Puterea Cuvîntului își ştie păstra. 

Acum, Corpul tău Glorios odihneşte la sînul lui Râ; 

În jurul tău, stau Ierarhiile, 

Acolo, unde se încrucișează Cărările 

Pe care le străbat Spiritele-Paznici, peste omenire 
veghind. 

Zeul-Leu te conduce spre locurile unde se află Ka-ul tău, 

Pentru a te odihni în pace, fără teamă de atacuri şi de 
capcane. 

Cele Două Pămînturi şi locuitorii lor lucrează pentru tine, 

Ca tu să poţi trăi şi Sufletul tău să prospere, 

Ca Trupul tău, îmbălsămat, neatins să stea în Veşnicie; 

Să poţi contempla Focul şi Aer proaspăt să poţi respira; 

Să poţi pătrunde cu faţa înainte, netămător, 

Pe Tărîmul Tenebrelor; 

În strîmtorile întortocheate, de pericole, să fii păzit; 

De virtejuri nefaste să nu fii dus şi răpit; 

Să-l poţi urma pe Prinţul divin al celor Două Păminturi; 

Să te poţi odihni în Arborii sacri, în ramuri, 

Care cresc pe cele două laturi ale Tronului Marelui 

*Magigian. 
Iată însă că zeița Seshet se așează în faţa ta, 
În timp ce zeul Sa îți socoteşte membrele; 


240 


Bei laptele Vacii Sacre, care merge în urma lui Sekhat- 
Heru 21% 

Te speli, ritual, la vărsarea torentului Kher-Aha; 

La Pé şi la Dep eşti plăcut prinților; 

Thot te privește foarte binevoitor . .. 

Intrînd în Cer, stai de vorbă cu Râ 

Apoi îți pregăteşti plecarea ... 

În curînd, la sălaşul Anit sosești 

Și celor Doi Luptători, le vorbeşti; 

Ka-ul tău te însoţeşte, 

Iar prezența lui te bucură şi te mulţumeşte; 

Inima te urmează în Metamorfozele tale; 

Te ascultă cu atenţie, te supraveghează. 

Ierarhiile cereşti aduc bucurie inimii tale. 

Te aşteaptă patru ofrande sepulcrale 

Pe altarul Regentei celor Două Pămînturi, 

Din cetăţile Sekhem, Akenu şi din Heliopolis; 

În timpul nopţii, te veghează Spiritele stelare; 

Stăpinii Heliopolisului cer, pentru tine, favoare; 

Zeul Nectarului divin, Hu însuși, îţi răcorește gura; 

Picioarele tale nu vor fi silite să facă înapoi Călătoria. 

Iată că ajungi la Abydos; te împărtăşeşti din SMA, 

Ofrande sepulcrale se pun în faţa ta, 

În aceleaşi timp, de sărbătoarea lui Osiris, se aduc 
darurile, 

Pentru cînd se celebrează Misterele. 

Porţi podoabe din purpură şi aur; 

Apele Nilului ţi se revarsă pe Trup, 

Numele îţi este scris pe tăbliţele misterioase 

Aşezate pe cele două laturi ale Lacului Tes-Tes; 

Cu înghiţituri mari, bei din aceste ape lustrale. 

Îţi alegi singur divinitatea protectoare 

Și cînd intri în cer, îţi stă la îndemină. 

Aici faci să domnească Rinduiala divină, 

Atit de scumpă inimii lui Râ. 

Eşti condus în faţa Mărimilor cereşti; 

Te privesc ca pe egalul lor, precum ești... 

Într-adevăr, tu eşti Kharsa, fratele lui Ersa. 

Iată că ofrandele sepulcrale ţi le aduce însuși Ptah... 


16 — Cartea egipteană a morților 24] 


CAPITOLUL CLXX 


Pentru a pregăti Patul funerar 


Iată, îţi dau înapoi carnea și oasele întărite, 

Cu grijă ţi-am adunat bucăţile din Trupul tău, răspindite, 

Şi îţi manifeşti puterile peste Pămînt acum; 

Membrele Trupului tău sînt bine păzite. 

Într-adevăr, ești însuşi Horus, 

Strălucind. din centrul Oului Cosmic de sus. 

În picioare, contempli zeii ce te înconjoară, din oricare 
parte... 

Apoi, îndată, pornești spre Călătorii îndepărtate; 

Şi iată că, deja, mîna ta atinge“obiectul acestor dorințe: 

Orizontul Cerului şi Locurile sfinte. 

Sosirea ta e salutată cu strigăte de bucurie şi iar 

Imnuri răsună cînd vii înspre altar: 

Horus, cu mîna lui, te ridică în picioare,2% 

Aşa cum face cu orice sfinţit, care moare. 

Salut, Anubis în picioare te-a pus, 

El, Marele Singuratic de pe Colinele de la Apus... . 

Îţi redă puterea; feșele mortuare 

El ţi le pune, în altă aranjare. 

Ptah-Sokari îți aduce, din templul său, podoabe fine; 

Iată că Thot ţinînd în miini Cartea Cuvintelor divine, 

Se îndreaptă spre tine... 

Mina ta, datorită Ka-ului tău şi datorită lui, 

Atinge Orizontul Cerului... 

Osiris face să domnească umbrele Nopţii, 

În timp ce pătrunzi în ţinutul Vieţii. 

O diademă albă lipită pe fruntea ta, străluceşte; 

Zeul Nemu te însoțește; 

El face să vină păsări de vis. 

Iată, că Trupul tău pe patul mortuar este întins; 

Râ, care navighează în Barca sa peste Orizontul ascuns, 

El este acela care în picioare te-a pus. 

În timp ce Tum, tatăl zeilor, te redă veşniciei, 

Zeii Amsu, Kebti, precum și ceilalți zei 

În sanctuarele lor te preamăresc. 

Tu mergi în pace; în pace te îndrepți 

Spre Sălaşul tău din Eternitate, 

Spre șederea ta în Timpul fără Hotare... 
Spiritele din Pé şi din Dep te primesc cu bucurie în 
; prag.. 
În fața Sanctuarului, care îi e Ka-ului tău atît de drag. 
În marele și sfîntul Sălaş, în care tu locuiești, 
Inimile Spiritelor puterea ta o slăvesc... 
Zeii te primesc cu braţele deschise, între ei, 
Căci acum şi tu eşti zeu, ca şi ei 
Zămislit şi creat pentru a împlini Metamorfoze, 
nenumărate. 
Într-adevăr, eşti o mare divinitate 
Măreţia ta înseninează Sufletele la supărare . 
Puterea ta se arată mai strălucitoare 
Decit a altor Spirite de pe acest Tărîm. 
Iată că Ptah pe zidul din Sud își înalță glasul, strigînd... 
Te laudă mult şi convingător; 
El îţi împinge Sălașul aproape de Sălașul zeilor. 
Eşti Horus, în carne şi oase, fiul zeilor, cu adevărat! 
Osiris este acela care te-a zămislit, 
Ptah este acela care te-a format, 
Nut este aceea care în lume te-a trimis, 
“Tu, Fiinţă de Lumină, 
Asemeni cu Râ, cînd la Orizont se anină 
Şi a cărui splendoare luminează cele Două Pămiînturi. 
Zeii vorbesc despre tine. Ei zic: 
„Vino! Vino să le vezi pe toate, cîte-ţi aparţin 
În Sălașul din Eternitate!“ 
Iat-o pe Rennut,?! Moștenitoarea şi Prima-născută a lui 
Tum; 
Ea te înfățișează lerarhiilor Cerului... 
Într-adevăr, sînt Moştenitorul zeilor! 
Sînt la fel ca Marele Zeu care face Lumina de Zi! 
Iată că ies din Măruntaiele Cerului, ce mă împresoară, 
Şi vin iar pe lume, pentru a doua oară... 
Redevin copil mic, fără tată, un nou-născut . 
La ceas potrivit, nimeni nu mă va împiedica « să ă răspund 
Celor ce mă întreabă . 

CAPITOLUL CLXXI 


Pentru a așeza pe cadavru un „„Vestmînt de Puritate“ 


Vă invoc, o, zei! 

Tum, Shu, Tefnut, Keb, Nut, 

Osiris şi Isis, Seth, Nephtys, 

Menthu, Domn al Tebei, 

Heru-Khuit, Hathor, Khepra, 

Amon, Domnul coroanelor celor Două Egipturi, 
Marea Ierarhie a zeilor, 

Ierarhia mică a zeilor; 

Voi, zei şi zeițe 

Care sălășluiţi în Oceanul ceresc, 

'Tu, Sebek al celor două Mehdet, 

Sebek, cel cu Nume nenumărate, 

Care eşti găsit după locul care Ka-ului tău îi place! 
Voi toţi, o, zei, din Cer şi de pe Pămînt, 

La Nord sau de la Sud! 

Dăruiţi, Spiritului meu sfint, acest Veştmiînt de Paritate! 
Dăruiţi-mi putere şi sănătate 

Prin forța magică a acestui Vestmînt de Puritate! 
Distrugeţi Răul care mi se leagă de Suflet! 

Pentru ca, la Judecată, în faţa Eternităţii fiind judecat, 
Să fiu recunoscut ca pur şi nevinovat! : 

O, zei, distrugeţi Răul care mă ispiteşte! 


CAPITOLUL CLXXII 


Imnuri pentru recitat 


Iată că respir adînc... 

În aer plutind, 

Fel de fel de miresme îmi parvin. 

Într-adevăr, eu sînt pur! 

Pure sînt imnele ce de pe buzele mele se aud! 
Mai pure decît însăși zeița Maat! 

Mai pure decît peștii din lac... 

Ptah îmi spune că sînt Spiritul cel mai plăcut; 

Ceilalţi zei şi zeițe la fel au făcut, 

Adevărat este că virtuțile mele şi perfecţiunile 

Sînt mai numeroase decît valurile din toate mările! 

Ele se aseamănă cu acele sărbători din palate 

În care fiecare îşi preamăreşte zeul pe care îl place, 

Desăvîrşirile mele sînt asemeni coloanelor templului lui 
Ptah, 

Ca un spaţiu vast, plin cu esenţă de Râ. 


I 


.. . Te cheamă! Auzi? 

Iată, prima Sală! 

Auzi cum, în jurul tău, toți pling şi se jeluiesc? 
Auzi cum Îți exaltă virtuțile și te preamăresc? 

O, Horus! Drept, în picioare ridicat, 

Eşti măreț şi puternic, cu adevărat! 

La fel ca tine, după ce tu eşti sărbătorit cu ardoare, 
Şi eu sînt ridicat în picioare... 

Ptah ţi-a nimicit dușmanii din cale; 

Făcuţi prinși, aceştia se supun poruncilor tale, 

Stai în picioare, cuvîntul tău, pentru ei, este lege, 
La fel ca şi pentru mulţimea de zei şi zeițe, se înţelege. 


II 


... Te cheamă! Auzi? 
Iată cea de a doua Sală; 
Capul tău, o, Doamne, 
împodobit cu lungi cosițe, de femeie asiatică, 
Navighează în Barcă; 
Strălucirea chipului tău 
Tluminează sălaşul zeului Lunii. 
Jumătatea de sus a Trupului tău este albastră, ca de 

PE lapis-lazuli, 
Buclele părului tău, mai negre se vor 
Decit Porţile Sălașului Morților. 
Razele lui Râ îţi străluminează Chipul, cu pietre albastre 

l împodobit, 

Veştmintele tale de aur sînt presărate cu lapis, 
Sprîncenele tale sînt două zeiţe-surori 

Ai căror şerpi sacri ţi se înfăşoară în păr. 

Nasul tău respiră Aerul din Cer. 

Ochii tăi sînt ficși, munţii din Bakhau privind, 

Și care Dincolo se întind; 

Genele îţi sînt nemișcate pentru Eternitate; 

Pleoapa ta de sus din lapis-lazuli; 

Ochiul tău, cu adevărat, este o ofrandă sepulcrală, 
Pleoapa ta de jos este fardată întunecat cu „mestem“; 
Cele două buze ale tale mărturisesc Adevărul, fiica lui Râ; 
Ele potolesc minia zeilor. 

Dinţii tăi sînt capetele zeiţei-șarpe Mehen. 

Iată că limba ţi se mişcă înţelegător, 

Felul tău de a vorbi este mai pătrunzător 

Decit cîntecul păsărilor pe cîmpii, în zori. 

Fălcile tale se întind, pînă departe, 

Ele ajung pînă în Spațiile înstelate, 

Pe cînd pieptul tău rămîne nemişcat; 

Te îndrepţi, apoi, spre Lumile din Amenti. 


II 


. Te cheamă! Auzi? 

Iată cea de a treia Sală! 

Gîtul ţi-e învelit în aur și aramă subțire; 

Gîtlejul ţi-e aranjat de Anubis, 

Iar vertebrele de zeiţa Uadjit; 

Spatele cu aur şi aramă subţire şi-e împodobit; 

Nephtys este aceea care îți poruncește forma ta 
omenească; 

Fata ta este Nilul fără apă. 

Două ouă de cristal îţi sînt jumătățile salii 

Picioarele îți sînt puternice, bune pentru exerciţiul 

mersului. 
Pe locul tău, stai aşezat; 
Iată că zeii şi folosirea ochilor ţi-au redat, 


IV 


.. Te cheamă! Auzi? 
Iată cea de a patra Sală! 
Într-adevăr, gitlejul tău, gîtlejul lui Anubis e, 

Membrele îţi sînt acoperite cu plăci de aur, fine. 
O pereche de ouă de cristal îţi sînt sînii, 
Horus i-a străluminat în albastru de lapis-lazuli; 
Umerii îţi sînt transparenți, ca de cristal; 
Braţele îţi sînt bine articulate, să te poţi apăra; 
Inima ta „ib“ mereu este mulțumită; 
Inima ta „hati“ de două divinităţi Sekhem e însufleţită 2”: 
Tu, în întregime, eşti slăvit de Spirite stelare. 
Căci, într-adevăr, Lumea Interioară a Fiinţei tale 
Este însusi Cerul fără sfîrşit. 
Tărimul Morților îl ai în ombilic,222 
În care Lumina şi Tenebrele în cumpănă ţineam. 
(Ofrandele care se cuvin aici sint florile din Ankham). 
Îl preamăresc pe Thot, zeul pe care îl ador: 
„Frumuseţile tale, binefăcătoare, mormîntul să-mi 
| păzească, putea-vor 
Atunci cînd, în locurile pure şi sfinte, pe care le iubesc, 
Voi fi înălțat ca zeu; aşa să mă numesc!“ 


V 


... Te cheamă! Auzi? 

Iată cea de a cincia Sală! 

Cele două brațe ale tale sînt asemeni iazurilor 

În epoca inundaţilor abudente ... 

Priveşte cîte statui ale Stăpînului Apelor 
Împodobesc malurile iazurilor sfinte! 

Priveşte! Ai cele două şolduri cu aur încercuite; 
Genunchii tăi sînt plante de apă, adăpostind 

Cuiburi de păsări în adîncimi. 

Paşii te conduc pe Calea Fericită; 

Picioarele tale nu te vor părăsi niciodată ., . 

Cu adevărat, braţele tale sînt iazuri cu maluri de piatră; 
Degetele tale cu beţișoare din aur pot să se asemene; 
Unghiile tale, aşchii de cremene, 

Lucrează pentru tine. 


VI 


... Te cheamă! Auzi? 
lată cea de a șasea Sală! 

Aici, în Vestmintele Purităţii eşti îmbrăcat; 

Pe patul funerar, întins ești culcat; 

Pentru Ka-ul tău, se iau de la animale pulpele, 

far pentru Corpul tău Glorios, inimile .. , 

Iată că, din mîinile preotului lui Râ, ai primit 

Veștminte din in pur și albit, 

Pîinile din care mănînci pe un ștergar ţi s-au aşezat, 

Pregătit, dinainte, pentru tine, de zeița Iaiţ. | 

Din pulpa unui animal, după ce ai mîncat, 

Te îndrepţi spre Moștenirea ce Râ ţi-a lăsat, 

Pe picioare te speli într-un lighean de argint, 

De zeul Sokari, pentru tine, lustruit; 

Absorbi pîinea aşezată pe altar, 

Și care de către cei doi Taţi divini este adusă în dar; 

Măniînci cît vrei din pîine şi din carnea fripturilor; 

Te bucuri de dulcea mireasmă a florilor. 

Acum, inima ta spre altar se îndreaptă 

Pe care ofrande așteaptă, 

Aduse pentru Sufletele divine din Heliopolis. 

Slugi le aduc şi le aranjează, după poruncile tale, 

În faţa ta, în Templul cel Mare. 

La fel ca şi Orion, te ridici 

Şi, în timp ce Nut întinde spre tine bratele sale, 

lată că îi ieşi în întîmpinare. 

Orion, fiul lui Râ, și Nut, Mama zeilor, 

Aceste două mari divinităţi ale Cerului, 

Îşi spun, unul altuia, vorbind despre tine: 

„Să-l luăm în braţele noastre, tu și cu mine, 

În timp ce zeii îl preamăresc, 

Să-l facem fericit un timp, destul de îndelungat, 

Ca Numele lui pe buzele tinerilor şi tinerelor fete 
să fie aflat!“ 

În picioare, la ușa sălașului tău, stînd ascuns, 

Aceste cuvinte le asculţi.., 


VII 


„.. Te cheamă! Auzi? 

Iată cea de a şaptea Sală! 

Aici, zeul Anubis, care te iubește, 
În giulgiu te învăluieşte; 

Te primește printre Marii Vizionari şi te acoperă 
de podoabe, 
El, Paznic la Marea Divinitate... 
Te îndrepţi spre Lacul Perfecţiunii 
ŞI te purifici aici. 
Împlineşti riturile şi sacrificiile din Sălaşele cereşti 
Şi cu Stăpînul din Heliopolis te sfătuiești; 
În mari vase de preţ ţi se aduc acum 
Laptele sfint şi Apa lui Râ. 
În picioare, drept, te ridici iar 
Şi așezi oftrandele pe altar; 
Te speli pe picioare pe o Piatră Sacră 
Pe malul Lacului Zeilor aflată. 
Acestea făcute, Călătoria ţi-o reiei 
Și I contempli pe Râ, aşezat pe Stilpii săi, 
Ca nişte braţe întinse, ei susțin Cerul nesfirşit. 
O cale, în fața ta, s-a deschis... 
Contempli Orizontul Cerului şi întinderile sale 
În care domneşte Puritatea, atît de dragă inimii tale. 


VIII 


-.. Te cheamă! Auzi? 

lată cea de a opta Sală! 

Așezate în faţa lui Rå, ofrande sînt peste tot, 

După poruncile lui Horus și ale lui Thot; 

Vei cunoaşte, acolo jos, şi începutul şi sfîrşitul... 

Iată că te cheamă... 

Superba ta splendoare, pe zei, îi bucură; 

Atenţi, urmăresc progresele divinizării tale, cum te-ai 
distins 

Printre Spiritele de la Heliopolis .. . 

Avînd înfățișarea Corpului tău Glorios, te. arăţi 

Şi Marele Drum al Cerului îl străbați. 

Primeşti, cu amîndouă mîinile întinse, 

Ofrandele pe care Tatăl divin ţi le dăruie, 

Ţi se dă în scump să-l porți în fiecare zi, mereu, 

În timp ce, în calitatea ta nouă, de zeu, 

Treci prin Portalul Marelui Templu. 

IX 


.. . Te cheamă! Auzi? 

Iată cea de a noua Sală! 

Aici se găseşte aer curat pentru nările tale, 
Mii de giște fripte şi cincizeci de panere 
Cu ofrande pure și minunate... 
Într-adevăr, dușmanii tăi au fost nimiciţi 
Pentru întreaga Eternitate ce va veni... 


CAPITOLUL CLXXIII 


Cuvintele lui Horus către Tatăl său divin Osiris, atunci 
cînd întră la el, în Sălașul lui din Lumea de Dincolo! 


Salut, o, Osiris, Prinț din Amenti, 
Mare divinitate, Stăpîn în Abydos, 
Regele Veşniciei, Prinţul Tăriei, 
Domn misterios din Re-Stau! 
Iată-mă! 
Fii preaslăvit, Domn al zeilor, Unic, 
Tu, prin Adevărul Cuvîntului trăind! 
Tată, în faţa ta, mă înfăţişez. .. 
Eu, fiul tău Horus, 
Vin aici pentru a te răzbuna! 
Mă îndrept spre locurile în care domneşti, 
Aduc cu mine pe zeiţa Adevăr-Dreptate ... 
înconjurat de Ierarhiile cereşti: 
l-am respins pe dușmani, spulberînd capcanele toate; 
Voi putea, deci, rămîne cu tine, aproape! 
Căci i-am susţinut și i-am întărit pe aceia care, pe Pămint, 
i ar putea 
Să ia parte la Fiinţa ta. 
1. O, Osiris! Sint fiul tău, Horus, 
Sosesc pentru a te răzbuna, o, Tatăl meu, Osiris! 
2. O, Osiris! Sint fiul tău, Horus! 
Vin pentru a te scăpa de dușmani! 
3. O, Osiris! Sînt fiul tău, Horus! 
Vin aici pentru a distruge Răul care se prinde de tine! 

29. .. 
30. ., 
31. 

32. .. 


„O, Osiris! Sînt fiul tău, Horus! 


Vin aici pentru a-i respinge pe cei care te atacă! 


„O, Osiris! Sînt fiul tău, Horus, 


Vin aici pentru a lovi în demonii care te împresoară! 


. O, Osiris! Sînt fiul tău, Horus! 


Aduc cu mine, legaţi în lanţuri, demonii lui Seth!%5 
. Am luptat împotriva celor ce te dușmăneau! 
.. Aduc ofrande din Sud şi din Nord! ... 
. Am trudit pentru tine pe ogoare... 
. Pentru tine am umplut canalele cu apă... 
.. Am muncit cu sapa pentru tine... 
„Am construit, pentru tine, bazine... 
. Am vegheat asupra lanurilor tale... 
„ Demonii pe care i-am masacrat 
vor fi ţie, o, Osiris, ofrande sepulcrale . .. 
„ Am doborit pentru tine boi și capre... 
.. Hrană pentru tine am căutat . 
. Ți-am adus duşmanii în lanțuri, legați.. 
Al Ți- -am adus dușmanii în funii, înjugaţi . 
... Am adus pentru tine . . .226 
. Am doborit pentru tine 
„Am doborit, pentru tine, animale castrate... 
. Pentru tine, păsări multe am prins în plase. 
„„ Aduc, de la Elefantina, proaspătă apă, 
Pentru ca tu să-ţi răcorești inima . 
.. Ti-am adus plante, de toate felurile . si 
. Am întărit inimile acelora care, 
Pe Pămînt, prin tine trăiesc... 
„.„.„. Am pregătit, pentru tine, pîini consacrate, 
Făcute în oraşul Pé, din grîu roşu... 
. Am pregătit, pentru tine, băutura fermentată, 
Care, în oraşul Dep, din grîu alb este trasă. 
... Am semănat, pentru tine, în Cîmpiile Preafericiţilor, 
Griul şi orzul... 
„Am adunat, pentru tine, recoltele de pe cîmp... 
„Am slăvit Numele tău ... 
. Ți-am redat Sufletele... 
. Ți-am redat Puterea ... 


= 

33—34. ...Ți-am dat.. .277 


SiT 


. Ți-am redat puterea Teroarei. . 


36. ... Ti-am redat puterea Victoriei... 
37. .. . Îţi aduc doi ochi şi două pene 
Pentru a-ţi împodobi capul cu ele.., 
38. .. Îţi aduc pe Isis și Nephtys 
Pentru a-ţi reface puterea bărbătească ... 
39. ... Am umplut, pentru tine, cu lichid magic, 
Ochiul divin al lui Horus... 
40. ... Îți aduc Ochiul divin al lui Horus 
Pentru ca Faţa ta să lumineze lumile... 


í CAPITOLUL CLXXIV 


Pentru a-l putea face pe Spiritul sfințit 
să treacă prin Marea Poartă 


O, Osiris! Sînt fiul tău, Horus, și mă ocup de nevoile tale! 
Într-adevăr, cei puternici tremură pe picioare 
Cînd te văd din Duat ieșind, 
Cu cuțitul cel mare în mîini! 
Salut, o, zeu Saa, fiu al lui Keb, 
Trimis în lume de Ierarhiile divine! 
Iată-l pe Horus, cel care în Ochiul divin sălășluieşte, 
Iată-l pe Tum, care în mijlocul emanaţiilor sale se găsește! 
Zeii de la Răsărit şi de la Apus se odihnesc la sînul 

. marii Ființe, 
Ale cărei Metamorfoze sînt fără număr... 
Într-adevăr, atunci cînd, în Lumea de Dincolo, 
| m-am născut, 
O nouă divinitate, eu, a apărut! 
Acum, cu ochii mei proprii pot să privesc! 
Mă uit în jur: văd, deci trăiesc!228 
Vederea mea este clară și pătrunzătoare. În picioare 
Reînnod firul întrerupt al existenţei mele... 
Am împlinit tot ceea ce zeii mi-au poruncit să îac, 
Căci lenea și somnul numai silă îmi fac, 
Sînt, în picioare, la Nedet; 
Ofrandele îmi sînt trimise din Pe 
Şi le primesc la Heliopolis. 
Cu adevărat, Horus a îndeplinit 

Tot ce Tatăl meu i-a poruncit; 

Seth, Domnul Furtunilor, l-a ridicat în picioare, 
Eu însumi sînt ridicat în picioare acum, 

Prin Cuvîntul magis al lui Tum. 

Merg; picioarele nu mă refuză, ci se supun. 

Ierarhiile m-au zămislit; 

Am fost conceput de zeiţa Sekhmet 

Și trimis în lume de ea, alături de Sirius; 

Acest mare Spirit stelar, 

Care, trecînd peste Cer, cu pașii lui mari, 

În fiecare zi îi arată drumul Bărcii lui Râ. 

lată că ajung la locul meu predestinat; 

Avînd dubla coroană regală pe cap, intru prin Poartă.. 
O, tu, zeu, cu Pană Dublă, al cărui Nume este ascuns, 
Află că: sînt Lotusul sfînt! 

Strălucirea mea inundă Cerul nesfîrșit! 

Împărăţia Purităţii mă primește la sînul ei; 

Aici voi trăi pe vecie, 

Aproape de marile divinităţi atotputernice. 

Căci în Lacul de Foc am adăstat un timp; 

Acolo, am plătit 

Pentru Răul pe care l-am săvîrşit pe Pămînt. 
Devenit Paznic al Vestmîntului Sfînt, 

Le ocrotesc pe Isis şi pe Nephtys 

În timpul Nopţii Dezastrului Lumilor .., 

lată că sînt încoronat zeul Nefer-Tum, 

Căci sînt Crinul sacru de lîngă nările lui Râ, 

În clipa în care, aşa cum stă în obiceiul lui, 

Se ridică deasupra Orizontului. 

Vederea lui, singură, poate pe zei să-i purifice... 
Iată că, de faţă cu Ka-urile eterice, 

Îmi serbaz triumturile mele . 

Am strîns în jurul meu inimile, 

Conducîndu-mă după înțelepciunea mea, 

Eu, cel ocrotit de Saa şi Amenti-Râ. 

Mă îndrept spre locul pregătit de mine, 

Adun inimile în preajma mea; 

Prin marea mea înțelepciune ajung să stau la sînul lui Saa 

și Amenti-Râ 

Talismanul meu Djed mă va ocroti: 

Rostesc, în Numele Domnului Veştmîntului Ansi, 


Cuvintele de putere care sînt ascunse în inima mea... 
Într-adevăr, eu, însumi, sînt zeul înţelepciunii Saa! 
Sînt Amenti-RÂ! Forţez intrarea; pătrund 

Şi în adîncul din Cer mă afund... 


CAPITOLUL CLXXV 


Pentru a nu muri pentru a doua oară 


O, Thot! 
Spune-mi şi mie, ce au devenit 
Zeii pe care, odinioară, Nut i-a zămislit? 
Ascult vocea lui 'Thot, care vorbeşte: 
„Ei au inventat războaiele, au dezlănţuit dezastre, 
Au făcut nedreptăţi şi pe demoni i-au inventat; 
Au făcut ravagii și au devastat. 
Alături, însă, de Lucrările Răului, pe care le-au săvirşit, 
Există şi lucruri de stamă pe care le-au înfăptuit“. 
— O, Thot! Întărește hotărtrile lui Tum, 
Pentru ca Răul să nu fie triumfător, 
Și cei ce se împotrivesc Binelui 
Să-și contenească asalturile lor! 
Nu vezi tu, oare, o, Thot, că ei, chiar acum 
Se pregătesc în ascuns şi sînt pe drum, 
Gata să răstoarne frumoasa Riînduială a Anilor 
şi a Lumilor? 
Priveşte, o, Thot! Eu sînt Tăbliţa ta credincioasă, 
Gata să primească urma lăsată de Peniţa ta! 
Iată, acum îţi aduc și Cerneala... 
Într-adevăr, nu fac parte dintre acele Spirite 
Care, în ascuns, pregătesc Lucrarea Răului! 
Pedepsele, deci, să nu se îndrepte spre mine! 
Ce este locul acesta, o, Tum, 
În care eu mă aflu acum? 
Vezi, nu am aer să respir, căci lipseşte; 
Nici apă nu se găseşte! l 
Peste tot simt și ghicesc, aici, în mijlocul tenebrelor, 
Adîncul prăpăstiilor .. . 
Ce întuneric şi beznă mi-acoperă glasul; 

Caut pămîntul cu piciorul, la tot pasul, 

Și nu pot merge decît pipăind; 

In jur, Suflete nenorocite se aud rătăcind... 

Într-adevăr, aici nu se poate trăi în pacea spiritului 

Si, nici vorbă, de plăcerile iubitului. 

Oare, voi putea aici, să găsesc, 

Fără aer, fără apă, fără plăcerile iubitului, 

Sfințirea Spiritului! 

lată că îmi vine poruncă de la Tum; 

Nemișcat, trebuie să contemplu chipul tău, Thot, acum! 

Să nu fii, deci, neîndurător cu mine și nici crud! 

Priveşte, toți zeii în mîini îți aduc, 

Pentru încă milioane de ani ce vor veni, 

Tronurile lor, o, Thot, să faci cu ele ce vei dori! 

În timp ce, Tronul tău lui Horus i-a fost remis; 

Căci marile divinităţi pe Horus l-au trimis 

Să-și ia în primire Tronul lui, 

El, Moștenitorul Tronului, 

Care adastă în mijlocul Dublului Lac de Foc. 

Or, s-a hotărît de către toţi zeii, la un loc. 

Că pe Horus îl voi înlocui eu! 

Și că-mi va fi îngăduit să-l contemplu pe Tum, 
Domnul meu. 

Aşadar, cît va dura viaţa mea? 

S-a hotărît că ea va fi de milioane şi milioane de ani. 

Iată că am primit porunca 

Să rămîn în preajma celor mai vechi divinități... 

Căci de Răul pe care l-am făcut, m-am curăţit 

Încă de cînd acest Pămînt s-a ivit, 

Apărînd din Haosul Primelor Timpuri... 

Este adevărat, sînt de aceeaşi vîrstă cu Osiris, 

Iar Metamorfozele mele au fost nenumărate: 

Am trecut prin întregul șir de Fiinţe, animale și plante. 

Oamenii nu cunosc această frumuseţe a Formelor, 

Zeii, înșiși, nu le cunosc deloc. 

Or, această frumuseţe, sub forma lui Osiris și a mea, 

Este mai perfectă decît celelalte Forme ale zeilor! 

Osiris mi-a încredințat Tărîmul Morților... 

lată că fiul său, Horus, legitim Moştenitor, 

Este aşezat pe Tronul ce plutește pe Lacul de Foc. 

Odinioară, eu l-am ajutat, pe acest zeu, să se urce 
pe 'Tronul său, 

Așezat în Barca Milioanelor de Ani... 

Într-adevăr, stă bine pe Tronul lui, cu dreptate, 

În mijlocul prietenilor ce îl iubesc și a averilor 

nenumărate; 

În acest timp, îl prind şi-l ţintuiesc la mine în Barcă, 

Acest Suflet al lui Seth. Este adevărat 

Că înfăţişarea Corpului meu divin l-a înspăimîntat! 

O, Osiris, Tatăl meu, fă pentru mine 

Ceea ce şi Tatăl tău, Râ, a făcut pentru tine! 

Voi putea, în veci, pe Pămînt să trăiesc! 

Voi putea să rămîn pe Tronul meu şi să-l păstrez! 

Să fiu puternic, voinic, propriul meu moștenitor! 

Să-mi fie mormîntul acoperit cu flori! 

Să-mi fie prietenii toţi mulţumiţi! 

Să-mi fie dușmanii legaţi, înlănţuiţi, 

De zeiţa-scorpion Serkit, nimiciți! 

Într-adevăr, sînt Fiul tău, o, Tatăl meu divin, Râ! 

Pentru mine ai creat Viaţa, Forţa şi Sănătatea! 

Iată că Horus a fost aşezat bine, pe Ironul lui... 

Fă Râ ca zilele vieţii 

Să le petrec cu Preafericitţii. 


CAPITOLUL CLXXVI 


Pentru a nu muri pentru a doua oară 


Într-adevăr, urăsc Ţările de la Răsărit! 

De n-aş fi niciodată tîrît 

Spre tortura din subteranele lor! 

Căci n-am făcut fapte neplăcute zeilor. 
Atunci cînd prin ţinutul Mesket am trecut, 
Că pur am fost necunoscut, 

În ziua funeraliilor, 

Zeul Heb-er-djer îmi dăruie sfințirea 

În faţa Domnului: Lumilor. 

CAPITOLUL CLXXVII 


Pentru a face Sufletul să trăiască din nou 
în Lumea de Dincolo 


O, Nut! 
Care ai făcut să se nască Osiris, Tatăl meu divin, 
Căruia i-ar dăruit un urmaș, pe Horus, 

Ale cărui aripi sînt tot atît de puternice 

Ca ale șoimului regal cu capul împodobit cu două pene. 
Priveşte! Iată că Sufletul meu îl scoate la vedere! 
Perfecte sînt Cuvintele mele de Putere. 

Locul ce mi-a fost adjudecat, 

Printre Stelele fixe este aşezat. 

Iată că, auzindu-mi poruncile, 

Spiritele sfinte aleargă spre mine. 

Horus cu ochii albaștri sosește, 

Urmat de Horus cel cu ochii roșii, 

Care merge în spatele lui şi-l păzeşte ... 

CAPITOLUL CLXXVIII 


Pentru a ridica în picioare Cadavrul şi pentru a reda. 
Vederea Ochilor şi Auzul Urechilor 


Priveşte! 

Pe acest Ochi al lui Horus care, în faţa ta, prinde să ardă, 

Consideră-l ca o ofrandă; 

Te va susţine și te va sătura... 

O, voi, lucrători ai Cîmpiilor de Dincolo, 

Nu vă pierdeţi curajul de fel! 

Purificaţi-vă Corpurile cerești; Absorbiţi Ochiul lui Horus! 

Căci, într-adevăr, acesta este El, 

Măslina Sacră din Heliopolis! 

El nimiceşte Răul şi Înșelăciunea 

Care se prind de Corpul lui Osiris. 

Se va putea să nu mai știu ce-i foamea și setea! 

Ca Spiritele Khas să astîmpere în mine suferinţa ce o dă 
foamea! 

Pe cind voi, Spirite divine ce porunciţi inundaţiile, 

Porunciţi să ni se aducă băutură şi pîine, 
Căci Râ a poruncit acestor Spirite 
Să aducă bogăţia recoltelor din an. 
Iată că se împărtăşesc din ofrande 
Căci Râ, într-adevăr, este un Bărbat viguros... 
Și îmi aduc pîini, grîu, aduc și orz; 
O, voi, Paznici ai celor cinci Pîini Sacre, 
În Sanctuarul Marelui Templu așezate, 
Priviţi! 
Trei dintre aceste Pîini, în fața lui Râ, în Cer, așezate sînt, 
Tar două rămîn pentru Ierarhiile divine, aici, pe Pămînt... 
Iată că trec peste hotarele Cerului! 
Îl contemplu pe Râ! Îl contemplu pe Râ! 
O, Râ! Dăruieşte-mă cu darurile tale în această 
Zi, care pentru mine e fastă! 
Căci supunîndu-mă celor de Isis şi de Shu poruncite, 
Mi-am hrănit inima cu pioase simţăminte, 
Şi m-am unit cu zeul meu, cu toată fervoarea 
lată că se aduc pîinea şi berea 
Și alte ofrande pure, după dorinţele mele 
În această zi, care pentru mine e norocoasă, 
Lucruri folositoare și bune în Călătoriile mele, 
Ieşite din Ochiul divin al lui Horus... 
Fie ca vinul lui Râ să fie băutura lui! 
Iată că el străbate întinsul Cerului... 
Mișcările lui cereşti cu cele ale lui Thot au asemănare ... 
Într-adevăr, setea și foamea, el le urăște tare! 
Ofrandele sepulcrale lui i-au fost date 
De către Domnul din Eternitate ... 
El a fost conceput la vreme de Noapte 
Și a fost trimis pe lume, în plină Zi! 
În mijlocul zeilor ce-l înconjoară pe Râ, 
Adoratori ai zeilor și Strămoși ai lui Râ. 
Iată că el vă aduce piîini sepulcrale, - 
Pe care le-a găsit în Ochiul divin al lui Horus, 
Precum şi în ramurile arborelui sfint Then... 
lată-l! A sosit! 
I se aduc ofrandele lui Horus de către diviniţăţile 
K henţi-Amenti; 
Egal fiind cu Horus, bea şi se satură bine, 

Căci are şi ocrotirea lui Anubis, Singuraticul de pe Coline. 
Într-adevăr, după moarte, Forma ta 

Rămiîne la fel cu cea pe care o aveai pe Pămînt! 

Acum, liniștea ta nu se va ofili, nicicînd! 

lată că faţa ta iese din ascunzișul vălului, 

Poţi să-l contempli pe Domnul Orizontului, 

Care îţi dăruie în ceasurile apropiate de Noapte, 

Mese sepulcrale îmbelșugate .... 

Este adevărat, Horus te-a răzbunat! 

Fălcile dușmanilor tăi le-a zdrobit! 

I-a închis în locuri întărite pe nebunii care au lovit. 
Acum, puterea asupra apelor o primești în dar 

Și treci peste altar 

Ţinînd în braţele tale pîinea consacrată 

Și patru vase pline cu apă. 

Căci Shu este acela care a poruncit așa: 
„Să aibă pîine și băutură după voia sa!... 
Trezeşte-te, dar! 

Trezeşte-te, o, tu, cel adormit în acest loc! 
lată se aduc ofrande în faţa lui Thot, 
Acest zeu puternic ce iese din Nilul din Cer, 

În timp ce Up-Uaut vine din Asret. 

Iată că Ierarhiile divine îţi oferă tămiie . .. 
Într-adevăr, gura ta este pură şi curată! 

Limba ta este dreaptă și adevărată! 

Urăști murdăria, de orice întinare ești acum ferit, 
Așa cum la Rehiu a venit şi Seth, 

Atunci cînd l-a văzut pe Thot pe Cer. 

O, voi, Spirite divine, care Sufletul defunctului 


“ 


| îl mîntuiţi, 
Cu hrana voastră să-l întăriţi, 
Cu băutura voastră, de stricăciune să-l scăpaţi! 
Lăsaţi-l, deci, să se aşeze acolo unde și voi sînteţi așezați! 
La fel să fie de puternic ca voi, pentru ca, 
La fel ca voi, 
Să poată străbate Cerul în Barca sa! 
Sălaşul să-i fie în mijlocul cîmpiilor Preafericiţilor! 
Să aibă parte de apele curgătoare din Cîmpiile Păcii, 
Să-și poată însuși ofrandele alăturea cu zeii! 
Acum dușmanii tăi sînt toţi duși, laolaltă 
În Marea Sală de Judecată; 

Cîntarul Dreptăţii Lumilor a cîntărit, pentru tine, 
| şi a decis: 
Eşti liber! Liber ca Osiris, 
Stăpînul Ofrandelor din Amenti! 
- Poţi să mergi pe oriunde îţi place ţie, 
Îl contempli pe marele zeu în timpul Lucrării' de 
Creatie... 


Iată că Viaţa îl pătrunde, din nou, pînă în adîncul nărilor, 

Și el triumfă asupra dușmanilor, 

Într- adevăr, ai nimicit ce e nedreptate și minciună! 

Ai vegheat N oaptea în care suspinele tac! 

Iată că zeii te dăruiesc pe tine 

Cu o viaţă dulce, la bunul tău plac, 

Alături de Ierarhiile divine 

Pleacă-ţi urechea și ascultă! Glasul lor face să se audă, 
peste tot, 

Că ți se dăruie, prin voinţa lui Thot, 

O viaţă plăcută, un trai liniștit! 

Pe duşmanii tăi i-ai biruit. 

În acest timp, deasupra, 

Zeița Nut, Mama ta, 

Lărgeșşte imensitatea Spaţiilor Cerurilor. 

Prin puterea magică a Marii Creatoare a Fiinţelor,. 

Poţi să-l urmezi pe marele Zeu; 

Eşti mîntuit de duşmani şi de orice Rău... 

O, tu, formă imensă şi fără sfîrșit, 

Înconjurată de aşezările creaturilor pe care le-ai zămislit, 

Tu, Stăpîn al Timpului care se scurge, Strămoș al lui Râ, 

Deschide căile în faţa mea! 

Lasă-mă să străbat orbita circulară a lui Osiris, 

Domnul Vieţii pe Cele Două Pămînturi. 

În vecii vecilor! 


CAPITOLUL CLXXIX 
Pentru a merge dinspre Ieri spre Astăzi 
Teri am fost zămislit; 
lată că Astăzi 


Îl fac pe Miine. 

Sînt zeul Sepa, coborînd din al său Arbore; 
Sînt zeul Nun, manifestîndu-şi puterea; 
Sînt Domnul Coroanei Albe Ureret 
Şi Ordonatorul Misterelor zeului Neheb-Kau; 
Sînt Demonul Roşu, care revendică Ochiul divin. 
Ieri am intrat pe Poarta Morţii 
Și iată că, astăzi, ajung la capătul călătoriei mele; 
Căci zeiţa cea puternică îmi deschide Poarta, 
Care zăvora intrarea în Calea mea. 
Iată, îmi atac dușmanul; l-am și subjugat; 
El îşi revine, dar eu nu-l scap... 
Am să-l reduc la neant 
În faţa Judecătorilor din Lumea Inferioară, 
Care pe Osiris îl înconjoară: 
El este acolo, în plină glorie, cu podoabe împărăteşti. 
Iată-l pe zeul Khenti-Amenti! 
În ziua Metamorfozelor, 
Mă pune mai mare peste Demonii Roșii. 
Dar eu mai sînt şi Domnul Săbiilor 
Și de nici un atac nu mă pot teme. 
Într- adevăr, am străbătut, fără probleme, 
Drumurile Dincolo . 
Eu sînt un scrib care, cu Tocul în mînă, 
Notează tot ce în jurul lui se întîmplă. 
Iată că Demonilor Roşii li se aduc 
Multe lucruri dulci şi bune la gust; 
lasă mi se dau mie; duşmanul meu îl atac; 
Îl prind zdravvăn și nu-l mai scap. 
Acestea i le fac în fața Judecătorilor din Lumea 
l | Inferioară! 
Apoi îl devorez, în mijlocul întinselor câmpii, 
Pe altarul zeiţei Uadjit, 
Mulțumită zeiței Sekhmet, abo lui, am mereu putere. 
Sînt Domn peste Metamorfoze . 
Căci în mine există, virtual, 
Formele și Esenţele tuturor zeilor. 


261 


CAPITOLUL CLXXX 


Cum se vor deschide drumurile pentru Spiritele sfinte în 

Lumea de Dincolo. Cum li se wa reda libertatea de miş- 

care, pentru a putea străbate Lumea de Dincolo cu paşi 

mari şi cum să iasă din ea. Posibilitatea unui Suflet viu 
de a trece prin toate Metamorfozele. 


Iată că Râ coboară spre Orizontul de la Apus! 

El se manifestă sub trăsăturile lui Osiris, 

Prin, strălucirea Spiritelor sfinte 

Și a tuturor zeilor din Amenti. 

Căci el este Unicul, zeul ascuns din Duat, 

Sufletul sacru mai mare peste destinele din Amenti, 

Fiinţa-Bună a cărei Viaţă este veşnică... 

Iată că ţi se aduc ofrandele în Duat 

Prin care îţi vei putea împlini Călătoria ,.. ` 

Fiu al lui Râ, la fel ca Tum te porţi; 

Cei din Duat te slăvesc cu toţi. 

O, tu, Rege în Aukert, Stăpînul Suprem al Coroanei, 

Mare zeu al cărui' Tron este misterios, 

Domnul care ştie să-şi cîntărească Cuvîntul, 

Mai mare Judecătorilor din iad! 

Locuitorii din Duat se bucură, întru tine, și te slăvesc; 

Spiritele divine pling cînd te zăresc, 

Și își smulg părul din cap; 

Te preamăresc şi din palme bat; 

Scot strigăte şi se pun pe oftat; 

Toţi se bucură; au aflat 

Că, în Sufletul tău viu este slăvit Corpul tău 
neînsufleţit .. . 

Cu adevărat, sublim este Sufletul lui Râ care locuieşte 

în Amenti 

Sufletele morţilor îl preamăresc prin strigăte de bucurie .. . 

Salut, o, Osiris! 

Sînt servitorul Templului tău 

Şi locuiesc în divinul Sălaș, în care tu te faci ascultat. 

Voi putea fi primit printre aleşii din Duat, 

La fel ca un Luminător mare 

Care hrănește Duatul cu Esenţa fiiței sale.228 

Străbat acest loc ca Fiu al lui Râ 

Şi mă manifest sub înfățișarea lui Tum 

Într-adevăr, Duatul este locul meu de odihnă... 

Și îmi aranjez, cum vreau, întunericul care aici domină. 

Nu mi se pun piedici cînd intru și nici la plecare. 

Iată că tu, zeu Tatunem,2 îmi ieși în întîmpinare. 

Ridicînd în picioare, dreaptă, Forma mea culcată, 

Locuitorii din Duat au pacea spiritului lor cîştigată. 

O, voi, Spirite divine, întindeţi brațele voastre să mă 
susțină! 

Căci eu vă cunosc Numele de taină ... 

Arătaţi-mi drumul ce trebuie urmat! 

Preamăriţi-mă, o, voi, Spirite preafericite! 

Preamăriţi-mă, o, voi, Spirite preafericite! 

Căci într-adevăr, cînd eu sînt slăvit, 

Râ se bucură și Osiris e mulțumit! 

lată că ofrande în faţa voastră pot așeza, 

Aşa cum este dorinţa lui Râ. l 

Sînt Alesul său, Moştenitorul lui pe Pămînt... 

Iată că, acum, călătoria mea se apropie de sfîrşit; 

Dincolo, toate drumurile le-am străbătut, peste tot am 
umblat, 

Am pătruns pînă la ținuturile îndepărtate din Duat; 

Am forțat intrarea frumosului Amenti; 

Am dus sceptrul său Spiritului stelar al lui Sirius 

Precum şi diadema Nemmes, de la acea divinitate 

Al cărei Nume nu trebuie spus niciodată ... 

Priviţi-mă, deci, o, voi, Spirite sfinte! 

Voi, care duceţi Sufletele Morților înainte 

De-a lungul drumurilor care brăzdează Duatul! 

Va putea și mie, să mi se sfinţească Spiritul! 

Și să fiu făcut Ordonator al Misterelor! 

Putea-voi din puterea demonilor să scap, 

De aceia care își leagă victimele de stilp şi le lovesc 
în cap! 

Nu mă daţi în mîinile demonilor, 

Căci sînt a] lui Osiris Moștenitor, 

Care neverează cele patru Ținuturi din Spaţiu, 

Priviţi-mă! Văzîndu-mă să vă bucuraţi! 

Putea-voi fi preamărit, la fel ca zeul acesta, care 

Străbate ciclul Metamorfozelor sale! 

Deschideţi Sufletului meu divin Căile cerești, 

Ca eu să pot rămîne în frumosul Ameniti! 

Trageţi. zăvoarele de la Porţile Cerurilor! .. . 

Eu sînt acela care dă locurile zeilor, 

Aduc ofrande sufletele Morților şi zeilor, tot aşa... 

Într-adevăr, sînt zeul Mehanuti-RÂ! 

Sînt pasărea misterioasă Bennu, care trăieşte în Duat; 

Si unde mi-am făcut intrarea; cînd plec 

Pasărea misterioasă apare pe Cer... 

În urma lui Râ, străbat Cerul înoptat; 

Ofrandele mele cerești le găsesc în Cîmpiile lui Rå; 

Otrandele mele pămîntești, 

În Cimpiile Preafericiţilor le găsesc. 

Îmi cântăresc Cuvintele, cum ar face însuşi Thot, 

Înaintez sub înfățișarea corpului meu Glorios, 

Cu misterioase însuşiri ... 

Mari sînt paşii mei. 

Metamorfozele mele sînt cele ale dublului zeu 
Horus-Seth ... 

Iată că Spirittle divine, care pe Râ îl preced, 

Mă conduc în Barca lui cerească; 

Căci sînt asemeni Sufletului misterios 

Care sălășluieşte, veșnic, în Amenti... 


CAPITOLUL CLXXXI 


Pentru a trece prin fața lui Osiris 
și a Ierarhiilor sale 


Salut, o, Prinţ din Amenti, 

Fiinţa-Bună și Domn al Pămîntului sfint, 

Tu, care egal cu Râ, ai fost încoronat! 

Tată că sosesc pentru a te contempla 

Şi de marea ta frumuseţe să mă pot bucura... 

Căci Discul lui Râ este Discul tău, 

Razele lui de Lumină sint razele tale, 

Diadema Ureret este diadema ta, 

Imensitatea lui este imensitatea ta, 

Răsăriturile lui în zori. sînt răsăriturile tale din zori, 

Frumuseţile lui sînt frumusețile tale, 
Întricoșătoarea lui măreţe este măreţia ta, 
Parfumurile ce le răspîndește sînt mireasma ta, 
Palatele lui din Cer sînt Palatele tale din Cer, 
Sălașele lui sînt sălașele tale, 

Ironul lui este tronul tău, 

Moștenirea lui este Moștenirea ta, 

Podoabele lui sînt podoabele tale, 

Hotăririle lui sînt hotărîrile tale, 

Amenti al lui este Amenti al tău, 

Averile lui sînt averile tale, 

Puterea lui magică este puterea ta magică, 
Însuşirile lui divine sînt însușirile tale divine, 
Talismanele lui sînt talismanele tale; 

EI, fiind nemuritor, și tu eşti la fel! 

El, fiind de neînvins, și tu eşti la fel! 

Fiind el de neatacat, şi tu ești la.fel! 

Glorie ţie, Osiris, Fiu al lui Nut, 

Domn al Coarnelor Lunii, 

Încoronat cu Atef, diadema strălucitoare! 

ată că tu primeşti, 

Tu, mai marele peste Judecătorii din Iad, 
Coroana regală Ureret. 

Tum seamănă, peste tot, teroarea Numelui tău; 
În inimile bărbaţilor, în inimile femeilor, 

Ale zeilor, ale Spiritelor sfinte şi ale morţilor. 
Iată că ţi se dă în mîinile tale 

Coroana regală de la Heliopolis. 


Într-adevăr, nenumărate sînt la Djedu Metamortozele tale! 


Mare este teama de tine, în cele Două Lumi! 
Areţi vitejie în Re-Stau, 


Amintirea ta le este scumpă maeştrilor din Marele Templu. 


Tată că tu te ridici la Abydos 
Şi că, în faţa Ierarhiilor divine, îţi arăţi puterea 


triumtătoare., 


Puterea ta războinică, într-adevăr, este mare! 
Pămiîntul întreg tremură în fața ta! 

- CAPITOLUL CLXXXII 


Pentru a-l ţine drept pe Osiris în timp ce Thot 
îi respinge pe duşmani 


Eu siîrit Thot, stăpin al celor două coarne lunare; 

Scrisul meu e perfect, mîinile mele sînt curate. 

Urăsc Răul şi orice Nedreptate; 

Prin scris, fac să dăinuie divina Dreptate. 

Într-adevăr, sînt Peniţa cu care scrie zeul Universului; 

Sînt Stăpînul Cinstei şi al Credinței, 

Sînt Domn peste Adevăr şi Dreptate. 

Distrug minciuna; Adevărul, în faţa zeilor îl spun. 

Cuvintele mele sînt puternice în cele Două Lumi, 

Îl dobor pe nedreptul ieșit victorios, 

lar pe cel slab îl ridic de pe jos. 

Împrăștii tenebrele şi orice furtună. 

Fac să ajungă la Osiris, Fiinţa-Bună, 

Aerul proaspăt şi plăcut al vînturilor din Nord, 

Încă de cînd acest zeu s-a desprins 

De la sînul Mamei care în lume l-a trimis. 

lată că Râ se culcă la Orizont, 

La fel şi Osiris; 

Și cînd Osiris se culcă la Orizont, 

La fel face și Rå. 

Eu sînt acela care l-a făcut pe Râ să intre 

Pînă în miezul Misterelor sfinte, 

Unde Spiritele sfinte îl redau vieţii pe 
Zeul-cu-Inima-Oprită, 

Sufletul misterios din Amenti. 

Auziţi, oare, strigătele de bucurie ce răsună 

În faţa Zeului-cu-Inima-Oprită, fiul lui Nut, Fiinţa-Bună? 

Într-adevăr, sînt Thot, preaputernicul, 

Cel mult iubit de Râ! 

Tot ceea ce Râ să facă dorește, 

Mulțumită mie, reușește! 

La fel, ca Thot sînt Marele Vrăjitor, 

Aşezat ca și el în Barca-Milioanelor-de-Ani. 

Eu sînt Domnul Legii scrise 

Și purificatorul celor Două Pămînturi; 

Splendoarea mea magică ocroteşte pe Nut, mama care 
l-a zămislit. 

Trecînd peste piedici, pe dușmani i-am lovit; 

Dorinţele lui Râ, din sanctuarul său, le-am împlinit; 

Eu sînt Thot, care triumfă asupra dusmanilor lui Osiris 

Şi care, în vederea catastrofelor ce vor veni, 

Aranjează Lumile de Miine. .. 

Thot fiind, poruncesc în Cer, pe Pămînt și în Duat, 

Dau viaţă sufletelor din generaţiile care vor veni. 

„Prin puterea Verbului meu magic, 

Fac ca aerul să poată să-l respire 

Acei care trec prin Mistere. 

Într-adevăr, i-am învins pe duşmani lui Osiris! 

Iată că vin la tine, o, Domn al Pămîntului sacrosant, 

Osiris, bărbatul puternic din Amenti. 

Privește! Tronul tău este al tău, pentru Veșnicie! 

Prin puterea magică a miîinilor mele, 

Dau miîinilor şi picioarelor tale Tărie, le nesfirșit; 

Existenţa ta și a Ka-ului tău ocrotind, 

Exist să-ţi port de grijă, cîte zile voi trăi... 

O, Rege din Davut, o, Prinţ din Amenti! 

tu care stăpînești, cucerindu-l, Cerul, 

Tu, care îți pui pe cap coroane Atef, 

Tu, care ai în mîini Bastonul de stăpîn și Biciul 

Vezi cum toţi zeii aleargă spre tine, ca vintul! 

O, tu, Fiinţă-Bună, Nesfirșită. Eternă. 

'Tu, care le dai fiinţelor omenești șansa minunată 

De a renaște la viaţă, încă o dată, 

Să redevină tineri, să se încarneze la moment potrivit! 

Iată, fiul tău Horus stă drept în faţa ta, neclintit, 

Îți dă înapoi însușirile luï Tum. 

Chipul tău, o, Un-Nefer, atit de frumos e acum... 

Scoală, scoală-te, o, Bărbat puternic din Amenti! 

Tu ești sigur la sînul lui Nut, Mama ta divină; 

Căci ea a fost unită cu tine | 

Și prin persoana ta, iese din Corpul ei ceresc, 

Precum în trecut, nima ta „ib“, 

Măsură de trecere a vieţii prin care cea a Inimii „hati“, 

Nările tale sînt pline de Viaţă, de Forţă, de Sănătate, ești 

Ca și Râ; îţi refaci tinereţea în toate zilele pe care le 

trăieşti.. 

Mare este triumful tău, O, Osiris! 

Priveşte! Vin la tine! Sînt Thot! 

L-am potolit pe Osiris și am domolit furia celor doi 
Luptători; 

Am îmblînzit Spiritele Roșii și demonii Revoltei; 

I-am pus la niște încercări, să mă ţină minte... 

Eu sint Thot, care le Letopolis 

Duc la bun sfirşit Misterele Nopţii. 

Eu, Thot, apar în fiecare zi în orașul Buto 

Ca purtător de ofrande pentru Spiritele sfinte. 

Am venit aici, pentru a-ţi aduce umărul lui Osiris. 

Pe care l-am îmbălsămat şi l-am purificat, 

Ca să-i fie plăcut lui Un-Nefer, cel înmiresmat. 

Eu sînt Thot care în fiecare zi vine în orașul Kher-Aha. 

Iată că ancorez Barca mea; 

Am condus-o de la Răsărit spre Apus. 

Într-adevăr, ca splendoare, între toţi zeii, sînt cel mai sus, 

Căci Numele meu este: „Cel care este sublim“. 

Am deschis noi drumuri, în Numele meu de Up-Uaut, 

Glorie lui Osiris Un-Nefer, Etern, Nesfirşit! 


CAPITOLUL CLXXXIII 


Imn lui Osiris 


Vin spre tine, o, Osiris, fiul lui Nut, Prinţ al Eternităţii, 
Eu, unul dintre zeii care îl însoțesc pe Thot; 

Pentru tot ce a făcut el pentru tine, sînt bucuros; 
Aduce, pentru Plăminii tăi, Aerul proaspăt și plăcut, 
Viaţă şi Forţă, pentru frumosul tău chip, 

Iar pentru Nările tale, Vîntul din Nord; 

O, Domn al Pămîntului sacru al celor Morti! 

L-ai chemat pe Shu, să-ţi ilumineze Trupul; 

Razele lui îţi luminează Drumul; 

Prin Verbul de Putere, al Gurii sale, 

Nimicește Răul care se prinde de Membrele tale; 

El. i-a împăcat pe cei doi Horus, aceşti doi Fraţi luptători; 
El este cel ce respinge urgia Furtunilor și Inundaţiilor; 
Prin el, Horus şi Seth, la fel ca şi cele Două Pămînturi, 

Se străduiesc să fie plăcuţi, pentru pacea fără patimi; 

A reuşit să potolească mînia ce li se aprinde în inimi; 

El l-a împăcat... 

Fiul tău triumfă în fața zeilor, în aeropag; 

Împărăția Lumii întregi lui i s-a dăruit; 

Mai mult, Ironul lui Keb, tot de el va fi moștenit, 

La fel ca şi rangul, pe care Tum a decis 

Să fie nemurit în Arhive, prin scris, 

Şi gravat pe o placă de fier, 

La cererea Tatălui său, Ptah-Tanen, 

Şezînd pe Ironul lui împărătesc... 

I-a cerut, Fratelui său, să îl ridice în picioare pe Shu, 

Pentru a face să se amfle apele, pînă la piscurile munţilor; 

Pentru a face să crească iarba, pe coastele colinelor, 

Şi griîul pe văi... 

Pentru ca pământul și apele să nu înceteze să rodească ... 

lată că zeii din Cer şi cei de pe Pămînt 

Îl însoțesc pe fiul tău, Horus, spre Sală, unde, imediat 

Este făcut Domnul lor şi Împărat... 

Inima ta se bucură, o, Stăpîn al zeilor, 

Dar şi mai mare bucurie îi face 

Faptul că Egiptul şi Ţara Roşie își duc traiul în pace; 

Sub ocrotirea sa, se dăruie muncii folositoare; 

Temple și orașe sînt construite în locuri atrăgătoare; 

Averile orașelor şi provinciilor în Numele tău le adun 

Îţi oferim sacrificii în Numele tău acum, 

Nume care este sacru, veșnic... 

N-auzi cum toţi te aclamă puternic 

Şi Numele tău cum îl știu adora? 

Vezi, oare, cum, peste tot, se fac libaţii pentru al tău Ka, 

Cum aleargă, de peste tot, şi ofrande sepulcrale ` 
îngrămădesc 

Pentru Spiritele sfinte care te însoțesc? 

Iată că ei trec la stropirea cu apă lustrală a ofrandelor 

Aranjate pe cele două părți ale Sufletului Morților... 

Tot ceea ce Râ pentru tine a poruncit, 

Încă de la începutul Timpurilor, 

În acest ceas este terminat și sfîrşit; 

Pentru aceasta vei fi încoronat, acum, o, fiu al lui Nut, 

Așa cum şi Domnul Universului a fost încoronat, mai 

demult... 

Într-adevăr, tu trăieşti fix, de nezdruncinat; 
Te faci din nou tînăr; eşti drept şi adevărat; 
Râ, Tatăl tău, membrelor tale le dă tărie... 
Ierarhiile cerești te primesc cu strigăte de bucurie... 
Fără să se îndepărteze cu un pas, Isis rămîne alături 
de tine; 
Asupra ta, duşmanii nu vor mai putea triumfa; 
Oamenii din toate ţările exaltă frumuseţea ta, 
Așa cum îl aclamă pe Râ, cînd se ridică în zori... 
Înalt pe piedestalul tău, străluceşti deasupra luminilor; 
Inimile oamenilor se bucură în fața marii tale frumuseţii, 
Pașii lor devin mai sprinteni și mai repezi. 
Regalitatea, lui Keb îi este dată, 
Tatăl tău, care a desăvîrșit făptura ta minunată; 
Pe cînd zeiţa, care te-a trimis în lume şi ţi-a dat forma 
membrelor, 
Aceasta este Nut, Mama zeilor. 
Într-adevăr, dintre cei cinci zei, tu ai fost primul??? 
Strîngînd în braţe Bastonul de conducător și Biciul,; 
Cu coroana albă, Atef, așezată pe cap, 
Iată că rege al oamenilor şi al zeilor ai fost întronat, 
Într-adevăr, ai fost încoronat ca Domn al celor două . 
Pămînturi; 
Purtai pe frunte emblemele regale ale lui Râ, 
Încă de pe cînd sugeai la sînul lui Nut, Mama ta. 
Acum, cînd te văd apărînd 
Zeii se închină, pînă la pămînt, 
Dau înapoi și fug din calea ta; 
Sînt cuprinşi de groaza ce vine de la Râ; 
Forţa Măreţiei tale îi umple de teamă... 
Este adevărat: Viaţa te însoțește, ofrandele te cheamă, 
În fiecare zi, îţi regăsești în faţa ta, Chipul tău ... 
Dă-mi, așadar, și mie, o, zeu. 
Puterea de a fi printre cei ce sînt cu tine, Măreţia ta 
admirînd, 
Așa cum am făcut și cît am trăit pe Pămînt... 
Atunci cînd Sufletul meu s-ar putea să fie chemat 
Să te găsesc pe tine, aşezat. 
Alături de Stăpiînii peste Adevăr şi Dreptate. 
Iată că mă îndrept spre a zeilor cetate, 
În acest ţinut, încă din epoci străvechi existînd, 

Dorind ca Sufletul meu, Ka-ul meu și Spiritul meu sînt 

Să locuiască pe acest pămînt, 

Pe care domneşte zeița Adevăr-Dreptate, 

Ea, Maat, care este hrană pentru zei. 

Într-adevăr, acest pămînt este o atracţie pentru alte ţări; 

Pentru cei din Sud, urmînd curentul (fluviului) 

Ca şi pentru cei din Nord, ce profită de Vînturile prielnice. 

Aceştia vin aici, zi de zi, trebăluind mereu, 

Aşa cum le-a poruncit acest zeu, 

Domn al căminelor, Domn peste Pace... 

Oare acest zeu nu așa zice: 

„Să domnească mai puţină bucurie în inima oamenilor 

Care se supun lui Adevăr și Dreptate, 

Faţă de zeii locurilor?“ 

Căci le dă o limbă vie celor ce astfel sînt, 

Îi copleșeşte cu noroace pe Pămînt, 

Și mai tirziu le pregătește înmormîntări cu fast... 

Unindu-i cu ţărîna Pămîntului sacrosant. 

Priveşte, deci, o, zeu! 

Vin spre tine! 

Braţele mele a rugăsiune sînt împreunate 

Și îţi dăruie Adevăr și Dreptate... 

În inima mea nu vei găsi nici minciună și nici 
strîmbătate. 

Știu că trăieşti şi te hrănești 

Cu Adevăr şi Dreptate! ... 

Află, o, zeu, 

În această lume n-am săvîrşit păcate, 

Pe nimeni nu am chinuit, 

Nici la bunurile altuia nu am rîvnit. 

Eu sînt Thot, Hierogramatul perfect, cu mîinile curate, 

Stăpîn peste Adevăr și Dreptate, 

Domn al Purităţii, Răul îl nimicesc, 

Scrib al Adevărului, Păcatul îl urăsc... 

Aruncă-ţi ochii spre mine, o, zeu! 

Eu sînt Penita Stăpînului din Univers, 

Un Maestru al Legii care face în dar Cuvinte de 
Înţelepciune, 

Care stirpeşte domnia Furtului și a Minciunii, 

Al cărui Cuvînt este puternic în cele Două Ţări; 

Sînt Thot, Domn peste Dreptate şi Adevăr, 

Care îl face să triumfe pe cel nenorocit, 

Pedepsindu-l pe acela care l-a asuprit; - 

Iată că alung Tenebrele, resping orice furtună, 

Aduc o adiere din Vîntul din Nord, pentru Ființă-Bună, 

Acest suflu dătător de viaţă, trimis în lume de Mama 
| cerească, 

Îl fac să pătrundă în Sălașele misterioase, ca să trezească, 

Prin acest suflu dătător de viață, Inima 

„Zeului-cu-lnima-Oprită“, 

Acest zeu al Bunătăţii, Fiul lui Nut, 

Horus, Invincibilul ... 


CAPITOLUL CLXXXIV 
CAPITOLUL CLXXXV 


(Variante a capitolului precedent) 


CAPITOLUL CLXXXVI şi CAPITOLUL CLXXXVII 


(foarte scurte, au provenit într-o stare mutilată) 


CAPITOLUL CLXXXVIII 


Pentru a construi un Sălaş în Lumea de Dincolo 
și pentru a apărea sub trăsăturile unei ființe umane 


Pacea fie asupra ta! 

lată că, devenit Spirit sfînt, 

În Ochiul divin, în pace, pătrunzînd, 

În Sufletul tău, tu eşti sfinţit; 

Umbra ta mă priveşte în tăcere, încordat.. . 

N-are decît să mă privească: 

Peste tot unde voi fi judecat, 

Cu toate Formele mele, cu toate darurile spiritului, 

În clipa cînd voi fi dus la Judecată, 

Cu toate însușirile divine pe care Sufletul meu le-ar avea! 

Sufletul meu, deci, să mă lumineze la sînul lui Râ! 

Ca el să mă sfinţească în Templu, 

De fiecare dată cînd se va apropia, însoţit de Umbra sa, 

De locul în care voi fi judecat, 

Ca el să mă contemple! 

Ca Sufletul meu să poată sta, șezînd sau în picioare, 

Sau să intre în adăpostul Corpului meu, acum divinitate 
stelară, 

Ascultînd poruncile lui Osiris; 

Sufletul meu este în mișcare noapte şi zi, 

El urmează Ritmurile sărbătorilor . .. 


CAPITOLUL CLXXXIX 


(variantă a capitolului LII) 


CAPITOLUL CXC 


Această carte, vorbind despre perfecţionarea Spiritului 
la sînul lui Râ, îi conferă cititorului stăpînire pe lîngă 
Tum, măreție pe lingă Osiris, îl face puternic pe lîngă 
Domnul din Amenti și demn de venerație în ochii Ierar- 
hiilor zeilor. 

Această carte se va recita în prima zi a lunii, în. 
timupl celei de a şasea zile, în timpul ceremoniilor lui 
Uak și cele ale zeului Thot; în timpul aniversării lui 
Osiris, în timpul sărbătorilor zeului Sokari și în noaptea 
Haker. 

Această carte dezvăluie secretele Sălașelor misterioase 
din Duat; ea servește ca ghid de iniţiere în Misterele 
Lumii de Dincolo; ea îți va permite să treci peste munţi 
şi să pătrunzi în văi misterioase, în care nu există nici un 
drum cunoscut; ea te ocroteşte pe lingă Spiritele sfinte, 
iar atunci cînd mergi, îţi lungeşte paşii, te scapă de sur- 
ditate și te ajută să intri în contact cu zeii. 

Cînd citeşti această Carte, să nu te lași văzut de nici 
o ființă omenească, în afara celor care îi iubeşti și de 
preotul Kheri-Heb; în acest timp, servitorii tăi nu vor 

ieşi din camerele lor; tu, închide-te într-o cameră în care 
sînt întinse ţesături cu motive stelare. Atunci, Sufletul 
oricărui răposat pentru care vor fi citite aceste texte va 
putea circula printre cei vii, în plină Lumină de Zi; va fi 
puternic alături de zei; nu va fi respins de către aceştia; 
zeii, după ce îl vor examina pe răposat, îl vor recunoaște 
ca pe egalul lor. 

Această Carte te va învăţa Metamorfozele prin care 
trece Sufletul sub efectul Luminii. 

Cu adevărat, această Carte este un Mister foarte mare 
şi profund. Să nu o laşi, niciodată, în mîinile primului 
venit sau al unui ignorant. 


Sfîrşit 


NOTE 


1 — Începe discursul răposatului Osiris Ani, preot aducător 
de ofrande și scrib, adresat lui Osiris, stăpîn peste 'Fărîmul Mor- 
tilor. Osiris Ani, în calitate de scrib, se identifică cu Thot — 
zeu al înţelepciunii inițiatice. Astfel, la acest început de „drum“ 
în lumea de dincolo de moarte, Osiris Ani își definește statu- 
tutul moral şi etic. Capitolul rezumă etapele „călătoriei“ defunc- 
tului spre „adevărata lumină“ reprezentînd viaţa veşnică. 

2 — Tărîmul de Dincolo: reprezintă spaţiul în care egipte- 
nii antici îşi desfăşurau existenţa după moarte pînă la o altă 
reîncarnare. 

3 — Legenda lui Osiris ne este cunoscută din izvoare egip- 
tene decît fragmentar. În întregime, legenda va fi relatată de 
Plutarch şi, pe scurt, conţinutul ei este următorul: primul năs- 
cut al lui Keb (zeul pămîntului) şi al lui Nut (zeiţa cerului), 
Osiris este ucis de fratele său, Seth. Osiris a fost om şi rege 
în Țara Egiptului; supușii lui îl iubeau foarte mult deoarece el 
i-a învățat agricultura, canalizarea, etc., ca factor civilizator. 
Fratele lui, Seth, îl invidiază și pune la cale omortrea lui. Prin- 
tr-un șiretlic, îl determină pe Osiris să se culce într-o ladă bo- 
gat ornamentată. Ajutat de 72 de conjurați, participanţi la com- 
plot, Seth toarnă plumb topit peste capacul lăzii, pentru a fi 
sigur că nu va scăpa, şi o lasă să plutească pe Nil. Drama s-a 
petrecut. într-o zi de 17 noiembrie şi singurii martori au fost 
satyrii — slujitorii zeului Pan — şi nimfele cu care se zbenguiau 
în tufișurile de pe .malurile fluviului. Aceștia vor da alarma. 
(Constantin Daniel spune că în această împrejurare a luat naş- 
tere cuvintul „panică“ — agitația slujitorilor lui Pan). Află Isis, 
care, împreună cu sora ei, Nephtys, porneşte în căutarea soțului 
şi fratelui prea iubit, Osiris. Intervine, iar, Seth care, pentru a 
preîntîimpina o eventuală înviere a lui Osiris, știut fiind că Isis 
ar fi putut s-o facă prin procedee magice, îl taie în 14 bucăți 
pe care le răspîndește pe tot cuprinsul Egiptului. Află Isis care 
recuperează bucăţile de pe unde se aflau. Ajutată de Nephtys 
și de Anubis — zeul îmbălsămării, Isis îl va învia şi îl va con- 
cepe pe Horus. La aceasta au contribuit și Nut, mama lui Osi- 

ris dar şi RÂ, ca zeu suprem, impresionat de durerea lui Isis. În 
text, scribul Ani se identifică cu Osiris. 

Pentru că în viața trăită pe Pămînt, Osiris a fost un rege 
bun care a adus civilizația în Egipt, după moarte, Osiris de- 
vine Regele Lumii Inferioare, stăpîn în Împărăția morţilor, Domn 
în Amenti, judecătorul suprem al morţilor. În „Carte“ îl vom în- 
tîlni sub multiple denumiri Taur din Amenti, Fiinţa-Bună, Zeul 
cu Inima Oprită, Domnul celor Două Coroane, Zeul bun din 
Abydos, Spirit de Foc etc. 

Cultul lui Osiris a cunoscut o răspîndire fără precedent pe 
întreg cuprinsul Egiptului. Învierea sa alimentează speranța de 
miîntuirea într-o altă viaţă şi care este o continuare, într-un plan 
superior, al celei de pe Pămînt. Sărbătorile lui aveau loc în 
perioada de după inundarea Nilului la sfîrşitul celei de a patra 
luni — după calendarul egiptean. Osiris era adorat şi ca zeu al 
fertilității cîmpurilor. Se făceau din argilă mici statui ale lui Osiris 
pe care se semăna grîu sau orz. Obiceiul s-a perpetuat pînă în 
zilele noastre şi este întîlnit şi la noi grefat pe unele sărbători 
creștine, 

4 — Amenti — acea parte din Lumea Inferioară în care. își 
avea reședința Osiris și care ar putea fi echivalentul Paradisului 
“creștin. Aici se găseau Cîmpiile Joncilor sau ale Preafericiţilor 
— Sekht-Ilanru sau Sekht-Taru — şi Cîmpiile Păcii — Sekht- 
Hotep. Tinutul Amenti era împrejmuit. Pe cînd supraveghea 
construcția zidurilor Horus a fost atacat de Seth cu înfăţişare 
de mistreț, şi îi csoate un ochi. 

5 — Thot — zeu sapienţal de o mare complexitate. Este 
considerat ca patronul și inventatorul activităţilor intelectuale: 
scrierea, calculul matematic, separarea limbilor, istoria, legile, 
calendarul, magia etc. Făcea parte din „Tribunalul“ divin în- 
semnînd păcatele mortului pe o tăbliță. Ca mare maestru în arta 
magiei cunoaște Puterea Cuviîntului și știința vindecării prin 
formule magice; este soţul lui Maat — Adevăr şi Dreptate. Thot 
este mediator imparţial în luptele dintre Horus şi Seth sau cu 
demonii, aliaţii acestuia din urmă. Este reprezentat ca un om 
cu cap de ibis sau de babuin chinocefal. De aceea, în unele tex- 
te, este numit „cel cu nasul lung" sau ,„Năsosul“,. Considerat 
„scribul“ zeilor el este și patronul lor. În capitolele „Cărţii“ în 
care se relatează despre el se simte o implicare afectivă, poate 
involuntară, din partea autorilor sau, mai curînd, a copișştilor. 
Thot este poate primul care atrage atenţia asupra calităților mo- 
rale, obligatorii pentru omul care scrie, precum și a răspunderii 
faţă de cele scrise. 

6 — Barca Cerească, sau Barca Solară, este vehicului în care 
Râ — Soarele, zeul suprem, străbate zilnic bolta cerească. Dimi- 
neata, Barca lui Râ se numeşte „Mandjit“ iar după-amiaza, Sek- 
tet. În „Carte“ întîlnim și Bărci ale altor zei şi zeițe. S-a spus 
că Barca este un simbol al synarghiei cosmice dintre cei „doi lu- 
minători“, respectiv soarele şi luna. În literatura ezoterică, Barca 
este considerată vehicul al cunoaşterii de după moarte („sarcofa- 


216 


ge-navire“). Plimbarea lui Râ, spre exemplu, este cît se poate de 
„dialectică“: Dimineaţa este Khepra, la prînz este însuși Rå, pen- 
tru ca, seara, urmare a altor acumulări devine Tum — desă- 
vîrşitul, negîndu-se pe sine; a doua zi, ciclul va reîncepe. La fel, 
despre Pentagrama sacră a lui Pitagora s-a spus că este o repre- 
zentare geometrică a acestui simbol. 

7 — Judecata Cuvintelor — un termen folosit des în ,Carte* 
pentru Judecata la care era supus răposatul după moarte și cînd 
cunoașterea Cuvintelor de Putere era de cea mai mare importan- 
tā. Pe de altă parte, la Judecată, era pusă în „balanţă“ şi inteli- 
genţa individului răposat (egiptenii localizau intelectul în inimă), 
conștient de ceea ce trebuie să nege! 

8 — Nut — zeiţa Cerului, fiica lui Shu (Aerul) şi a lui Tef- 
nut (Umezeala), soția lui Keb (Pămintul), mama lui Osiris, Isis 
Seth şi Nephtys. Este reprezentată ca o femeie îmbrăţişind pă- 
miîntul sau, ca o vacă imensă cubrată peste pămînt. Potrivit unei 
tradiţii, Nut înghite zilnic discul solar. Plutarch, referindu-se la 
o legendă, spune că Nut ar fi fost pedepsită de tatăl ei, Shu, să 
rămînă sterilă. Nut îl va provoca la un joc pe Thot, zeu care 
marca şi trecerea timpului şi, în final, va cîştiga cinci zile din 
afara celor 360 aflate în calendar; În fiecare dinre aceste zile va 
da naştere a unui copil. 

9 — Horus: fiul al Isis şi Osiris, conceput după moartea aces- 
tuia, este într-o luptă continuă cu Seth pentru a-și răzbuna tatăl. 
La adăpost de miînia lui Seth, este crescut în mlaștinile Nilului 
de către mama sa Isis, ajutată de Nephtys şi de zeul cu cap de 
crocodil, Sokari. În lupta lui cu Seth, prezentă pe tot parcursul 
„Cărţii“ ca un factor necesar al echilibrului cosmic, Horus este 
declarat învingător de către zei, şi moștenitorul legitim al ce- 
lor „Două Pămînturi“ (Egiptul de Sus şi Egiptul de Jos), Dintre 
toți zeii Egiptului, Horus ne apare ca cel mai „diversificat“ apă- 
rind în combinaţii cu alte divinităţi. Mitul lui Horus, ca şi al 
altor divinităţi egiptene, a avut şi el evoluţia lui. La început a 
fost un mare zeu al cerului, reprezentat ca un șoim şi care era 
replica divină a faraonului. Odată cu apariţia legendei osiriene, 
devine fiul lui Osiris şi Isis. În variantele timpurii ale unor 
texte, „Tribunalul“ zeilor împarte „moștenirea“ lui Osiris între 
cei doi combatanți; Seth primeşte Egiptul de Sus iar Horus, Del- 
ta. Vom găsi în textele „Cărţii“ un Horus cominat cu Osiris (Ho- 
rus cel Mare), cu Isis (Harsiersi și Harpocrate), apoi Horus în- 
corporat în Râ, Tum etc. Abia în textele tîrzii Horus este con- 
siderat ca rege unificator al întregului Egipt. Astfel, de unul sin- 
gur, îl vom întîlni pe Horus numit „unificator al celor Două 
Păminturi“, dar şi Horus al „Celor Două Orizonturi“ (Harachte), 
Horus planetar (Saturn, Marte şi Jupiter), Horus cu ochi al- 
baştri, Horus cuochii roşii, Horus cu trei ochi, Horus orb. Ca 
zeu. solar este reprezentat ca un şoim sau ca un şoim cu cap de 
bărbat. Reprezintă ceea ce este bărbătesc, voluntar şi entuziast. 
Ca o altă divinitate, distinctă, ne apare Ochiul lui Horus. Ema- 

nație a lui Horus este o divinitate puternică și agresivă care con- 
tribuie la menținerea ordinii cosmice. 

10 — Pe tot parcursul „Cărţii“, răposatul i se substituie unuia 
dintre zei. De cele mai multe ori se va declara Osiris, dar şi Ho- 
rus, Râ, Tum etc. În cazul de faţă, Osiris Ani fiind el însuşi 
scrib este firesc să se pună sub protecţia lui Thot, patronul 
scribilor. 

11 — Djed: Reprezintă o amuletă preistorică ce pare a fi fost, 
iniţial, un trunchi retezat, folosit în riturile agricole. Ridicarea 
Djedului se făcea pentru Thot, Ptah, Sokari, etc. De fapt, era 
un țăruş mai lat la bază îngustîndu-se spre mijloc şi care avea 
în vîrf patru bare orizontale încrucișate. Odată cu răspîndirea în 
întreg Egiptul a mitului lui Osiris, Djed a devenit simbol osi- 
rian care putea să însemne Osiris însuși, coloana vertebrală a 
lui Osiris (axis mundi), trăinicie, stabilitate, eternitate și spe- 
ranța de miîntuire. Foarte răspîndit în antichitatea egipteană, 
Djedul a servit ca model pentru amulete, coliere etc. Sub for- 
mă de bijuterie era așezat în sarcofage; cei aflaţi în viaţă îl 
purtau ca pe un talisman aducător de noroc. 

12 — Lumnea Inferioară: de dincolo de moarte. După egipteni 
era situată la Apus. 

13 — Sekhen: Altă denumire a centrului inițiatic Letopolis 

14 — Heliopolis — vechi centru inițiatic situat la nord-est 
de Cairo. În templele de aici a fost adorat soarele sub diverse 
denumiri: Tum, Khepra, Ra-Harachte, încarnat în Fenix sau în 
Taurul din Mnevis căsătorit cu vaca Hathor. În epoca helenistică 
centrul a fost devastat. În prezent, singurele vestigii care mai 
amintesc de existenţa acestui oraş sînt coloana lui Sesostris 
I-ul şi cîteva morminte îngropate în nisip. 

15 — Re-Stau — ţinut din Lumea de Dincolo, foarte dificil 
de traversat. În credinţa egipteană, în timpul nopții, Barca lui 
Râ străbătea în sens invers drumul parcurs peste zi. Drumul de 
întoarcere trecea prin Lumea Inferioară şi deci și prin Re-Stau. 
Traversarea se făcea în douăsprezece etape care corespundeau, 

16 — Ptah (Ftha): un zeu foarte vechi în mitologia egipteană. 

în plan spiritual, etapelor critice de iniţiere. 
Este considerat creatorul lumii prin cuvîntul gîndit şi materia- 
lizat. Era soțul zeiței Sekhmet şi tatăl lui Nefer-Tum — floare 
de lotus. Ptah este reprezentat cu chip omenesc și patrona ar- 
tele și meseriile. Centrul său inițiatic se afla în orașul Memphis. 
Grecii de mai tîrziu l-au asimilat lui Hefaistos. 

17 — Sokari — cea mai veche divinitate a morţilor. Reşe- 
dinţa sa era în Re-Stau. 

18 — Herakleopolis — centru inițiatic; „Fortăreața copilului 
regal“. Avea ca zeu pe Hershef — Hersaphos însemnind „cel ce 
este pe domeniul său“, Animalul sacru: berbecul. 

19 — Maat — Adevăr și Dreptate: Zeița care determină „ju- 
decata“ de după moarte, fără însă să participe efectiv la aceasta. 
Maat este fiica lui Râ și soţia lui Thot. Este reprezentată ca o 
femeie tînără şi micuță, frumoasă, avînd capul împodobit cu două 

pene. Ea regla ordinea lumilor şi menținea armonia cosmică, dar 
şi cea social. Maat esteo divinitate cu o natură greu de definit ea 
fiind mai mult o esenţă şi o noţiune centrală în gîndirea prefilosofică 
egipteană. Pare a fi o energie şi un principiu constructiv. Oricum, 
în texte apare ca un dat de la zei avînd o valoare morală gene- 
rală. În multe picturi, Maat apare ca fiind oferită ca ofrandă 
zeilor, ea contopind, virtual, toate calităţile şi fiind o hrană spri- 
rituală. 

20 — A putea intra şi ieși, după plac, din și în Tărîmul Mor- 
ţilor, este una dintre certitudinile urmărite de răposat pe tot par- 
cursul „Cărţii“. 

21 — Cuvintele de Putere sau Verbul Puterii: Structura fo- 
netică a cuvintelor influențează prin vibraţiile sunetelor. Egip- 
tenii îl aveau şi pe zeul Ptah care își exercita activitatea demiur- 
gică prin inimă — ca centru al gîndirii — şi prin limbaj — cu- 
vinte. Preocuparea pentru structura sonoră a cuvintelor este una 
dintre ceie mai vechi preocupări lingvistice. Astfel, în Kabală 
una dintre cele trei ramuri ale analizei literare — gematria — 
proceda la interpretarea ezoterică a cuvintelor prin valoarea lor 
numerică. O idee asemănătoare întîlnim şi la pitagoreicieni pre- 
luată, probabil, tot de la egipteni. În „Carte“ cuvintele sînt „pa- 
role“ de trecere pentru iniţiaţi. Practica lor s-a perpetuat în toate 
curentele ezoterice, magie, medicină magică etc., pînă în zilele 
noastre. 

22 — Ca răsplată a faptului că în timpul vieţii a fost un rege 
bun, după moarte, Osiris devine stăpînul Lumii Inferioare. „Casa“ 
lui se va afla în Amenti — paradisul egiptean — printre „fiin- 
tele de lumină“. 

23 — Spiritele sfințite își aveau sălaşul în Cîmpiile Păcii — 
Sekhi-Hotep sau în cîmpiile preafericiților — Sekht -lanru. Se 
acorda acest titlu numai Aleşilor, Iniţiaţilor, Perfecţilor... Spi- 
ritul sfințit era scutit de cea de a doua moarte. 

24 — Râ este zeul suprem şi Judecător al Universului. Per- 
sonifică soarele, atit ca astru cît și ca forţă creatoare de viaţă. 
Ca astru ceresc Râ este o realitate vizibilă și a fost adorat din 
cele mai vechi timpuri. Miturile din această „arte“ se referă la 
periplul său, diurn şi nocturn, pe bolta cerească. În zori, din lotu- 
sul răsărit din ape, Râ se naşte și este întimpinat de corul „ado- 
ratorilor lui Râ în zori“ (Spiritele Iaani), chinocefali, „slujitori 
ai zeului Thot". Urcat în barca solară, Râ cutreieră cerul de la 
răsărit la apus. În timpul nopții, în Barca nocturnă face drumul 
pe peste zi în sens invers, prin Lumea Inferioară, în douăspre- 
zece ore. Dimineața, Râ este Khepra — zeul Devenirii, la prînz 
este el însuşi, iar seara este Tum — Desăvirşitul, înfăţişat ca un 
om bătrin, urmînd ca a doua zi să renască iar. 

În religia egiptenilor există mulţi zei care, la un moment dat 
şi-au cîștigat o popularitate deosebită. Invariabil însă, aceștia i-au 
fost asociați cu Râ. Astfel, întîlnim: Amon-Râ, Sebek-Râ, 
Khnum-Râ etc. culminînd cu realizarea „sufletului dublu“ Diafi, 
ca o uniune complementară între Osiris şi Rå. Reţinem din „Car- 
te“ că în scenariul luptelor dintre Horus şi Seth, atitudinea lui 

Râ este mai curînd neutră. Centrul inițiatic: în care cultul lui Rå 
se celebra cu cel mai mare fast se afla la Heliopolis. Simbolul 
lui Râ era obeliscul (Fallus?) 

25 — Sekht-lanru sau Sekht-Iaru: Cimpiile Jorcilor sau ale 
Preafericiţilor; egiptenii antici îi numeau „preafericiți“ pe zei. 

26 — Thot — zeu lunar. Thot este considerat şi un zeu lunar 
în măsura în care era şi un zeu al ştiinţelor magice și oculte. Egip- 
tenii mai aveau și alți zei lunari, ca, spre exemplu, Khonsu, re- 
prezentat, de obicei, ca un bărbat cu cap de şoim și cu un dise 
lunar pe creștet. 

27 — Tum (Atum, Tem) numit şi „Desăvirșitul“, simboliza 
haosul cosmic inițial care cuprindea întregul sistem solar, deci, de 
dinaintea desprinderii soarelui şi a planetelor. Este un zeu de 
natură aparte, încoruptibilă, necunoscînd moartea — putrezirea. 
Ades, îi este substituit lui Râ cu care se identifică seara. Este 
înfățișat ca un om bătrîn sau ca un leu cu două capete. Din el 
se vor naște zeii Shu (Aerul) și Tefnut (Umezeala). 

28 — „Cei doi Luptători“ — Mereu prezenţi în paginile „Câr- 
ţii“ cei doi luptători sînt Horus şi Seth. 

29 — Centrul inițiatic de la Hermopolis era locul unde se 
desfășurau misterele lui Thot (Hermes). Mai era numit şi Khe- 
menu („Orașul celor opt“ în cinstea  „octoadei“. Octoada cuprin- 
dea patru perechi de personificări ale unor forțe elementare care 
au precedat crearea lumii: Nun şi Nunet — apa primitivă, Heh şi 
Hehet — infinitul spaţial, Kek şi Keket — tenebrele Amon şi 
Amonet — ceea ce nu poate fi descoperit. 

30 — Statuete fermecate. În sarcofage şi în mormintele dir 
Egiptul antic s-au găsit multe statuete (figurine) reprezentind 
oameni, animale etc. Menirea acestor figurine era ca, după moarte, 
să execute muncile care i s-ar fi impus răposatului în Lumea In- 
ferioară. Pentruaceasta, prin procedee magice, erau mărite şi 
făcute puternice în stare de umbre. Statuetele se numeau „us 
hebti” sau „shauebti“ și înseamnă „cei care vin cînd îi chemi". 

31 — Duat (Amduat): Infernul (Iadul) în religia egipteană. 

32 — Apopi (Apepi, Apophi): demon gigant cu înfăţişare de 
șarpe ieșit din adîncuri şi tenebre, personificare a -Răului absolut, 
principalul dușman al lui Râ. Locuia în apele zeului Nu (zeul 
spațiului lichid) sau înapele Nilului ceresc. Ameninţă în fiecare 
zi Ordinea Lumilor atacînd Barca lui Râ. Râ îl învinge de fie- 
care dată și, în felul acesta, ordinea lumilor este menţinută. Ca 
element fix și indestructibil în armonia universală, Apopi, în- 
vins în fiecare zi, revine în ziua următoare, la fel ca și Râ. De 
cele mai multe ori, Apopi este înfățișat ca un crocodil, unul 
dintre animalele consacrate lui Seth fiind, uneori, chiar confun- 
dat cu acesta. 

33 — Făptură de ceară. În acest capitol se redă un descîntec: 
ce însoţeşte un act de magie operativă preventivă asupra unei 
figuri de ceară reprezentîndu-l pe Apopi. 

34 — Egiptenii considerau. Numele mai mult decît un simplu 
mijloc de identificare, convenţională, a individului; pentru ei 
acesta reprezenta dimensiunea esenţială a omului. În „Carte“ în- 

tilnim ades afirmaţii de felul: „Eu vă cunosc şi Numele voastre 
ascunse le cunosc“. Zeii ca şi muritorii în afara numelui cunoscut 
mai aveau un nume „ascuns“, secret. A cunoaşte numele „ascuns“ 
al cuiva, zeu, persoană oarecare, demon, animal și chiar a unui 
obiect, însemna a ţi-l supune şi a-ţi asigura sprijinul lui. 

` 35 — Porţile: Egiptenii sînt inventatori incontestabili ai „se- 
cretomaniei“, Exista teama că anumite cunoştinţe superioare ar 
putea avea asupra profanilor un efect negativ; nu numai pentru 
cei în cauză ci şi pentru cei din jur. Spre exemplu, la misterele 
şi slujbele religioase care aveau loc în uriaşele temple, ale căror 
vestigii le mai putem vedea, nu participa decît personalul preo- 
tesc, oamenilor de rînd interzicîndu-li-se accesul în temple. În- 
suşirea acestor cunoştinţe superioare se desfăşura sub forma 
unui proces de inițiere complicat în care prima condiţie era 
discreția absolută şi care dura 20—22 de ani. Legat de nevoia 
întreținerii acestei discreţii, apar porţile, ușile și zăvoarele. Fie- 
care element al unei porți avea încărcătura lui simbolică; cred 
că este suficient să amintesc „pragul“. Aşadar, intrarea în orice 
spaţiu se face printr-o' poartă sau printr-o uşă. După moarte su- 
fletul părăseşte spaţiul terestru prin porţile lui Keb, Porţile lui 
Shu etc. 

36 — Seth — Divinitate complexă, Seth este considerat o per- 
sonificare a Răului. Fiu al unui Nut (zeița Cerului) şi al lui Keb 
(zeul Pămîntului) Seth îşi ucide fratele, pe Osiris. Lui Horus îi 
revine sarcina de a-și răzbuna tatăl. Pe parcursul luptelor dintre 
Horus și Seth, Seth îl sparge lui Horus un ochi iar acesta, la 
rîndul lui, îl castrează. O altă legendă spune că la un moment 
dat, Seth ar fi încercat să întreţină raporturi sexuale cu Horus, 
Legat de această intimplare, Constantin Daniel crede că dintre 
adoratorii lui Seth făceau parte şi homosexualii. (Constantin Da- 
niel „Giîndirea egipteană antică în texte“, ed. ştiinţifică, Buc. 1974). 
Spre deosebire de Horus, impetuos şi înflăcărat, Seth se mani- 
festă ca un „creier“ perfect lucid, calculat şi, în același timp, pro- 
fund distructiv Aliat cu demonii care ameninţă Ordinea și Ar- 
monia cosmică, Seth este un zeu războinic şi, fiind foarte inteli- 
gent, deosebit de periculos; este și zeul furtunilor aducătoare de 
nenorociri. Reţinem că luptele dintre cei doi, Horus şi Seth, se 
constituie într-o luptă a contrariilor, necesară pentru menținerea 
echilibrului cosmic. Mai tîrziu, numele lui a fost asociat cu 
Satan. 

37 — Ideea potrivit căreia, după moarte, omul renaşte în plan 
spiritual redevenind tînăr. 

38 — Keb (Geb): zeul Pămîntului. Era fiul lui Shu si Tefnut, 
soțul lui Nut, tatăl lui Osiris, Isis, Seth și Nephtys. Potrivit unor 
mituri mai vechi, Keb a fost un rege divin înaintea domniei fa- 
raonilor. Este figurat cu chip de om avind o coroană foarte com- 
plientă. Orice faraon obișnuia să se numească „moştenitor al lui 
Keb“. 

39 — Cîntarul, Balanta — cîntarul egiptean sau balanța se 
asemăna la formă, cu balanța sau cîntarul care se mai folosesc și 
azi. Era „instrumentul“ cu care era cîntărită inima răposatului la 

judecata osiriană avînd contragreutate o pană din părul lui Maat, 
sau, uneori, ochiul ei. 

40 — Pasărea Fenix (Bennu) era o manifestare a sufletului lui 
Râ. Centrul consacrat acestui cult se afla la Heliopolis (Annu sau 
Tunnu). Potrivit legendei, Fenix-ul arde în flăcări pentru a re- 
naşte din propria cenuşă. După unii, ciclul Fenix-ului este de 
500 de ani iar, după alți, de 1000 de ani. Se credea că renaşterea 
periodică a păsării Fenix este aducătoare de nenorociri. 

41 — „Rubricile“ care preced sau se încheie unele capitole 
poartă această denumire deoarece, în textul original, erau scrise 
cu cerneală roșie. Cuprind recomandări de ordin liturgic, indica- 
ţii de magie sau, uneori, amănunte istorice asupra capitolului 
respectiv. 

42 — Unul dintre motivele pentru care egipteanu antic își 
„făcea probleme“ era acela de a nu-i rușina pe zei cu propriile lui 
păcate. 

43 — domn al Ofrandelor: Osiris. 

44 — Tum, Seara; Foarte „dialectici“, egiptenii neagă „veșni- 
nicia“ susținînd, paradoxal, devenirea. Astfel, Râ este copil di- 
mineaţa, la prînz este el însuși iar seara devine Tum — Desă- 
vîrşitul. În fiecare dintre cele trei monumente ale zilei apare o 
negare totală: copilul Khepra este negat de adultul Râ care, la 
rîndul lui, este înlocuit cu Desăvîrșitul Tum. Seara este simbolul 
permanent al încheierii unui ciclu de „desăvîrşire“ care va fi 
reluat în ziua următoare. Conţinutul ciclurilor rămîne, mereu, 
același, A 
45 — Copiii lui Horus: Cele patru puncte cardinale, cei patru 
stilpi ai Universului: Mestha (Amset), Hapi, Duamutf şi Kebhse- 
nuf. Sînt considerați divinități inferioare. 

46 — Substanţa divină: Este un concept greu de definit în 
legătură cu viziunea egiptenilor antici asupra zeilor aceștia fiind 
consideraţi esențe pure sau combinaţii de esențe. În sensul aces- 
ta, cele mai dese referiri se fac la Maat — Adevăr şi Dreptate 
care devine „hrană“ pentru zei dar şi pentru faraoni sau alţi 
muritori consideraţi „puri“. Maat este și un mod de viaţă. 

47 — Lumea Inferioară — Lumea de dincolo de moarte. Ini- 
țial, această lume era situată undeva, în subteran, o lume orizon- 
tală. Treptat a devenit o lume „verticală“ care urca din adîncuri 
pînă la înălțimile celeste unde strălucea Râ. 

48 — Egiptenii sînt primii care afirmă că sufletul este ne- 
muritor și că, după moarte, cunoaște alte forme de viaţă. După 
ce trece prin corpuri de animale, din apă, aer şi de pe pămînt, 
revine într-un corp omenesc într-o altă existență. Ciclul de reîn- 
carnarea se reia la 3000 de ani. 

49 — Zeul Nu: divinitate foarte veche. Este zeul spațiului li- 
chid și personifică Oceanul cosmic. 

50 — Cu alte cuvinte: în prezent, ca supraviețuitor, am în 
mine toate posibilitățile din trecut ca şi pe cele! din viitor. 

51 — Amsu sau Min: într-o formă arhaică este Amon (Amun) 
al Tebei. Ca şi Ptah, este reprezentat în feșe de mumie, cu o 
mînă detașată în care ţine însemnele puterii. 

52 — Patria (de origine) doar una: aceea de după moarte. 

53 — Ochiul divin (al lui Râ, Horus, Tum etc.) este o divini- 
tate agresivă şi răzbunătoare, emanaţie a zeului respectiv. 

54 — Hotep-Sekhus: O variantă a Ochiului lui Râ care, la 
sfîrşitul. luptei, îşi devoră adversarii. 

55 — Domnul Sepa: Anubis, zeu mortuar. Este fiul, accidental, 
al lui Osiris și Nephtys, soţia lui Seth. Patronează îmbălsămările. 
La judecata de după moarte, conduce mortul în fața „Cîntarului“ 
pe care i se cîntărește inima. I se atribuie puterea de a cunoaşte 
ş de a prevedea destinul oamenilor. Era reprezentat cu cap de 
şacal sau ca un şacal negru. 

56 — Djafi: „sufletul dublu“, Râ și Osiris exprimaţi ca o sin- 
gură divinitate complementară. 

57 — Marea Pisică Divină: făcea parte din panteonul zeilor de 
la Heliopolis. Iniţial, divinitate solară de dinaintea apariţiei omu- 
lui care sugrumă șarpele aflat la piciorul arborelui sacru. În 
miturile de mai tîrziu, Pisica divină (Motanul divin) este o ma- 
nifestare a lui Râ în timpul nopţii. 

58 — Neberdjer: „Domn al Lumilor“, Osiris sau Râ. 

59 — Oul cosmic: Potrivit legendelor, provenite din templele 
de la Hermopolis, din oceanul primordial a apărut, la un mo- 
ment dat, un ou. Coaja oului a crăpat şi din el a ieşit Soarele 
— Râ. În „Carte“ se aminteșteides despre „oul cosmic“ ca de un 
spaţiu magic, de mistere, în care sălășluieşte Râ. Doctrina „oului 
cosmic“ este comună mai multor religii. 

60 — Cele două Păminturi: Egiptul de Sus și Egiptul de Jos. 

61 — Demonul care stă lîngă Cîntar așteptînd să devore su- 
fletul prea plin de păcate este Babai. Alteori, acest gest este 
făcut de Anubis, zeul cu cap de șacal. 

62 — Paznici-spirite înarmaţi cu cuțite: paznicii din faţa 
Sălii Duble a lui Maat, dar și în Arite. 

63 — Neheb-Kau: Râ. 

64 — Domnul Demonilor Roşii: Seth. 

65 — Khepra (Khepre): zeul viitorului, al devenirii. Simbolic, 
era reprezentat ca un scarabeu şi este Râ la vîrsta copilăriei. 

66 — Mesket și Tehenet: două regiuni din Duat (Lumea In- 
ferioară) 

67 — Ker-Aha și lunnu: centre inițiatice în care aveau loc 
mistere. 

68 — Undjit: „Ochiul lui Râ“, divinitate din Egiptul de Jos. 

69 — Abydos: centru inițiatic consacrat lui Osiris. Aici se află 
și celebra „Vale a mormintelor“ unde, potrivit tradiției, era în- 
mormîntat şiOsiris. 

70 — Stăpîn al Tărimului Morților: Osiris. 

71 — Prinţ în impărăţia celor ce tac: Osiris. 

72 — Sint înşirate centre inițiatice. Din textul acestuia capi- 
tol s-au scos ultimele trei versuri care se repetau de zece ori. 

73 — Fratele lui Isis: Osiris. 

74 — Isis (Eset, Usert): protectoare a căsătoriei şi a familiei, 
soră şi nevastă a lui Osiris, mamă a lui Horus. În familiile regale 

și cele ale nobililor din Egiptul antic, căsătoriile dintre frați şi 
surori erau un lucru foarte obişnuit. 

75 — Este vorba despre cei 42 de judecători din Dubla Sală 
a lui Maat — Adevăr şi Dreptate. 

76 — Sosirea în Port: adică după moarte. 

77 — "Tinutul de Foc: în Duat (Iadul, Infernul). 

78 — Titlul capitolului următor, XXII, este acelaşi. Gura, pre- 
cum şi celelalte componente ale organului sonor, este foarte im- 
portantă în viața de Dincolo unde, Cuvintele de Putere, Verbul 
magic sînt nu numai mijloace de apărare ci şi arme. 

79 — Doctrina Oului Cosmic este comună tuturor teologiilor, 

80 — Feşele mumiei sînt un simbol al morții prin ele însele. 
Seth, suprimîndu-l pe Osiris cel adunat și reîntregit prin feşele 
mumiei, devine un factor aducător de moarte. Se înţelege că 
morții sînt înfășaţi în mumie şi îmbălsămaţi într-un ceremonial 
de reconstituire a tragediei osiriene provocate de Seth. 

91 — Deschiderea gurii defunctului zu ajutorul unui instru- 
ment din fier, special destinat acestui scop, era un ceremonia! 
important prin care i se transmite sufletului, eliberat din strîn- 
soare trupului, Puterea Cuvintului. 

82 — Sekhmet: zeița reprezentată cu cap de leu, sîngeroasă 
şi răzbunătoare. Era considerată cea care răspîndea epidemiile 
şi sub patronajul ei s-au făcut primele corporații de medici şi 
veterinari. Era considerată şi ca o emanaţie din Ochiul lui Rå. 
La Memfis, unde era adorată, se spunea că este soţia lui Ptah 
şi mama lui Nefer-Tum. 

83 — Constelația Sahu: constelația Orion. 

84 — Inima „ib“ este inima conştiiență, centrul voinței lu-- 
cide şi a conştiinţei morale: după moarte, „ib“ este aceea care, în 
primă instanță, influențează judecata asupra vieții trăite pe pă- 
mînt. În „ib“ este localizat destinul individual, deci suma posi- 
bilităților consumate. 

85 — Inima „hati“ are sensul de inimă fizică, centrul vieţii 
instinctive subconștiente. Găzduind destinul viitor, ea este suma 

86 — Khemenu: centru iniţiativ (Hermopolis). 

87 — Și în acest caz, răposatul se consideră Osiris și deci și 
el a fost tăiat de Seth, în bucăți răspîndite în tot Egiptul. 

88 — Fiecare dintre organele interne ale răposatului („mărun- 
taiele'*), adică ficat, rinichi, plămîni etc. aduceau la „judecată“ o 
„mărturie“ în sprijinul sau în defavoarea lui dar, într-o măsură 
mai mică decît inima. 

89 — Pieptănătura şi forma capului caracteriza pe fiecare 
zeu în parte. 

90 — Ka: una dintre noțiunile abstracte ale egiptenilor, greu 
de definit și, în acelaşi timp, interpretabilă. Ka este o manifestare 
a energiei vitale și creatoare de după moarte. Din punct de vedere 
material este partea cea mai consistentă a sufletului invizibil. 
Pentru păstrarea acestui Ka se practica îmbălsămarea cadavrului. 
Ofrandele care i se aduc sînt simbolice: statuia răposatului, baso- 
reliefuri, picturi etc. Ka-ul reprezintă şi forța creatoare a di- 

vinițăţii, subordonate ‘principiului ordinii universale în spiritul 
lui Maat — Adevăr şi Dreptate. 

91 — Khnum: zeu demiurgic. Creator de viaţă prin Oul Cos- 
mic era şi paznicul izvoarelor Nilului. Este reprezentat cu cap 
de berbec, cu două perechi de coarne. Soţia lui Khum era Heket 
— zeiţa naşterilor, moaşă. 

92 — Sekht-Hotep: Cîmpiile Păcii. 

93 — Zeița Sektet (Selkit): zeiță considerată binevoitoare, pro- 
tectoare a „vrăjitorilor luptători“. Era reprezentată şi ca un scor- 
pion galben, scorpionul de apă, fără coadă veninoasă. 

94 — Hathor: zeiţă a Cerului, adorată în tot Egiptul. Protec- 
toare a femeilor însărcinate şi a nașterilor, era şi întruparea su- 
fletului viu al arborilor (în special al sicomorului. De obicei, era 
reprezentată ca o femeie cu cap de vacă sau numai cu urechi şi 
coarne de vacă. Sub înfăţişare. de leu de aur se confundă cu Tef- 
nut. Este cunoscut și grupul celor „şapte Hathor“ cu îndeletniciri 
de zîne-ursitoare. Hathor este o zeiţă universală a bucuriei, dan- 
sului și muzicii, 

95 — Seara: ca sfîrşit al zilei este și un simbol care mar- 
chează o împlinire spirituală. 

96 — Hotep: zeiţa păcii de după moarte. 

97 — Aker: divinitate chtonică. Este reprezentat ca o parcelă 
de țarină, două capete de leu sau ca un sfinx dublu. 

98 — Text incomplet. 

99 — Numele demonilor Am-aau, Hai şi Ha-as sînt întilnite 
numai în acest text. i 

100 — Pe și Dep: cele două jumătăţi ale orașului Buto. 

101 — Divinitatea ce nu mai respiră: Osiris. 

102 — Coroana Albă, cu o formă asemănătoare mitrei episco- 
pale, era a lui Osiris şi simboliza Egiptul de Sus; cea a Egiptului 
de Jos, plată, era de culoare roșie. 

103 — în acest pasaj răposatul, din nou, se identifică cu Osi- 
ris. De aceea cînd Dincolo este supus unor privaţiuni, îl numește 
și pe Osiris „Domn al Setei“. 

104 — Cosmosul era reprezentat printr-un arbore gigantic. 

105 — Up-Uaut: este considerat „deschizător de drum“, că- 
lăuza care îi conduce pe morţi prin tenebrele din Lumea de 
Dincolo. i 

106 — Egipteanul antic vede viața de Dincolo ca pe o „răs- 
turnare“, o inversare în oglindă a tuturor tendințelor și a sen- 
sului lor. l 

107 — Nemişcatul, adică Osiris. 

108 — Poziția verticală a coloanei este foarte importantă pen- 
tru atingerea unui anumit nivel spiritual. Se presupunea că aceas- 
ta depinde, în cea mai mare parte, de sănătatea şi mobilitatea 
vertebrelor, mai ales a celor cervicale. 

109 — Zeița Sesheta: zeiţa înțelepciunii divine. 

119 — Zeul Smam: zeul victimă. 

111 — Khepesh: Constelația Ursa Mare. 

112 — Culoarea neagră este simbolul potenţialităţii; negrul 
strălucitor, ca bitumul folosit la îmbălsămare, este un indiciu al 

renașterii postume. Anubis este negru; uneori şi Osiris. Cel mai 
frecvent întîlnit este Osiris colorat în verde — culoarea vegetației 
sănătoase. Există o  simbolistică a culorilor, proprie egiptenilor. 
Astfel, Amon va fi colorat în azuriu — culoarea aerului pur; 
carnea celor nemuritori este colorată în galben ca aurul; albul 
indică veselie şi trimf. Roșul, fiind culoarea lui Seth, era consi- 
derată nefastă; sînt blestemaţi, spre exemplu, cîinii, oamenii şi 
măgarii roşii. În unele texte, numele lui Seth şi al lui Apopi 
erau scrise cu cerneală roșie. 

113 — Pentru iniţiaţi, emoțiile sînt un semn de slăbiciune. 

114 — Celălalt „eu“ se referă la întîlnirea dintre sufletul mor- 
tului cu geamănul său etern Ba. Ba este localizat în inima „ib“, 
Dinamic și veşnic în mişcare, Ba este acela care pretinde ofran- 
dele bogate de mîncare şi băutură. În mulțimea încercărilor, la 
care este supus răposatul, cea mai periculoasă este cea de-a 
doua moarte (aneantizare), de care egiptenii se temeau cel mai 
mult. Ba este cel ameninţat de această a doua moarte. Ba este 
reprezentant ca o pasăre cu cap omenesc. 

115 — Igan: Anubis. 

116 — Aluzie la catastrofele periodice din Cosmos. 

117 — Indicaţiile de ordin geografic care se găsesc în „Car- 
te“ nu se referă la localitățile terestre existente în Egipt, ci la 
prototipurile lor din Lumea de Dincolo. 

118 — Umbra (Khaibit) intră în componenţa fiinţei postume 
și este substratul dorințelor elementare. După moarte, Umbra 
poate fi furată, devorată, distrusă ec. Khaibit se manifestă sub 
formă de „fantomă“. 

119 — Sicomorul: arborele zeiţei Hathor. În acest pasaj, ar- 
borele o înlocuieşte pe zeița Hathor. 

120 — Ahkeru: divinităţi ale pămîntului. (vezi Aker). 

121 — Ba: ca parte spirituală a sufletului uman, după moar- 
te, are o individualitate proprie putind să acţioneze independent 
de corpul căruia i-a aparţinut. Ba era ameninţat cu cea de a 
doua moarte. Sufletul Ba era reprezentat ca o pasăre. 

122 — Anul 2700 î.e.n. 

123 — Tinutul — Veşnicei-Deveniri — „Casa zeului Khepra“. 

124 — Sekhmet: este întilnită şi sub denumirea de „cea pu- 
ternică“ sau zeiţa-leoaică. Răzbunătoare şi sîngeroasă, ea este în- 
vinuită de răspîndirea molimelor şi a epidemiilor. În opoziţie cu 
ea era zeița Bastet, cu cap şi corp de pisică, protectoare a gravi- 
delor. 

125 — Neith: divinitate străveche din Sais. Asexuată, (bise- 
xuată) a creat viața din apa primordială; mama soarelui. Uneori 
este confundată cu Nut, zeița Cerului. Mai era și zeiţa protec- 
toare a ţesătoarelor precum și una dintre cele patru zeițe pro- 
tectoare a vaselor canope. Grecii o identificau cu Atena. Neith 
era şi mama zeului Sebek. 

126 — Se referă la responsabilitatea celui inițiat în mistere. 

127 — Se referă la ceremonia de deschidere a gurii pentru 
a ușura plecarea sufletului din trup. 

128 — Enheri-Ertitsa: o divinitate mai puţin cunoscută. 

129 — Mehurt: vaca cerească, Hathor. 

130 — Spiritele Djafi: Osiris și Ra. 

131 — Constelația Ursa Mare. 

132 — Slugile lui Thot şi adoratori ai Soarelui în zori, spi- 
ritele Iaani, divinităţi cu cap de cîine sau de mamuţă, deţinătoare 
ale înţelepciunii ezoterice. 

133 — Termenul „a pătrunde“ (a intra) are același sens cu 
cu „a se initia“. 

134 — Aceste divinităţi le întîlnim numai în acest text. 

135 — Coroana Albă, semn distinctiv al regelui Egiptului de 
Sus era şi însemnul unei etape de inițiere. După unirea Egiptului 
de Sus cu Egiptul de Jos era suprapusă peste Coroana Roșie. 

136 — Numele Bărcii pe care o folosea Râ după-amiaza. cea 
în care se urca dimineaţa se numea Mandjit. 

137 — Șoimul de Aur: o reprezentare a lui Horus. 

138 — Corpul Glorios „Sahu“ — sublimarea materiei corpu- 
lui şi sufletului la cea mai înaltă treaptă de spiritualitate. Cor- 
pul Glorios era scutit de cea de a doua moarte. 

139 — Nemes: coafură regală în formă de perucă. 

140 — „Vestmiîntul de pene“ se referă la sufletul Ba repre- 
zentat ca o pasăre. 

141 — Ființa Bună: Osiris. 

142 — Uracii: (în latină uraeus), cobre. În ipostază furioasă, 
perechea de cobre figurează pe coroana faraonului. Uracii sînt 
folosiţi ca elemente decorative prin hieroglifele care îi repre- 
zintă. Deşi în limba egipteană cuvîntul era de genul masculin, 
era folosit numai la feminin. 

143 — În plan spiritual, limitele între Tu şi Eu sînt inexis- 
tente. s 
144 — Calea sacrosantă: calea spre mîntuire a celui inițiat 
în mistere. i 

145 — Răposatul este întrebat „Eşti capabil de metamorfoze?“ 
cao garantie a renașterii într-o altă viaţă. 

146 — Cele două fiice: Isis şi Nephtys. 


147 — Aici, Osiris Ani se identifică cu Thot, cel care are rol 
de mediator între „cei doi luptători“ — Horus și Seth. 
148 — „Tatăl“ este Osiris al cărui sanctuar se află la Abydos. 


149 — În acest capiol răposatul se metamorfozează în lotus 
sfînt; pentru aceasta îl invocă pe zeul solar Nefer-Tum, fiul al lui 
Ptah și Sekhmet. 

150 — Acest capitol se pune la curent cu cîteva dintre meta- 
morfozele prin care trece răposatul: Khepra, zeițele-șerpi, Horus, 
Thot, Khonsu, Bennu (Fenixul divin). 

151 — Khonsu: zeu lunar. Considerat fiul lui Amon și Mut. 
Este reprezentat cu cap de șoim avînd pe creştet discul lunar. 

152 — Ritmurile cosmice sînt o formă de manifestare a înțe- 
lepciunii divine creatoare, izvorul vieții, armoniei şi ordinii; la 
antipod se află aritmia, acosmia, anarhia, moartea. 

153 — Aukert (Augert): Dincolo (Lumea Inferioară). 

154 — Tatunem: un alt nume al zeului Ptah. 

155 — Hu: zeu care, în mitologia egipteană, personifică cu- 

vîntul divin creator. împreună cu zeul Sia reprezintă creaţia di- 
vină prin gîndire şi cuvînt. 

156 — Conform tradiţiei, la moarte, omul își revede întreaga 
viaţă trăită în sens invers; adică, pornind din momentul morții 
spre copilărie. 

157 — Două componente ale sufletul postum expuse atacurilor. 

158 — Aker: divinitate înfățișată ca un leu cu două capete. 

159 — Printr-o metaforă se dezvăluie caracterul sacru al hie- 
roglifelor: sînt trasate cu cerneală preparată din praful provenit 
din trupul lui Osiris. 

160 — Marea divinitate binefăcătoare: Osiris. 

161 — Aici este vorba despre Horus al Celor Două Orizon- 
turi, Harachte. 

162 — Steaua Sothis: Sirius, Provoacă inundaţiile Nilului şi 
este stăpină a începutului anului. Ca stea, face parte din Conste- 
laţia Cîinelui. 

163 — Ca zeu suprem, RÂ este un legislator şi un judecător 
cosmic. În epoca Noului Imperiu, Râ şi Osiris devin două aspecte 
neantagonice ale aceluiași suflet „Djafi“. 

164 — Toporișca sacră: Instrumentul de fier cu care se des- 
chidea gura mortului. 

165 — Cerul se sprijinea pe doi munţi: Bakhau la est şi Manu 
la vest. 

166 — On: unitate de măsură egală cu 1,88 m. 

167 — S-a ales traducerea următoare: Pentru Sekht-lotep — 
Cimpiile Păcii, iar pentru Sekht-lanru — Cîmpiile Preafericiţilor. 

168 — Cei doi ochi ai cerului: Soarele-şi Luna 

169 — Septet: Sothis, Constelaţia Cîinelui 

170 — Acest capitol ca şi cele care îi urmează sînt foarte 
greu de interpretat; se referă direct la mistere, exprimate prin 
jumătăți de cuvinte, aparent fără nici o logică. Şirul de viziuni 
interioare, foarte concrete, ne amintește de folclorul copiilor de 
la noi. Ca un leit-motiv al acestor capitole este revenirea la lupta 
dintre Horus şi Seth. În această luptă, Rā, la fel ca și Thot, nu 
intervine în luptă. 

171 — Aici, cei doi ochi ai lui Horus fiind soarele şi luna, 
lupta lui Horus cu Seth primește dimensiuni cosmice. 

172 — „Marele Văzător“ era unul dintre cei mai importanţi 
hierofanţi a unui centru inițiatic egiptean. El poseda înțelepciunea 
sfintă dobîndită prin clarvedere. 

173 — Copilul divin: Harpocrate sau Harsiersi, fiul lui Isis. 
(Horus copil). Era reprezentat ca un copil ce-și suge degetul. 

174 — Acest capitol este o variantă a capitolului CXIV 

175 — Idealul existenţei postume la egipteri. 

176 — O viaţă fără păcat, conformă cu Maat, „hrăneşte“ zeii 

177 — Este vorba despre sufletele care sînt în aşteptarea re- 
încarnării. 7 

178 — Ram-Ur: numele unui taur sacru, al unui oraş şi al 
unui lac din Duat. 

179 — Pomada femeilor: este vorba despre o pomadă care 
favoriza „dedublarea“. i 

180 — Cele 42 de divinități alcătuiau un juriu la Judecata 
Morților. 

181 — Babai (sau Baba): un monstru cu cap de crocodil care 
devora sufletele celor condamnaţi de judecata osiriană. 

182 — Motanul divin: acelaşi cu Pisica divină 

. 183 — Spiritele Iaani: adoratorii soarelui în zori. 

184 — Kerti: a) subdiviziuni ale Lumii Inferioare (grotele cir- 
culare); b) divinităţile care locuiesc în aceste grote. 

185 — Coroana Atef: Coroana Albă a Egiptului de Sus. 

186 — Este vorba despre Lacul de Foc din Duat (L-am putea 
numi purgatoriu). 

187 — Sepdu: se cunosc mai multe divinități cu acest nume; 
unele sînt reprezentate cu cap de erete, de crocodil, iar altele cu 
cap de leu sau de ibis; stăpîn al frontierelor orientale şi al țări- 
lor străine. ` 

188 — Deşi egiptenii antici erau foarte. atașați de bucuriile 
vieţii pămînțene, acceptau moartea, oricum inevitabilă, pregătin- 
du-se din timp. Cea de a doua moarte, cea de care se temeau cu 
adevărat, consta în distrugerea totală a conștiinței; ea survenea 
ca o consecință a imperfecţiunii morale din timpul vieţii. 

189 — Imensa panoramă care se înfăţişează ochilor muribun- 
dului o regăsim, probabil prin filieră hindusă, şi în ezoterismul 
contemporan, cu deosebire în „steinerism“. 

190 — Mehen: zeița-șarpe care îl păzea pe Afu-Ra în călă- 
toria prin Duat A 
i 191 — Atunci cînd răposatul afirmă că „trece prin Ochiul lui 
Horus“, ne spune că s-a identificat cu el. 

192 — Identificîndu-se cu Osiris, răposatul are același destin, 
post-mortem, cu aceasta. 

193 — Acest Horus mumificat este Osiris. 

194 — Osiris identificat cu Horus. 

195 — Ker-Aha: oraș situat pe amplasamentul vechiului Cairo. 

196 — Spirite cu mască de maimuţă: „slujitorii“ lui Thot, 
Spiritele Iaani, adoratori al lui Râ în zori. 

197 — Zeul Sebagu (sau Sbagu): planeta Mercur. 

' 198 — Aritele (sau Arutele): porţile prin care se intra în cele 
șapte sălașe din Duat purtind același nume cu sălaşul respectiv; 
în faţa fiecărei porţi se aflau trei spirite înarmate cu cuțite: un 
paznic, un supraveghetor şi un „fecior“ care îi anunţa pe cei 
sosiți în interiorul Aritei. 

199 — Sekht-Ianru şi Sekht-Hotep: zone în Amenti — „para- 
disul“ egiptean. 

. 200 — Urmează, în aceeași manieră, enumerarea celor 21 de 
coloane. 

201 — Urmează, „numele“ celor șapte vaci și al taurului lor. 

202 — Iat: o diviziune sau un „sălaş“ din Sekht-Ianru. în to- 
tal, erau patrusprezece. După unii cercetători, Iat-urile erau insule. 

203 — Immehet: ţinutul zeului Sokari. , 

204 — În sensul că aduce experiența vieţii sale pămîntene. 

205 — În simbolistica egipteană a culorilor, verdele repre- 

zintă tinereţe şi sănătate (de obicei, Osiris era colorat în verde) 
iar galbenul semnifică aurul cărnii celor nemuritori. Din acest 
punct de vedere, Iat-urile sint imaginea simbolică a unor valori 
permanente: tinereţe, sănătate şi bogăţie. 

206 — Hapi: zeul Nilului. 

207 — „Emamnaţiile“ lui Osiris: în virtutea purității lor, anihi- 
lau sufletele păcătoşilor. 

208 — Anubis: „singuraticul de pe coline“ era şi „domn al 
Pămîntului Sfînt“, adică patron al cimitirelor. 

209 — În domeniul spiritual, un fiu poate deveni tatăl tată- 
lui său. ` 

210 — În acest pasaj, Horus şi Seth stau alături de Râ, egali, 
ca alți „doi stăpîni“; luindu-l pe răposat da cîte o mînă, fiecare 
dintre cei doi îl ajută să urce „scara“. Este aceasta încă un argu- 
ment în sprijinul ideii de necesitate a luptei dintre cele două 
forțe adverse, atit la scară cosmică, cît și individuală. 

211 — În credinţa egiptenilor antici, zeii erau supuși aceluiaşi 
ciclu de viaţă, ca oamenii: naștere, creștere şi degradare (tem- 
porară). Zeii, spre deosebire de oameni, nu erau supuși încercării 
de „trecere a pragului“. 

212 — Capitolul, deşi incomplet, prezintă interes prin faptul 
că ne dă o idee asupra primelor impresii la „trezirea“ Dincolo. 
213 — Fuziunea în plan spiritual dintre Eu și Tu. i 

214 — Amon: „zeul ascuns“, un zeu al aerului şi al fecun- 
dității. Într-o epocă anterioară generalizării osirianismului, cultul 
lui Amon a cunoscut o mare răspîndire în întreg Egiptul. De 
obicei, era reprezentat cu cap de berbec; dar şi ca gâsca de Nil. 
întotdeauna era colorat în albastru, culoarea aerului pur. Amon 
în fuziunea cu Rå: Amon-RÂ. 

215 — Cele opt divinităţi mari din Hermopolis: Octoada. Zeul 
Amon din Octoadă nu are nimic comun cu Amon, zeul aerului 
și al fecundității. 

216 — Taui: poate să însemne zeii gemeni (Shu și Tefnut), 
zeițele gemene (Isis şi Nephtys) şi, aici, Osiris. 

217 — Ultima „scară“: moartea. 

218 — Este prezentată „trezirea“ răposatului după „trecerea 
pragului“. Se dau și amănunte „tehnice“ în ce priveşte procesul 
de îmbălsămare. 

219 — Sekhat-Heru: o zeiţă cu înfățișare de vacă, identificată 
cu Isis și cu Hathor. 

220 — Cadavrul era culcat în poziţie orizontală; ridicarea lui 
în poziţie verticală semnifică readucerea la viaţă, învierea; s-a 
speculat ideea că intersecția dintre orizontală (negaţie paralelă cu 
pămîntul) şi verticala (ca triumf al vieţii asupra morţii) ar fi dat 
simbolul Crucii creștine. 

221 — Rennut (Rennit): zeita doică.: 

222 — Sekhem: puterea magică a voinței. 

223 — Așa după cum, centrul microcosmosului uman se află 
în buric, tot aşa, centrul macrocosmosului se află în Duat. . 

224 — În acest capitol răposatului i se substituie lui Horus, 

225 — Fiecare dintre invocaţiile care urmează (7—40), în- 

cepe cu cuvintele: „O, Osiris! Sînt fiul tāu Horus!“. Toţi faraonii 
egipteni se considerau „moştenitori“ divini, deci Horus. 

226 — Lacune în text. 

227 — Lacune în text. 

228 — Răposatul ajunge printre zei datorită purității sale 
morale. El vine cu o „energie“ proaspătă de Maat — Adevăr şi 
Dreptate care învigorează şi „hrănește“ divinităţile şi spiritele de 
Dincolo. Există o idee, prezentă pe tot parcursul „Cărţii“, potrivit 
căreia divinităţile sînt „bătrîne“ și „obosite“. forţa care îi reface 
pe zei este cea adusă de noul venit din viaţa pămînteană. 

229 — Tatunem: Ptah. 

230 — Copiii lui Keb şi Nut sînt patru: Osiris, Isis, Seth și 
Nephtys. în unele texte apare și al cincilea: Horus cel „Mare. 

231 — Identificîndu-se cu Thot, „hierogramatul perfect“, ră- 
posatul face o descriere, valabilă și azi, a înaltelor calități mo- 
rale și etice de care trebuie să dea dovadă „un om al scrisului“. 

